
Rugăciunile începătoare 

Sculându-ne din somn fără lene, înainte de a face orice 
altceva, întorcându-ne cu faţa către răsărit, să ne închinăm de 3 
ori, cu mâna până la pământ, zicând: 
în numele Tatălui şi al Fiului şi al Sfântului Duh, Amin. 

Slavă Ţie Dumnezeul nostru, Slavă Ţie! (de 3 ori) 

Apoi, cu evlavie, cucernicie şi fără grabă, rostim: 

împărate Ceresc, Mângâietorule, Duhul adevărului, care 
pretutindeni eşti şi toate le împlineşti, Vistierul bunătăţilor şi 
Dătătorule de viaţă, vino şi Te sălăşluieşte întru noi şi ne 
curăţeşte pe noi de toată necurăţia şi mântuieşte, Bunule, 
sufletele noastre. 

Sfinte Dumnezeule, Sfinte tare, Sfinte fără de moarte, 
miluieşte-ne pe noi! 

Sfinte Dumnezeule, Sfinte tare, Sfinte fără de moarte, 
miluieşte-ne pe noi! 

Sfinte Dumnezeule, Sfinte tare, Sfinte fără de moarte, 
miluieşte-ne pe noi! 

Slavă Tatălui şi Fiului şi Sfântului Duh şi acum şi pururea şi 
în vecii vecilor. Amin. 

Preasfântă Treime, miluieşte-ne pe noi. Doamne, curăţeşte 
păcatele noastre. Stăpâne, iartă fărădelegile noastre. Sfinte, 
cercetează şi vindecă neputinţele noastre pentru numele Tău. 

Doamne miluieşte, Doamne miluieşte, Doamne miluieşte. 
Slavă Tatălui şi Fiului şi Sfântului Duh şi acum şi pururea şi în 
vecii vecilor. Amin. 

Tatăl nostru care eşti în ceruri, sfinţească-se numele Tău, vie 
împărăţia Ta, facă-se voia Ta, precum în cer aşa şi pe pământ. 



Pâinea noastră cea spre fiinţă dă-ne-o nouă astăzi şi ne iartă nouă 
greşelile noastre, precum şi noi iertăm greşiţilor noştri. Şi nu ne 
duce pe noi în ispită, ci ne izbăveşte de cel rău. 

Pentru rugăciunile Sfinţilor Părinţilor noştri, Doamne Iisuse 
Hristoase, Fiul lui Dumnezeu, miluieşte-ne pe noi. Amin. 

RUGĂCIUNILE DIMINEŢII 

Sculându-ne din somn către Tine cădem, Bunule, şi cântare 
îngerească strigăm Ţie, Puternice: Sfânt, Sfânt, Sfânt eşti 
Dumnezeule, pentru rugăciunile îngerilor tăi, miluieşte-ne pe 
noi. 

Slavă Tatălui şi Fiului şi Sfântului Duh. 

Din pat şi din somn m-ai ridicat, Doamne, mintea mea o 
luminează, inima şi buzele mele le deschide ca să Te laud pe 
Tine, Preasfântă Treime: Sfânt, Sfânt, Sfânt eşti, Dumnezeule, 
pentru rugăciunile tuturor sfinţilor tăi, miluieşte-ne pe noi. 

Şi acum şi pururea şi în vecii vecilor. Amin. 

Fără de veste Judecătorul va veni şi faptele fiecăruia se vor 
descoperi; deci, cu frică să strigăm în miezul nopţii: Sfânt, Sfânt, 
Sfânt eşti, Dumnezeule, pentru Născătoarea de Dumnezeu, 
miluieşte-ne pe noi. 

Doamne miluieşte (de 12 ori). 

Slavă... Şi acum... 

Rugăciune către PREASFÂNTA Treime 

Din somn sculându-mă, îţi mulţumesc Ţie, Preasfântă 
Treime, că pentru multă bunătatea Ta şi pentru 
îndelungă -răbdarea Ta, nu Te-ai mâniat pe mine, leneşul şi 
păcătosul, nici nu m-ai pierdut pentru fărădelegile 

mele; ci ai arătat iubire de oameni după obicei; şi întru 
deznădăjduire zăcând eu, m-ai trezit în zorii zilei, ca să slăvesc 
puterea ta. Deci, acum luminează-mi ochii gândului, 
deschide-mi gura ca să învăţ cuvintele Tale, să înţeleg poruncile 
Tale, să fac voia Ta, să-Ţi cânt întru mărturisirea inimii şi să laud 
preasfânt numele Tău: al Tatălui şi al Fiului şi al Sfântului Duh, 
acum şi pururea şi în vecii vecilor. Amin. 

Altă rugăciune 

Slavă Ţie, împărate, Dumnezeule atotputernice, care cu 
purtarea Ta de grijă cea dumnezeiască şi de oameni iubitoare, 
m-ai învrednicit pe mine păcătosul şi nevrednicul a mă scula din 
somn şi a dobândi intrare în sfântă casa Ta; primeşte, Doamne, şi 
glasul rugăciunii mele, ca şi al sfintelor şi înţelegătoarelor Tale 
puteri şi binevoieşte ca, din inimă curată şi cu duh de umilinţă să 
Ţi se aducă Ţie laudă din necuratele mele buze; ca şi eu să mă 
fac părtaş fecioarelor celor înţelepte, cu luminata făclie a 



sufletului meu şi să Te slăvesc pe Tine, Dumnezeu-Cuvântul, 
Cel slăvit în Tatăl şi în Duhul Sfânt. Amin. 

Veniţi să ne închinăm împăratului nostru, Dumnezeu, (o 
închinăciune) 

Veniţi să ne închinăm şi să cădem la Hristos, împăratul 
nostru, Dumnezeu. 

(o închinăciune) 

Veniţi să ne închinăm şi să cădem la însuşi Hristos, 
împăratul şi Dumnezeul nostru. 

(o închinăciune) 

Psalmul 50 

Miluieşte-mă, Dumnezeule, după mare mila Ta şi după 
mulţimea îndurărilor Tale şterge fărădelegea mea. Mai vârtos mă 
spală de fărădelegea mea şi de păcatul meu mă curăţeşte. Că 
fărădelegea mea eu o cunosc şi păcatul meu înaintea mea este 
pururea. Ţie unuia am greşit şi rău înaintea Ta am făcut, aşa încât 
drept eşti tu întru cuvintele Tale şi biruitor când vei judeca Tu. 
Că iată, întru fărădelegi m-am zămislit şi în păcate m-a născut 
maica mea. Că iată, adevărul ai iubit, cele nearătate şi cele 
ascunse ale înţelepciunii Tale mi-ai arătat mie. Stropi-mă-vei cu 
isop şi mă voi curăţi, spăla-mă-vei şi mai vârtos decât zăpada mă 
voi albi. Auzului meu vei da bucurie şi veselie, bucura-se-vor 
oasele mele cele smerite. întoarce faţa Ta de către păcatele mele 
şi toate fărădelegile mele şterge-le. Inimă curată zideşte întru 
mine, Dumnezeule, şi duh drept înnoieşte întru cele dinlăuntru 
ale mele. Nu mă lepăda 

de la faţa Ta, şi Duhul Tău cel Sfânt nu-1 lua de la mine. Dă-mi 
mie bucuria mântuirii Tale şi cu Duh stăpânitor mă întăreşte, 
învăţa-voi pe cei fărădelege căile Tale şi cei necredincioşi la 
Tine se vor întoarce. Izbăveşte-mă de vărsarea de sânge, 
Dumnezeule, Dumnezeul mântuirii mele. Bucura-se-va limba 
mea de dreptatea Ta. Doamne, buzele mele vei deschide şi gura 
mea va vesti lauda Ta. Că de-ai fi voit jertfă Ţi-aş fi dat; arderile 
de tot nu le vei binevoi. Jertfa lui Dumnezeu, Duhul umilit, 
inima înfrântă şi smerită Dumnezeu nu o va urgisi. Fă bine, 
Doamne, întru bunăvoirea Ta, Sionului, şi să se zidească zidurile 
Ierusalimului. Atunci vei bine voi jertfa dreptăţii, prinosul şi 
arderile de tot; atunci vor pune pe Altarul Tău viţei. 

Crezul — Simbolul Credinţei 

Cred întru Unul Dumnezeu, Tatăl Atotţiitorul, Făcătorul 
cerului şi al pământului, văzutelor tuturor şi nevăzutelor. 

Şi întru Unul Domn Iisus Hristos, Fiul lui Dumnezeu, 
Unul-Născut, Care din Tatăl S-a născut mai înainte de toţi vecii. 



Lumină din Lumină, Dumnezeu adevărat din Dumnezeu 
adevărat, născut, iar nu făcut, Cel de o fiinţă cu Tatăl, prin Care 
toate s-au făcut. 

care pentru noi oamenii şi pentru a noastră mântuire, S-a 
pogorât din ceruri şi S-a întrupat de la Duhul Sfânt şi din 
Fecioara Maria şi S-a făcut om. 

Şi S-a răstignit pentru noi în zilele lui Ponţiu Pilat, a pătimit 
şi S-a îngropat. 

Şi a înviat a treia zi, după Scripturi. 

Şi s-a înălţat la ceruri şi şade de-a dreapta Tatălui. 

Şi iarăşi va să vină cu slavă, să judece viii şi morţii, a Cărui 
împărăţie nu va avea sfârşit. 

Şi întru Duhul Sfânt, Domnul de viaţă Făcătorul, Care din 
Tatăl purcede, Cel ce împreună cu Tatăl şi cu Fiul este închinat şi 
slăvit, Care a grăit prin prooroci. 

întru una, sfântă, sobornicească şi apostolească Biserică. 

Mărturisesc un botez spre iertarea păcatelor. 

Aştept învierea morţilor. 

Şi viaţa veacului ce va să fie. Amin. 

(Rugăciunea întâi a Sf. Macarie cel Mare) 

Doamne, curăţeşte-mă pe mine păcătosul, că niciodată n-am 
făcut bine înaintea Ta; izbăveşte-mă deci, de cel viclean şi fă să 
fie întru mine voia Ta, ca fără de osândă să deschid gura mea cea 
nevrednică şi să 

laud preasfânt numele Tău: al Tatălui şi al Fiului şi al Sfântului 
Duh, acum şi pururea şi în vecii vecilor. Amin. 

Rugăciunea a doua 

Din somn sculându-mă, cântare de miez de noapte aduc Ţie, 
Mântuitorule, şi înaintea Ta căzând strig: nu mă lăsa să adorm în 
moartea păcatelor, ci mă miluieşte, Cel ce Te-ai răstignit de voie 
şi pe mine, cel ce zac în lene, grăbind mă scoală şi mă 
mântuieşte, ca să stau înaintea Ta întru rugăciuni; iar după 
somnul nopţii să-mi luminezi ziua fără de păcat, Hristoase, 
Doamne, şi mă mântuieşte. 

Rugăciunea a treia 

Sculându-mă din somn, către Tine, Stăpâne, iubitorule de 
oameni scap şi spre lucrurile Tale mă nevoiesc; mă rog Ţie, 
ajută-mi cu milostivirea Ta în toată vremea şi în tot lucrul. 
Izbăveşte-mă de toate lucrurile lumeşti cele rele şi de sporirea 
diavolească izbăveşte-mă şi mă du întru împărăţia Ta cea 
veşnică. Că Tu eşti Făcătorul meu şi purtătorul de grijă şi 
dătătorul a tot binele. Intru Tine este toată nădejdea mea şi Ţie 
slavă înalţ, acum şi pururea şi în vecii vecilor. Amin. 

Rugăciunea a patra 

Doamne, Cel ce cu multa Ta bunătate şi cu îndurările Tale 
cele mari mi-ai dat mie, robului tău, de am trecut timpul nopţii 
acesteia fără de ispită de toată răutatea pizmaşului, Tu însuţi, 
Stăpâne, Făcătorule a toate câte sunt, învredniceşte-mă cu 
adevărată lumina Ta, ca să fac voia Ta cu inimă luminată, acum 
şi pururea şi în vecii vecilor. Amin. 

Rugăciunea a cincea 

Doamne, Dumnezeule, Atotţiitorule, Care primeşti de la 
puterile Tale cereşti cântarea Sfintei Treimi, primeşte şi de la 
noi, nevrednicii robii Tăi cântarea Sfintei Treimi şi ne dăruieşte 
în toţi anii vieţii noastre şi în tot ceasul Ţie slavă să-Ţi înălţăm: 
Tatălui şi Fiului şi Sfântului Duh, acum şi pururea şi în vecii 
vecilor. Amin. 

Rugăciunea a şasea 

Doamne, Atotţiitorule, Dumnezeul puterilor şi al tuturor 
trupurilor, Care întru cele de sus locuieşti şi spre cele de jos 
priveşti; Cel ce ispiteşti inimile şi rărunchii şi tainele oamenilor 
le ştii cu adevărat, Lumină fără de început şi pururea fiitoare, în 
care nu este mutare sau umbră de schimbare; însuţi, împărate 
fără de moarte, primeşte rugăciunile noastre 

pe care le aducem Ţie din gurile noastre cele necurate în acest 
ceas al nopţii, îndrăznind pentru mulţimea milelor Tale. Iartă-ne 
greşelile pe care le-am săvârşit înaintea Ta: cu cuvântul, cu 
lucrul, din ştiinţă şi din neştiinţă. Curăţeşte-ne pe noi de toate 
întinăciunile trupeşti şi sufleteşti, făcându-ne pe noi casă 
cinstitului şi Sfântului Tău Duh. Şi ne dăruieşte nouă cu inimă 
veghetoare şi curată să trecem toată noaptea acestei vieţi, 
aşteptând luminata şi sfânta zi a Unuia-Născut Fiului Tău, a 
Domnului Dumnezeului şi Mântuitorului nostru Iisus Hristos, 
care va veni cu slavă pe pământ să judece pe toţi şi să plătească 
fiecăruia după faptele lui. Ca să nu fim aflaţi zăcând şi 
donnitând, ci priveghind şi treji întru lucrarea poruncilor Lui şi 
să fim gata a intra în bucuria şi în cămara slavei Lui celei 
Dumnezeieşti, unde este glasul cel neîncetat al celor ce Te laudă 
şi nespusa dulceaţă a celor ce văd pururea frumuseţea cea 
nespusă a slavei Tale; că Tu eşti Lumina cea adevărată, care 
luminezi şi sfinţeşti toate şi pe Tine Te laudă toată făptura în 
veci. Amin. 

(Rugăciunea a şaptea) 

Pe Tine Te binecuvântăm, Dumnezeule preaînalte şi 
Doamne al milei, Cel ce faci cu noi pururea lucruri mari şi cu 
anevoie de 

urmat, slăvite şi prea minunate, care nu au număr; Cel ce ne dai 
nouă somn spre odihna neputinţelor noastre şi spre repaus de 
ostenelile trupului celui mult trudit. îţi mulţumim Ţie că nu ne-ai 
pierdut pe noi cu fărădelegile noastre, ci ai arătat iubire de 
oameni după obicei, şi întru deznădăjduire zăcând noi, ne-ai 
ridicat ca să slăvim puterea Ta. Pentru aceea ne rugăm bunătăţii 
Tale celei neasemănate: luminează ochii cugetului nostru şi 
ridică mintea noastră din somnul cel greu al lenei şi ne deschide 
gura noastră şi o umple de laudele Tale, ca să putem în linişte a 
cânta, a Te lăuda şi a ne mărturisi pururea Ţie, Dumnezeului 
celui slăvit în toate şi de toţi: Tatălui celui fără de început, 
împreună şi Unuia-Născut Fiului Tău şi Preasfântului şi bunului 
şi de viaţă făcătorului Tău Duh, acum şi pururea şi în vecii 
vecilor. Amin. 

Rugăciunea a opta, a Sfântului Ioan Gură de Aur, 

12 cereri după numărul ceasurilor nopţii: 

Doamne, nu mă lipsi pe mine de binele Tău cel ceresc. Doamne, 
izbăveşte-mă de chinurile cele veşnice. Doamne, de am greşit fie 
cu mintea, fie cu gândul, sau cu cuvântul sau 

cu lucrul, iartă-mă. Doamne, izbăveşte-mă de toată neştiinţa şi 
uitarea, de neîndrăznirea şi de nesimţirea cea împietrită. 
Doamne, izbăveşte-mă de toată ispitirea. Doamne, luminează-mi 
inima pe care a întunecat-o pofta cea rea. Doamne, eu ca un om 
am greşit, iar Tu, ca un Dumnezeu îndurător, miluieşte-mă, 
văzând neputinţa sufletului meu. Doamne, trimite mila Ta în 
ajutorul meu, ca să preaslăvesc preasfânt numele Tău. Doamne 
Iisuse Hristoase, scrie-mă pe mine, robul Tău, în Cartea Vieţii 
şi-mi dăruieşte sfârşit bun. Doamne, Dumnezeul meu, deşi n-am 
făcut nici un bine înaintea Ta, dă-mi după Harul Tău să pun 
început bun. Doamne, stropeşte inima mea cu rouă harului Tău. 
Doamne al cerului şi al pământului, pomeneşte-mă pe mine, 
păcătosul, ruşinatul şi necuratul robul Tău întru împărăţia Ta. 
Amin. 

ALTE 12 cereri ale aceluiaşi, după numărul ceasurilor zilei: 
Doamne, primeşte-mă întru pocăinţă. Doamne, nu mă lăsa 
pe mine. Doamne, nu mă duce pe mine în ispită. Doamne, dă-mi 
cuget bun. Doamne, dă-mi lacrimi şi aducere aminte de moarte şi 
umilinţă. Doamne, dă-mi cuget să mărturisesc toate păcatele 

mele. Doamne, dă-mi smerenie, curăţie şi ascultare. Doamne, 
dă-mi răbdare, voie nebiruită şi blândeţe. Doamne, sădeşte în 
mine rădăcina bunătăţilor şi frica Ta în inima mea. Doamne, 



învredniceşte-mă să Te iubesc cu tot sufletul şi gândul meu şi să 
fac în toate voia Ta. Doamne, apără-mă de oamenii gâlcevitori, 
de diavoli şi de patimile trupeşti şi de toate celelalte lucruri 
necuvioase. Doamne, ştiu că faci precum vrei Tu, deci să fie şi 
întru mine, păcătosul, voia Ta; că binecuvântat eşti în veci. 
Amin. 

Rugăciunea a noua, către Sfântul înger păzitor 

îngerul lui Hristos cel preasfânt, către tine cad şi mă rog, 
păzitorul meu cel sfânt, care eşti dat mie de la Sfântul Botez spre 
păzirea sufletului şi păcătosului meu trup. Iar eu cu lenea mea şi 
cu obiceiurile mele cele rele am mâniat preacurată lumina ta şi 
te-am izgonit de la mine cu toate lucrurile cele de ruşine: cu 
minciunile, cu clevetirile, cu pizma, cu osândirea, cu trufia, cu 
neascultarea, cu neiubirea de fraţi şi cu ţinerea de minte a răului, 
cu iubirea de argint, cu desfrânarea, cu mânia, cu scumpătatea, 
cu mâncarea cea fără saţ, cu beţia, cu multa vorbire, cu gândurile 
cele rele şi viclene, cu obiceiurile cele rele şi cu aprinderea spre 

desfrânare, având deosebită voire spre toată pofta cea trupească. 
O rea voire a mea, pe care nici dobitoacele cele necuvântătoare 
nu o au! Dar cum vei putea să cauţi spre mine, sau să te apropii 
de mine, cel necurat? Sau cu ce ochi, îngerule al lui Hristos, vei 
căuta spre mine, cel ce m-am încurcat aşa de rău în lucruri 
întinate? Sau cum voi putea să-mi cer iertare pentru faptele mele 
cele amare, rele şi viclene, în care cad în toate zilele şi nopţile şi 
în tot ceasul! De aceea cad înaintea ta şi mă rog, păzitorul meu 
cel sfânt, milostiveşte-te spre mine păcătosul robul tău. Fii mie 
ajutor şi sprijinitor asupra pizmaşului meu celui rău, cu sfintele 
tale rugăciuni şi împărăţiei lui Dumnezeu mă fă părtaş cu toţi 
Sfinţii; acum şi pururea şi în vecii vecilor. Amin. 

Rugăciunea a zecea, către PREASFÂNTA Născătoare de 
Dumnezeu 

Preasfântă Stăpâna mea, de Dumnezeu Născătoare, cu 
sfintele şi preaputemicele tale rugăciuni, alungă de la mine 
smeritul şi ticălosul robul tău: deznădăjduirea, uitarea, 
necunoştinţa, nepurtarea de grijă şi toate gândurile cele necurate, 
cele rele şi hulitoare de la ticăloasa mea inimă şi de la întunecata 
mea minte. Şi stinge văpaia poftelor mele 

că sărac sunt şi ticălos. Şi mă izbăveşte de multe rele, 
aduceri-aminte şi năravuri şi de toate faptele cele rele mă 
izbăveşte, că binecuvântată eşti de toate neamurile şi se slăveşte 
preacinstitul tău nume în vecii vecilor. Amin. 

Cuvine-se cu adevărat să Te fericim. Născătoare de Dumnezeu, 
cea pururea fericită şi prea nevinovată şi Maica Dumnezeului 



nostru. Ceea ce eşti mai cinstită decât Heruvimii şi mai mărită 
fără de asemănare decât Serafimii, care fără stricăciune pe 
Dumnezeu-Cuvântul ai născut, pe Tine, cea cu adevărat 
Născătoare de Dumnezeu, Te mărim. 

Slavă Tatălui şi Fiului şi Sfântului Duh şi acum şi pururea şi 
în vecii vecilor. Amin. Doamne miluieşte (de 3 ori). 

Doamne Iisuse Hristoase Fiul lui Dumnezeu pentru 
rugăciunile Preacuratei Maicii Tale şi ale tuturor Sfinţilor Tăi, 
miluieşte-ne şi ne mântuieşte pe noi. Amin. 

împărăteasa mea preabună şi nădejdea mea, Născătoare de 
Dumnezeu, primitoarea săracilor şi ajutătoarea străinilor, 
bucuria scârbiţilor şi acoperitoarea necăjiţilor, vezi-mi nevoia, 
vezi-mi necazul, ajută-mi ca unui neputincios, hrăneşte-mă ca pe 
un străin. Necazul meu îl ştii: dezleagă-1 precum vrei, că n-am alt 
ajutor afară de tine, nici altă folositoare grabnică, nici altă 
mângâietoare bună; ci numai pe tine, Maica lui Dumnezeu, ca să 
mă păzeşti şi să mă acoperi în vecii vecilor. Amin. 

Sfârşitul rugăciunilor dimineţii. 

Rugăciune La consumarea anaforei şi aghiazmei 
Doamne, dăruieşte -mi să-mi fie mie anafora şi aghiasma aceasta 
spre iertarea păcatelor, spre luminarea cugetului, întărirea şi 
tămăduirea sufletului şi trupului meu; întru biruinţa patimilor, 
ispitelor şi neputinţelor mele; după mare mila Ta, pentru 
rugăciunile Preacuratei Maicii Tale şi ale tuturor sfinţilor. Amin. 
Rugăciune de lăsare în voia lui dumnezeu 
Mă închin Ţie, Dumnezeule multmilostive, şi Ţie îţi încredinţez 
sufletul şi trupul meu, simţurile şi vorbele mele, cugetele şi 
gândurile mele, faptele mele şi toate mişcările trupului şi 
sufletului meu; intrările şi ieşirile mele, credinţa şi vieţuirea 
mea, şi Te rog: Tu mă binecuvântează, Tu mă miluieşte, şi de 
orice rău lumesc, diavolesc şi trupesc mă izbăveşte, curăţă 
mulţimea fărădelegilor mele, îndreptează viaţa mea cea rea şi 

ticăloasă, fereşte-mă de căderile în păcat ce vor să vină, ca 
niciodată să nu mânii iubirea Ta de oameni. Şi dă-mi cu pace, 
fără de păcat să petrec ziua aceasta, întru slava Ta şi spre 
mântuirea sufletului meu. Amin. 

(pomelnic pentru cei vii 

Pomeneşte Doamne pe toţi ierarhii, preoţii, monahii şi 
credincioşii ortodocşi. Pomeneşte Doamne pe învăţătorii şi pe 
conducătorii noştri cei binecredincioşi. Pomeneşte Doamne pe 
părintele meu duhovnic (numele), pe părinţii, fraţii şi toate 
rudeniile mele după trup şi după duh. Pomeneşte Doamne pe 
robii Tăi: (numele), şi pe toţi cei care mi-au cerut să mă rog 
pentru dânşii, pe toţi cei care se roagă ori se ostenesc pentru 



mine, pe toţi cei care vreodată m-au ajutat, ştiuţi şi neştiuţi. 
Pomeneşte Doamne şi iartă cu dumnezeiasca Ta milă, pe cei ce 
vreodată mi-au făcut rău, cu voia lor sau fără de voie, ştiuţi şi 
neştiuţi, pe cei ce-mi vor răul, ori mă duşmănesc. Pomeneşte 
Doamne şi miluieşte pe cei ce zac în patimi, robiţi de nepocăinţă 
şi trândăvie, pe cei ce sunt în necazuri şi în ispite. Alină-le 
suferinţa sufletească şi trupească şi-i ocroteşte pe cei ce sunt în 
închisori, în spitale, azile sau orfelinate şi pe toţi cei care sunt 
singuri, bolnavi 

şi neputincioşi. Că Tu eşti Dumnezeul milei şi al îndurărilor şi 
Ţie slavă înălţăm Tatălui şi Fiului şi Sfântului Duh, acum şi 
pururea şi în vecii vecilor. Amin. 

Pomelnic pentru cei adormiţi Pomeneşte, Doamne, pe toţi 
adonniţii robii Tăi, ortodocşi creştini: Preasfinţiţi Arhierei, 
Preoţi, Diaconi, Monahi şi Monahii, pe toţi voievozii 
binecredincioşi, pe tot clerul şi pe toţi cei adonniţi din neamul 
românesc, creştin ortodox. Pomeneşte, Doamne pe toţi cei care 
mi-au cerut să mă rog pentru dânşii, pe toţi cei ce mi-au făcut 
vreun bine, ştiuţi şi neştiuţi. Pomeneşte Doamne şi iartă cu 
dumnezeiasca Ta milă, pe cei ce vreodată mi-au făcut rău, cu 
voia lor sau fără de voie. Pomeneşte Doamne pe toţi cei care au 
adonnit întru nădejdea învierii şi a vieţii veşnice, în războaie, în 
lagăre şi în închisori, în spitale, azile ori în accidente ştiuţi şi 
neştiuţi, şi pe cei pe care n-are cine să-i pomenească. Pomeneşte 
Doamne şi odihneşte, pe adonniţii robii tăi, rudeniile mele după 
duh şi după trup: părinţi, fraţi, surori, prieteni, cunoscuţi şi 
necunoscuţi: (numele). Şi le iartă lor, orice au greşit, cu lucrul cu 
cuvântul sau cu gândul, ca un Dumnezeu bun şi iubitor de 
oameni, că binecuvântat şi preaslăvit eşti în veci. Amin. 

Rugăciune la începerea lucrului 

Doamne Iisuse Hristoase, Fiule Unule-Născut al Tatălui 
Celui fără de început, Care ai zis prin gura Proorocului Tău, 
David: „Ieşi-va omul la lucrul său şi la lucrarea sa, până seara”; 
Tu ai zis prin gura fericitului Tău Apostol Pavel: „Cel ce nu vrea 
să lucreze, nici să nu mănânce”. Şi iarăşi Tu însuţi ai zis: „Fără 
de Mine nu puteţi face nimic”. Doamne, Dumnezeule, ascult din 
toată inima dumnezeieştile Tale cuvinte şi cu umilinţă alerg la 
bunătatea Ta, şi Te rog: dă-mi pricepere, spor şi ajutor; şi 
binecuvintează-mă cu Harul Tău, să săvârşesc tot lucrul ce voi 
face astăzi, în numele tatălui şi al Fiului şi al Sfântului Duh. 
Amin. 

Dumnezeule, spre ajutorul meu ia aminte, Doamne, ca să-mi 
ajuţi mie grăbeşte. Să se ruşineze şi să se înfrunte cei ce caută 



sufletul meu. Să se întoarcă înapoi şi să se ruşineze cei ce-mi 
voiesc mie rele. întoarcă-se îndată ruşinându-se cei ce-mi grăiesc 
mie: bine este, bine este. Să se bucure şi să se veselească de Tine 
toţi cei ce Te caută pe Tine, Dumnezeule, şi să zică pururea: 
„Mărit să fie Domnul!” cei ce iubesc mântuirea Ta. Iar eu sărac 
sunt şi sărman, Dumnezeule ajută-mi. Ajutorul meu şi 
izbăvitorul meu eşti Tu, Doamne, nu zăbovi”. (Psalmul 69) 

Rugăciunea părinţilor pentru copiii lor 

Doamne, Dumnezeul milei, milostiveşte-te spre noi şi casa 
noastră şi în marea Ta bunătate varsă cu îmbelşugare Harul Tău 
peste copiii noştri, pe care Tu ni i-ai dăruit. Luminează-ne, 
Doamne, să sădim cu darul Tău, în cugetul lor tot ce-i bun şi 
folositor pentru mântuirea lor, şi bineplăcut Ţie, ca printr-înşii să 
se preamărească numele Tău cel sfânt şi să facă cinste neamului 
şi Sfintei Biserici. Ne rugăm ţie, Doamne, pentru copiii noştri 
(numele) pentru toţi copiii ortodocşi, pentru duhovnicii şi 
părinţii lor şi pentru aceşti copii (numele). Dăruieşte-le lor 
înţelepciune şi priceperea să înveţe toată învăţătura cea bună şi 
folositoare. Luminează-le mintea să aleagă cele bune şi să se 
ferească de cele rele, dăruieşte-le sănătate sufletească şi 
trupească, fereşte-i de patimile trupeşti, de poftele şi ispitirile de 
tot felul, ajută-i să trăiască o viaţă curată, pentru a primi fără 
osândă Sfintele Taine. Fereşte-i de prieteniile pierzătoare de 
suflet, fereşte-i de uneltirile celui viclean. Apără-i pe ei de toate 
cursele vrăjmaşilor, văzuţi şi nevăzuţi; porunceşte îngerilor Tăi, 
ca totdeauna să fie călăuzitorii şi povăţuitorii lor luminaţi, spre 
toate faptele cele bune. Amin. 

RUGĂCIUNILE ZILELOR SĂPTĂMÂNII 

Rugăciunea de Duminică 

Ziua Duminicii îmi aduce aminte de Atotputernicia Ta, 
Stăpâne, cu care ai zidit lumea şi ai răscumpărat pe om. Ţie, deci, 
iubitorule de oameni, Doamne, mă închin şi-Ţi mulţumesc 
pentru Darurile cele mari ce ai făcut şi le faci tuturor făpturilor 
Tale. Inima mi se bucură şi se desfătează când stau şi cuget, cum 
că numai Tu însuţi eşti Dumnezeu Atotsfânt, Atotînţelept, 
Atotputernic, necuprins, încât, nici o bunătate şi nici o mărire 
nu-Ţi lipseşte. Tu eşti Unul Dumnezeu în Trei Feţe: Tatăl, Fiul şi 
Duhul Sfânt. Numai pe Tine Te cunosc Dumnezeu adevărat şi 
Te mărturisesc şi Te slăvesc, Ţie mă închin şi-Ţi slujesc pururea, 
cu toată inima şi cu toată puterea. O, Părinte Sfinte, îndură-Te de 
noi! O, binecuvântat Fiu al lui Dumnezeu, mântuieşte-ne de iad! 
O, Duhule Sfinte, dă-mi Darul şi acoperământul Tău! 

Mult îndurate Stăpâne, Te rog, să ierţi păcatele mele cele 
multe, după mulţimea îndurărilor Tale. Mulţumesc din toată 
inima pentru bunătăţile de care mă învredniceşti în toate zilele, 



mai vârtos însă pentru răbdarea Ta cea mare, că nu m-ai pedepsit 
după mulţimea păcatelor mele, ci aştepţi căinţa mea, ca un 
iertător atotbun şi îndurat. Doamne, Iisuse Hristoase, dă-mi 
Darul, ca să petrec bine şi creştineşte în această săptămână şi să 
nu mai păcătuiesc Ţie, nici cu gândul, nici cu cuvântul şi nici cu 
fapta, întru slava şi cinstea învierii Tale celei de-a treia zi şi a 
venirii Duhului Tău Celui Sfânt asupra Apostolilor. îndeosebi 
mă rog pentru ajutorul Tău, preabunule Stăpâne, ca să mă cunosc 
pe mine, să mă căiesc de păcatele mele şi să mă îndreptez cu 
mărturisirea; iar în ceasul morţii să fiu aflat pregătit, cuminecat 
şi cu inimă curată, şi să fiu aflat vrednic de împărăţia Ta cea 
veşnică. Amin. 

Rugăciunea de luni 

Doamne Iisuse Hristoase, cu adâncă umilinţă recunosc şi 
mărturisesc, că în toată ziua păcătuiesc împotriva iubirii Tale 
Dumnezeieşti. Deci, astăzi, că este luni şi începutul 

săptămânii, mă rog cu umilinţă îndurării Tale celei mari: iartă -mi 
păcatele cele de voie şi fără de voie, şi-mi ajută să pun început 
bun şi să port mai multă grijă de sufletul meu, pentru care ai 
răbdat atâtea dureri la Sfânta Ta Răstignire! 

O, Doamne, astăzi îţi dau sufletul şi trupul meu şi voinţa 
mea, rugându-Te să fie voia Ta cu mine, după bună plăcerea Ta. 
Pedepseşte-mă, Doamne, după îndurarea Ta, în această lume, iar 
nu în cealaltă viaţă. Şi iartă pe cei vii şi pe cei răposaţi, pentru 
rugăciunile Sfintei Tale Biserici, şi pe toţi ne învredniceşte de 
slava Ta în Rai. La aceasta pun mijlocitori pe sfinţii Tăi îngeri, 
către care zic: O, cereştilor slujitori şi păzitori ai oamenilor, vouă 
mă închin şi vă mulţumesc, pentru ajutorul şi călăuzirea ce ne-o 
daţi în toate zilele, nouă nevrednicilor şi păcătoşilor. Izbăviţi-mă 
de vrăjmaşii cei văzuţi şi nevăzuţi, ca să nu mai păcătuiesc de 
acum înaintea Dumnezeului meu! învredniciţi-mă să vă văd la 
moartea mea, stând în jurul meu, şi să duceţi sufletul meu în cer, 
ca să se închine măririi Feţei lui Dumnezeu, iar vouă să vă 
mulţumesc acolo, pentru purtarea de grijă ce aţi avut pentru mine 
şi binele vostru să-l spun cu glas neîncetat în veci. Amin. 

Rugăciunea de Marţi 

Doamne, Dumnezeul meu! Osândit stau înaintea Feţei Tale 
celei Sfinte, şi-mi mărturisesc nevrednicia, neputinţa şi sărăcia 
sufletului meu. Pentru aceasta mă rog Ţie, o, Izvor dulce şi 
noianul îndurării, deschide stavilele cerului şi plouă asupra mea 
bunătăţile îndurării Tale, pentru ca să pot scoate lacrimi, să 
plâng, să spăl şi să curăţesc sufletul meu deîntinăciunea 
păcatelor, cu căinţă tare şi adevărată. Şi ca să-mi dai acest Dar, 



Stăpâne, pun mijlocitor pe înaintemergătorul Ioan, către care zic: 
O, învăţătorule al căinţei şi mărite Proorocule, care eşti mai mare 
decât toţi proorocii, precum însuşi Fiul lui Dumnezeu te-a numit 
în Sfânta Evanghelie, tu care ai arătat poporului pe Stăpânul 
Hristos, tu care L-ai botezat în Iordan şi ai văzut cerurile 
deschizându-se, tu care ai auzit glasul Părintelui Ceresc şi ai 
văzut pe Duhul Sfânt ca un porumbel pogorându-se peste El. 
Rogu-te, ajută-mi cu mijlocirea ta, tu care stai în cer înaintea 
Judecătorului veşnic, şi fă să se îndure de mine, căci ai multă 
îndrăzneală la iubirea Lui. 

întinde mâna aceea, cu care L-ai botezat şi strică cugetele 
mele cele rele şi mă întăreşte să-mi petrec viaţa pe calea cea bună 
a 

lui Dumnezeu. O, Proorocule! Luminează-mi mintea cu 
poruncile Domnului, ca să le ţin minte şi să le păzesc, până la 
sfârşitul vieţii mele. Şi să stai lângă mine în ceasul morţii mele, 
să mă duci pocăit înaintea Stăpânului meu, Dumnezeu. Roagă-te 
încă şi pentru toată lumea, ca Dumnezeu să dea ajutor creştinilor, 
şi celor vii şi celor răposaţi, să-i odihnească de nevoile cele 
multe, să le dea toate cele de trebuinţă şi să-i învrednicească 
împărăţiei Sale. Amin. 

Rugăciunea de Miercuri 

Doamne, Atotputernice şi Atotîndurate! îmi aduc aminte că 
Te-ai născut Om, din Sfânta Fecioară, în peşteră, şi ai fost vândut 
cu treizeci de arginţi, de ucenicul cel viclean, ca să ne 
răscumperi pe noi păcătoşii, de sub puterea diavolului. 

Pentru aceasta Te rog, îndură-Te şi de mine, cel asemenea 
vânzătorului! Primeşte, Doamne, această mică a mea rugăciune 
şi umilită a mea voinţă, că mă întristez, pentru că Te-am întristat 
şi mă amărăsc pentru că Te-am supărat fără de număr. La Tine, 
preabunule Mântuitor, am toată nădejdea şi cred că Tu, care din 
iubire de oameni ai primit să fii vândut pentru noi, Te vei îndura 
şi de mine 

acum, ca să mă mântuieşti de chinurile cele de veci şi să mă 
învredniceşti împărăţiei Tale. 

Nu Te depărta de la mine, Doamne, şi ajută-mi, ca în toate să 
fac voia Ta şi să nu Te mai răstignesc în toate zilele cu faptele 
mele cele păcătoase, nici să Te batjocoresc cu cugetele mele cele 
rele, precum făceau iudeii cei necredincioşi în timpul Sfintelor 
Tale Patimi, ci ca femeia cea păcătoasă să-Ţi spăl picioarele, cu 
lacrimile ochilor mei, pentru ca să mă învrednicesc a auzi şi eu 
glasul tău cel dulce zicând: „Iertate să-ţi fie păcatele...” Amin. 



Rugăciunea de Joi 

Doamne Iisuse Hristoase, Fiule şi Cuvântul lui Dumnezeu 
Tatăl, care în ziua de astăzi ai luat Cina cea de pe urmă, cu 
ucenicii Tăi, şi cu mare umilinţă ai spălat picioarele lor şi ale 
ucenicului care Te-a vândut! Apoi, luând pâine şi vin în mâinile 
Tale cele Sfinte şi binecuvântându-le cu puterea Ta cea 
Dumnezeiască, le-ai făcut însuşi Trupul şi Sângele Tău, cu care 
i-ai împărtăşit, zicând: „Luaţi, mâncaţi, acesta este Trupul Meu... 
şi beţi, dintru acesta toţi acesta este Sângele Meu, care pentru voi 
şi pentru mulţi se varsă spre iertarea păcatelor”. Cel ce tot în ziua 
aceasta, Te-ai înălţat la cer şi ai şezut de-a 

dreapta lui Dumnezeu, Tatăl, să împărăţeşti împreună cu El în 
veci, ca Unul-Născut Fiul Său preaiubit. Rogu-Te deci, pentru 
rugăciunile ucenicilor Tăi şi cele ale Sfântului Nicolae, iartă 
păcatele noastre, ale tuturor, ale celor vii şi ale celor răposaţi. 
Dă-mi, Doamne, lacrimi fierbinţi, ca să-mi plâng păcatele. Darul 
Tău cel curăţitor, care a spălat picioarele ucenicilor Tăi, să spele 
şi să curăţească inima mea cea necurată şi sufletul meu, ca aşa, 
cu vrednicie, cu curăţie şi cu umilinţă, să mă împărtăşesc cu 
Sfintele Tale Taine, acum şi în ceasul morţii mele, iar în clipa 
despărţirii sufletului meu de trup, cu bucurie să se suie sufletul 
meu împreună cu Tine, şi fără de nici o frică, întrebare sau 
împiedicare să trec vămile văzduhului, intrând în slava Ta cea 
cerească. Ajută-mi, Doamne, ca să Te slăvesc şi în veci să mă 
închin Numelui Tău Celui Sfânt. Amin. 

Rugăciunea de vineri 

Doamne Iisuse Hristoase, Mântuitorul cel dulce al sufletului 
meu, în această zi a Răstignirii Tale, în care pe Cruce ai pătimit 
şi ai luat moarte pentru păcatele noastre, mărturisesc înaintea Ta, 
cum că eu sunt cel ce Te-am răstignit cu păcatele mele cele 
multe. Mă rog însă bunătăţii Tale celei nespuse, să mă 
învredniceşti cu Darul Tău, Doamne, ca şi eu să pot răbda 
patimi, pentru credinţa, nădejdea şi iubirea ce le am către Tine, 
precum Tu, Cel îndurat ai răbdat pentru mântuirea mea. 
întăreşte-mă, Doamne, ca de astăzi înainte să port Crucea cu 
bucurie şi să am căinţă pentru faptele, gândurile şi voinţele mele 
cele rele. Sădeşte în inima mea întristare de moartea Ta, ca să o 
simt precum au simţit-o iubita Ta Maică, ucenicii Tăi şi femeile 
purtătoare de mir, ce stăteau lângă Crucea Ta. 

Luminează-mi simţirile cele sufleteşti, ca să se mişte şi să 
priceapă moartea Ta, precum ai făcut de Te-au cunoscut 
făpturile cele neînsufleţite, când s-au mişcat la Răstignirea Ta şi 
mai vârtos, cum te-a cunoscut tâlharul cel credincios şi pocăit şi 
Ţi s-a plecat, de l-ai pus în rai. Dă-mi, Doamne, şi mie, tâlharului 



celui rău, Darul Tău, precum atunci l-ai dat aceluia şi-mi iartă 
păcatele, pentru Sfintele Tale Patimi, şi cu bună întoarcere şi 
căinţă mă aşează împreună cu el în rai, ca un Dumnezeu şi 
Ziditor ce-mi eşti. Mă închin Crucii Tale, Hristoase, şi pentru 
iubirea Ta de oameni, zic către dânsa: Bucură-te, preacinstită 
Cruce a lui Hristos, pe care a fost ridicat şi pironit Domnul 
pentru mântuirea lumii! Bucură-te, pom binecuvântat, pentru 

că tu ai ţinut rodul vieţii, care ne-a mântuit de moartea păcatului! 
Bucură-te, drugul cel tare, care ai sfărâmat uşile iadului! 
Bucură-te, cheie împărătească, ce ai deschis uşa raiului! 

O, Hristoase al meu, răstignit, câte ai pătimit pentru noi! 
Câte răni, câte scuipări şi câtă ocară ai răbdat pentru păcatele 
noastre şi pentru a ne da pildă de adevărată răbdare în suferinţele 
şi necazurile vieţii acesteia! Şi fiindcă acestea ni le trimite 
Dumnezeu pentru păcatele noastre, ca să ne îndreptăm şi să ne 
apropiem de El, şi numai spre folosul nostru ne pedepseşte în 
această viaţă. 

De aceea, rogu-mă Ţie, Stăpâne, ca la necazurile, ispitele şi 
durerile câte ar veni asupra mea, să-mi înmulţeşti împreună şi 
răbdarea, puterea şi mulţumirea, căci cunosc că neputincios sunt 
de nu mă vei întări; orb de nu mă vei lumina; legat de nu mă vei 
dezlega; fricos de nu mă vei face curajos; pierdut de nu mă vei 
afla; sclav de nu mă vei răscumpăra, cu bogata şi Dumnezeiasca 
Ta putere şi cu Darul Sfintei Tale Cruci, căreia mă închin şi o 
slăvesc, acum şi pururea şi în vecii vecilor. Amin. 

Rugăciunea de Sâmbătă 

Doamne Iisuse Hristoase, Judecătorul meu Preadrept! Cunosc că 
păcatele mele sunt fără de număr. De aceea Te rog, în această zi, 
în care de Iosif şi de Nicodim fiind pus în mormânt, Te-ai 
pogorât în iad cu Sfântul şi îndumnezeitul Tău suflet şi de acolo 
ai depărtat întunericul cu lumina Dumnezeirii Tale şi ai adus 
bucurie nespus de mare strămoşilor noştri, că i-ai mântuit de 
robia cea cumplită şi i-ai suit în rai. îngroapă păcatele şi cugetele 
mele cele rele şi viclene, ca să piară din mintea mea şi să nu se 
mai lupte cu sufletul meu. Luminează întunecatul iad al inimii 
mele, alungă întunericul păcatelor mele, şi suie mintea mea la 
cer, ca să mă bucur de Faţa Ta. Aşa, Doamne, primeşte umilita 
mea rugăciune ca o tămâie mirositoare, pentru rugăciunile 
iubitei Tale Maici, care Te-a văzut pe Cruce pironit între doi 
tâlhari, şi de durerile Tale cumplite i s-a rănit inima; care 
împreună cu ucenicii şi cu mironosiţele Te-au pus în mormânt, 
care a treia zi Te-au văzut înviat din morţi şi la înălţarea Ta 
Te-au văzut suindu-Te de la pământ la cer, însoţit de Sfinţii Tăi 



îngeri. 

Îndură-Te, Doamne, şi de cei vii şi de cei răposaţi, pentru 
rugăciunile Sfinţilor Tăi, 

către care zic şi eu, nevrednicul: O, fericiţi slujitori ai lui 
Dumnezeu! Nu încetaţi a vă ruga Lui, ziua şi noaptea pentru noi 
nevrednicii, care pururea greşim cu nenumărate păcate! Mijlociţi 
pentru noi, să primim Darul şi ajutorul lui Dumnezeu, pe care nu 
ştim a-1 cere după cuviinţă. Nu încetaţi a vă ruga, pentru ca prin 
rugăciunile voastre, păcătoşii să câştige iertare, săracii ajutor, 
întristaţii mângâiere, bolnavii sănătate, cei slabi la minte 
înţelepciune, cei tulburaţi linişte, cei asupriţi ocrotire şi toţi 
împreună Darul lui Dumnezeu, spre folosul cel sufletesc, spre 
slava lui Dumnezeu Celui în Treime lăudat, Căruia i se cuvine 
cinste şi închinăciune în veci. Amin. 

RUGĂCIUNILE MESELOR 
Rugăciune înaintea gustării de dimineaţă 

„Bine voi cuvânta pe Domnul în toată vremea; pururea lauda 
Lui în gura mea... Ochii tuturor, Doamne, spre Tine nădăjduiesc 
şi Tu le dai lor hrană la bună vreme. Deschizi Tu mâna Ta şi 
saturi pe tot cel viu de bunăvoinţă. Drept este Domnul în toate 
căile Sale, şi cuvios în toate lucrurile Sale. Aproape este Domnul 
de toţi cei ce-L cheamă pe El, de toţi cei ce-L cheamă pe El întru 
adevăr..." (Ps. 33). 

Aliluia, Aliluia, Aliluia! 

Slavă... Şi acum... Doamne miluieşte (de 3 ori). 
Binecuvintează, părinte; Preotul binecuvintează masa. 

De nu este preot, zicem: Pentru rugăciunile Sfinţilor 
Părinţilor noştri, Doamne Iisuse Hristoase, Fiul lui Dumnezeu, 
miluieşte-ne pe noi. Amin. 

Rugăciune după gustarea de dimineaţă 

Cuvine-se cu adevărat să Te fericim, Născătoare de 
Dumnezeu, cea pururea fericită 

şi prea nevinovată şi Maica Dumnezeului nostru. Ceea ce eşti 
mai cinstită decât Heruvimii şi mai mărită fără de asemănare 
decât Serafimii, care fără stricăciune pe Dumnezeu-Cuvântul ai 
născut, pe Tine, cea cu adevărat Născătoare de Dumnezeu, Te 
mărim. 

Slavă... Şi acum... Doamne miluieşte (de 3 ori). 
Binecuvintează, părinte; Preotul binecuvintează masa. 

De nu este preot, zicem: Pentru rugăciunile Sfinţilor 
Părinţilor noştri, Doamne Iisuse Hristoase, Fiul lui Dumnezeu, 
miluieşte-ne pe noi. Amin. 

Rugăciune înaintea mesei de prânz 



Tatăl nostru care eşti în ceruri, sfînţcască-sc Numele Tău, vie 
împărăţia Ta, fie voia Ta, precum în cer aşa şi pe pământ. Pâinea 
noastră cea spre fiinţă dă-ne-o nouă astăzi şi ne iartă nouă 
greşelile noastre, precum şi noi iertăm greşiţilor noştri. Şi nu ne 
duce pe noi în ispită, ci ne izbăveşte de cel rău. 

Slavă... Şi acum... Doamne miluieşte (de 3 ori). 
Binecuvintează, părinte; Preotul binecuvintează masa. 

De nu este preot, zicem: Pentru rugăciunile Sfinţilor 
Părinţilor noştri, Doamne Iisuse Hristoase, Fiul lui Dumnezeu, 
miluieşte-ne pe noi. Amin. 

Rugăciune după masa de prânz 

îţi mulţumim Ţie, Hristoase, Dumnezeul nostru, că ne-ai 
săturat pe noi de bunătăţile Tale cele pământeşti; nu ne lipsi pe 
noi nici de cereasca Ta împărăţie, ci precum în mijlocul 
ucenicilor Tăi ai venit, Mântuitorule, pace dându-le lor, aşa vino 
şi la noi şi ne mântuieşte. 

Cuvine-se cu adevărat să Te fericim, Născătoare de 
Dumnezeu, cea pururea fericită şi prea nevinovată şi Maica 
Dumnezeului nostru. Ceea ce eşti mai cinstită decât Heruvimii şi 
mai mărită fără de asemănare decât Serafimii, care fără 
stricăciune pe Dumnezeu-Cuvântul ai născut, pe Tine, cea cu 
adevărat Născătoare de Dumnezeu, Te mărim. 

Slavă... Şi acum... Doamne miluieşte (de 3 ori). 
Binecuvintează, părinte; Preotul binecuvintează masa. 

De nu este preot, zicem: Pentru rugăciunile Sfinţilor 
Părinţilor noştri, Doamne Iisuse Hristoase, Fiul lui Dumnezeu, 
miluieşte-ne pe noi. Amin. 

Rugăciune înaintea mesei de seară 

Mânca-vor săracii şi se vor sătura şi vor lăuda pe Domnul; 
iar inimile celor ce-L caută pe Dânsul, vii vor fi în veacul 
veacului. 

Slavă... Şi acum... Doamne miluieşte (de 3 ori). 
Binecuvintează, părinte; Preotul binecuvintează masa. 

De nu este preot, zicem: Pentru rugăciunile Sfinţilor 
Părinţilor noştri, Doamne Iisuse Hristoase, Fiul lui Dumnezeu, 
miluieşte-ne pe noi. Amin. 

Rugăciunile după masa de seară 

Veselitu-ne-ai pe noi, Doamne, întru făpturile Tale, şi întru 
lucrul mâinilor Tale ne- am bucurat. Insemnatu-s-a peste noi 
lumina Feţei Tale, Doamne. Dat-ai veselie în inimile noastre din 
rodul grâului, al vinului şi al untdelemnului, al celor ce s-au 
înmulţit. Cu pace ne vom culca şi vom adonni, că Tu, Doamne, 
îndeosebi întru nădejde ne-ai aşezat. 

Cuvine-se cu adevărat să Te fericim, Născătoare de 



Dumnezeu, cea pururea fericită şi prea nevinovată şi Maica 
Dumnezeului nostru. Ceea ce eşti mai cinstită decât Heruvimii şi 
mai mărită fără de asemănare decât Serafimii, care fără 
stricăciune pe Dumnezeu-Cuvântul ai născut, pe tine cea cu 
adevărat, Născătoare de Dumnezeu, Te mărim. 

Slavă... Şi acum... Doamne miluieşte (de 3 ori). 
Binecuvintează, părinte; Preotul binecuvintează masa. 

De nu este preot, zicem: Pentru rugăciunile Sfinţilor 
Părinţilor noştri, Doamne lisuse Hristoase, Fiul lui Dumnezeu, 
miluieşte-ne pe noi. Amin. 

Rugăciunile meselor în săptămâna luminată 
Rugăciune înaintea tuturor meselor 

Hristos a înviat din morţi cu moartea pre moarte călcând şi celor 
din morminte viaţă dăruindu-le. (de 3 ori) 

Rugăciune după toate mesele 

Luminează-te, luminează-te, noule ierusalime că slava 
Domnului peste tine a răsărit. Saltă acum şi te bucură Sioane, iar 
tu curată Născătoare de Dumnezeu, veseleşte-teîntru învierea 
Celui Născut al tău. 

Hristos a înviat din morţi cu moartea pre moarte călcând şi 
celor din morminte viaţă dăruindu-le. (de 3 ori)... 

Binecuvintează. în lipsa preotului se zice: Pentru rugăciunile... 
RUGĂCIUNILE DE SEARĂ 

împărate Ceresc, Mângâietorule, Duhul adevărului, care 
pretutindeni eşti şi toate le împlineşti, Vistierul bunătăţilor şi 
Dătătorule de viaţă, vino şi Te sălăşluieşte întru noi şi ne 
curăţeşte pe noi de toată necurăţia şi mântuieşte, Bunule, 
sufletele noastre. 

Sfinte Dumnezeule, Sfinte tare, Sfinte fără de moarte, 
miluieşte-ne pe noi! (de 3 ori) Slavă... Şi acum... 

Preasfântă Treime, miluieşte-ne pe noi. Doamne, curăţeşte 
păcatele noastre. Stăpâne, iartă fărădelegile noastre. Sfinte, 
cercetează şi vindecă neputinţele noastre pentru Numele Tău. 
Doamne miluieşte (de 3 ori). 

Slavă... şi acum... 

Tatăl nostru care eşti în ceruri, sfinţească-se Numele Tău, vie 
împărăţia Ta, fie voia Ta, precum în cer aşa şi pe pământ. Pâinea 
noastră cea spre fiinţă dă-ne-o nouă astăzi şi ne iartă nouă 
greşelile noastre, precum şi noi iertăm greşiţilor noştri. Şi nu ne 
duce pe noi în ispită, ci ne izbăveşte de cel rău. 

Pentru rugăciunile Sfinţilor Părinţilor noştri, Doamne lisuse 
Hristoase, Fiul lui Dumnezeu, miluieşte-ne pe noi. Amin. 

Miluieşte-ne pe noi, Doamne, miluieşte-ne pe noi, că 
nepricepându-ne de nici un răspuns, această rugăciune aducem 
Ţie, ca Unui Stăpân, noi păcătoşii robii Tăi, miluieşte-ne pe noi. 



Slavă Tatălui şi Fiului şi Sfântului Duh. Doamne, 
miluieşte-ne pe noi, că întru Tine am nădăjduit. Nu Te mânia pe 
noi foarte, nici nu pomeni fărădelegile noastre, ci caută şi acum 
ca un milostiv şi ne izbăveşte pe noi de vrăjmaşii noştri, că Tu 
eşti Dumnezeul nostru, şi noi suntem poporul Tău, toţi lucrul 
mâinilor Tale şi Numele Tău chemăm. 

Şi acum şi pururea şi în vecii vecilor. Amin. Uşa milostivirii 
deschide-o nouă, binecuvântată Născătoare de Dumnezeu 
Fecioară, ca să nu pierim cei ce nădăjduim întru Tine, ci să ne 
mântuim prin Tine din nevoi, că Tu eşti mântuirea neamului 
creştinesc. 

Doamne miluieşte (de 12 ori). 

Slavă... şi acum... 

Rugăciunea întâi a Sfântului Macarie cel Mare, către 
Dumnezeu Tatăl 

Dumnezeule veşnice şi împărate a toată făptura, Cel ce m-ai 
învrednicit a ajunge până în acest ceas, iartă-mi păcatele ce am 
făcut în această zi: cu lucrul, cu cuvântul, cu gândul şi curăţeşte, 
Doamne, smeritul meu suflet şi trupul meu de toată întinăciunea. 
Şi-mi dă, Doamne, întru această noapte, a trece somnul în pace, 
ca ridicându-mă din întinatul meu aşternut, bine să plac 
Preasfântului Tău Nume în toate zilele vieţii mele, şi să calc pe 
vrăjmaşii cei ce mă luptă, pe cei trupeşti şi pe cei fără de trup. Şi 
mă izbăveşte, Doamne, de gândurile cele deşarte, care mă 
întinează şi de poftele cele rele. Că a Ta este împărăţia, puterea şi 
Slava, a Tatălui şi a Fiului şi a Sfântului Duh, acum şi pururea şi 
în vecii vecilor. Amin. 

Rugăciunea a doua a Sfântului Antioh către Domnul nostru 
lisus Hristos 

Atotţiitorule Cuvinte al Tatălui, însuţi fiind desăvârşit, Iisuse 
Hristoase, pentru multă milostivirea Ta, nu Te depărta niciodată 
de mine robul Tău, ci odihneşte întru mine pururea, Iisuse, Cel 
ce eşti Păstor Bun al oilor Tale. Nu mă da ispitei şarpelui, nici nu 
mă 

lăsa în pofta satanei, că sămânţa putrejunii este întru mine. Tu, 
Doamne Dumnezeule, Cel Căruia ne închinăm, împărate Sfinte, 
Iisuse Hristoase, păzeşte-mă în timpul somnului cu lumina cea 
neîntunecată, cu Duhul Tău cel Sfânt, cu care ai sfinţit pe 
ucenicii Tăi. Dă-mi, Doamne şi mie nevrednicului robului Tău, 
mântuirea Ta în aşternutul meu. Luminează mintea mea cu 
lumina înţelegerii Sfintei Tale Evanghelii, sufletul meu cu 
dragostea Crucii Tale, inima mea cu curăţia cuvintelor Tale, 
trupul meu cu Patima Ta cea nebiruită, cugetul meu cu smerenia 



Ta îl păzeşte şi mă ridică la vreme cuvenită spre a Ta slăvire, că 
preaslăvit eşti cu Cel fără de început al Tău Părinte şi cu 
Preasfântul Duh, în veci. Amin. 

Rugăciunea a treia către Sfântul Duh 

Doamne, împărate ceresc, Mângâietorule, Duhule adevărate, 
milostiveşte-te spre mine, păcătosul robul Tău şi mă miluieşte 
şi-mi iartă mie, nevrednicului, toate câte am greşit Ţie astăzi ca 
un om, şi nu numai ca un om, ci şi mai rău decât 
necuvântătoarele. Păcatele mele cele de voie şi cele fără de voie, 
cele ştiute şi cele neştiute, care sunt din tinereţe, din obiceiul cel 
rău, din voia cea slobodă şi din lene: ori de m-am jurat cu 
Numele 

Tău, ori de l-am hulit în gândul meu, sau pe cineva am ocărât, 
sau pe cineva am clevetit în mânia mea, sau am scârbit, sau de 
ceva m-am mâniat, sau am minţit, sau fără de vreme am donnit, 
sau vreun sărac a venit la mine şi nu l-am socotit, sau pe fratele 
meu l-am supărat, sau m-am certat, sau pe cineva am osândit, sau 
m-am mărit, sau m-am trufit, sau stând la rugăciune mintea mea 
s-a îngrijit de vicleniile acestei lumi, sau răzvrătire am cugetat, 
sau prea m-am săturat, sau m-am îmbătat, sau nebuneşte am râs, 
sau ceva rău am cugetat, sau frumuseţe străină am văzut şi cu 
dânsa mi -am rănit inima, sau ce nu se cuvine am grăit, sau de 
păcatele fratelui meu am râs, iar păcatele mele sunt nenumărate, 
sau de rugăciune nu m-am îngrijit, sau altceva rău am făcut şi 
nu-mi aduc aminte; că acestea toate şi mai mari decât acestea am 
făcut. Miluieşte-mă, Stăpâne şi Făcătorul meu, pe mine, leneşul 
şi nevrednicul robul Tău, şi mă uşurează şi mă slobozeşte şi mă 
iartă, ca un bun şi de oameni iubitor. Ca în pace să mă culc şi să 
donn eu, păcătosul şi necuratul şi ticălosul şi să mă închin şi să 
cânt şi să preaslăvesc Preacinstit Numele Tău, împreună cu al 
Tatălui şi cu al Unuia Născut Fiului Lui, acum şi pururea şi în 
vecii vecilor. Amin. 

Rugăciunea a patra 

Doamne Dumnezeul nostru, orice am greşit în această zi cu 
cuvântul, cu lucrul şi cu gândul, ca un Bun şi Iubitor de oameni, 
iartă-mi. Somn cu pace şi fără mâhnire dăruieşte-mi. Pe îngerul 
Tău cel apărător îl trimite să mă acopere şi să mă păzească de tot 
răul; că Tu eşti păzitorul sufletelor şi trupurilor noastre şi Ţie 
slavă înălţăm, Tatălui şi Fiului şi Sfântului Duh, acum şi pururea 
şi în vecii vecilor. Amin. 

Rugăciunea a cincea 

Doamne Dumnezeul nostru, în care am crezut şi al Cărui 
Nume mai mult decât tot numele îl chemăm, dă-ne nouă iertare 



sufletului şi trupului, celor ce mergem spre somn; păzeşte-ne de 
toată nălucirea şi fără de întunecată dulceaţă; potoleşte pornirea 
poftelor, stinge aprinderea zburdării trupeşti şi ne dă în curăţie a 
vieţui cu lucrurile şi cu cuvintele, ca dobândind viaţă cu fapte 
bune, să nu cădem din binele Tău cel făgăduit, că bine eşti 
cuvântat în veci. Amin. 

Rugăciunea a şasea 

către Preasfânta Născătoare de Dumnezeu 

Preacurată şi binecuvântată de Dumnezeu Născătoare Mărie, 
Maica cea bună a Bunului 

împărat, varsă mila Fiului tău şi Dumnezeului nostru spre 
pătimaşul meu suflet şi cu rugăciunile Tale mă îndreptează spre 
fapte bune, ca cealaltă vreme a vieţii mele fără de prihană să o 
trec şi prin tine raiul să dobândesc, Fecioară de Dumnezeu 
Născătoare, ceea ce eşti una Curată şi binecuvântată. 
Rugăciunea a şaptea către Sfântul înger 
îngerul lui Hristos, păzitorul meu cel Sfânt şi acoperitorul 
sufletului şi al trupului meu, iartă-mi toate câte am greşit în ziua 
de astăzi şi de toată viclenia vrăjmaşului meu celui potrivnic mă 
izbăveşte, ca să nu mânii cu nici un păcat pe Dumnezeul meu; şi 
te roagă pentru mine, păcătosul şi nevrednicul rob, ca să mă arăţi 
vrednic bunătăţii şi milei Preasfintei Treimi şi Maicii Domnului 
meu Iisus Hristos şi tuturor Sfinţilor. Amin. 

Condacul Născătoarei de Dumnezeu 
Apărătoare Doamnă, pentru biruinţă mulţumiri, 
izbăvindu-ne din nevoi, aducem Ţie, Născătoare de Dumnezeu, 
noi robii tăi. Ci ca ceea ce ai stăpânire nebiruită, izbăveşte-ne din 
toate nevoile, ca să strigăm Ţie: Bucură-te, Maică, pururea 
Fecioară! 

Fecioară care eşti pururea slăvită, de Dumnezeu Născătoare, 
Mărie, Maica lui Hristos, 

Dumnezeul nostru, primeşte rugăciunile noastre şi le du Fiului 
tău şi Dumnezeului nostru, ca să mântuiască şi să lumineze, 
pentru tine, sufletele noastre. 

Toată nădejdea mea spre tine o pun, Maica lui Dumnezeu, 
păzeşte-mă sub sfânt acoperământul tău. 

De Dumnezeu Născătoare, Fecioară, nu mă trece cu vederea 
pe mine, păcătosul, cel ce am nevoie de al tău ajutor şi de a ta 
folosinţă, că spre tine nădăjduieşte sufletul meu şi mă miluieşte. 
Rugăciunea Sfântului Ioanichie 

Nădejdea mea este Tatăl, scăparea mea este Fiul, 
acoperământul meu este Duhul Sfânt, Treime Sfântă, slavă Ţie! 
Cuvine-se cu adevărat să te fericim, Născătoare de 



Dumnezeu, cea pururea fericită şi preanevinovată şi Maica 
Dumnezeului nostru. 

Ceea ce eşti mai cinstită decât Heruvimii şi mai mărită fără 
de asemănare decât Serafimii, care fără stricăciune pe 
Dumnezeu Cuvântul ai născut, pe tine, cea cu adevărat, 
Născătoare de Dumnezeu, te mărim. 

Slavă... Şi acum... Doamne miluieşte (de 3 ori)... 

Doamne Iisuse Hristoase, Fiul lui Dumnezeu, pentru 
rugăciunile Preacuratei Maicii Tale ale preacuvioşilor Părinţilor 
noştri şi ale tuturor Sfinţilor Tăi, mântuieşte-mă pe mine, 
păcătosul. 

Rugăciunea Sfântului Ioan Damaschin Stăpâne, iubitorule de 
oameni, oare nu-mi va fi mie acest pat groapă? Sau încă vei mai 
lumina cu ziua, ticălosul meu suflet? Iată, groapa îmi zace 
înainte şi iată moartea îmi stă de faţă. De judecata Ta, Doamne, 
mă tem şi de chinul cel fără de sfârşit, iar a face rău nu mai 
contenesc. Pe Tine, Domnul Dumnezeul meu, pururea Te mânii 
şi pe Preacurata Maica Ta şi pe toate puterile cereşti, şi pe 
Sfântul înger, păzitorul meu. Şi ştiu, Doamne, că nu sunt vrednic 
de iubirea Ta de oameni, ci vrednic sunt de toată osânda şi 
chinul. Ci, rogu-Te, Doamne, mântuieşte-mă după mulţimea 
bunătăţii Tale, că de vei mântui pe cel drept, nu-i lucru mare, iar 
de vei milui pe cel curat, nu-i nici o minune, că sunt vrednici de 
mila Ta; ci spre mine păcătosul să faci minuni cu mila Ta, întru 
aceasta să arăţi iubirea Ta de oameni, ca să nu biruiască răutatea 
mea bunătatea şi milostivirea Ta cea nespusă, ci, precum voieşti, 
tocmeşte pentru mine lucrul. 

Apoi zicem cu închinăciuni până la pământ: Mă închin Ţie, 
Preasfântă Treime, Care eşti o fiinţă de viaţă făcătoare şi 
nedespărţită: Părinte şi Fiule şi Duhule Sfinte; cred întru Tine, 
Te mărturisesc şi Te slăvesc, îţi mulţumesc şi Te laud, Te 
cinstesc, Te preaînalţ şi Te rog: miluieşte-mă pe mine, 
nevrednicul robul Tău, pentru Sfânt Numele Tău (de 3 ori). 

Mă închin ţie, Preasfântă Născătoare de Dumnezeu, care ai 
arătat nouă Lumina cea adevărată cu naşterea ta, împărăteasa 
cerului şi a pământului, nădejdea celor fără de nădejde, 
ajutătoarea neputincioşilor şi împăcarea cu Dumnezeu a tuturor 
păcătoşilor. Tu mă acoperă şi mă apără de toate nevoile şi 
împresurările sufleteşti şi trupeşti şi te rog să-mi fii folositoare 
cu prea puternicele tale rugăciuni, (o închinăciune) 

Preasfântă Stăpână, de Dumnezeu Născătoare, primeşte 
această puţină rugăciune şi o du Fiului tău şi Dumnezeului 
nostru, ca să mântuiască şi să lumineze, pentru tine, sufletele 



noastre (o închinăciune). 

Toate puterile cereşti: Tronuri, Domnii, începătorii, Stăpânii, 
Puteri, Heruvimi, Serafimi, Arhangheli şi îngeri, mă rog şi cad 
înaintea voastră, rugaţi-vă lui Dumnezeu pentru mine, păcătosul 
(o închinăciune). 

Sfinte şi mare Proorocule Ioane, înainte mergătorule şi 
Botezătorule al Domnului, cel care ai pătimit pentru Hristos şi ai 
luat îndrăzneală către Stăpânul, roagă-te pentru mine, păcătosul, 
ca să mă mântuiesc pentru rugăciunile tale (o închinăciune). 

Sfinţilor ai lui Dumnezeu: apostolilor, proorocilor, 
mucenicilor, arhiereilor, postitorilor, temătorilor de Dumnezeu, 
drepţilor, locuitorilor în pustie, călugărilor, patriarhilor şi toţi 
sfinţii care aţi pătimit pentru Hristos şi aţi câştigat îndrăzneală 
către Stăpânul, rugaţi-vă pentru mine, păcătosul, ca să mă 
mântuiesc pentru rugăciunile voastre (o închinăciune). 

Sfinte Ioane Gură de Aur, cu Vasile cel Mare, cu Grigorie de 
Dumnezeu cuvântătorul cu făcătorul de minuni Nicolae şi cu toţi 
sfinţii începători ai preoţiei, ajutaţi-mi şi miluiţi-mă cu 
rugăciunile şi ajutorul vostru (o închinăciune) 

Toate Sfintele femei: mironosiţe, muceniţe, temătoare de 
Dumnezeu şi fecioare, care aţi slujit lui Hristos cum se cuvine, 
rugaţi pe Dumnezeu pentru mine, păcătosul (o închinăciune). 

Prea nebiruită şi Dumnezeiască putere a cinstitei şi de viaţă 
purtătoarei Crucii Domnului, 

nu mă lăsa pe mine, păcătosul, ci cu puterea ta mă acoperă şi mă 
izbăveşte de toată ispita cea trupească şi sufletească (o 
închinăciune). 

Preacurată Stăpână, de Dumnezeu Născătoare, nădejdea tuturor 
creştinilor, pentru că altă îndrăzneală şi nădejde nu am, fără 
numai pe tine, cea cu totul nevinovată, Stăpâna mea şi Doamnă 
de Dumnezeu Născătoare, Maica lui Hristos, Dumnezeul meu, 
pentru aceea mă rog: miluieşte-mă şi mă izbăveşte de toate 
răutăţile mele, şi roagă pe Milostivul tău Fiu şi Dumnezeul meu, 
ca să miluiască ticălosul meu suflet, să mă izbăvească de 
veşnicile chinuri şi să mă învrednicească împărăţiei Sale (o 
închinăciune). 

Sfinte îngere, păzitorul meu, acoperă-mă cu aripile bunătăţii tale 
şi izgoneşte de la mine toată lucrarea cea rea a diavolului şi roagă 
pe Dumnezeu pentru mine, păcătosul. 

Luminează ochii mei, Hristoase Dumnezeule, ca nu cumva 
să adorm întru moarte, ca nu cândva să zică vrăjmaşul meu: 
întăritu-m-am asupra lui. 

Slavă Tatălui şi Fiului şi Sfântului Duh. Sprijinitor sufletului 



meu fii, Dumnezeule, că umblu prin mijlocul a multe curse, 
izbăveşte-mă de ele şi mă mântuieşte, Bunule, ca un Iubitor de 
oameni. 

Şi acum şi pururea şi în vecii vecilor. Amin. 

Preaslăvită Maica lui Dumnezeu, care eşti mai sfântă decât 
Sfinţii îngeri, neîncetat te cântăm cu inima şi cu gura, 
mărturisind că tu eşti de Dumnezeu Născătoare, căci cu adevărat 
ne-ai născut nouă pe Dumnezeu întrupat şi te rogi neîncetat 
pentru sufletele noastre. 

Şi ne dă nouă, Stăpâne, celor ce mergem spre somn, odihnă 
trupului şi sufletului şi ne păzeşte pe noi de întunecatul somn al 
păcatului şi de toată întunecata şi cea de noapte dulceaţă a 
patimii. Conteneşte întărâtările patimilor, stinge săgeţile 
vicleanului cele aprinse şi cele pornite asupra noastră cu 
vicleşug. Zburdările trupului nostru le potoleşte şi tot gândul 
nostru cel pământesc şi trupesc îl adoanne. Şi ne dăruieşte nouă, 
Dumnezeule, minte deşteaptă, cuget curat, inimă trează, somn 
uşor şi de toată nălucirea satanei nestrămutat; şi ne ridică la 
vremea rugăciunii întăriţi întru poruncile Tale şi pomenirea 
judecăţilor Tale întru noi nestricată având-o. Cuvântare de slava 
Ta în toată noaptea ne dăruieşte, ca să cântăm şi bine să 
cuvântăm şi să slăvim Preacinstitul şi de mare cuviinţă Numele 
Tău: al Tatălui şi al Fiului şi al Sfântului Duh, acum şi pururea şi 
în vecii vecilor. Amin. 

Preaslăvită pururea Fecioară, binecuvântată de Dumnezeu 
Născătoare, du rugăciunea noastră la Fiul Tău şi Dumnezeul 
nostru, şi cere să mântuiască pentru tine sufletele noastre. 

Slăbeşte, lasă, iartă, Dumnezeule, greşelile noastre, cele de 
voie şi cele fără de voie, cele cu lucrul şi cu cuvântul, cele cu 
ştiinţa şi cu neştiinţa, cele din noapte şi din zi, cele cu mintea şi 
cu gândul; toate le iartă nouă, ca un Bun şi Iubitor de oameni. 

Pe cei ce ne urăsc şi ne fac nouă strâmbătate, iartă-i, 
Doamne! Celor ce ne fac bine, fă-le bine! Fraţilor şi rudeniilor 
noastre, împlineşte-le cererile cele către mântuire şi viaţă 
veşnică. Pe cei ce sunt întru neputinţă, cercetează-i şi vindecare 
dăruieşte-le! Pe cei de pe mare ocârmuieşte-i! Cu cei călători, 
împreună călătoreşte; pe cei din văzduh ocroteşte-i. Celor ce ne 
slujesc şi ne miluiesc pe noi, iertare păcatelor dăruieşte-le! Pe cei 
ce ne-au poruncit nouă, nevrednicilor, să ne rugăm pentru dânşii, 
miluieşte-i după mare mila Ta! Pomeneşte Doamne, pe cei mai 
înainte adonniţi, părinţii şi fraţii noştri şi-i odihneşte, unde 
cercetează lumina Feţei tale. Pomeneşte-i, Doamne, pe fraţii 
noştri cei robiţi şi-i izbăveşte de toată primejdia! 



53 

Pomeneşte Doamne, pe cei ce aduc daruri şi fac bine în Sfintele 
Tale Biserici şi le dă lor cererile cele către mântuire şi viaţă 
veşnică! Pomeneşte-ne, Doamne, şi pe noi smeriţii, păcătoşii şi 
nevrednicii robii Tăi! Luminează mintea noastră cu lumina 
cunoştinţei Tale şi neîndreptează în calea poruncilor Tale, pentru 
rugăciunile Preacuratei Stăpânei noastre, de Dumnezeu 
Născătoarea şi pururea Fecioara Maria şi ale tuturor Sfinţilor 
Tăi, că bine eşti cuvântat în vecii vecilor. Amin. 

Rugăciunea Cinstitei Cruci 

Să învie Dumnezeu şi să se risipească vrăjmaşii Lui şi să 
fugă de la Faţa Lui cei ce-L urăsc pe Dânsul. Să piară cum piere 
fumul; cum se topeşte ceara de la faţa focului, aşa să piară 
diavolii de la faţa celor ce-L iubesc pe Dumnezeu şi se 
însemnează cu semnul Crucii şi zic cu veselie: Bucură-te, 
preacinstită şi de viaţă purtătoare Crucea Domnului, care alungi 
pe diavoli cu puterea Celui ce S-a Răstignit pe tine, a Domnului 
nostru Iisus Hristos şi S-a pogorât la iad şi a călcat puterea 
diavolului şi te-a dăruit nouă pe tine, cinstită Crucea Sa, spre 
alungarea a tot pizmaşului. O! Preacinstită şi de viaţă purtătoare 
Crucea Domnului, ajută-mi, 

cu Sfânta Doamnă, Fecioară, Născătoare de Dumnezeu, şi cu toţi 
Sfinţii în veci. Amin. 

îngrădeşte-mă, acoperă-mă şi mă păzeşte, Doamne, cu puterea 
cinstitei şi de viaţă purtătoarei Crucii Tale, depărtând de la mine 
tot răul. Amin. 

în mâinile Tale, Doamne Iisuse Hristoase, Dumnezeul meu, îţi 
încredinţez sufletul meu, păzeşte-mă, binecuvintează-mă, 
miluieşte-mă după mare mila Ta şi după mulţimea îndurărilor 
Tale şi viaţă veşnică îmi dăruieşte. Amin. 

Rugăciune după sfârşitul lucrului 

Doamne Iisuse Hristoase, Cel ce eşti plinirea tuturor bunătăţilor, 
Ţie îţi mulţumesc pentru ajutorul şi sporul ce mi-ai dat la lucrul, 
pe care cu Harul Tău l-am făcut astăzi. Şi acum mă rog Ţie, 
Doamne, fă ca lucrarea mea să-mi fie de folos. Umple de bucurie 
şi de veselie sufletul meu şi mă mântuieşte, ca un mult Milostiv 
şi de oameni iubitor. Amin. 

Doamne Iisuse Hristoase, Dumnezeul nostru, Dumnezeule a 
toată milostivirea şi îndurarea, care ai nemăsurată milă, nespusă 
şi neajunsă iubire de oameni, căzând acum către a Ta slavă, cu 
frică şi cu cutremur, aduc Ţie mulţumire pentru binefacerile de 
care m-ai învrednicit pe mine, nevrednicul robul 

Tău. Te slăvesc, Te laud şi Te cânt ca pe un Domn, Stăpân şi 



făcător de bine. Şi iarăşi căzând înaintea Ta, îţi mulţumesc şi cu 
smerenie mă rog nemăsuratei şi negrăitei Tale milostiviri, ca şi 
de acum înainte să-mi dăruieşti faceri de bine, ca să sporesc în 
dragostea de Tine şi de aproapele meu. Izbăveşte-mă de tot răul 
şi necazul. Dăruieşte -mi linişte şi mă învredniceşte ca în toate 
zilele vieţii mele, totdeauna, mulţumire să-Ţi aduc şi să grăiesc 
şi să cânt cele preabune Tatălui şi Fiului şi Sfântului Duh, acum 
şi pururea şi în vecii vecilor. Amin. 

RUGĂCIUNI PENTRU COPII 
RUGĂCIUNE către îngerul păzitor 
înger, îngeraşul meu, 

Ce mi te-a dat Dumnezeu, Totdeauna fii cu mine Şi mă-nvaţă să 
fac bine. 

Eu sunt mic, tu fă-mă mare; Eu sunt slab, tu fă-mă tare, în tot 
locul mă-nsoţeşte Şi de rele mă păzeşte. Doamne, îngeraşii Tăi, 
Fie păzitorii mei. Amin. 

înger, îngeraşul meu, Roagă-te lui Dumnezeu Pentru sufleţelul 
meu, în tot locul mă păzeşte Şi de rele mă fereşte; Totdeauna, zi 
şi noapte, Pân-la ceasul cel de moarte, 

Să mă curăţ de păcate! îngeraş, trezeşte-mă! Cruce ocroteşte-mă! 
Doamne, mântui eşte-mă! 

îngeraş coboară lin Lângă patul meu, Somn uşor tu să-mi aduci, 
De la Dumnezeu. 

Să adonn pe braţul tău Dulce, drăgăstos, 

Până-n zori când m-oi trezi Dintr-un vis frumos! înger, îngeraşul 
meu, 

Tu păzeşte-mă de rău Şi mă du la Dumnezeu! 

Rugăciune 

Doamne Sfinte, Luminate, Varsă-Ţi marea bunătate Peste noi, ai 
Tăi copii; în putere ne-ntăreşte De greşeli Tu ne fereşte Sprijin 
veşnic să ne fii. Amin. 
închinare 

Doamne, Sfinte împărate, Care-n ceruri locuieşti Cu milă şi 
îndurare 

Peste toţi, Tu să priveşti... 

Dă sănătate mamei şi tatei Ca să poată îngriji De toţi cei ai casei 
noastre Şi în veci a-Ţi mulţumi. Amin. 

Rugăciune la intrarea în clasă 

Doamne, Doamne, Ceresc Tată Noi pe Tine Te rugăm 
Luminează-a noastră minte Lucruri bune să-nvăţăm. 

Că Tu eşti Stăpânul lumii Şi al nostru Tată eşti Şi pe toate cele 
bune Numai Tu le împlineşti. Amin. 

La ieşire din clasă 



Toţi, cu inimă curată, Ţie Doamne-Ţi mulţumim tu, cu darul tău, 
Preasfinte, Oameni buni ne-ajuţi să fim De greşeli să ne ferim 
Ţara noastră s-o iubim De duşmani să o păzim... 

Ţie Doamne-Ţi mulţumim. Amin. 

Toţi, din suflet, cu plăcere, 

Doamne, azi îţi mulţumim, Că ne-ai dăruit putere Buni şi silitori 
să fim. 

Dă-ne şi de azi-nainte Ajutorul Tău, Preasfinte, Să-nvăţăm cu 
drag mereu Şi să ne ferim de rău. Amin. 

Rugăciunea dimineţii 

Doamne, noaptea a trecut Şi noi linişte-am avut; 

Al Tău înger preaiubit Cu-ngrijire ne-a păzit. Doamne, dă-ne 
ajutor Ca s-avem la lucru spor Voile să-Ţi împlinim Fiii Tăi 
iubiţi să fim! 

Rugăciune de seară 

Doamne, ziua s-a sfârşit, Seara iarăşi a venit; 

Peste zi ne-ai ajutat, 

De-am lucrat şi-am învăţat. Ajută-ne, Doamne Sfinte, 

Şi de-acuma înainte, 

Binele să-l săvârşim Fiii Tăi iubiţi să fim. 

Rugăciune 

Mărire Ţie, Doamne Sfinte, 

Că mi-ai dat viaţă o comoară mi-ai dat lumină, mi-ai dat minte Şi 
toate câte mă-nconjoară. 

Să fiu mereu iubit de Tine, Eu voi munci din răsputere, Mereu 
voi face numai bine Şi voi fi numai mângâiere. 

Voi înflori prin fapte bune, Aşa cum înfloreşte mărul Şi-n toată 
vorba mea voi spune De-a pururi numai adevărul. 

Cu toţi copiii voi fi frate Şi nu voi şti ce este ura Spre clevetiri şi 
nedreptate Eu, Doamne, n-oi deschide gura. Flămândului 
s-astâmpăr chinul Voi frânge pâinea mea în două, Voi fi curat 
precum e crinul Scăldat în boabele de rouă! 

Cu milă inima-mi va bate Şi voi iubi cu milă sfântă Pe orşicare 
vietate Ce-n lumea asta nu cuvântă! 

Aşa mă leg, cu dor fierbinte, Să-mi fie fapta şi cuvântul Şi-aşa 
ajută-mi, Doamne Sfinte, Cum îmi voi ţine legământul. 

RUGĂCIUNEA copiilor mici 

Doamne Sfinte, împărate al cerului şi al pământului, caută 
din înălţimea Sfântului Tău Locaş, cu milă şi cu îndurări, asupra 
casei noastre. Dă sănătate şi toate cele bune, tatei şi mamei, ca să 
poată îngriji de noi şi de toţi ai casei noastre şi ne ajută şi nouă 
tuturor, ca să facem cele bune şi plăcute Ţie. Amin. 

Rugăciunea şcolarilor 

Doamne, Iisuse Hristoase, Dumnezeul nostru, Care în 



copilăria Ta, în Nazaret, ai fost supus şi ascultător Preacuratei 
Maicii Tale şi Sfântului Iosif, lăsându-ne nouă chip de copilărie 
bineplăcută lui Dumnezeu şi oamenilor; însuţi, iubitorule de 
oameni, ajută-mă şi luminează-mi mintea, ca şi eu să fiu supus 
Ţie în toate, şi părinţilor mei care m-au născut, mă cresc şi mă 
îngrijesc. 

Ajută-mi, Doamne, să-i ascult şi să-i cinstesc, precum Tu 
ne-ai poruncit, zicând: „Cinsteşte pe tatăl tău şi pe mama ta, ca 
să-ţi fie ţie bine şi să trăieşti ani mulţi pe pământ". Te rog, 
Doamne, dăruieşte părinţilor mei: har, milă, sănătate, putere, 
iubire, râvnă sfântă şi toate cele de trebuinţă şi de folos, ca să ne 
crească bine pe noi, întru adevărul Tău, şi în respect de cele 
Sfinte. 

Doamne atotputernice, toate îţi sunt Ţie cu putinţă, ajută -ne nouă 
şi părinţilor noştri, ca să facem toate cele bineplăcute Ţie, că 
bine eşti cuvântat în vecii vecilor. Amin. 

Dumnezeule preasfinte, Creatorul cerului, al pământului şi al 
tuturor făpturilor văzute şi nevăzute; Doamne, izvorule al 
înţelepciunii, ascultă rugăciunile noastre, întăreşte, sprijineşte şi 
păzeşte, cu Darul Tău, pe părinţii noştri, trupeşti şi duhovniceşti, 
pe îngrijitorii şi învăţătorii noştri, care se ostenesc pentru 
îngrijirea, înţelepţirea şi luminarea noastră. întăreşte, Doamne, 
pe conducătorii noştri bisericeşti şi lumeşti, şi-i ajută a spori în 
toate cele bineplăcute Ţie. Dă-le lor înţelepciunea ce se pogoară 
de Sus, ca să cugete şi să lucreze cele bune şi folositoare pentru 
Biserica Ta şi pentru neamul nostru creştinesc. 

Doamne, mult iubitorule de oameni, caută şi spre noi 
umiliţii, care ne rugăm Ţie, luminează-ne mintea noastră, ca să 
înţelegem bine învăţăturile ce ni se dau şi să facem întru toate 
voia Ta cea Sfântă. Doamne, Cel ce eşti Lumina lumii şi voieşti 
ca toţi să devenim lumină în lume, fii ai luminii, luminează-ne cu 
Harul Tău, ca astfel să devenim folositori nouă înşine, părinţilor, 

fraţilor, surorilor, rudeniilor, cunoscuţilor şi poporului nostru. 

Ajută-ne, Doamne, să aducem bucurie şi mulţumire 
părinţilor, binefăcătorilor şi învăţătorilor noştri. Doamne, 
trimite, pogoară şi sălăşluieşte Darul tău în fiinţa noastră şi ne 
învredniceşte a trece cu bună rânduială cursul învăţăturilor de 
acum. învaţă-ne pe noi îndreptările Tale şi ne călăuzeşte a umbla 
şi a lucra cu înţelepciune de sus în tot timpul vieţii noastre, ca şi 
de noi şi prin noi să se preamărească preacinstitul şi de mare 
cuviinţă Numele Tău, în vecii vecilor. Amin. 

RUGĂCIUNI PENTRU DIFERITE TREBUINŢE 
Rugăciune înainte de consumarea anaforei şi agheasmei 



Doamne, Dumnezeul meu, să-mi fie mie Darurile Tale şi 
agheasma aceasta spre lăsarea păcatelor, spre luminarea 
cugetului, întărirea şi tămăduirea sufletului şi trupului meu; întru 
biruinţa patimilor şi neputinţelor mele; după mare mila Ta, a 
Preacuratei Tale Maici şi a tuturor sfinţilor. Amin. 

Rugăciunea Sf. Efrem Şirul în trei stări. însoţită de 3 metanii: 

Doamne şi Stăpânul vieţii mele, duhul trândăviei, al grijii de 
multe, al iubirii de stăpânire şi al grăirii în deşert, depărtează-1 de 
la mine. 

O metanie. 

Iar duhul curăţiei, al gândului smerit, al răbdării şi al 
dragostei dăruieşte-1 mie, slugii Tale. 

O metanie. 

Aşa, Doamne, împărate, dăruieşte-mi să-mi văd greşelile 
mele şi să nu osândesc pe fratele meu, că binecuvântat eşti în 
vecii vecilor. Amin. 

O metanie. 

Se face mărturisirea păcatelor în toate zilele, în taină, odată 
cu rugăciunile dimineţii, sau separat: 

Mărturisesc Ţie, Domnului Dumnezeului meu, Celui în 
Treime Sfântă slăvit şi închinat: Tatălui şi Fiului şi Sfântului 
Duh, toate păcatele mele, cele pe care le-am făcut în toate zilele 
vieţii mele şi în această noapte, cu lucrul, cu cuvântul, cu gândul, 
cu vederea, cu auzul, cu mirosul, cu gustul, cu pipăirea şi cu 
toate simţirile mele cele sufleteşti şi trupeşti, cu care pe Tine, 
Domnul Dumnezeul meu Te-am mâniat şi pe aproapele meu 
l-am nedreptăţit. Pentru acestea căindu-mă, vinovat stau înaintea 
Ta şi voiesc să mă pocăiesc. Cu smerenie mă rog milostivirii 
Tale, iartă-mă şi mă dezleagă de toate păcatele mele, ca un Bun 
şi Iubitor de oameni. Amin. 

Hristoase, Lumina cea adevărată, care luminezi şi sfinţeşti pe 
tot omul ce vine în lume, să se însemneze peste noi lumina Feţei 
Tale, ca într-însa să vedem Lumina cea neapropiată. Şi 
îndreptează paşii noştri spre lucrarea poruncilor Tale, pentru 
rugăciunile Preacuratei Maicii Tale şi ale tuturor Sfinţilor Tăi. 
Amin. 

împărate Ceresc, pe credinciosul nostru popor întăreşte-1, 
credinţa o întăreşte, pe păgâni îmblânzeşte-i, lumea o împacă. 
Sfânt lăcaşul acesta bine îl păzeşte, pe cei mai înainte adonniţi: 
părinţii şi fraţii noştri în lăcaşurile drepţilor îi aşează şi pe noi în 
pocăinţă şi mărturisire ne primeşte, ca un Bun şi de oameni 
iubitor. 

Rugăciunea arhimandritului Sofronie pentru părintele duhovnic 



Doamne iisuse Hristoase Fiul lui Dumnezeu, care pe 
desfrânata şi pe tâlharul i-ai primit, primeşte şi rugăciunea mea 
pentru robul tău, părintele meu duhovnic (N) ales de Tine să 
poarte povara păcatelor mele în faţa Ta, aşa cum Tu porţi povara 
lumii întregi în faţa Tatălui Ceresc. 

Iartă-i toate greşelile lui pentru dragostea şi jertfa stăruitoare, 
ca să pun început bun 

de pocăinţă eu, oaia rătăcită. Cercetează-1 degrabă şi vezi 
nevoile lui. 

Vindecă-L de toată boala şi întinăciunea trupească şi 
sufletească şi de slăbiciunea firii celei căzute. Izbăveşte-L de toţi 
vrăjmaşii văzuţi şi nevăzuţi, de tot răul şi ispitele ce i-au venit 
pentru păcatele mele. 

Sporeşte-i înţelepciunea, îndelunga răbdare, liniştea, pacea şi 
mulţumirea sufletească. 

înmulţeşte-i puterea, sporeşte-i blândeţea şi purtarea de grijă 
şi împlineşte toate cele de folos lui. 

Dă-i minte luminată şi pricepere sfântă care se pogoară de la 
Tine, împăratul Luminii. 

Bine sporeşte în el Doamne şi dăruieşte-1 sănătos, îndelungat 
în zile, drept învăţând cuvântul adevărului Tău. Amin. (Metanie) 

împărate Ceresc Mângâietorule, deschide stavila cerului şi 
plouă peste părintele meu duhovnic (N) belşug de har şi bogată 
milă. 

Pogoară-Te asupra lui, odihneşte în el pururea şi revarsă 
peste el mulţimea îndurărilor Tale. Amin. (Metanie) 

Maica Domnului, acoperă cu Atotputernicul tău 
Acoperământ pe robul tău, părintele meu duhovnic (N) şi 
roagă-te Bunului Dumnezeu să-l miluiască pentru rugăciunile 
tale. 

sănătate deplină dăruieşte-i. Amin. (Metanie) 

Sf. Mare Proorocule Ioane înaintemergătorule şi 
Botezătorule al Domnului roagă-te lui Dumnezeu să miluiască şi 
să mântuiască pe părintele meu duhovnic (N) pentru rugăciunile 
tale. 

Sf. Sfinţite Mucenice Dorotei roagă-te Bunului Dumnezeu 
să miluiască şi să mântuiască pe părintele meu duhovnic (N), 
pentru rugăciunile tale. 

Cele nouă Puteri Cereşti, Sfinţilor Români, mucenici şi 
muceniţe, cuvioşi şi cuvioase, Preacuvioşilor Părinţi ai noştri şi 
sfinţii a căror pomenire se face astăzi, împreună cu toţi sfinţii, 
rugaţi-vă lui Dumnezeu să miluiască şi mântuiască pe părintele 
meu duhovnic (N) pentru rugăciunile voastre. 

Amin. Amin. Amin. (Metanii) 



Rugăciune către Maica Domnului pentru părintele duhovnic 

O, Preasfântă Stăpână, Născătoare de Dumnezeu Fecioară, 
împărăteasa Cerului şi a pământului, ascultă strigarea sufletului 
meu şi primeşte păcătoasa mea rugăciune, Preacurată Maică a lui 
Dumnezeu, care o 

aduc pentru părintele meu duhovnic, îndureratul robul Tău (N). 
Fii lui întotdeauna Călăuzitoare, şi în toată vremea însoţeşte-1, şi 
îngrădeşte-1 pe el cu sfinţii îngeri, întăreşte-1 când este treaz, 
păzeşte-1 când doanne, mângâie-1 când plânge, hnbărbătează-1 
când este trist, izbăveşte-1 de dureri; slobozeşte-1 de clevetire, 
ridică-1 când este în neputinţă, biruieşte-i pe demonii ce luptă 
împotriva lui, şi în primejdie de moarte îl ajută. în fiecare zi îl 
arată înfricoşător pentru vrăjmaşii cei văzuţi şi nevăzuţi, pentru 
ca ei să ştie că el este robul Tău, Maica lui Dumnezeu, Care L-ai 
născut pe Domnul şi împăratul, Căruia I Se cuvine cinstea şi 
închinăciunea în vecii vecilor. Amin. 

Maica Domnului, îmblânzeşte inimile oamenilor celor răi 
care se ridică asupra lui. Tu vezi osteneala şi durerea părintelui 
meu duhovnic (N), durerile lui doar Tu singură le cunoşti. Tu îi 
ştii toate tainele sufletului, caută cu milostivire la el din cer, 
uşurează-i suferinţa, acoperă-1 cu acoperământul Tău, 
cercetează-1 pe el cu mila Ta cea cerească, trimite-i 
binecuvântare în toate faptele lui şi-i dăruieşte ajutorul tău cel 
nevăzut, şi cu sfintele lui rugăciuni, dă-mi mie smerenie, 
mustrare de conştiinţă, răbdare, blândeţe, curăţie, tăcere şi mă 
acoperă de toate 

70 

năpastele şi de vrăjmaşii cei văzuţi şi cei nevăzuţi. Amin. 
Rugăciune de călătorie 

Stăpâne Doamne, Dumnezeul nostru, Cel ce eşti Calea, 
Adevărul şi Viaţa, Care ai slobozit cu preaslăvire pe Iosif de 
prigonirea fraţilor săi, povăţuindu-1 pe el în Egipt şi cu 
binecuvântarea bunătăţii Tale ajutându-1, l-ai făcut să sporească 
uimitor în toate. 

Doamne, Cel ce ai călătorit împreună cu Luca şi cu Cleopa la 
Emaus şi prin frângerea pâinii preaslăvitdescoperindu-Te lor, 
i-ai făcut să se întoarcă veseli în Ierusalim, călătoreşte şi acum cu 
Darul şi cu Dumnezeiasca Ta binecuvântare cu noi, robii Tăi 
(N), care cu umilinţă ne rugăm Ţie. Şi precum ai trimis lui isaac 
şi lui Tobie, înger paşnic, împreună-călător, iar călătoria şi 
întoarcerea acelora cu pace şi cu bună sporire ai făcut-o, 
rugămu-ne Ţie, trimite-ne şi nouă, îngeri paşnici, credincioşi, 
îndreptători, păzitori, ca să ne povăţuiască pe noi după voia Ta. 
Izbăveşte-ne pe noi de tâlhari şi de toată bântuiala vrăjmaşilor 



ucigători de oameni, păzeşte-ne viaţa noastră nevătămată şi 
sufletele curate de toată întinăciunea ni le fereşte. Mişcările 
noastre sporeşte-leîn bine, apucăturile îndreptează-ni-le şi ne 
izbăveşte 

pe noi de cei ce ne vor nouă răul, văzuţii şi nevăzuţii vrăjmaşi. 
Izbăveşte-ne de supărarea pricinuită de oamenii răi şi vicleni, de 
accidente, de vreme rea şi de toată reaua întâmplare. 
Dăruieşte-ne nouă pace, sănătate şi Dumnezeiescul Tău ajutor 
cel atotputernic, ca sprijiniţi fiind, să nu ne abatem din calea 
poruncilor Tale. Aşa ne rugăm Ţie, împărate atotputernice, şi 
nepomenitorule de rău, Doamne, auzi-ne pe noi smeriţii, pentru 
bunătatea Ta şi treci cu vederea greşelile noastre. îmbogăţeşte -ne 
pe noi cu Darul Tău şi plini de dânsul ne arată, împodobindu-ne 
cu Dumnezeiasca Ta binecuvântare, cu mila şi cu bunătăţile 
cereşti şi pământeşti, ca astfel călătorind, să ne întoarcem cu 
bine, lăudând şi binecuvântând bunătatea Ta cea nemărginită. Că 
a Ta este stăpânirea, împărăţia, puterea şi slava, a Tatălui şi a 
Fiului şi a Sfântului Duh, acum şi pururea şi în vecii vecilor. 
Amin. 

Rugăciunea unui soţ pentru soţia sa 

Dumnezeul meu, Tu mi-ai dat o soţie ca tovarăşă 
nedespărţită a vieţii mele şi să-mi fie părtaşă soartei în timpul 
călătoriei mele pe pământ. încredinţându-mi-o, din mâinile Tale 
mi-ai încredinţat-o să lucrăm împreună virtutea. Fă să înţeleg că 
femeia, fiind supusă 

prin gingăşia şi neputinţa firii ei la multe feluri de boli şi 
slăbiciuni, se cuvine să mă port cu ea cu blândeţe şi iubire de 
oameni, să fiu sprijinul ei în neputinţele ce sunt legate de firea ei 
neuitând vreodată că ea este mama copiilor mei, de care mă 
bucur şi care mă veselesc. Fereşte-mă să nu devin un soţ 
asupritor şi nedrept, pretinzând lucruri mai presus de puterile ei. 
Dreapta judecată îmi porunceşte, o, Dumnezeul meu, ca fiind şi 
eu însumi căzut în mii de greşeli şi neajunsuri, să sufăr cu 
răbdare pe ale soţiei mele. Păzeşte inima mea, Doamne, de 
omorâtoarea otravă a geloziei şi a bănuielilor şi fă să cunosc că 
acestea nu fac decât să depărteze dintre noi, iubirea şi fericirea. 
Asprimea şi purtarea rea, întărâtă duhurile, în loc de a le apropia; 
iar unei purtări blânde şi înţelepte şi unei iubiri 
îndelung-răbdătoare nu se poate împotrivi până în sfârşit nici cea 
mai împietrită inimă, Dumnezeul meu, Tu care cârmuieşti 
inimile oamenilor spre cele bune, cârmuieşte asemenea şi pe ale 
noastre şi fă ca deplina înţelegere să unească sufletele noastre. 
Iar dacă Tu ai hotărât, Doamne, să cerci inima mea, dă-mi 



răbdare, să-mi port crucea până la sfârşit, ca să ne mântuieşti cu 
harul şi cu îndurările iubirii Tale de oameni. Amin. 

Rugăciunea unei soţii pentru soţul ei 

Doamne Preabunule, Tu mi-ai dat un soţ al zilelor mele pe 
pământ, părtaş sorţii mele şi sprijinul meu în timpul călătoriei 
acestei vieţi. Fă să cunosc că el este cel ce îngrijeşte de mine şi să 
nu întristez zilele lui niciodată, nici să fiu nemulţumitoare către 
acela care, cu toate puterile sale mă îngrijeşte şi mă sprijineşte. 
Fă-mă supusă şi îndatoritoare, ca nu printr-o purtare 
necuviincioasă, să-i adaug la osteneli şi să-i amărăsc pâinea ce-o 
câştigă pentru mine şi copiii săi. Izvorule al înţelepciunii, 
luminează-mă să cunosc toate virtuţile căsniciei şi să păstrez, 
printr-o înţeleaptă chivernisire, ceea ce el adună prin sudoarea 
feţei sale şi cu osteneli. Ajută-mi ca prin supunere, prin dulceaţa 
purtării mele, prin răbdarea şi dragostea mea, să încununez zilele 
lui cu flori şi cu bucurii, să împart cu el, fără cârtire, toate 
loviturile sorţii şi să-i fiu tovarăşă nedespărţită, precum în 
fericire, aşa şi în nefericire. Păzeşte-mă de împodobire 
necumpătată şi de necuviinţe, în care cad femeile care nu cunosc 
preţul unui soţ bun şi pun toată fericirea lor în podoabe şi în 
petreceri zgomotoase şi deşarte, ce trag după sine neînţelegerea, 
dezgustul şi mii de nefericiri. Ajută-mi să mă deprind la toate 
lucrurile care fac podoaba femeii, pentru ca, dacă vârsta sau 
bolile îmi vor ridica floarea frumuseţii şi a tinereţii, să-mi 
rămână o inimă care să fie vrednică de dragostea şi cinstea 
soţului şi a fiilor mei şi să le dau bună pildă, întărindu-i în 
puterea virtuţii. Ascultă, Preabunule, umilit glasul meu şi trimite 
binecuvântarea Ta asupra zilelor noastre. Amin. 

Rugăciunea fiilor pentru părinţii lor 

Doamne, Dumnezeule Cel atotbun, Care mi-ai dăruit părinţi 
buni, ca prin ei să mă împărtăşesc de multe binefaceri; Cel ce 
voieşti să le fiu recunoscător pentru viaţa ce prin ei mi-ai dat-o şi 
pentru toată grija ce au avut şi au faţă de mine. Ţie mă rog cu 
umilinţă pentru sănătatea şi mântuirea lor, Dumnezeule, Cel ce 
eşti atotîndurat, dar şi atotdrept, care binecuvintezi pe fii pentru 
părinţii lor şi adeseori, în dreapta Ta mânie, îi pedepseşti pentru 
păcatele lor; primeşte umilita mea mulţumire pentru binefacerile 
ce le reverşi neîncetat asupra părinţilor mei. Trimite-le, Stăpâne 
atotbun, şi în viitor binecuvântările Tale şi le iartă lor toate 
greşelile pe care ca nişte oameni le-au făcut. Ajută-mi ca să 
urmez poruncile Tale cele Sfinte, să le fiu supus, ascultător şi să 
nu fac nimic care să-i amărască şi să-i întristeze. Răsplăteşte-le, 

Preabunule, cu facerile Tale de bine, pentru dragostea şi 
îngrijirea neadormită, ce totdeauna o au pentru mine. Apără-i de 
toate nefericirile şi întristările. Dă-le viaţă lungă, fericită, 
liniştită şi paşnică. Fă-i părtaşi de binecuvântarea Sfinţilor Tăi, 
înmulţeşte roadele ostenelilor lor, fă să prisosească peste ei 
binefacerile Tale şi să sporească în virtuţi şi în îndestulare, ca să 
Te binecuvântăm în toate zilele vieţii noastre. Amin. 
Rugăciunea părinţilor pentru fiii lor 

Doamne, Dumnezeul cerului şi al pământului, care cu 
înţelepciunea Ta ai zidit pe om din ţărână şi ai suflat în faţa lui 
suflare de viaţă, făcându-1 om viu, vieţuitor vremelnic şi veşnic; 
apoi, binecuvântându-1, ai zis: „Creşteţi şi vă înmulţiţi, umpleţi 
pământul şi-l stăpâniţi”; iar în Cana Galileei prin Unicul Tău 
Fiu, Iisus Hristos, ai binecuvântat nunta şi prin aceasta naşterea 
de fii şi fiice, cu adâncă umilinţă Te rugăm, ajută-ne cu Darul 
Tău, totdeauna a ne împlini datoriile noastre de părinţi, în 
creşterea bună a copiilor noştri. 

Doamne, Dumnezeul milelor, milostiveşte-te spre noi şi casa 
noastră şi în marea Ta bunătate varsă cu îmbelşugare Harul Tău 
peste toţi copiii noştri. Milostiveşte-Te, Doamne, spre noi şi spre 
fiii noştri, pe care Tu ni 

i-ai dăruit. Mult milostive, Doamne, care dai hrană păsărilor 
cerului şi tuturor vieţuitoarelor pământului, Cel ce păzeşti 
floarea ce răsare în mijlocul stâncilor, hrăneşte, creşte şi păzeşte 
cu bine şi pe copiii noştri. Ajută-ne, Doamne, să răsădim în fiinţa 
lor tot ce-i bun şi folositor pentru mântuirea lor, şi bineplăcut 
Ţie, ca printr-înşii să se preamărească Numele Tău cel Sfânt şi să 
facă cinste neamului şi Sfintei Biserici. Umple-i, Doamne, de 
înţelepciune, luminează-le mintea şi dăruieşte-le priceperea 
sfântă, care se pogoară de la Tine. Apără-i pe ei de toate cursele 
vrăjmaşilor, văzuţi şi nevăzuţi. Porunceşte îngerilor Tăi, ca 
totdeauna să fie călăuzitorii şi povăţuitorii lor luminaţi, spre 
toate faptele cele bune. Rugămu-ne Ţie, Doamne, deschide 
mintea lor ca să Te cunoască pe Tine, cât se poate mai mult. 
Amin. 

Rugăciune pentru fraţi şi surori 

Doamne, Iisuse Hristoase, dulcele nostru Mântuitor, care 
ne-ai poruncit nouă, zicând: „Iubiţi-vă unii pe alţii, precum şi Eu 
v-am iubit pe voi”, aprinde în întreaga mea fiinţă, focul sfânt al 
dragostei de Tine şi de aproapele meu, ca în toate să fac voia Ta. 
Doamne Sfinte, ţine şi pe fraţii mei (fratele meu) şi 

surorile mele (sora meajîn această dragoste sfântă, pururea. 
Dă-le lor înţelepciune, sănătate, viaţă bună şi Darul Tău 



Dumnezeiesc, ca să umble în căile Tale şi să facă cele 
bineplăcute Ţie. Doamne Iisuse prea dulce, ajută-ne cu Darul 
Tău, ca de acum şi până la capătul vieţii noastre, să ne iubim unii 
pe alţii, căci: „Ce este mai bun şi mai frumos, decât a locui fraţii 
împreună?” 

Aşa, Doamne, ascultă rugăciunile noastre şi Te milostiveşte 
spre noi. Că Bun, Milostiv şi Iubitor de oameni eşti şi Ţie slavă 
înălţăm: tatălui şi Fiului şi Sfântului Duh, acum şi pururea şi în 
vecii vecilor. Amin. 

Rugăciune pentru cei necăjiţi, lipsiţi şi prigoniţi pentru 
dreapta credinţă 

Mântuieşte, Doamne, şi miluieşte, pe bătrâni şi pe tineri, pe 
săraci şi pe sărmani, pe văduve şi pe cei ce se află în neputinţe, în 
griji, în nevoi, în rele pătimiri, în robii, în temniţe şi în închisori; 
şi mai ales pe cei prigoniţi pentru Tine şi pentru dreapta credinţă 
ortodoxă, de limbile cele fără de Dumnezeu şi de cumpliţii 
eretici, pentru că sunt robi ai Tăi. Miluieşte-i pe dânşii, 
cercetează-i, întăreşte-i, mângâie-i şi degrabă cu puterea Ta, din 
toate cele rele îi slobozeşte şi le dă lor izbăvire. Amin. 

Rugăciunea soţilor 

Doamne, Iisuse Hristoase, Dumnezeule, dulcele nostru 
Mântuitor, Cel ce ne-ai învăţat pe noi să ne rugăm întotdeauna 
unul pentru altul, că aşa împlinind legea sfântă ne vom 
învrednici de mila Ta. Caută cu îndurare spre căsnicia noastră şi 
păzeşte-ne de orice căderi primejdioase, de vrăjmaşii văzuţi şi 
nevăzuţi, ca să petrecem cu bună înţelegere, împreună, până la 
sfârşit. 

Dăruieşte-ne sănătate, putere şi deplină înţelepciune 
luminată de sus, ca să ne putem îndeplini toate îndatoririle 
noastre, în toate zilele acestei vieţi, după voia şi poruncile Tale. 
Apără-ne şi păzeşte-ne de ispitele pe care nu reuşim să le purtăm 
şi să le învingem. întăreşte-ne în dreapta credinţă, în nădejde 
puternică şi în dragoste desăvârşită, ca să lucrăm împreună 
faptele bune şi să ne întocmim toată viaţa noastră după 
Dumnezeieştile Tale aşezăminte şi porunci. 

Doamne, mult-milostive, auzi-ne pe noi, care cu umilinţă ne 
rugăm Ţie şi trimite binecuvântarea Ta divină, în fiinţa, în 
căsnicia noastră şi în toate lucrurile noastre bune, că al Tău este a 
ne auzi şi a ne milui pe noi, Dumnezeul nostru şi Ţie slavă 
înălţăm: 

Tatălui şi Fiului şi Sfântului Duh, acum şi pururea şi în vecii 
vecilor. Amin. 

Rugăciune de lăsare în voia lui Dumnezeu 



în mâinile milostivirii Tale celei mari, o, Dumnezeul meu, 
încredinţez sufletul şi trupul meu, simţirile şi graiurile mele, 
sfaturile şi gândurile mele, lucrurile şi toate cele trebuincioase 
ale trupului şi ale sufletului meu. Iar Tu, deci, 
binecuvintează-mă, miluieşte-mă şi mă izbăveşte de tot răul, ca 
petrecând viaţă fără de păcat, în toate zilele vieţii mele, să ajung 
la viaţa cea veşnică cu Sfinţii Tăi, în împărăţia Ta şi cu dânşii să 
Te slăvesc în veci. Amin. 

Rugăciune pentru sfârşitul bun al vieţii noastre 
Doamne, Iisuse Hristoase, Cel ce vrei ca toţi oamenii să se 
mântuiască şi nimeni să nu piară şi Căruia totdeauna cu nădejde 
ne rugăm, Cel ce însuţi cu glasul Tău cel Dumnezeiesc ai zis: 
„Orice veţi cere de la Tatăl în Numele Meu, va fi vouă”, cu inima 
umilită şi cu lacrimi fierbinţi căzând înaintea Ta, mă rog ca, în 
ceasul sfârşitului vieţii mele, să-mi dai minte întreagă, 
cunoştinţă adevărată, frângere a inimii pentru păcatele vieţii 
mele cu care Te-am mâniat, şi dăruieşte -mi, Dumnezeule, 
credinţă întreagă, nădejde tare şi iubire neschimbată, ca astfel, cu 

inima curată, să pot grăi către Tine, Doamne: „în mâinile Tale 

îmi dau sufletul”, Cel ce eşti binecuvântat în veci. Amin. 

Rugăciune pentru cei ce se căsătoresc 

Stăpâne, Doamne, Dumnezeul nostru, sfinţitorul nunţii celei 
de taină şi preacurate, păzitorul nestricăciunii şi chivernisitorul 
cel bun al celor lumeşti. Cel ce din început ai zidit pe om şi L-ai 
pus ca pe un împărat făpturii şi ai zis: „Nu este bine să fie omul 
singur pe pământ, să-i facem ajutor după dânsul şi pentru aceasta 
ai poruncit, să lase omul pe tatăl său şi pe mama sa şi să se 
unească cu soţia sa şi să fie amândoi un trup, iar pe cei ce 
Dumnezeu i-a unit, omul să nu-i despartă; însuţi Stăpâne, trimite 
darul Tău cel ceresc şi peste noi nevrednicii robii Tăi şi 
binecuvintează căsătoria pe care astăzi o întemeiem înaintea 
feţei Tale preasfinte. Curăţeşte toate păcatele noastre, iartă-ne 
toate fărădelegile, dezleagă-ne toate greşelile cele de voie şi fără 
de voie; uneşte gândurile, cugetele şi inimile noastre în dragoste 
nefăţamică şi în credinţă nestrămutată; îndreptează paşii noştri 
în cărările Tale, pentru ca să facem pururea voia Ta cea sfântă. 
Umple casa noastră de toate bunătăţile cele de pe 

pământ şi ne învredniceşte să petrecem împreună vieţuirea 
noastră fără de prihană, ca să sporim spre tot lucrul bun şi 
bineplăcut Ţie. Păzeşte-ne în toate zilele vieţii noastre, ca să 
plinim cu inimă curată poruncile Tale şi să lăudăm şi să 
preamărim preacinstitul şi de mare cuviinţă numele Tău, al 
Tatălui şi al Fiului şi al Sfântului Duh, acum şi pururea şi în vecii 



vecilor. Amin. 

Rugăciunea orfanului sărac 

Doamne, Dumnezeule, pierdut-am pe părinţii mei preaiubiţi, 
pe care nu-i voi mai vedea în viaţa aceasta. Ar trebui să 
deznădăjduiesc, dacă n-aş şti că nimic pe lume nu se întâmplă 
fără voia Ta şi că Tu eşti Tatăl orfanilor sănnani. 
Milostiveşte-Te, deci, şi spre mine şi fii mie Tată în toate zilele 
vieţii mele. Ajută-mi să umblu în căile poruncilor Tale; 
păzeşte-mă de toate primejdiile vieţii acesteia şi fă să-mi aduc 
aminte adesea de învăţăturile şi dojenile ce mi-au dat bunii mei 
părinţi în viaţa lor, ca să pot, cu darul Tău, păşi pe calea cea 
adevărată care duce la mântuire şi când chemarea Ta va veni, să 
mă pot iarăşi împreuna cu părinţii mei, în fericirea cea veşnică. 
Amin. 

RUGĂCIUNEA OIERULUI 

Stăpâne, Doamne, Dumnezeul nostru, Ziditorule şi 
Făcătorule a toate, caută cu milostivire din înălţimea Ta spre oile 
mele şi le sfinţeşte pe ele precum ai sfinţit mielul pe care Ţi l-a 
adus credinciosul Abel şi berbecul pe care Ţi l-a adus Avraam 
spre jertfă, aşijderea şi viţelul cel gras, pe care ai poruncit de l-au 
junghiat robului Tău celui rătăcit, care apoi iarăşi s-a întors la 
Tine; căci precum acela s-a învrednicit a se îndulci cu darul Tău, 
aşa milostiveşte-Te a da şi oilor mele, sănătate, îndepărtând de la 
ele toată boala, ca să luăm din ele folosul şi hrana noastră a 
tuturor; iar pe noi ne păzeşte întru bunătatea Ta. Căci Tu eşti 
hrana cea adevărată şi dătătorul bunătăţilor şi Ţie mărire înălţăm, 
Tatălui şi Fiului şi Sfântului Duh, acum şi pururea şi în vecii 
vecilor. Amin. 

Rugăciunea meseriaşului şi a lucrătorului 

Doamne, Dumnezeul nostru, care ai adus pe om dintru 
nefiinţăîntru fiinţă şi punându-1 ca să stăpânească peste făpturile 
mâinilor Tale, l-ai aşezat în grădina raiului pământesc şi i-ai 
poruncit ca s-o stăpânească; dar călcând el porunca şi orânduirea 
Ta, l-ai osândit, ca întru sudoarea frunţii să-şi agonisească 
pâinea lui, până ce se va întoarce iarăşi în 

pământul din care a fost luat; iar noi oamenii, moştenind păcatul 
strămoşului Adam, purtăm cu toţii şi osânda lui, întru sudoarea 
frunţii fiind nevoiţi să ne agonisim hrana noastră; cunoscând 
deci că datoria muncii ne-ai dat-o nouă pe acest pământ, cu 
umilinţă îndrăznesc a Te ruga, Stăpâne, Doamne, să-mi dăruieşti 
sănătate şi tăria braţelor, pentru ca să săvârşesc cu izbândă 
porunca Ta cea sfântă şi să împlinesc întru toate rostul ce mi l-ai 
dat în această viaţă trecătoare. Fereşte-mă pe mine, 
Atotputernice, de toată primejdia, de toată nălucirea, de ispitele 



diavolului şi de cursele vrăjmaşilor, văzuţi şi nevăzuţi. Ajută-mi, 
Doamne, să umblu în poruncile Tale şi să-mi împlinesc datoriile 
către Biserica Ta şi către ţara aceasta, pe care am moştenit-o de 
la strămoşii mei şi în care mi s-au născut copiii şi vor trăi urmaşii 
mei! Binecuvintează, Bunule, cu bună sporire munca mâinilor 
mele, pentru ca din agoniseala mea să pot face parte orfanului, 
văduvei şi aproapelui, celui în lipsă şi în nevoi. Dăruieşte, 
Milostive, în toată vremea, pace casei mele, trai cumpătat, ferire 
de patimi, de păcate şi de orice deşertăciune, pentru ca în tihnă şi 
în cuviinţă vieţuind pe acest pământ, să Te cunosc pe Tine şi 
voile Tale şi să mă învrednicesc astfel, bunătăţilor 

84 

cereşti şi veşnice, pe care le-ai pregătit celor aleşi şi celor drepţi 
ai Tăi. 

Că a ta este stăpânirea şi a Ta este împărăţia şi puterea şi 
mărirea, a Tatălui şi a Fiului şi a Sfântului Duh, acum şi pururea 
şi în vecii vecilor. Amin. 

Rugăciune pentru lucrătorii de la ocne şi băi (mine) 

Doamne Sfinte, cel ce locuieşti întru cele înalte şi pe mine 
m-ai rânduit să-mi agonisesc cu sudoarea feţei mele, hrana mea 
şi a casnicilor mei, în adâncul pământului pogorându-mă şi 
săpând să scot de acolo la lumină bogăţia pământului; Doamne 
Sfinte, Cel ce ştii neputinţa mea şi greutatea şi primejdia lucrării 
mele, nu mă lăsa pe mine, care sunt făptura mâinilor Tale, să cad 
jertfă neputinţei mele şi greutatea şi primejdia lucrării să mă 
asuprească; ci tinde-ţi mâna Ta atotputernică, care ajunge de la 
înălţimea lăcaşului Tău până şi în adâncimea cea mai de jos a 
pământului şi întăreşte puterile mele sufleteşti, cât şi pe cele 
trupeşti; uşurează-mi greutatea lucrului meu; depărtează de la 
mine toată primejdia năprasnică, pentru ca având ajutorul Tău 
cel de sus, să-mi pot agonisi pâinea cea de toate zilele şi să pot 
îndeplini cu rostul ostenelilor, trebuinţele casnicilor mei şi sfântă 
voia Ta. Iartă-mi păcatele mele, 

Doamne, Cel ce singur eşti fără de păcat şi priveşte cu ochiul 
Tău cel milostiv la evlavia mea, cu care Te măresc pe Tine, Unul 
în Sfânta Treime, închinat şi preamărit, Dumnezeu; 
cucerindu-mă, zic către Tine, Preabunule Dumnezeu, 
miluieşte-mă pe mine după mare mila Ta şi după mulţimea 
îndurărilor Tale, şterge fărădelegile mele. Amin. 

Rugăciunea negustorului (patronului) 

Către Tine, Doamne, am ridicat sufletul meu: Dumnezeul 
meu, spre Tine am nădăjduit; să nu mă ruşinez în veac, nici să 
râdă de mine vrăjmaşii mei; îndreptează-mă spre Adevărul Tău 
şi mă învaţă, să împlinesc cu dreptate lucrul acesta din care mi-ai 



rânduit să câştig hrana mea şi a familiei mele. Dăruieşte-mi să 
fiu cumpătat, cinstit, şi neiubitor de avere nemuncită. 
Păzeşte-mă să nu cad în patima iubirii de arginţi şi de la aceasta 
nu cumva să ajung lacom, viclean, înşelător de oameni. 
Ajută-mă să nu-mi înmulţesc averea mea pe căi necinstite ori 
neplătindu-mi datoriile care le am faţă de cei care m-au ajutat în 
vreun fel, faţă de cei care muncesc pentru mine sau faţă de 
stăpânire căci tu însuţi ai spus Doamne: „Daţi Cezarului cele ce 
sunt ale Cezarului şi lui Dumnezeu cele ce sunt ale lui 
Dumnezeu". 

Nu îngădui Doamne ca lucrul meu să-mi cuprindă mintea şi 
sufletul atât de mult încât să uit că viaţa noastră în această lume 
este vremelnică şi grija noastră trebuie să fie câştigarea mântuirii 
şi a vieţii veşnice prin păzirea poruncilor Tale. 
Binecuvintează-mă cu Harul Tău, şi înmulţeşte roadele 
ostenelilor mele după voia Ta căci fără de Tine nu putem face 
nimic. De am înşelat din lăcomie sau din alte pricini pe cineva 
dă-mi putere să zic precum vameşul: „...iar de am nedreptăţit pe 
cineva întorc împătrit”. Fă-mă Doamne milostiv, luminează-mă 
să am mintea trează, să nu plece de la mine nici un sărac 
nemiluit. Fie urechile Tale luând aminte spre glasul rugăciunii 
mele şi nu Te uita la fărădelegile mele, căci nimeni nu se află 
drept şi curat înaintea Sfinţeniei Tale. Amin. 

Rugăciunea funcţionarului 

Doamne, Dumnezeule, Făcătorul şi Cânnuitorul a toate, care 
pe tânărul Iosif prin darul Tău l-ai învrednicit să aibă stăpânire 
peste toată ţara Egiptului; Tu, care de asemenea, celor trei tineri 
în Babilon, pentru credinţa lor cea întru Tine şi pentru virtutea 
lor, le-ai dat ştiinţă, pricepere şi înţelepciune; iar pe robul Tău 
Daniil, l-ai făcut priceput în toate şi l-ai înălţat şi l-ai pus să fie 
cea 

mai mare căpetenie peste toţi înţelepţii din Babilon, însuţi Tu, 
Doamne, dăruieşte-mi mie ca, împlinindu-mi cu dreptate slujba 
mea, să umblu întru cărările Tale. Ajută-mi să săvârşesc 
cuvântul Sfântului Apostol Pavel, care zice: Vă sfătuiesc eu, cel 
legat pentru Domnul, cu vrednicie să umblaţi, după chemarea cu 
care sunteţi chemaţi, cu toată smerenia, cu blândeţea şi cu 
îndelunga răbdare; şi iarăşi: Toate câte le faceţi, spre mărirea lui 
Dumnezeu să le faceţi. Aşa, Doamne, dă-mi mie ca în această 
slujbă, la care am fost chemat prin voia şi prin ajutorul Tău, să 
pot fi spre folosul şi sprijinul semenilor mei şi al ţării mele, 
pentru ca în ziua dreptei judecăţi să mă învrednicesc a auzi din 
gura Ta, cuvintele: „Bine, slugă bună şi credincioasă, peste 



puţine ai fost credincios, peste multe te voi pune; intră întru 
bucuria Domnului tău”. Amin. 

Rugăciune la ziua numelui sau a naşterii 

Dumnezeule Preasfinte, cum voi putea a-Ţi mulţumi cu 
vrednicie pentru viaţa ce mi-ai dat? Tu m-ai scos din întunericul 
nefiinţei şi viaţa mea este un dar al bunătăţii Tale. Tu, care m-ai 
păzit până acum, mă sprijineşte în necazuri şi întâmpină 
trebuinţele mele. Tu eşti Cel ce priveghezi asupra mea, 
îndreptezi 

paşii mei în calea binelui şi mă aperi de ispite. Când mă 
rătăcesc, Tu mă întorci în calea poruncilor Tale; când mă 
poticnesc tu mă sprijineşti; când cad, Tu mă ridici şi când 
păcătuiesc, Tu mă întorci şi-mi deschizi părinteştile Tale braţe. 
O, cât de multe sunt datoriile mele către Tine, pentru că mi-ai dat 
viaţă şi mi-ai dat în toate zilele semne despre părinteasca Ta 
bunătate şi îngrijire. Plin de vie recunoştinţă, Ţie îţi închin toate 
zilele vieţii mele şi mai ales această zi de sărbătoare pentru mine, 
şi mă rog cu umilinţă ca bunătatea Ta să nu mă părăsească în tot 
timpul vieţii mele şi înţelepciunea Ta să mă povăţuiască 
totdeauna în calea binelui şi a fericirii; pentru rugăciunile şi 
mijlocirile sfântului (N) şi ale Preacuratei Maicii Tale. Amin. 

Rugăciune pentru un binefăcător dumnezeule al dragostei, 
Ţie îţi sunt dator a-Ţi mulţumi pentru dulcele simţământ al 
dragostei şi ocrotirii de care mă bucur. O, Cel ce eşti Izvorul 
tuturor bunătăţilor, revarsă binecuvântarea şi binefacerile Tale 
peste robul Tău (N), binefăcătorul meu pe care inima mea îl 
cinsteşte şi îl iubeşte. Apără-1 de toate primejdiile ce înconjoară 
viaţa muritorilor pe pământ. Fă să răsară asupra lui totdeauna 

un soare strălucitor, să risipească norii grijilor şi suferinţelor. 
Umple inima lui de bucuria mântuirii Tale. Povăţuieşte paşii lui 
în căi drepte, în căile mântuirii şi ale fericirii. 

Nu lăsa ca apăsătoarele suferinţe să-i înnoreze fruntea şi să-i 
amărască inima. Nefericirile lui să nu facă a se pogorî lacrimi în 
ochii lui şi inima lui să nu fie jertfă întristărilor. Fă ca fiecare din 
zilele lui să fie o frumoasă zi de primăvară şi viaţa lui să se 
asemene unui râu limpede şi lin, ce curge prin grădini înverzite şi 
printre flori. Iar dacă va fi ameninţat de nefericire, fii apărătorul 
şi ocrotitorul lui, precum el este apărătorul meu. Ori în ce parte 
va merge sau se va afla, umbreşte-1 cu bunătatea şi apărarea Ta. 

Dă-i, Dumnezeul meu, toate plăcerile şi toate bucuriile 
iertate muritorilor care păzesc poruncile tale şi fac bine 
aproapelui lor. îngerul Tău cel bun să-l însoţească şi să-l 
păzească în toată viaţa lui; şi după o viaţă lungă, plină de 



binefaceri şi fapte bune, să se învrednicească a dobândi 
bunătăţile cele fără de sfârşit, gătite pentru toţi cei ce lucrează 
virtutea. Amin. 

Rugăciune pentru cârmuitorii şi slujbaşii ţării 
Doamne, Iisuse Hristoase, cel ce fiind adus înaintea divanului ai 
răspuns dregătorului Care te ameninţa, zicându-i: Nu ai avea 
putere asupra Mea de nu ţi-ar fi fost dată ţie de sus; iar prin gura 
Sfântului Tău Apostol Pavel, ai grăit: Tot sufletul să se supună 
stăpânirilor celor mai înalte, că nu este stăpânire fără numai de la 
Dumnezeu şi stăpânirile care sunt, de la Dumnezeu sunt 
rânduite; pentru aceea, cel ce se împotriveşte stăpânirii, 
rânduielii lui Dumnezeu se împotriveşte şi care se împotrivesc, 
judecată îşi vor lua loruşi; aşijderea prin graiul Sfântului Tău 
Apostol Petru, ne-ai poruncit, grăind: Fiţi supuşi oricărei 
stăpâniri omeneşti, pentru Domnul, care-i pusă să pedepsească 
pe făcătorii de rele şi să laude pe cei ce fac binele. Primeşte 
acum, îndurate, rugăciunea umilitului meu suflet, pentru 
cânnuitorii ţării noastre, căci Tu însuţi, Doamne, ne-ai poruncit, 
prin zisele Sfântului Apostol Pavel, să facem rugăciuni pentru 
toţi care sunt în dregătorii, ca să petrecem viaţă lină şi cu odihnă, 
întru toată buna-credinţă şi curăţenie. 

Aşa, Doamne, împărate al împăraţilor şi Doamne al 
domnilor, dăruieşte cârmuitorilor acestei ţări, legiuitorilor, 
judecătorilor, ostaşilor, profesorilor, preoţilor şi tuturor 
cânnuitorilor şi slujbaşilor, de la cele mai înalte până la cele mai 
puţin însemnate 

dregătorii: minte înţeleaptă, inimă curată şi voinţă tare, în a 
înţelege, a dori şi a lucra numai binele şi dreptatea, după care 
bunuri doreşte şi însetează poporul cel iubitor de Tine şi 
credincios Ţie din vremuri străvechi. 

Milostiveşte-Te, deci, Doamne, spre acest popor 
drept-credincios şi dăruieşte tuturor cânnuitorilor lui, puteri 
mari, ca să lucreze cu spor la înălţarea şi propăşirea lui, pentru ca 
şi prin el, şi prin slujbaşii lui, să se binecuvinteze şi să se 
preamărească preacinstitul şi de mare cuviinţă numele Tău, al 
Tatălui şi al Fiului şi al Sfântului Duh, acum şi pururea şi în vecii 
vecilor. Amin. 

Rugăciune pentru duşmani 

Doamne, Cel ce Te-ai rugat pentru răsti gnitorii Tăi, 
iubitorule de suflete, şi ai poruncit şi robilor Tăi să se roage 
pentru vrăjmaşi, iartă pe cei ce ne urăsc şi ne apasă pe noi. 
îndepărtează-ne de la orice răutate şi vicleşug, îndreptându-ne 
către viaţa cea cu dragoste frăţească şi lucrătoare de bine. Pentru 
aceea, cu smerenie ne rugăm şi într-un gând Te slăvim pe Tine, 



Unule, iubitorule de oameni. 

Rugăciune pentru conducători, oştire şi patrie 

Doamne, Dumnezeul nostru, împăratul împăraţilor şi 
Domnul domnilor, primeşte mult milostive şi acum, rugăciunea 
umilitului meu suflet, pentru întreg neamul nostru românesc, 
creştin ortodox. Mântuieşte şi miluieşte, Doamne, pe 
binecredincioşii noştri conducători ai statului, guvernul ţării, pe 
conducătorii oraşelor şi satelor şi pe toată oastea iubitoare de 
Hristos. împutemiceşte-i, păzeşte-i întru mulţi şi fericiţi ani, şi-i 
ajută pe toţi a progresa în tot binele obştesc. Supune sub 
picioarele conducătorilor noştri pe toţi vrăjmaşii şi potrivnicii. 
Pune în inima lor şi a tuturor conducătorilor mari şi mici, din cler 
şi popor, să lucreze cu puteri mari şi succes, cele bune şi de pace 
pentru Sfânta noastră Biserică şi pentru întreg neamul nostru 
creştinesc, ca întru liniştea lor, viaţă lină şi fără de gâlceavă să 
vieţuim în dreaptă-credinţă, în bună creştinătate şi curăţie. Ne 
rugăm Ţie, Doamne, auzi-ne şi ne miluieşte pe noi, acum şi în 
vecii vecilor. Amin. 

Rugăciunea Preasfinţitului Eremei (schimnicul) către Sfântul 
Mare Mucenic Pantelimon 

O, Mare Mucenice şi Tămăduitorule Pantelimon! Roagă-te 
lui Dumnezeu pentru noi şi nu lăsa să rămână în noi bolile 
trupeşti şi sufleteşti de care suferim. Vindecă bolile pricinuite de 
patimile şi păcatele noastre. 

Bolnavi suntem noi de lene, de slăbiciune trupească şi 
sufletească tămăduieşte-ne pe noi, Sfinte Pantelimon. 

Bolnavi suntem noi de dorinţe şi împătimire, de lucrurile 
trecătoare pământeşti tămăduieşte-ne pe noi, Sfinte Pantelimon. 

Bolnavi suntem, o Sfinte Pantelimon... 

Bolnavi suntem noi de uitare pentru lucrarea mântuirii, 
pentru păcatele, neputinţele şi pentru datoriile noastre, 
tămăduieşte-ne pe noi, Sfinte Pantelimon. 

Bolnavi suntem noi de ţinere în mintea noastră a răului, de 
mânie, de ură, de tulburare tămăduieşte-ne pe noi, Sfinte 
Pantelimon. 

O, Tămăduitorule a Sfântului Munte Athos şi a întregii lumi! 
Bolnavi suntem noi de invidie, mândrie, îngâmfare, preamărire, 
de rând cu nemernicia şi netrebnicia noastră tămăduieşte-ne pe 
noi, Sfinte Pantelimon. 

Bolnavi suntem noi de multe şi felurite căderi în poftele 
trupului: în desfrânare, în mâncarea cea fără de saţ, în nereţinere, 
în desfătare tămăduieşte-ne pe noi, Sfinte Pantelimon. 

Bolnavi suntem noi de prea mult somn, de prea multă 



vorbire, de vorbirea deşartă şi de cea săvârşită cu judecată 
tămăduieşte-ne pe noi, Sfinte Pantelimon. 

O, Sfinte Pantelimon! Ne dor ochii noştri de privirile 
păcătoase... 

Ne dor urechile noastre de auzul cuvintelor deşarte, a 
cuvintelor rele, defăimătoare. 

Ne dor mâinile noastre neîntinse spre săvârşirea rugăciunii şi 
spre fapta cea de milostenie tămăduieşte-ne pe noi, Sfinte 
Pantelimon. 

Ne dor picioarele noastre nepornite grabnic spre Biserica 
Domnului, dar care uşor se îndreaptă pe căi rătăcite şi spre 
locuinţele acestei lumi. 

Dar cel mai mult ne dor limba şi buzele noastre de rostirea 
cuvintelor zadarnice, deşarte, urâte, de nerostirea cuvintelor de 
rugăciune de laudă sau de rostirea acestora 

cu nepăsare, cu neluare aminte şi fără de pricepere 
tămăduieşte-ne, o, Milostive! Tot trupul nostru este bolnav: 

bolnavă este mintea noastră şi lipsită de înţelegere, 
înţelepciune şi de cugetare. 

Bolnavă este voinţa noastră, care se întoarce de la lucrurile 
sfinte şi se îndreaptă spre lucruri stricăcioase, dăunătoare nouă şi 
neplăcute Lui Dumnezeu. 

bolnavă este închipuirea noastră care nu doreşte şi nu este în 
măsură să conştientizeze atât moartea şi suferinţa veşnică a 
păcătoşilor, cât şi fericirile împărăţiei Cereşti, mânia Domnului, 
patimile Lui Hristos pe cruce, răstignirea Lui. O, Sfinte 
Pantelimon, tămăduieşte-ne. 

ne doare totul în noi. 

în neputinţă este sufletul nostru cu toate puterile şi 
priceperile lui. 

în neputinţă este trupul nostru cu toate mădularele lui. 

Tămăduieşte-ne pe noi, Sfinte Pantelimon, Tămăduitorul cel 
fără de arginţi, Doctorul cel mult iubitor şi slugă a Preasfântei 
Născătoare de Dumnezeu. Nu ne lăsa pe noi în urgia bolilor şi 
neputinţelor, ci tămăduieşte-ne cu puterea Harului tău şi vom 
lăuda Preasfânta Treime: pre Tatăl, pre Fiul şi pre Sfântul Duh, 
pe Preasfânta Născătoare de Dumnezeu care te trimite spre slujire 
bolnavilor şi vom mulţumi harului tău purtător de vindecări în veci. 
Amin. 

Rugăciune pentru izbăvirea de boală 

Doamne, Iisuse Hristoase, Dumnezeul nostru, primeşte 
smerita mea rugăciune pentru iertarea păcatelor mele şi ca un 
îndurat, stinge cu dreapta Ta cea atotputernică focul ce m-a 
cuprins. încetează-mi boala şi cu milostivirea Ta ridică-mă din 



patul durerii, întru slava Numelui Tău. Că Tu eşti Doctorul 
sufletelor şi al trupurilor noastre, Hristoase Dumnezeule, şi Ţie 
slavă înălţăm: Tatălui şi Fiului şi Sfântului Duh, acum şi pururea 
şi în vecii vecilor. Amin. 

Rugăciune pentru izbăvirea de cancer şi alte boli grave 
întristare şi durere m-a înconjurat pe mine şi chinuri ca ale 
iadului m-au aflat, Mântuitorule şi umbra morţii m-a acoperit 
pentru păcatele mele, iubitorule de oameni şi înainte de vreme 
mi se sfârşeşte viaţa şi nu mă pricep ce voi face. Numai către 
tine, Doctorul sufletelor şi al trupurilor şi la adâncul îndurării 
Tale căzând, cu zdrobire de inimă şi cu umilinţă, strig: Izvorule 
al vieţii, miluieşte-mă şi păzeşte-mă pe 

mine cel deznădăjduit, pentru rugăciunile Născătoarei de 
Dumnezeu, ca un îndurat. 

Slavă Tatălui şi Fiului şi Sfântului Duh. 

Viforul păcatelor acum ne-a ajuns, valurile bolilor acum ne 
înconjoară, neîncetate dureri ne cufundă, întristări şi dureri ne-au 
aflat pe noi ticăloşii. Apostoli ai Domnului! întindeţi-ne mână de 
ajutor, cu rugăciunile voastre. 

Şi acum şi pururea şi în vecii vecilor. Amin. 

Fiind loviţi, Fecioară, cu dureri grele şi neîncetate, toţi la 
Tine cădem. Cu acoperământul Tău cel puternic mântuieşte-ne 
pe toţi, Preacurată, îndură-Te Maică Dumnezeiască şi 
mântuieşte-ne de cancer şi de bolile cele cumplite şi vindecă-ne 
durerile, izbăvitoarea noastră. 

Rugăciune pentru cei din închisori 

Dumnezeule, întru tot îndurate, Cel ce pe Manase prin 
rugăciune L-ai slobozit din legături şi din amare închisori, pe 
robii Tăi (N) care prin noi acum se roagă, din închisoare 
slobozeşte-i şi din tot răul şi primejdia izbăveşte-i, ca un iubitor 
de oameni. Ca un izvor al îndurării şi noian al bunătăţii, 
Hristoase Dumnezeule, nu trece cu vederea pe cei ce sunt în 
supărări şi în nevoi şi care cu credinţă Te cheamă pe Tine, ci 

Ca un îndurat, miluieşte-i şi din închisoare degrabă 
slobozeşte-i, ca să cânte Ţie: Aliluia! 

Doamne, Iisuse Hristoase, Dumnezeul nostru, Cel ce ai 
slobozit pe iubitul Tău Apostol Petru din legături şi din temniţă, 
fără nici o vătămare, cu umilinţă ne rugăm Ţie: Primeşte cu 
milostivire şi rugăciunea aceasta pentru iertarea păcatelor robilor 
Tăi (N), ce sunt închişi în temniţă şi cu rugăciunile aceluia, ca un 
iubitor de oameni, cu dreapta Ta cea întru tot puternică, din tot 
răul şi primejdia izbăveşte-i şi-i slobozeşte, că bun şi iubitor de 
oameni Dumnezeu eşti şi Ţie mărire îţi înălţăm, Tatălui şi Fiului 



şi Sfântului Duh, şi acum şi pururea şi în vecii vecilor. Amin. 

Rugăciune în vreme de necaz şi nefericiri 

Doamne, multe necazuri s-au adunat asupra mea şi întristări 
chinuitoare mă îngrozesc. Dă-mi putere să nu cârtesc, căci Tu 
eşti totdeauna sprijinitorul meu şi piatra cea neclintită, pe care 
sunt întemeiate nădejdile mele. Tu cunoşti, Dumnezeule, 
pricinile durerilor şi întristărilor mele dar ştiu că Tu mă iubeşti, 
în dragostea şi în bunătatea Ta, ştiu că nu vei lăsa să mă biruiască 
viforul necazurilor, ci mă vei izbăvi cu ajutorul Tău, de ispitele 
cu care mă voi lupta. 

Cel ce cârmuieşti lumea şi viaţa noastră, cârmuieşte şi corabia 
vieţii mele, cea izbită de valurile ispitelor, spre liman liniştit, 
înţelepciunea Ta să mă povăţuiască pururea pe calea mântuirii, 
pentru rugăciunile Preacuratei Maicii Tale şi ale tuturor Sfinţilor 
Tăi. Amin. 

Rugăciune la necontenirea ploilor 

Doamne, Iisuse Hristoase, Dumnezeul nostru, primeşte 
smerita mea rugăciune şi nu ne pierde întru mânia Ta cu vărsarea 
ploilor necontenite; ci porunceşte norilor să se împrăştie şi razele 
soarelui să strălucească pe pământ, spre înmulţirea roadelor 
pământului şi adunarea lor; ca toată îndestularea lor având să 
preamărim Numele Tău: al Tatălui şi al Fiului şi al Sfântului 
Duh, acum şi pururea şi în vecii vecilor. Amin. 

Rugăciune în timp de trăsnete, fulgere şi grindină 

Doamne Atotputernice, Stăpânitorul şi Dumnezeul nostru, 
Părinte, Fiule şi Duhule Sfinte, ştim că am greşit la cer şi 
înaintea Ta şi am mâniat bunătatea Ta şi merităm certarea Ta 
pentru păcatele noastre. însă, ştiind iubirea Ta de oameni că 
precum este mărirea Ta, aşa şi bunătatea şi milostivirea Ta 
cădem cu umilinţă la marea Ta 

şi Te rugăm pe Tine, Cel ce nu voieşti moartea păcătoşilor, 
îmblânzeşte-Ţi şi-Ţi întoarce groaznica Ta mânie dela noi 
nevrednicii robii Tăi şi nu ne pierde cu dreptatea Ta pentru 
fărădelegile noastre. Ci după obiceiul iubirii Tale de oameni şi 
după Părinteasca Ta milă, îmblânzeşte şi încetează groaznicul 
glas al tunetului şi al fulgerului Tău şi ne miluieşte pe noi, că 
ne-am spăimântat foarte. Opreşte, Doamne, şi stinge focul 
mâniei tale, pornit asupra noastră; iar norii cei întunecaţi şi 
încărcaţi cu grindină, risipeşte-i degrabă şi-i goneşte în locuri 
pustii. Iar nouă slugilor Tale, ne trimite ploaie lină şi curată, 
numai cât este pentru trebuinţa şi roada pământului şi spre 
folosul poporului Tău. Aşa, Stăpâne Doamne, cu puterea 
Dumnezeirii Tale porunceşte degrabă văzduhului să se 



liniştească, să se arate senin şi curat, ca bucurându-ne să 
mulţumim Ţie, Preabunule, Dumnezeul nostru. Că bun şi iubitor 
de oameni eşti, şi Ţie slavă înălţăm, Tatălui şi Fiului şi Sfântului 
Duh, acum şi pururea şi în vecii vecilor. Amin. 

Rugăciunea semănătorului 

Doamne, Dumnezeul nostru, Ţie ne rugăm, ca aceste 
seminţe aduse înaintea ochilor 

Tăi din cele dăruite de preacuratele Tale mâini, să le ai în grijă, 
că nu am îndrăznit a le închide acestea în sânurile cele 
necuvântătoare ale pământului, fără să căutăm la porunca slavei 
Tale, care porunceşte să răsară şi să crească şi să dea 
semănătorului pâine spre hrană. Şi acum ne rugăm Ţie, Doamne 
Dumnezeul nostru, auzi-ne pe noi care ne rugăm Ţie şi deschide 
nouă vistieriile Tale şi revarsă binecuvântarea Ta, ca să ne facem 
vrednici de făgăduinţele Tale cele nemincinoase şi opreşte de la 
noi toate cele ce strică roadele pământului nostru şi toată 
pedeapsa cea cu dreptate adusă asupra noastră, pentru păcatele 
noastre, şi trimite îndurările Tale spre tot poporul tău, cu Darul şi 
cu iubirea de oameni ale Unuia-Născut Fiului Tău, cu Care 
împreună eşti binecuvântat, cu Preasfântul şi bunul şi de viaţă 
făcătorul Tău Duh, acum şi pururea şi în vecii vecilor. Amin. 

Rugăciune pentru semănături 

Doamne, Dumnezeul nostru, Cel care ai împodobit pământul 
cu verdeaţă şi cu tot felul de seminţe, ce rodesc după felul lor şi 
l-ai înfrumuseţat cu bunul miros al florilor şi l-ai binecuvântat, 
însuţi şi acum Stăpâne, caută din Sfânt Locaşul Tău spre 

acestea şi le binecuvintează. Dă-le să aducă roade la 

vreme, pline de binecuvântarea Ta. Alungă toată boala fiara 
şi insecta, ce ar veni asupra lor, cu stricăciune. Fereşte-le de 
farmece, de tot răul, de ispita vicleană şi de mulţimea oamenilor 
răi. Că s-a sfinţit şi s-a preamărit preacinstitul şi de mare cuviinţă 
Numele Tău: al Tatălui şi al Fiului şi al Sfântului Duh, acum şi 
pururea şi în vecii vecilor. Amin. 

Rugăciunea ostaşului în timp de pace 

Doamne Dumnezeul nostru întru Tine credem, spre Tine 
nădăjduim şi al Tău ajutor îl cerem, la aminte, Doamne, la glasul 
rugăciunii noastre şi ne miluieşte după mulţimea îndurărilor 
Tale. Apără-ne şi ne păzeşte, Doamne, de toată reaua întâmplare, 
ca, sub scutul Tău cel puternic, să ne apărăm ţara de toţi 
vrăjmaşii văzuţi şi nevăzuţi; revarsă asupra noastră milele tale 
cele bogate şi ne povăţuieşte pe calea poruncilor Tale, căci spre 
Tine ne aţintim gândul şi mintea şi cerem ajutorul Tău. 



Apără-ne, Doamne, şi ne păzeşte de orice rău sufletesc şi 
trupesc, întăreşte-ne cu mâna Ta cea Atotputernică, spre a ne 
împlini cu vrednicie şi desăvârşit slujba ce ne este încredinţată, 
ca noi toţi 

totdeauna să Te binecuvântăm şi să Te lăudăm în veci. Amin. 
Rugăciunea ostaşului în timp de război 

Doamne, Iisuse Hristoase, Dumnezeul nostru, Cel ce în toată 
vremea şi în tot ceasul eşti închinat şi mărit, auzi-ne şi ascultă 
rugăciunea noastră a păcătoşilor, în aceste clipe de grea 
încercare. Ocroteşte cu sfinţii Tăi îngeri pe conducătorii noştri, 
ţara şi pe noi, întrarmează-ne cu puterea crucii Tale, ca oarecând 
pe oştirea Sfântului şi marelui împărat Constantin, împotriva lui 
Maxentie şi a lui Liciniu, spre a învinge pe toţi vrăjmaşii noştri. 
Ajută-ne cu puterea Crucii Tale să biruim pe toţi potrivnicii 
noştri, ca totdeauna să lăudăm şi bine să cuvântăm Preasfânt 
Numele Tău: al Tatălui şi al Fiului şi al Sfântului Duh. Amin. 

Degrab ne întâmpină pe noi, Hristoase Dumnezeul nostru, 
până ce nu ne robim, când vrăjmaşii Te hulesc pe Tine şi ne 
îngrozesc pe noi. Pierde cu Crucea Ta pe cei ce se luptă cu noi, 
ca să cunoască ei puterea credinţei ortodoxe. Pentru rugăciunile 
Născătoarei de Dumnezeu, Unule iubitorule de oameni. Amin. 

Rugăciunea văduvei 

Doamne Dumnezeul meu! După voia Ta cea nepătrunsă de 
mintea omenească, ai chemat la Tine pe soţul meu. La cine însă 
voi căuta mângâiere decât numai la Tine, Cel ce eşti Apărătorul 
şi Sprijinitorul cel Atotputernic al văduvelor şi Părintele Cel 
Atotbun al orfanilor? Ajută-mi ca unei neputincioase, 
hrăneşte-mă ca pe o sărmană, şi mă întăreşte a face în toate voia 
Ta, cea atotsfântă. în Tine, Preabunule Stăpâne, pun toată 
nădejdea mea; ascultă smerita mea rugăciune şi-mi ajută a spori 
în tot lucrul bun, folositor şi bineplăcut Ţie. Ajută-mi, Doamne 
Dumnezeule, a face întru toate voia Ta în toate zilele vieţii mele 
şi să te preamăresc pe Tine şi pe Unul-Născut Fiul Tău, Domnul 
nostru iisus Hristos, cu Care împreună bine eşti cuvântat, cu 
Preasfântul, Bunul şi de viaţă Făcătorul Tău Duh, acum şi 
pururea şi în vecii vecilor. Amin. 

Rugăciunea părintelui la moartea fiului sau a fiicei 
Stăpâne, Doamne, Dumnezeul meu cel milostiv şi Preabun! Cel 
ce ai auzit oarecând glasul de durere al robului Tău Iacob, care 
jelind pe fiul său iosif, zicea: „Plângând mă voi coborî în 
locuinţa morţilor la fiul meu”. Tu însuţi, îndurate Doamne, Cel 
ce 

ai dat odinioară mângâiere lui David, împăratul şi proorocul, 
care se tânguia zicând: „Abesalom, fiul meu, fiul meu 
Abesalom! Mai bine muream eu pentru tine!” 

Iar Dumnezeiescul Tău Fiu şi Mântuitorul nostru, din marea 
Sa milostivire, a înviat pe fiica lui Iair, pe fiul văduvei din Nain. 
însuţi, Preabunule, Stăpâne Doamne, caută din cer şi vezi 
durerea inimii mele, care îşi vede astăzi răpită o mare nădejde a 
vieţii. Dar în faţa tainelor nepătrunse pe care numai Tu singur le 
cunoşti, îmi aduc aminte de rugăciunea cea fierbinte pe care, 
iubitul Tău Fiu, Domnul nostru Iisus Hristos, a înălţat-o în 
grădina Ghetsimani zicând: „Părinte, de este cu putinţă, treacă 
de la Mine acest pahar!” şi, plecându-mi capul strig astăzi către 
Tine: „Doamne, fie voia Ta!” Asemenea, ca şi oarecând dreptul 
Iov la vestea morţii fiilor şi a fiicelor sale, cu umilinţă grăiesc şi 
mărturisesc: „Domnul a dat, Domnul a luat, fie numele 
Domnului binecuvântat". Zdrobit de durere, dar cu neclintită 
credinţă în Tine şi în tainele cele nepătrunse, cer în această clipă 
milostivirea şi îndurarea Ta, Doamne! 

Dă, Doamne, sufletului său uşurare şi iertare de toate 
greşelile pe care le-a săvârşit: cu lucrul, cu cuvântul sau cu 
gândul şi (o) aşează 

pe el (ea), dimpreună cu sfinţii cu toţi drepţii care din veac au 
plăcut Ţie. Că Tu eşti Dumnezeul milei şi al îndurărilor şi al 
iubirii de oameni şi Ţie mulţumire şi închinăciune înălţăm: 
Tatălui şi Fiului şi Sfântului Duh, acum şi pururea şi în vecii 
vecilor. Amin. 

Rugăciunea copiilor la moartea unuia din părinţi 
Doamne, Doamne, cel ce ai ascultat tânguirea lui Iosif, care 
la moartea lui Iacov a căzut pe faţa tatălui său l-a plâns şi l-a 
sărutat; însuţi, Stăpâne întru tot bun, caută din ceruri şi vezi jalea 
şi durerea ce mi-a cuprins astăzi inima şi sufletul. Îndură-Te de 
mine, robul Tău, primeşte-mi rugăciunea şi iartă părintelui meu 
(N), toate greşelile cele de voie sau fără de voie, cele cu gândul, 
cu lucrul, cu cuvântul şi toate câte ca un om, în această viaţă a 
săvârşit. Ascultă, milostive Stăpâne, glasul îndurerat al inimii 
mele, îndură-Te, Doamne, şi dă sufletului tatălui meu (mamei 
mele) odihna cea bună şi fă-1 pe el (fă-o pe ea) părtaş (ă) 
bunătăţilor celor veşnice, aşezându-1 (o) cu drepţii în curţile 
Tale, că binecuvântat şi preaslăvit eşti în vecii vecilor. Amin. 

Rugăciune la moartea unuia din soţi 

Stăpâne, Doamne, cel preacurat şi ziditor a toată făptura, 
Care pentru iubirea Ta de oameni ai făcut femeie din coasta lui 



Adam şi i-ai binecuvântat şi ai zis: „Creşteţi şi vă înmulţiţi şi 
stăpâniţi pământul”, şi pe amândoi i-ai arătat un trup, şi cei pe 
care Dumnezeu, i-a unit, omul să nu-i despartă. 

Caută din cer, Preabunule Părinte, şi vezi jalea şi durerea ce 
au cuprins sufletul meu ce se vede astăzi despărţit de cel (cea) pe 
care Tu, Doamne, mi l-ai dat să-mi fie soţ (soţie) şi sprijin în 
această viaţă. Îndură-Te de mine, mult Milostive Doamne, în 
acest ceas greu pentru sufletul meu! Tu, Doamne Iisuse 
Hristoase, Mângâietorul celor întristaţi, Care ai fost vestit de 
proorocul Isaia, că vei veni să tămăduieşti pe cei cu inima 
zdrobită, fii mie mângâietor şi iartă, Preabunule împărate, 
greşelile, oricâte va fi săvârşit în această viaţă, soţul meu (soţia 
mea): cu lucrul, cu cuvântul, cu gândul, cu voie sau fără de voie, 
cu ştiinţă sau fără ştiinţă. Aşa, Doamne, primeşte sufletul robului 
Tău (roabei Tale) (N) în locaşul sfinţilor Tăi, întru împărăţia Ta 
cea veşnică, de care, toţi nădăjduim a ne învrednici la vremea 
când ne vei chema la Tine, ca împreună 

să lăudăm şi să preamărim întru tot Sfânt numele Tău: al 
Tatălui şi al Fiului şi al Sfântului Duh, acum şi pururea şi în vecii 
vecilor. Amin. 

Rugăciune la moartea unui prieten 

Doamne, Ziditorule a toate, Cel ce ai pus în sufletul omenesc 
puterea dragostei ce leagă inimile apropiate şi ne-ai dat nouă, ca 
pe o sete, trebuinţa de a ne căuta prieteni, spre a ne împărtăşi 
aceleaşi gânduri şi simţiri, însuţi Tu, Preabunule Doamne, caută 
cu îndurare spre durerea grea care mă apasă, precum odinioară 
pe proorocul David care, la aflarea morţii prietenului său 
Ionatan, astfel jelea: „Munţi din Ghiboua! Nici rouă, nici ploaie 
să nu cadă peste voi! Cum au căzut vitejii în mijlocul luptei?! 
Cum a murit Ionatan pe dealurile tale, mă doare de tine, frate 
ionatane! Tu erai bucuria mea, dragostea ta către mine era 
uimitoare!” 

Ascultă, Doamne, rugăciunea inimii mele frânte de durere, 
precum ai ascultat rugăciunea Fiului Tău şi Mântuitorului 
nostru, Care venind în Betania şi aflând mort pe prietenul Său 
Lazăr, S-a întristat cu duhul şi-l plângea în faţa iudeilor, care 
văzându-1 au grăit: “Iată cât îl iubea de mult!” Dă, Doamne, 
prietenului meu (N), iertarea 

păcatelor, pe care ca un om, cu lucrul, cu cuvântul, cu gândul, cu 
voie sau fără de voie, cu ştiinţă sau fără ştiinţă, le-a săvârşit în 
această viaţă şi-l aşează pe el în corturile drepţilor care din veac 
au plăcut Ţie; că Dumnezeul milei şi al îndurărilor eşti şi 
binecuvântat în vecii vecilor. Amin. 



CANON DE POCĂINŢĂ CĂTRE Domnul NOSTRU IISUS 

HRISTOS 

Cântarea 1 

Acum mă apropii eu, păcătosul şi împovăratul, către Tine, 
Stăpânul şi Dumnezeul meu şi nu îndrăznesc să mă uit la cer 
numai mă rog şi grăiesc: Dă-mi, Doamne, mai înainte ca să 
plâng faptele mele cu amar. 

Miluieşte-mă, Dumnezeule, miluieşte-mă. 

O, amar mie, păcătosul, că sunt ticălos, mai mult decât toţi 
oamenii şi pocăinţă nu este în mine. Ci-mi dă mie, Doamne, 
lacrimi, ca să plâng faptele mele cu amar. 

Slavă... 

Omule nebun şi ticălos, pentru ce-ţi pierzi vremea în lene? 
Gândeşte-te la viaţa ta şi 

te întoarce către Dumnezeu, ca să plângi faptele tale cu amar. 

Şi acum... 

Maica lui Dumnezeu preacurată, caută spre mine păcătosul şi 
mă izbăveşte de lanţul vrăjmaşului, îndreptându-mă pe calea 
pocăinţei, ca să plâng faptele mele cu amar. 

Cântarea a 3-a 

Când se vor pune scaunele la judecata cea înfricoşătoare, 
atunci faptele tuturor oamenilor se vor vădi şi amar va fi atunci 
păcătoşilor, căci se vor trimite în muncă. Deci, aceea ştiind, 
suflete al meu, pocăieşte-te de faptele tale cele rele. 
Miluieşte-mă, Dumnezeule, miluieşte-mă. 

drepţii se vor bucura, iar păcătoşii vor plânge şi atunci 
nimeni nu va putea ajuta nouă, că faptele noastre ne vor osândi 
pe noi. Drept aceea nu întârzia, ci, mai înainte de sfârşit, 
pocăieşte-te de faptele tale cele rele. 

Slavă... 

O, vai de mine cel mult păcătos, care m-am spurcat cu 
faptele şi cu gândurile, neavând picături de lacrimi de la 
învârtoşarea inimii mele, ci acum caută la pământ, suflete al meu 
şi te pocăieşte de faptele tale cele rele. 

Şi acum... 

Iată, Doamnă, Fiul tău ne învaţă spre bine, iar eu păcătosul 
pururea fug de cele bune, miluieşte-mă ca să mă pocăiesc de 
faptele mele cele rele. 

Cântarea a 4-a 

Desfătată şi plăcută este aici calea dezmierdărilor, dar amară 
va fi ziua cea de apoi, când se va despărţi sufletul de trup. Deci, 
pocăieşte-te de acestea, suflete al meu, pentru împărăţia lui 
Dumnezeu. 



Miluieşte-mă, Dumnezeule, miluieşte-mă. 

Pentru ce faci strâmbătate săracului? De ce opreşti plata 
slugilor? Pe fratele tău nu-1 iubeşti, desfrânarea şi amărăciunea 
iubeşti. Deci, lasă acelea suflete al meu şi te pocăieşte pentru 
împărăţia lui Dumnezeu. 

Slavă... 

O, nebune om! Până când te vei afunda şi ca o albină vei 
aduna bogăţia ta, care degrab va pieri ca praful şi ca cenuşa? Ci 
caută mai vârtos împărăţia lui Dumnezeu. 

Şi acum... 

Doamnă de Dumnezeu Născătoare, miluieşte-mă pe mine 
păcătosul şi mă întăreşte spre fapte bune şi mă păzeşte ca să nu 
mă răpească pe mine nepregătit moartea 

cea urâtă, ci mă povăţuieşte, Fecioară, la împărăţia lui 
Dumnezeu. 

Cântarea a 5-a 

Adu-ţi aminte, ticălosule om, că de păcate eşti robit, cu 
minciuna, cu clevetirea, cu vrajba, cu neputinţa, ca de o fiară 
cumplită. Suflete al meu păcătos, au doară aceea ai voit? 
Miluieşte-mă, Dumnezeule, miluieşte-mă. 

Mi se cutremură mădularele şi cu totul sunt vinovat, privind 
cu ochii, auzind cu urechile şi cu totul dându-mă pe mine 
Gheenei. Suflete al meu păcătos, au doară aceea ai voit? 

Slavă... 

Pe desfrânatul şi pe tâlharul, care s-au pocăit, i-ai primit, 
Mântuitorule, iar eu cu lenea păcatului m-am îngreuiat şi de cel 
rău sunt robit. Suflete al meu păcătos, au doară aceea ai voit? 

Şi acum... 

Ajutătoare minunată şi grabnică tuturor oamenilor, Maica lui 
Dumnezeu, ajută-mi mie nevrednicului, că sufletul meu cel 
păcătos aceasta a voit. 

Cântarea a 6-a 

Pe pământ viaţă desfrânată am vieţuit şi sufletul la întuneric 
l-am dat. Te rog acum, Milostive Stăpâne, izbăveşte-mă de toată 
robia vrăjmaşului şi mă înţelepţeşte ca să fac voia Ta. 
Miluieşte-mă, Dumnezeule, miluieşte-mă. 

Cine face unele ca acestea, precum fac eu? Precum zace 
porcul în tină aşa şi eu slujesc păcatului. Tu, Doamne 
Dumnezeule, scoate-mă din trândăvirea aceasta şi-mi dă mie 
inimă ca să fac voia Ta. 

Slavă... 

Scoală-te, omule ticălos, aleargă către Dumnezeu 
mărturisind păcatele tale şi cazi lăcrimând şi suspinând, iar 



Acela, ca un îndurat, va da ţie ajutor ca să faci voia Lui. 

Şi acum... 

Născătoare de Dumnezeu, Fecioară Prea curată, păzeşte-ne 
pe noi de răutăţile celui văzut şi celui nevăzut vrăjmaş şi 
primeşte rugăciunile noastre şi le du pe acestea Fiului tău şi-mi 
dă minte ca să fac voia ta. 

Condac 

Suflete al meu pentru ce te îmbogăţeşti în păcate? Pentru ce 
faci voia diavolului? în ce-ţi pui nădejdea? Părăseşte -te de 

acestea şi te întoarce către Dumnezeu strigând: îndurate, 
Doamne, miluieşte-mă pe mine păcătosul. 

Icos 

gândeşte, suflete al meu la ceasul cel amar al morţii şi la 
judecata cea înfricoşătoare a Făcătorului Dumnezeu, că îngerii 
cei întunecaţi te vor lua pe tine, suflete, şi te vor duce în focul cel 
de veci. Iar tu, mai înainte de moarte te pocăieşte, strigând: 
miluieşte-mă, Doamne, pe mine, păcătosul. 

Cântarea a 7-a 

Nu te nădăjdui, suflete al meu, în bogăţia cea trecătoare sau 
în adunarea cea nedreaptă, că toate acestea nu ştii cui le vei lăsa, 
ci strigă: Miluieşte-mă, Hristoase Dumnezeule, pe mine 
păcătosul. 

Miluieşte-mă, Dumnezeule, miluieşte-mă. 

Nu nădăjdui, suflete al meu, în sănătatea trupească cea 
trecătoare, nici în frumuseţea cea degrab trecătoare, că vezi cum 
şi cei puternici şi cei tineri mor, ci strigă: Miluieşte-mă, 
Hristoase Dumnezeule, pe mine nevrednicul. 

Slavă... 

Adu-ţi aminte, suflete al meu, de viaţa cea de veci, de împărăţia 
cerului cea gătită 

Sfinţilor, de întunericul cel osebit şi de mânia care este 
asupra celor răi şi strigă: Miluieşte-mă, Hristoase Dumnezeule, 
pe mine nevrednicul. 

Şi acum... 

Cazi, suflete al meu, la Maica lui Dumnezeu şi te roagă Ei, că 
este grabnică ajutătoare celor ce se pocăiesc, ca să roage pe 
Hristos, Dumnezeul nostru, să mă miluiască pe mine 
nevrednicul. 

Cântarea a 8-a 

Cum nu voi plânge când îmi aduc aminte de moarte? Că am 
văzut pe fratele meu în groapă, zăcând fără de mărire şi fără de 
chip. Dar ce aştept? Şi în cine nădăjduiesc? Numai în Tine, 
Doamne, pe care Te rog, ca mai înainte de sfârşit, să mă 



îndreptezi. 

Miluieşte-mă, Dumnezeule, miluieşte-mă. 

Cu ochiul Tău cel milostiv caută spre mine când voi sta 
înaintea Ta şi voi fi judecat, Unule lesne iertătorule! 
Binecuvântăm pe Tatăl, pe Fiul şi pe Sfântul Duh, Domnul. 

Cred că vei veni să judeci viii şi morţii şi toţi vor sta în a lor 
rânduială: bătrânii şi tinerii, conducătorii şi supuşii lor, domnii şi 
judecătorii, bogaţii şi săracii, femeile şi bărbaţii. 

Oare, cum mă voi afla eu atunci? Drept aceea strig Ţie: Dă-mi, 
Doamne, mai înainte de sfârşit să mă pocăiesc. 

Şi acum... 

Preacurată, Născătoare de Dumnezeu, primeşte rugăciunea 
mea cea nevrednică, păzeşte-mă de moartea cea urâtă şi-mi 
dăruieşte mai înainte de sfârşit să mă pocăiesc. 

Cântarea a 9-a 

Acum scap la voi, îngeri, Arhangheli şi toate puterile, care 
staţi înaintea scaunului lui Dumnezeu. Rugaţi-vă către Făcătorul 
vostru, să fie izbăvit sufletul meu de munca de veci. 

Miluieşte-mă, Dumnezeule, miluieşte-mă. 

Acum plâng către voi, sfinţilor, patriarhilor, împăraţilor şi 
proorocilor, apostolilor şi arhiereilor şi toţi aleşii lui Hristos, 
ajutaţi-mi mie la judecată, ca să se mântuiască sufletul meu de 
întunericul vrăjmaşului. 

Slavă... 

Acum ridic mâinile mele către voi, sfinţilor mucenici, 
pustnicilor, preacuvioşilor şi toţi Sfinţii, care vă rugaţi către 
Dumnezeu pentru toată lumea, ca să se mântuiască sufletul meu 
în ceasul morţii. 

Şi acum... 

Maica lui Dumnezeu, ajută-mi mie, celui ce cu totul întru 
tine nădăjduiesc şi roagă pe fiul tău ca să mă pună pe mine 
nevrednicul, de-a dreapta Sa, când va şedea să judece viii şi 
morţii. 

Apoi: 

Cuvine-se cu adevărat să te fericim pe tine, Născătoare de 
Dumnezeu, cea pururea fericită şi preanevinovată şi Maica 
Dumnezeului nostru. 

Ceea ce eşti mai cinstită decât Heruvimii şi mai mărită fără 
de asemănare decât Serafimii, care fără stricăciune pe 
Dumnezeu Cuvântul ai născut, pe tine, cea cu adevărat, 
Născătoare de Dumnezeu, te mărim. 

Nădejdea mea este Tatăl, scăparea mea este Fiul, 
acoperământul meu este Duhul Sfânt, Treime Sfântă, slavă Ţie! 



Pentru rugăciunile Sfinţilor Părinţilor noştri, Doamne Iisuse 
Hristoase, Fiul lui Dumnezeu, miluieşte-ne pe noi. Amin. 
PARACLISUL PREASFINTEI NĂSCĂTOARE DE 
DUMNEZEU care se zice la întristarea sufletului şi la vreme de 
nevoie 

După rugăciunile începătoare (vezi pag. 3) se zice: 

Veniţi să ne închinăm, împăratului nostru Dumnezeu. 

Veniţi să ne închinăm şi să cădem la Hristos, împăratul 
nostru Dumnezeu. 

Veniţi să ne închinăm şi să cădem la însuşi Hristos, 
împăratul şi Dumnezeul nostru. 

Psalmul 142: 

Doamne, auzi rugăciunea mea, ascultă cererea mea, întru 
credincioşia Ta, auzi-mă, 

Să nu intri la judecată cu robul tău, că nimeni din cei vii nu-i 
drept înaintea ta. Vrăjmaşul prigoneşte sufletul meu şi viaţa mea 
o calcă în picioare; făcutu-m-a să locuiesc în întuneric ca morţii 
cei din veacuri. Mâhnit e duhul în mine şi inima mea încremenită 
înlăuntrul meu. Adusu-mi-am aminte de zilele cele de demult; 
cugetat-am la toate lucrurile Tale, la faptele mâinilor Tale m-am 
gândit. Tins-am către Tine mâinile mele, sufletul meu, ca un 
pământ însetoşat. Degrab auzi-mă, Doamne, că a slăbit duhul 
meu. Nu-Ţi întoarce faţa Ta de la mine, ca să nu mă asemăn 
celor ce se coboară în mormânt. Fă să aud dimineaţa mila Ta, că 
la Tine mi-e nădejdea. Arată-mi calea pe care voi merge, că la 
Tine am ridicat sufletul meu. Scapă-mă de vrăjmaşii mei, că la 
Tine alerg, Doamne. învaţă-mă să fac voia Ta, că Tu eşti 
Dumnezeul meu. Duhul Tău cel bun să mă povăţuiască la 
pământul dreptăţii. Pentru numele Tău, Doamne, dăruieşte-mi 
viaţă. întru dreptatea Ta, scoate din necaz sufletul meu. Fă 
bunătate de stârpeşte pe vrăjmaşii mei şi pierde pe toţi cei ce 
necăjesc sufletul meu, că eu sunt robul Tău. 

Dumnezeu este Domnul şi S-a arătat nouă, bine este cuvântat 
Cel ce vine întru numele Domnului (de 3 ori). 

Către Născătoarea de Dumnezeu acum cu osârdie să alergăm 
noi păcătoşii şi smeriţii şi să cădem cu pocăinţă, strigând din 
adâncul sufletului: Stăpână, ajută-ne, milostivindu-Te spre noi; 
grăbeşte că pierim sub mulţimea păcatelor; nu întoarce pe robii 
Tăi deşerţi, că pe Tine singură nădejde te-am câştigat (de 2 ori). 
Slavă... Şi acum... 

Nu vom tăcea, Născătoare de Dumnezeu, pururea a spune 
puterile tale, noi nevrednicii. Că de nu ai fi stătut tu înainte 
rugându-te, cine ne-ar fi izbăvit pe noi din atâtea nevoi? Sau cine 



ne-ar fi păzit până acum slobozi? Nu ne vom depărta de la tine, 
Stăpână, că tu izbăveşti pe robii tăi pururea din toate nevoile. 

Apoi: Psalmul 50: Miluieşte-mă, Dumnezeule... (pag. 7) 
Cântarea 1, glasul al 8-lea: 

Irmosul: Apa trecând-o ca pe uscat şi din răutatea egiptenilor 
scăpând israeliteanul, striga: Izbăvitorului şi Dumnezeului 
nostru să-i cântăm. 

Stih: Preasfântă Născătoare de Dumnezeu, miluieşte-ne pe 

noi. 

De multe ispite fiind cuprins, către tine alerg căutând 
mântuire. O, Maică a Cuvântului şi fecioară, de rele şi de nevoi 
mântuieşte-mă. Asupririle chinurilor mă tulbură şi de multe 
scârbe se umple sufletul meu. Aşează-le, Fecioară, cu liniştea 
Fiului şi Dumnezeului tău, ceea ce eşti cu totul fără de prihană. 
Slavă... 

pe tine, ceea ce ai născut pe Mântuitorul şi Dumnezeul 
nostru, te rog, Fecioară izbăveşte-mă din nevoi, că la tine 
scăpând acum îmi tind şi sufletul şi gândul meu. 

Şi acum... 

Fiind bolnav cu trupul şi cu sufletul, cercetării celei 
Dumnezeieşti şi purtării tale de grijă învredniceşte-mă tu, Maica 
lui Dumnezeu, ca ceea ce eşti bună şi Născătoarea Celui bun. 
Cântarea a 3-a 

Irmosul: Doamne, Cel ce ai făcut cele de deasupra crugului 
ceresc şi ai zidit Biserica, Tu pe mine mă întăreşte întru 
dragostea Ta, că Tu eşti marginea doririlor şi credincioşilor 
întărire, Unule, iubitorule de oameni. 

Folositoare şi acoperământ vieţii mele te pun pe tine, 
Născătoare de Dumnezeu, Fecioară. Tu mă îndreptează la 
adăpostirea 

ta, ceea ce eşti pricina bunătăţilor şi credincioşilor întărire, una 
întru tot lăudată. 

Te rog, Fecioară, risipeşte-mi tulburarea sufletului şi viforul 
scârbelor mele, că tu, Maică Dumnezeiască, pe Hristos 
începătorul liniştii ai născut ceea ce eşti de Dumnezeu fericită. 
Slavă... 

Ceea ce ai născut pe Făcătorul de bine, Care este pricina 
bunătăţilor, bogăţia facerii de bine izvorăşte-o tuturor, că toate le 
poţi ca ceea ce ai născut pe Hristos cel puternic întru tărie, una 
preacurată. 

Şi acum... 

Fiind cuprins de neputinţe cumplite şi de chinurile bolilor, 
tu, Fecioară, ajută-mi, cer ajutorul tău, Fecioară, că pe tine te ştiu 



comoară de tămăduiri neîmpuţinată şi necheltuită, ceea ce eşti cu 
totul fără de prihană. 

Izbăveşte de nevoi pe robii tăi, Născătoare de Dumnezeu, că 
toţi, după Dumnezeu, la tine scăpăm, ca şi către un zid nestricat 
şi folositor. 

Caută cu milostivire, cu totul lăudată, Născătoare de 
Dumnezeu, spre necazul cel cumplit al trupului meu şi vindecă 
durerea sufletului meu. 

Ceea ce eşti rugătoare caldă şi zid nebiruit, izvor de milă şi lumii 
scăpare, cu dinadinsul strigăm către tine, Născătoare de 
Dumnezeu, Vino degrabă şi ne izbăveşte pe noi din nevoi, ceea 
ce eşti singură, grabnic folositoare. 

Cântarea a 4-a: 

Irmosul: Am auzit, Doamne, taina rânduielii Tale, am înţeles 
lucrurile Tale şi am preaslăvit Dumnezeirea Ta. 

Tulburarea patimilor mele şi viforul greşelilor mele alină-le, 
ceea ce ai născut pe Domnul îndreptătorul, Dumnezeiască 
Maică. 

Chemând eu adâncul milostivirii tale, dă-mi-1 mie, ceea ce ai 
născut pe Cel milostiv şi pe Mântuitorul tuturor celor ce te laudă 
pe tine. 

Slavă... 

îndulcindu-ne, Preacurată, cu darurile tale, ţie cântare de 
mulţumire cântăm, ştiindu-te pe tine. Maica lui Dumnezeu. 

Şi acum... 

Nădejde şi întărire şi zid de scăpare nemişcat câştigându-te 
pe tine, ceea ce eşti întru tot lăudată, de tot necazul ne izbăvim. 

Cântarea a 5-a: 

Irmosul: Luminează-ne pe noi, Doamne, cu poruncile Tale şi 
cu braţul Tău cel înalt, pacea Ta dă-ne-o nouă, iubitorule de 
oameni. 

Umple, Preacurată, de veselie viaţa mea, dăruindu-mi 
bucuria ta cea nestricată, ceea ce ai născut pricina veseliei. 

Izbăveşte-ne pe noi din nevoi, Născătoare de Dumnezeu, 
Curată, ceea ce ai născut izbăvirea cea veşnică şi pacea, care 
covârşeşte toată mintea. 

Slavă... 

Risipeşte negura greşelilor mele, Dumnezeiască Maică, cu 
strălucirea luminii tale, ceea ce ai născut lumina cea 
dumnezeiască şi veşnică. 

Şi acum... 

Tămăduieşte, curată, neputinţa sufletului meu, 
învrednicindu-mă cercetării tale, şi sănătate, cu rugăciunile tale, 



dăruieşte-mi. 

Cântarea a 6-a: 

Irmosul: Rugăciunea mea voi vărsa către Domnul şi Lui voi 
spune scârbele mele, că s-a umplut sufletul meu de răutăţi şi 
viaţa mea s-a apropiat de iad, şi ca Iona mă rog: «Dumnezeule, 
din stricăciune scoate-mă». 

Cum a mântuit de moarte şi de putrejune firea mea care era 
ţinută de moarte şi de putrejune pe Sine însuşi dându-Se spre 
moarte Fecioară, roagă- te Fiului şi Dumnezeului tău, să mă 
izbăvească de răutăţile vrăjmaşului. 

pe tine te ştiu folositoare şi păzitoare prea tare vieţii mele, 
Fecioară, care risipeşti tulburarea năpastelor şi izgoneşti 
asupririle diavolilor. De aceea mă rog totdeauna: Izbăveşte-mă 
de stricăciunea chinurilor mele. 

Slavă... 

pe tine, Fecioară, te-am dobândit ca un zid de scăpare şi 
sufletelor mântuire desăvârşită şi desfătare în scârbe. De lumina 
ta pururea ne bucurăm, o Stăpână; şi acum ne izbăveşte din nevoi 
şi din chinuri. 

Şi acum... 

Acum zac în patul durerilor şi nu este tămăduire trupului 
meu, ci mă rog ţie, celei bune, care ai născut pe Dumnezeu, 
Mântuitorul lumii şi Tămăduitorul bolilor, ridică-mă din 
stricăciunea durerilor. 

Ceea ce eşti păzitoare creştinilor nebiruită, şi rugătoare 
neîncetată către Făcătorul, nu trece cu vederea glasurile cele de 
rugăciune ale păcătoşilor, ci sârguieşte ca o bună spre 

ajutorul nostru, care cu credinţă ne rugăm ţie: Grăbeşte spre 
rugăciune şi te nevoieşte spre îmblânzire, apărând pururea pe cei 
ce te cinstesc pe tine, Născătoare de Dumnezeu. 

Pomeni-voi numele Tău în tot neamul şi neamul. 

Stih: Ascultă, fiică, şi vezi şi pleacă urechea ta şi uită poporul 
tău şi casa părintelui tău: Slavă... 

Părinte, Cuvinte şi Duhule, Treime Sfântă, curăţeşte 
mulţimea greşelilor noastre. 

Şi acum... 

Pentru rugăciunile Născătoarei de Dumnezeu, Milostive, 
curăţeşte mulţimea greşelilor noastre. 

Stih: Miluieşte-ne, Dumnezeule, după mare mila Ta şi după 
mulţimea îndurărilor Tale, curăţeşte fărădelegile noastre. 

Şi stihirile acestea, glasul al 6-lea: 

Ajutorului omenesc nu ne încredinţa pe noi, Preasfântă 
Stăpână, ci primeşte rugăciunea robilor tăi, că scârbele ne 



cuprind şi nu putem răbda săgetările diavolilor. Acoperământ nu 
ne-am agonisit nicăieri unde să scăpăm noi, păcătoşii, pururea 
fiind biruiţi. Mângâiere nu avem afară de tine, Stăpâna lumii. 
Nădejdea şi folositoarea 

Credincioşilor, nu trece rugăciunile noastre, ci le fă de folos. 

Nimeni din cei ce aleargă la tine nu iese ruşinat, Născătoare 
de Dumnezeu Fecioară ci cerând dar bun, primeşte dăruirea către 
cererea cea de folos. 

Prefacerea celor scârbiţi, izbăvirea celor neputincioşi fiind, 
izbăveşte pe robii tăi, Născătoare de Dumnezeu Fecioară, pacea 
celor din războaie, liniştea celor înviforaţi, singura folositoare a 
credincioşilor. 

Cântarea a 7-a: 

Irmosul: Tinerii cei ce au mers din Iudeea în Babilon 
oarecând, cu credinţa Treimii, văpaia cuptorului au călcat-o, 
cântând „Dumnezeul părinţilor noştri, bine eşti cuvântat”. 

Când ai vrut să rânduieşti mântuirea noastră, Mântuitorule, 
Te-ai sălăşluit în pântecele Fecioarei, pe care ai arătat-o 
folositoare lumii. Bine eşti cuvântat Dumnezeul părinţilor noştri. 

Maică preacurată, roagă pe Domnul milei, pe Care L-ai 
născut să izbăvească de păcate şi deîntinăciunea sufletească, pe 
cei ce cântă cu credinţă: Bine eşti cuvântat, Dumnezeul 
părinţilor noştri. 

Slavă... 

Comoară de mântuire şi izvor de curăţie, turn de tărie şi uşă 
de pocăinţă, pe ceea ce Te-a născut pe Tine, ai arătat-o celor ce 
cântă: Bine eşti cuvântat Dumnezeul părinţilor noştri. 

Şi acum... 

De neputinţele trupeşti şi de păcatele sufleteşti, pe cei ce vin 
cu dragoste către acoperământul tău cel dumnezeiesc, 
învredniceşte-i să fie tămăduiţi, Născătoare de Dumnezeu, care 
ai născut nouă pe Mântuitorul Hristos. 

Cântarea a 8-a: 

Irmosul: Nu trece cu vederea pe cei ce au trebuinţă de ajutor 
de la tine, Fecioară, pe cei care cântă şi te preaînalţă întru toţi 
vecii. 

Tămăduieşte neputinţa sufletului meu şi durerile trupului 
meu, Fecioară, ca să te slăvesc, Curată, în veci. 

Binecuvântăm pe Tatăl şi pe Fiul şi pe Sfântul Duh, Domnul. 

Bogăţie de tămăduiri verşi, Fecioară celor ce te laudă cu 
credinţă şi preaînalţă naşterea ta cea negrăită. 

Şi acum... 

130 



Tirania ispitelor şi năvălirea patilor tu le izgoneşti, Fecioară; 
pentru aceea te lăudăm întru toţi vecii. 

Să lăudăm, bine să cuvântăm şi să ne închinăm Domnului, 
cântându-L şi preaînălţându-L pe Dânsul întru toţi vecii. 

Cântarea a 9-a: 

Irmosul: Pe împăratul ceresc, pe care îl laudă oştile îngereşti, 
lăudaţi-L şi-L preaînălţaţi întru toţi vecii”. 

Cu adevărat, Născătoare de Dumnezeu te mărturisim pe tine 
Fecioară curată, noi cei izbăviţi prin tine, slăvindu-te cu cetele 
cele fără de trup. 

Să nu întorci faţa ta de la izvorul lacrimilor mele, Fecioară, 
care ai născut pe Hristos, Cel ce a şters toată lacrima de pe faţa 
tuturor. 

Umple de bucurie inima mea, Fecioară, ceea ce ai primit 
plinirea bucuriei şi ai pierdut grija păcatului. 

Slavă... 

Cu strălucirea luminii tale luminează, Fecioară, negura 
neştiinţei şi o izgoneşte de la cei ce cu credinţă te mărturisesc pe 
tine Născătoare de Dumnezeu. 

Şi acum... 

Pe mine, care zac de boală în locul cel de răutate, 
tămăduieşte-mă Fecioară, şi mă întoarce din nesănătate în 
sănătate. 

O, prealuminate nor, Maica lui Dumnezeu, pe cei ce se luptă 
cu noi surpă-i, cu dreapta ta cea stăpânitoare şi atotputernică. 
Celor ce sunt în necazuri le ajută, pe cei asupriţi îi mântuieşte şi 
dezleagă de păcate pe cei ce se roagă ţie, că toate le poţi câte le 
voieşti. 

Apoi: 

Cuvine-se cu adevărat să te fericim, Născătoare de 
Dumnezeu, cea pururea fericită şi prea nevinovată şi Maica 
Dumnezeului nostru. 

Ceea ce eşti mai cinstită decât Heruvimii şi mai slăvită fără 
de asemănare decât Serafimii, care fără stricăciune pe 
Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 

Apoi stihirile acestea: 

Pentru toţi care scapă cu credinţă sub acoperământul tău cel 
puternic te rogi, ceea ce eşti bună, că noi păcătoşii nu avem altă 
izbăvire către Dumnezeu în nevoi şi în necazuri, pururea fiind 
încărcaţi cu multe păcate, Maica Dumnezeului celui de sus. 
Pentru aceea cădem înaintea ta să ne izbăveşti pe noi, robii tăi, 
din toate nevoile. 

Stih: Pomeni-voi numele tău în tot neamul şi neamul. 

Tuturor necăjiţilor bucurie, şi asupriţilor folositoare, 
flămânzilor dătătoare de hrană, străinilor mângâiere, celor 
învăluiţi adăpostire, bolnavilor cercetare, celor neputincioşi 
acoperământ şi sprijinire, toiag bătrâneţilor tu eşti, Preacurată, 
Maica Dumnezeului celui de sus; pentru aceea ţie ne rugăm: 
grăbeşte şi miluieşte pe robii tăi. 

Stih: Ascultă, fiică şi vezi şi pleacă urechea ta şi uită poporul 
tău şi casa părintelui tău. 

Bucură-te Fecioară preacurată; bucură-te cinstitul sceptru al 
împăratului Hristos; bucură-te ceea ce ai crescut Strugurele cel 
de taină; bucură-te uşa cerului şi rugul cel nears; bucură-te 
lumină a toată lumea; bucură-te bucuria tuturor; bucură-te 
mântuirea credincioşilor; bucură-te apărătoarea şi scăparea 
tuturor creştinilor, Stăpână. 

Slavă... Şi acum... 

Bucură-te lauda a toată lumea; bucură-te casa Domnului; 
bucură-te munte umbrit, bucură-te scăpare; bucură-te ceea ce 
eşti sfeşnic de aur; bucură-te Preacurată, care eşti slava 
creştinilor; bucură-te Mărie, Maica lui Hristos Dumnezeu; 
bucură-te rai; bucură-te masa cea dumnezeiască; 

bucură-te Biserică; bucură-te năstrapă de aur, bucură-te bucuria 
tuturor. 

Pe ceea ce este mai înaltă decât cerurile şi mai curată decât 
strălucirile soarelui, care ne-a izbăvit pe noi din blestem, pe 
Stăpâna lumii, cu cântări să o cinstim. 

Pentru păcatele mele cele multe mi se îmbolnăveşte trupul şi 
slăbeşte sufletul meu. La tine scap, ceea ce eşti plină de daruri 
nădejdea tuturor celor fără de nădejde, tu îmi ajută. 

Stăpână şi Maica Izbăvitorului, primeşte rugăciunea 
nevrednicilor robilor tăi, ca să fii folositoare către cel ce S-a 
născut din tine, o, Stăpâna lumii, fii mijlocitoare. 

Cântăm cu osârdie acum cântare de bucurie ţie, celei întru tot 
lăudată, Născătoare de Dumnezeu. Cu înainte -mergătorul şi cu 
toţi Sfinţii, roagă-L, Născătoare de Dumnezeu, ca să ne 
mântuiască pe noi. 

Toate oştile îngereşti, înainte-mergătorul Domnului, cei 
doisprezece Apostoli şi toţi sfinţii, împreună cu Născătoarea de 
Dumnezeu, faceţi rugăciuni ca să ne mântuiască pe noi. 

Mută să fie gura păgânilor celor ce nu se închină cinstitei 
Icoanei Tale, celei zugrăvite 

De sfântul Apostol şi Evanghelist Luca, ceea ce se cheamă 
povăţuitoare. 



Milostivă fii mie, smeritului, că afară de tine altă scăpare nu 
ştiu, eu cel ce sunt plin de tot felul de păcate. Miluieşte-mă 
nădejdea creştinilor. 

Rugăciune către Maica Domnului 

Preasfântă Stăpână, Născătoare de Dumnezeu, ceea ce eşti 
singură Preacurată şi cu sufletul şi cu trupul, ceea ce singură eşti 
mai presus de toată curăţia şi întreaga înţelepciune şi feciorie. 
Ceea ce singură toată te-ai făcut lăcaş a tot darului Preasfântului 
Duh şi pe însăşi puterile cele fără de materie, fără de asemănare 
le covârşeşti cu curăţenia şi cu sfinţenia sufletului şi a trupului. 
Caută spre mine pângăritul, necuratul şi întinatul şi cu sufletul şi 
cu trupul, cu întinăciunea împătimirii vieţii mele celei 
dezmierdate. 

Curăţeşte-mi mintea mea cea pătimaşă, spală-mi şi 
îndreptează-mi gândurile mele cele rătăcite şi orbite, 
îndreptează-mi şi povăţuieşte-mi simţirile mele. Slobozeşte-mă 
de obiceiul cel prea rău şi urât, care de-a pururea, ziua şi noaptea, 
mă tiranizează pe mine, al necuratelor mai înainte prinderi în 
minte, şi al patimilor. Opreşte-mă de la tot păcatul cel cu lucrare, 
şi îmi dăruieşte 

trezire şi socoteală desluşitoare, întunecatei şi ticăloasei mele 
minţi, spre îndreptarea greşelilor şi a căderilor mele. Ca de 
întunericul păcatului izbăvindu-mă, să mă învrednicesc a te 
slăvi, şi a te lăuda cu îndrăzneală, pe Tine cea singură adevărată, 
Maică a adevăratei Lumini, a lui Hristos Dumnezeul nostru. Că 
Tu singură, împreună cu Dânsul şi printr-însul, eşti 
binecuvântată, şi prea proslăvită de toată zidirea, cea văzută şi 
cea nevăzută, acum şi pururea şi în vecii vecilor. Amin. 
PARACLISUL SFÂNTULUI EFREM CEL NOU Alcătuit de 
Maica Macaria, stareţa şi ctitora Mănăstirii Bunavestire de la 
NeaMakri, de pe muntele Amomon, Attika 

După binecuvântarea preotului zicem rugăciunile 
începătoare, apoi: Doamne miluieşte (de 12 ori), Slavă... Şi 
acum... Veniţi să ne închinăm... (de 3 ori) Apoi: 

Psalmul 142 

Doamne, auzi rugăciunea mea, ascultă cererea mea, întru 
credincioşia Ta, auzi-mă, întru dreptatea Ta. Să nu intri la 
judecată cu robul Tău, că nimeni din cei vii nu-i drept înaintea 
Ta. Vrăjmaşul prigoneşte sufletul meu şi viaţa mea o calcă în 
picioare; făcutu-m-a să locuiesc în întuneric ca morţii cei din 

veacuri. Mâhnit e duhul în mine şi inima mea încremenită 
înlăuntrul meu. Adusu-mi-am aminte de zilele cele de demult; 
cugetat-am la toate lucrurile Tale, la faptele mâinilor Tale m-am 



gândit. Tins-am către Tine mâinile mele, sufletul meu, ca un 
pământ însetoşat. Degrab auzi-mă, Doamne, că a slăbit duhul 
meu. Nu-Ţi întoarce faţa Ta de la mine, ca să nu mă asemăn 
celor ce se coboară în mormânt. Fă să aud dimineaţa mila Ta, că 
la Tine mi-e nădejdea. Arată-mi calea pe care voi merge, că la 
Tine am ridicat sufletul meu. Scapă-mă de vrăjmaşii mei, că la 
Tine alerg, Doamne. învaţă-mă să fac voia Ta, că Tu eşti 
Dumnezeul meu. Duhul Tău cel bun să mă povăţuiască la 
pământul dreptăţii. Pentru numele Tău, Doamne, dăruieşte-mi 
viaţă. întru dreptatea Ta, scoate din necaz sufletul meu. Fă 
bunătate de stârpeşte pe vrăjmaşii mei şi pierde pe toţi cei ce 
necăjesc sufletul meu, că eu sunt robul Tău. Slavă Tatălui şi 
Fiului şi Sfântului Duh şi acum şi pururea şi în vecii vecilor. 
Amin. 

Aliluia, Aliluia, Aliluia. Slavă Ţie Dumnezeule! (de 3 ori) 

Dumnezeu este Domnul şi s-a arătat nouă, bine este cuvântat 
cel ce vine întru numele Domnului, (de 3 ori) 

Plăcând lui Dumnezeu, purtătorule de lupte, şi prin nevoinţă 
luminându-ţi haina, te-ai îmbrăcat cu harul Sfântului Duh, 
Părinte, şi cu râvnă ai intrat în luptele muceniciei, şi ca un 
porumbel curat te-ai odihnit în corturile Sfinţilor în care ei cântă 
cântarea întreit sfântă. Pentru aceasta, Sfinte Efrem, de minuni 
făcătorule, nu înceta a te ruga Domnului, (de 2 ori) 

Slavă Tatălui şi Fiului şi Sfântului Duh Către Născătoarea de 
Dumnezeu acum cu osârdie să alergăm noi, păcătoşii şi smeriţii, 
şi să cădem cu pocăinţă, strigând din adâncul sufletului: Stăpână, 
ajută-ne, milostivindu-te spre noi; sârguieşte că pierim de 
mulţimea păcatelor; nu-i întoarce neajutoraţi pe robii tăi, că pe 
tine singură nădejde te-am câştigat. Şi acum şi pururea şi în vecii 
vecilor. Amin. Niciodată nu vom tăcea, de Dumnezeu 
Născătoare, a vesti noi, nevrednicii, puterile tale, că de nu ai fi 
stat înainte, rugându-te pentru noi, cine ne-ar fi izbăvit dintru 
atâtea nevoi? Sau cine ne-ar fi păzit până acum slobozi? Nu ne 
vom depărta, de la tine, Stăpână, căci tu pe robii tăi pururea îi 
izbăveşti din toate nevoile. 

Psalmul 50 

Miluieşte-mă, Dumnezeule, după mare mila Ta şi după 
mulţimea îndurărilor Tale şterge fărădelegea mea. Mai vârtos mă 
spală de fărădelegea mea şi de păcatul meu mă curăţeşte. Că 
fărădelegea mea eu o cunosc şi păcatul meu înaintea mea este 
pururea. Ţie unuia am greşit şi rău înaintea Ta am făcut, ca să fii 
îndreptăţit întru cuvintele Tale şi să biruieşti când vei judeca Tu. 
Că, iată, întru fărădelegi m-am zămislit şi întru păcate m-a 



născut maica mea. Că, iată, adevărul ai iubit; cele nearătate şi 
cele ascunse ale înţelepciunii Tale mi le-ai arătat mie. 
Stropi-mă-vei cu isop şi mă voi curăţi, spăla-mă-vei şi mai 
vârtos decât zăpada mă voi albi. Auzului meu vei da bucurie şi 
veselie, bucura-se-vor oasele cele smerite. întoarce faţa Ta de 
către păcatele mele şi toate fărădelegile mele şterge-le. Inimă 
curată zideşte întru mine, Dumnezeule, şi duh drept înnoieşte 
întru cele dinlăuntru ale mele. Nu mă lepăda de la faţa Ta şi 
Duhul Tău cel Sfânt nu-L lua de la mine. Dă-mi mie bucuria 
mântuirii Tale şi cu duh stăpânitor mă întăreşte. învăţa-voi pe cei 
fărădelege căile Tale şi cei necredincioşi la Tine se vor întoarce. 
Izbăveşte-mă de vărsarea de sânge, Dumnezeule, Dumnezeul 

mântuirii mele; bucura-se-va limba mea de dreptatea Ta. 
Doamne, buzele mele vei deschide şi gura mea va vesti lauda Ta. 
Că de ai fi voit jertfă, Ţi-aş fi dat; arderile de tot nu le vei 
binevoi. Jertfa lui Dumnezeu: duhul umilit; inima înfrântă şi 
smerită Dumnezeu nu o va urgisi. Fă bine, Doamne, întru 
bunăvoirea Ta Sionului, şi să se zidească zidurile Ierusalimului. 
Atunci vei binevoi jertfa dreptăţii, prinosul şi arderile de tot; 
atunci vor pune pe altarul Tău viţei. 

Cântarea 1, glasul 8: 

Irmosul: 

„Apa trecând-o ca pe uscat şi de răutatea egiptenilor 
scăpând, Israeliteanul striga: Izbăvitorului şi Dumnezeului 
nostru să-i cântăm.” 

Sfinte al lui Dumnezeu, Efrem, roagă-te pentru noi. 

De multe necazuri fiind cuprins şi de boli amare şi 
tiraniceşti, cu credinţă vin la moaştele tale, vindecă-mă, Sfinte, 
prin mijlocirea ta. 

Sfinte al lui Dumnezeu, Efrem, roagă-te pentru noi. 
Datu-ţi-s-a har de la Dumnezeu să vindeci tulburările feluritelor 
boli; ridică-mă, aşadar, 

pe mine cel ce zac în boală grea, ca să te slăvesc, Sfinte Efrem, 
izbăvitorul meu. 

Sfinte al lui Dumnezeu, Efrem, roagă-te pentru noi. 
în adâncul păcatelor căzând, cu lacrimi strigă robul tău: De 
vrăjmaşii cei văzuţi şi de cei nevăzuţi izbăveşte-mă, dându-mi 
vindecare mie celui ce scap la tine. 

Preasfântă Născătoare de Dumnezeu, mântuieşte-ne pe noi. 

Stăpână Fecioară, Maica lui Dumnezeu, nu înceta a te ruga 
pentru mine păcătosul, tu, Preanevinovată, ceea ce eşti slăvită 
Maică a celui Preaînalt, ca să mă miluiască şi să mă mântuiască 
de bolile cele de multă vreme. 



Cântarea a 3-a: irmosul: 

„Doamne, Cel ce ai făcut cele de deasupra crugului ceresc şi 
ai zidit Biserica, Tu pe mine mă întăreşte întru dragostea Ta, că 
Tu eşti marginea doririlor şi credincioşilor întărire, Unule 
iubitorule de oameni.” 

Sfinte al lui Dumnezeu, Efrem, roagă-te pentru noi. 

Lipsit fiind de toate, cu durere strig ţie: întâmpină, Sfinte 
Efrem, pe cei ce strigă către 

şi întinde mâna ta cea sfântă, ridică-mă din pat şi sănătate 
dă-mi mie, robului tău. 

Sfinte al lui Dumnezeu, Efrem, roagă-te pentru noi. 

Acum mă apasă greutatea păcatelor mele şi mă împrăştii cu 
totul în largul necazurilor, întâmpină-mă cu rugăciunea ta cea 
caldă şi pe vrăjmaşul acum nimiceşte-1 şi cu totul pierde-1, 
Cuvioase Părinte al nostru, Preasfinţite Efrem şi linişte inimii 
mele dăruieşte-i. 

Sfinte al lui Dumnezeu, Efrem, roagă-te pentru noi. 

izvor nesecat de vindecări eşti sfinţite Efrem, cel întocmai ca 
îngerii, de aceea îţi cântăm luptele şi dumnezeieştile chinuiri pe 
care le-ai răbdat pentru Mirele Hristos. Pe care neîncetat roagă-1, 
Cuvioase, să miluiască sufletele noastre. 

Preasfântă Născătoare de Dumnezeu, mântuieşte-ne pe noi. 

în grele neputinţe acum am căzut, Preasfântă Fecioară, tu îmi 
ajută, căci nădejdea mea în tine mi-am pus-o, eu smeritul, nu mă 
trece cu vederea, Bună Stăpână. Mântuieşte-mă Curată pentru 
Fiul tău, ca să mă izbăvesc de osândă. 

Izbăveşte de primejdii pe robii tăi, de Dumnezeu Născătoare, 
că toţi după Dumnezeu la tine alergăm, ca la o ocrotitoare şi zid 
nesurpat. 

Caută cu milostivire, de Dumnezeu Născătoare prealăudată, 
spre necazul meu cel cumplit al trupului şi vindecă durerea 
sufletului meu. 

Apoi preotul zice ectenia şi pomeneşte pe cei pentru care se 
face paraclisul, iar noi cântăm „Doamne miluieşte” (de 12 ori), 
după care: 

Sedealna,glas 2: 

Izvor nesecat de vindecări eşti sfinţite Efrem, cel întocmai ca 
îngerii, de aceea îţi cântăm luptele şi dumnezeieştile chinuiri pe 
care le-ai răbdat pentru Mirele Hristos. Pe care neîncetat 
roagă-L, Cuvioase, să miluiască sufletele noastre. 

Slavă Tatălui şi Fiului şi Sfântului Duh şi acum şi pururea şi 
în vecii vecilor. Amin. Rugătoare fierbinte şi zid nebiruit, izvor 
de milă şi lumii scăpare, cu dinadinsul strigăm: Stăpână 



Născătoare de Dumnezeu, vino degrab şi din primejdii 
izbăveşte-ne pe noi ceea ce eşti grabnic păzitoare. 

Cântarea a 4-a: 

Irmosul: 

„Am auzit, Doamne, taina rânduielii Tale, am înţeles 
lucrurile Tale şi am preaslăvit Dumnezeirea Ta.” 

Sfinte al lui Dumnezeu, Efrem, roagă-te pentru noi. 
Sufletului meu celui nestatornic fii povăţuitor tu, pururea 
pomenite, şi alină-mi tulburarea, dăruind pace inimii mele. 
Sfinte al lui Dumnezeu, Efrem, roagă-te pentru noi. 

Pe tine te chem, Sfinte Efrem preasfinţite, ajutor fii 
ticălosului meu suflet. 

Sfinte al lui Dumnezeu, Efrem, roagă-te pentru noi. 

Noaptea şi ziua pe tine te chem, Sfinte Efrem, întâmpină şi 
mântuieşte pe robul tău din nevoia cea de acum. 

Preasfântă Născătoare de Dumnezeu, mântuieşte-ne pe noi. 

Născătoare de Dumnezeu Fecioară, nu ne trece cu vederea pe 
noi cei ce jalnic ne primejduim, şi izbăveşte-ne de tot păcatul şi 
de orice neputinţă amară. 

Cântarea a 5-a: 

Irmosul: 

„Luminează-ne pe noi, Doamne, cu poruncile Tale şi cu 
braţul Tău cel înalt; pacea Ta dă-o nouă, iubitorule de oameni.” 
Sfinte al lui Dumnezeu, Efrem, roagă-te pentru noi. 
Miluieşte-mă, Sfinte al lui Dumnezeu, Efrem, de minuni 
făcătorule şi Preasfinţite, şi povăţuieşte-mă spre limanul voii 
celui Preaînalt, ca să cânt: Aliluia. 

Sfinte al lui Dumnezeu, Efrem, roagă-te pentru noi. 
întăreşte-ne pe piatra credinţei pentru care te-ai luptat, 
Fericite, şi prin sângele tău cel sfânt ai întărit Biserica lui Hristos 
şi inimile noastre cele clătinate, Sfinte Efrem. 

Sfinte al lui Dumnezeu, Efrem, roagă-te pentru noi. 

Nu trece cu vederea rugăciunile noastre, Sfinte Efrem, cel ce 
eşti al lui Dumnezeu preasfinţit slujitor şi prieten adevărat al lui 
Hristos. Ţie îţi cerem şi pe tine te rugăm: nu înceta a te ruga 
pentru sufletele noastre. 

Preasfântă Născătoare de Dumnezeu, mântuieşte-ne pe noi. 

Bucură-te, de Dumnezeu Născătoare Stăpână, ceea ce eşti 
bucuria tuturor, nădejde neruşinată. Bucură-te, Curată Mărie, 
ajutorul celor ce te cheamă. Bucură-te, a sufletelor noastre 
dumnezeiască mângâiere. 

Cântarea a 6-a: 



irmosul: 

„Rugăciunea mea voi vărsa către Domnul şi Lui voi spune 
scârbele mele; că s-a umplut sufletul meu de răutăţi şi viaţa mea 
de iad s-a apropiat şi ca Iona mă rog: Dumnezeule, din 
stricăciune scoate-mă.” 

Sfinte al lui Dumnezeu, Efrem, roagă-te pentru noi. 
Primeşte-mi rugăciunea cea săracă şi lacrimile mele, Sfinte, 
să nu le treci cu vederea, căci neputinţa sufletului şi a trupului 
până la iad a coborât viaţa mea, însă tu, ca un doctor îndurător şi 
milostiv, dă-mi vindecare mie celui ce mă rog ţie. 

Sfinte al lui Dumnezeu, Efrem, roagă-te pentru noi. 

Cu îndrăzneală prea mare către Stăpânul fiind îmbogăţit, 
Preasfinţite, cere pace lumii şi dăruieşte sănătate robilor tăi, 
Sfinte. 

Sfinte al lui Dumnezeu, Efrem, roagă-te pentru noi. 
Ridică-mă din pat, ca să-ţi cânt după datorie ţie, izbăvitorului 
meu. 

Preasfântă Născătoare de Dumnezeu, mântuieşte-ne pe noi. 

Mântuieşte de toate bolile pe robii tăi, Sfinte Efrem 
Preasfinţite, căci eşti îmbogăţit cu multă îndrăzneală. Pentru 
aceasta nu ne părăsi, Preasfinţite, în primejdii. 

Caută cu milostivire, de Dumnezeu Născătoare prealăudată, 
spre necazul meu cel cumplit al trupului şi vindecă durerea 
sufletului meu. 

Apoi preotul zice ectenia şi pomeneşte pe cei pentru care se 
face paraclisul, iar noi cântăm „Doamne miluieşte” (de 12 ori), 
după care: 

Condacul, glasul 2: 

Cald ocrotitor eşti celor ce te cheamă, Sfinte Efrem, podoaba 
Cuvioşilor. Nu trece cu vederea cererile robilor tăi, ci, ca un 
îndurat, vino întru ajutorul nostru celor ce zăcem în boli grele, 
pentru ca să strigăm cu râvnă: Dumnezeul nostru, slavă Ţie. 

Şi îndată prochimenul, glasul 1: aşteptând am aşteptat pe 
Domnul şi a căutat spre mine. 

Stih: Şi a pus pe piatră picioarele mele şi a îndreptat paşii 
mei. 

Slavă Tatălui şi Fiului şi Sfântului Duh, (glasul 2) 

Pentru rugăciunile Cuviosului Tău, Milostive, curăţeşte 
mulţimea greşelilor noastre. 

Şi acum şi pururea şi în vecii vecilor. Amin. 

Pentru rugăciunile Născătoarei de Dumnezeu, Milostive, 
curăţeşte mulţimea greşelilor noastre. 

Stih: Miluieşte-mă Dumnezeule după mare mila Ta şi după 



mulţimea îndurărilor Tale şterge fărădelegea mea. Şi stihirile 
acestea, glas 6: 

Să nu mă depărtezi pe mine cel rătăcit prin amăgirea 
balaurului celui înşelător care de demult i-a scos afară pe 
strămoşi. Necazuri şi boli grele m-au înconjurat şi afară de tine 
altă scăpare şi ajutor şi mângâiere nu am eu, nenorocitul. La tine 
scap, doctorule cel mare al sufletului meu, Sfinte Efirem, lauda 
cuvioşilor, nu mă părăsi pe mine. 

Nimeni din cei ce aleargă la tine, nu pleacă ruşinat, neluând 
vindecare. Pentru 

aceasta cu credinţă caldă strigă robul tău: Miluieşte-mă. 

Mă pocăiesc şi strig din adâncul inimii mele: Am greşit, 
miluieşte-mă, Sfinte al meu Efrem, pe mine nevrednicul tău rob 
şi dă-mi vindecare sufletului şi trupului. 

Doamne miluieşte (de 12 ori). Apoi, continuăm celelalte cântări 
ale Canonului. 

Cântarea a 7-a: 

Irmosul: 

„Tinerii cei ce au mers din Iudeea în Babilon oarecând, cu 
credinţa Treimii, văpaia cuptorului au călcat-o, cântând: 
Dumnezeul Părinţilor noştri, bine eşti cuvântat”. 

Sfinte al lui Dumnezeu, Efrem, roagă-te pentru noi. 

Tu cel ce stai cu multă îndrăzneală în jurul tronului Sfintei 
Treimi, mijloceşte pentru pacea lumii şi pentru mântuirea 
noastră, a păcătoşilor, şi întăreşte credinţa noastră ortodoxă, ca 
neîncetat să cântăm: Dumnezeul nostru, slavă Ţie. 

Sfinte al lui Dumnezeu, Efrem, roagă-te pentru noi. 

Cei ce din cauza feluritelor păcate am ajuns ca nişte ruine 
jalnice şi cu totul nenorocite 

şi nu putem să privim spre tine, Sfinte al lui Dumnezeu, Efrem, 
Fericite, strigăm: Ridică-ne pe noi din neputinţele noastre, ca să 
cântăm Dumnezeului nostru: Slavă Ţie. 

Sfinte al lui Dumnezeu, Efrem, roagă-te pentru noi. 

Nevrednicii tăi robi, Sfinte Efrem, îţi cerem: nu trece cu 
vederea cererile noastre pe care le înălţăm noaptea şi ziua către 
tine. Auzi-ne, aşadar, pe noi care cu frică şi râvnă în umilinţă 
strigăm: întăreşte credinţa noastră ortodoxă, pentru care tu, 
Sfinte, te-ai luptat până la sânge. 

Preasfântă Născătoare de Dumnezeu, mântuieşte-ne pe noi. 

Doamnă de Dumnezeu Născătoare cu daruri dăruită, bucuria 
îngerilor şi dulceaţa tuturor Sfinţilor, şi a noastră, a păcătoşilor 
nădejde, scăpare ţie îţi cerem. Preasfânta mea cu totul 



nevinovată, dimpreună cu Cuviosul nostru Părinte Efrem, 
Sfinţitul mucenic, roagă-te pentru pacea lumii şi pentru unitatea 
Bisericii. 

Cântarea a 8-a: 

Irmosul: 

„ Pe împăratul Ceresc, pe care îl laudă oştile îngereşti, 
lăudaţi-1 şi îl preaînălţaţi întru toţi vecii.” 

Sfinte al lui Dumnezeu, Efrem, roagă-te pentru noi. 

Pe modelul credinţei în cântări şi laude să-l mărim 
credincioşii, căci a stricat uneltirile celor fărădelege. Pentru 
aceasta să cântăm: Bine eşti cuvântat Dumnezeul Părinţilor 
noştri. 

Sfinte al lui Dumnezeu, Efrem, roagă-te pentru noi. 

Pe cel ce locuieşte în corturile cereşti împreună cu îngerii, în 
cântări şi laude să-l mărim pe Efrem, viteazul ostaş şi pătimitor 
al lui Hristos, pe cel ce neîncetat se roagă să se mântuiască 
sufletele noastre. 

Sfinte al lui Dumnezeu, Efrem, roagă-te pentru noi. 

Veniţi adunarea tuturor mucenicilor şi a cuvioşilor 
dimpreună cu Sfinţitul Mucenic Efrem, cugetătorul de 
Dumnezeu, ca cei ce staţi lângă Sfânta Treime, şi neîncetat 
rugaţi-vă pentru pacea lumii şi întărirea Bisericii. 

Preasfântă Născătoare de Dumnezeu, mântuieşte-ne pe noi. 

Pe tine, împărăteasa cerurilor, te laudă neîncetat cetele 
îngerilor şi dimpreună cu adunarea cuvioşilor te slăvesc. Cu 
aceştia, Preasfânta mea Născătoare de Dumnezeu, şi cu Sfinţitul 
Mucenic Efrem, roagă-te să se întărească credinţa ortodoxă şi să 
se mântuiască sufletele noastre. 

Cântarea a 9-a: 

Irmosul: 

„Cu adevărat, Născătoare de Dumnezeu te mărturisim, pe 
tine Fecioară curată, noi cei izbăviţi prin tine, slăvindu-te cu 
cetele celor fără de trup”. 

Sfinte al lui Dumnezeu, Efrem, roagă-te pentru noi. 

Pe Dumnezeu cugetătorule, pe tine te cântăm noi, cei 
mântuiţi prin tine din felurite neputinţe. Pentru aceasta, Sfinte 
Efrem, de Dumnezeu purtătorule, te fericim. 

Sfinte al lui Dumnezeu, Efrem, roagă-te pentru noi. 

Lăudăm şi binecuvântăm pe Domnul slavei, pe cel ce a slăvit 
pomenirea ta, Părinte 

Efrem, căci tu eşti slava mucenicilor şi podoaba monahilor. 



Sfinte al lui Dumnezeu, Efrem, roagă-te pentru noi. 

Genunchii mi-i plec, Părinte, şi cu lacrimi strig ţie eu, robul 
tău: Sfinte Efrem, ajută-mă; primeşte mica mea cântare şi mă 
mântuieşte. 

Preasfântă Născătoare de Dumnezeu, mântuieşte-ne pe noi. 

Pe tine, ceea ce ai născut pe Stăpânul şi Domnul slavei, te 
cântăm, Preacurată Stăpână, căci tu eşti Maica şi lauda 
ortodocşilor. 

Şi îndată „Cuvine-se cu adevărat”, iar preotul tămâiază 
altarul şi pe popor, timp în care se cântă acestea: 

Bucură-te, al Mănăstirii tale dumnezeiesc ocrotitor şi stâlp 
luminos al monahismului. 

Bucură-te, Sfinte Efrem, dumnezeiască vistierie de mir a 
moaştelor, prin care primim vindecări. 

Bucură-te, doctorul celor neputincioşi, bucură-te, râu 
pururea curgător de minuni, bucură-te, lauda cea mare a 
sufletului meu, Sfinte Efrem, de minuni făcătorule, acoperă 
turma ta. 

Sfinte Efrem, veselia îngerilor, bucuria şi frumuseţea tuturor 
Sfinţilor, pe tine te rugăm: îngrădeşte Mănăstirea ta în care te-ai 
nevoit cu râvnă şi te-ai făcut părtaş cinstitei mucenicii. 

înălţat ai fost în copac ca pe o cruce, asemănându-te 
Dumnezeului tău, Stăpânului şi Izbăvitorului, pentru care ai 
răbdat arderea pântecelui tău, zdrobind astfel pântecele 
vrăjmaşului şi începătorului răutăţii. 

Pe tine, Sfinţitul Mucenic al lui Hristos, lauda asceţilor şi 
frumuseţea mucenicilor, te rugăm, Sfinte Efrem, făcătorule de 
minuni, miluieşte-ne degrab cu rugăciunile tale. 

Noi cei ce ne aflăm în primejdii şi ispite sărutăm cu toată 
evlavia şi râvna dumnezeiasca ta icoană, pe care ai salvat-o, 
Fericite, de la arderea focului celui a toate mistuitor, arătând prin 
minuni, Sfinte Efrem, şi această minune. 

Cu toate oştirile îngereşti, cu Botezătorul, cu Apostolii cei 
slăviţi şi cu tot soborul Sfinţilor, Preacurată, Fiului tău te roagă, 
toţi să ne mântuim. 

Sfinte Dumnezeule... Preasfântă Treime... 

Tatăl nostru... 

Şi aceste tropare: 

Miluieşte-ne pe noi, Doamne, miluieşte-ne pe noi, că 
nepricepându-ne de nici un răspuns, această rugăciune aducem 
Ţie ca unui Stăpân, noi păcătoşii robii Tăi, miluieşte-ne pe noi. 
Slavă... 

Doamne, miluieşte-ne pe noi, că întru Tine am nădăjduit; nu 



te mânia pe noi foarte, nici pomeni fărădelegile noastre, ci caută 
şi acum ca un Milostiv şi ne izbăveşte pe noi de vrăjmaşii noştri; 
că Tu eşti Dumnezeul nostru şi noi suntem poporul Tău, toţi 
lucrul mâinilor Tale suntem şi numele Tău chemăm. 

Şi acum... 

Uşa milostivirii deschide-o nouă, binecuvântată Născătoare 
de Dumnezeu, ca să nu pierim cei ce nădăjduim întru tine, ci să 
ne izbăvim prin tine din nevoi, că tu eşti mântuirea neamului 
creştinesc. 

Preotul zice ectenia, după care cântăm aceste tropare, glasul 
2, Podobie: „Când de pe lemn...” 

Bucură-te, al neputincioşilor doctor, bucură-te, toiag şi zid 
celor din amare nevoi, neputinţe şi necazuri şi strâmtorări, 
Părinte, din primejdia sufletului la tine scăpând, pe tine te rog, nu 
mă trece cu vederea 

până în sfârşit, pentru că tu îmi eşti păzitor, Cuvioase Efrem. 

Mântuieşte pe robii care nădăjduiesc întru tine, Cuvioase 
Efrem, bucuria şi acoperirea noastră, te rugăm nu trece cu 
vederea, Părinte, pe cei ce cu credinţă şi râvnă scapă la 
milostivirea ta. Izbăveşte de nenorociri pe toţi care aleargă la 
racla ta şi îţi sărută moaştele. 

Stăpână, primeşte rugăciunile robilor tăi şi ne izbăveşte de toată 
nevoia şi necazul. 

Toată nădejdea mea spre tine o pun, Maica lui Dumnezeu, 
păzeşte-mă sub acoperământul tău. 

Pentru rugăciunile Sfinţilor Părinţilor noştri, Doamne Iisuse 
Hristoase, Dumnezeul nostru, miluieşte-ne şi ne mântuieşte pe 
noi. Amin. 

PARACLISUL SFÂNTULUI NECTARIE 

Acest paraclis se face la întristarea sufletului şi la vreme de 

nevoi şi de ispite. 

După binecuvântarea preotului zicem: 

Rugăciunile începătoare 

în Numele Tatălui şi al Fiului şi al Sfântului Duh, Amin. 
Slavă Ţie Dumnezeul nostru, Slavă Ţie! împărate Ceresc, 
Mângâietorule, Duhul adevărului, care pretutindeni eşti şi toate 
le împlineşti, Vistierul bunătăţilor şi Dătătorule de viaţă, vino şi 
Te sălăşluieşte întru noi şi ne curăţeşte pe noi de toată necurăţia 
şi mântuieşte, Bunule, sufletele noastre. 

Sfinte Dumnezeule, Sfinte tare, Sfinte fără de moarte, 
miluieşte-ne pe noi! 

Sfinte Dumnezeule, Sfinte tare, Sfinte fără de moarte, 
miluieşte-ne pe noi! 

Sfinte Dumnezeule, Sfinte tare, Sfinte fără de moarte, 
miluieşte-ne pe noi! 

Slavă Tatălui şi Fiului şi Sfântului Duh şi acum şi pururea şi în 
vecii vecilor. Amin! 

Preasfântă Treime, miluieşte-ne pe noi. Doamne, curăţeşte 
păcatele noastre. Stăpâne, iartă fărădelegile noastre. Sfinte, 
cercetează şi vindecă neputinţele noastre pentru Numele Tău. 

Doamne miluieşte, Doamne miluieşte, Doamne miluieşte. 
Slavă Tatălui şi Fiului şi Sfântului Duh şi acum şi pururea şi în 
vecii vecilor. Amin! 

Tatăl nostru, care eşti în ceruri, sfinţească-se Numele Tău, 
vie împărăţia Ta, fie voia Ta, precum în cer şi pe pământ. Pâinea 
noastră cea spre fiinţă dă-ne-o nouă astăzi şi ne iartă nouă 
greşelile noastre, precum şi noi iertăm greşiţilor noştri, şi nu ne 
duce pe noi în ispită, ci ne izbăveşte de cel rău. 

Dacă este preot zice: "Că a ta este împărăţia..." 

Dacă nu este preot zicem: 

Pentru rugăciunile Sfinţilor Părinţilor noştri, Doamne Iisuse 
Hristoase, Fiul lui Dumnezeu, miluieşte-ne pe noi. Amin! 

Miluieşte-ne pe noi, Doamne, miluieşte-ne pe noi, că 
nepricepându-ne de nici un răspuns, această rugăciune aducem 
Ţie, ca Unui Stăpân, noi păcătoşii robii Tăi, miluieşte-ne pe noi. 
Slavă Tatălui şi Fiului şi Sfântului Duh 

Doamne, miluieşte-ne pe noi, că întru Tine am nădăjduit, nu 
Te mânia pe noi foarte, nici pomeni fărădelegile noastre, ci caută 
şi acum ca un milostiv, şi ne izbăveşte pe noi de vrăjmaşii noştri, 
că Tu eşti Dumnezeul nostru, şi noi suntem poporul tău, toţi 
lucrul mâinilor Tale şi Numele Tău chemăm. 

Şi acum şi pururea şi în vecii vecilor. Amin. 

Uşa milostivirii deschide-o nouă, binecuvântată Născătoare 
de Dumnezeu Fecioară, ca să nu pierim cei ce nădăjduim întru 
Tine, ci să ne mântuim prin Tine din nevoi, că Tu eşti mântuirea 
neamului creştinesc. 

Doamne miluieşte (de 12 orijslavă... şi acum... 
psalmul 142 

Doamne, auzi rugăciunea mea, ascultă cererea mea, întru 
credincioşia Ta, auzi-mă, întru dreptatea Ta. Să nu intri la 
judecată cu robul Tău, că nimeni din cei vii nu-i drept înaintea 
Ta. Vrăjmaşul prigoneşte sufletul meu 

şi viaţa mea o calcă în picioare; făcutu-m-a să locuiesc în 
întuneric ca morţii cei din veacuri. Mâhnit e duhul în mine şi 
inima mea încremenită înlăuntrul meu. Adusu-mi-am aminte de 
zilele cele de demult; cugetat-am la toate lucrurile Tale, la 



faptele mâinilor Tale m-am gândit. Tins-am către Tine mâinile 
mele, sufletul meu, ca un pământ însetoşat. Degrab auzi-mă, 
Doamne, că a slăbit duhul meu. Nu-Ţi întoarce faţa Ta de la 
mine, ca să nu mă asemăn celor ce se coboară în mormânt. Fă să 
aud dimineaţa mila Ta, că la Tine mi-e nădejdea. Arată-mi calea 
pe care voi merge, că la Tine am ridicat sufletul meu. Scapă-mă 
de vrăjmaşii mei, că la Tine alerg, Doamne. învaţă-mă să fac 
voia Ta, că Tu eşti Dumnezeul meu. Duhul Tău cel bun să mă 
povăţuiască la pământul dreptăţii. Pentru numele Tău, Doamne, 
dăruieşte-mi viaţă, întru dreptatea Ta, scoate din necaz sufletul 
meu. Fă bunătate de stârpeşte pe vrăjmaşii mei şi pierde pe toţi 
cei ce necăjesc sufletul meu, că eu sunt robul Tău. 

Slavă Tatălui şi Fiului şi Sfântului Duh şi acum şi pururea şi în 
vecii vecilor. Amin. 

Aliluia, Aliluia, Aliluia. Slavă Ţie Dumnezeule! (de 3 ori) 

Dumnezeu este Domnul şi s-a arătat nouă, bine este cuvântat 
cel ce vine întru numele Domnului, (de 3 ori) 

După care cântăm aceste tropare, glasul 4: 

Veniţi toţi să cădem cu adâncă rugăciune şi umilinţă şi să 
strigăm din tot sufletul către Ierarhul ce a primit darul harului, 
zicând: Sfinte al lui Dumnezeu, Nectarie, ocrotitorul 
credincioşilor, păzeşte-ne pe noi cei dreptslăvitori de toate 
felurile de chinuri; izbăveşte-ne de nevoi, de ispite şi de toată 
primejdia că tu eşti acoperământul şi mângâietorul nostru. 
Slavă... 

Ca unul ce ai fost împodobit de Dumnezeu cu puterea 
tămăduirii celor mai nesuferite neputinţe, ascultă, Părinte, pe cei 
ce strigă către tine: vindecă pe cei bolnavi, slobozindu-i de toată 
slăbiciunea, chinul, durerea şi nevoia; şi ne rugăm ţie, păzeşte-ne 
pe noi toţi întru pace şi bună sporire, ca unii ce suntem copiii tăi, 
o, Părinte Nectarie. 

Şi acum... 

Nu vom tăcea, Născătoare de Dumnezeu, pururea a striga 
puterile tale, noi nevrednicii şi mult păcătoşii. Că de n-ai fi stat tu 
înaintea Domnului rugându-te, cine ne-ar fi mântuit din atâtea 
primejdii. Sau cine ne-ar fi păzit până acum slobozi? Nu ne vom 
depărta de la tine, Stăpână, că tu izbăveşti pe robii tăi pururea din 
toate nevoile. 

Psalmul 50 

Miluieşte-mă, Dumnezeule, după mare mila Ta şi după 
mulţimea îndurărilor Tale şterge fărădelegea mea. Mai vârtos mă 
spală de fărădelegea mea şi de păcatul meu mă curăţeşte. Că 
fărădelegea mea eu o cunosc şi păcatul meu înaintea mea este 



pururea. Ţie unuia am greşit şi rău înaintea Ta am făcut, ca să fii 
îndreptăţit întru cuvintele Tale şi să biruieşti când vei judeca Tu. 
Că, iată, întru fărădelegi m-am zămislit şi întru păcate m-a 
născut maica mea. Că, iată, adevărul ai iubit; cele nearătate şi 
cele ascunse ale înţelepciunii Tale mi le-ai arătat mie. 
Stropi-mă-vei cu isop şi mă voi curăţi, spăla-mă-vei şi mai 
vârtos decât zăpada mă voi albi. Auzului meu vei da bucurie şi 
veselie, bucura-se-vor oasele cele smerite. întoarce faţa Ta de 
către păcatele mele şi toate fărădelegile mele şterge-le. Inimă 
curată zideşte întru mine, Dumnezeule, şi duh drept înnoieşte 
întru cele dinlăuntru ale mele. Nu mă lepăda de la faţa Ta şi 
Duhul Tău cel Sfânt nu-L lua de la mine. Dă-mi mie bucuria 
mântuirii Tale şi cu duh stăpânitor mă întăreşte. învăţa-voi 

pe cei fărădelege căile Tale şi cei necredincioşi la Tine se vor 
întoarce. Izbăveşte-mă de vărsarea de sânge, Dumnezeule, 
Dumnezeul mântuirii mele; bucura-se-va limba mea de dreptatea 
Ta. Doamne, buzele mele vei deschide şi gura mea va vesti lauda 
Ta. Că de ai fi voit jertfă, Ţi-aş fi dat; arderile de tot nu le vei 
binevoi. Jertfa lui Dumnezeu: duhul umilit; inima înfrântă şi 
smerită Dumnezeu nu o va urgisi. Fă bine, Doamne, întru 
bunăvoirea Ta Sionului, şi să se zidească zidurile Ierusalimului. 
Atunci vei binevoi jertfa dreptăţii, prinosul şi arderile de tot; 
atunci vor pune pe altarul Tău viţei. 

Canonul de rugăciune 
Cântarea 1, glasul al 4-lea: 

Irmosul: 

«Apa trecând-o ca pe uscat şi din răutatea egiptenilor 
scăpând, israeliteanul a strigat: Izbăvitorului şi Dumnezeului 
nostru să-i cântăm.» 

Sfinte ierarhe Nectarie, roagă-te lui Hristos Dumnezeu 
pentru noi. 

îndurerat la suflet şi la trup, către acoperământul tău alerg, o, 
Sfinte, căutând scăpare şi strigând: dăruieşte-mi, Părinte, pacea 
ta, şi izbăveşte sufletul şi trupul meu de rele. 

Sfinte ierarhe Nectarie, roagă-te lui Hristos Dumnezeu 
pentru noi. 

Ca unul ce ai trăit drept într-această viaţă, o, de 
Dumnezeu-purtătorule Părinte, Sfinte Nectarie, vindecă şi 
sfinţeşte pe toţi cei ce aleargă către tine şi sărută cu evlavie 
icoana şi moaştele tale. 

Slavă... 

Către cei ce cu credinţă nezdruncinată caută tămăduire de la 
tine, vino, grăbeşte, Părinte, şi-i izbăveşte dintru toate chinurile; 



că tu eşti doctor preamilostiv, o prea cinstite făcătorule de 
minuni, Nectarie. 

Şi acum... 

Ceea ce eşti Născătoarea Dumnezeului nostru, Preasfântă 
Fecioară, trimite mila ta către mine, robul tău, şi izbăveşte-mă, 
rogu-mă ţie, din nevoi şi de răutatea nevăzutului şarpe. 

Cântarea a 3-a: irmosul: 

«Doamne, Cela ce ai făcut cele de deasupra crugului ceresc 
şi ai zidit Biserica Ta, Tu pe mine mă întăreşte întru dragostea 
Ta, că tu eşti marginea doririlor şi credincioşilor întărire, Unule, 
iubitorule de oameni.» 

Sfinte ierarhe Nectarie, roagă-te lui Hristos Dumnezeu 
pentru noi. 

Dintru toate felurile de boli şi de chinurile sufleteşti, şi de 
toate năvălirile vrăjmaşilor văzuţi şi nevăzuţi, izbăveşte-ne, 
Sfinte al lui Dumnezeu; căci te ştim că eşti neadonnit străjer ce 
pururea veghezi peste turma oilor tale cuvântătoare. 

Sfinte ierarhe Nectarie, roagă-te lui Hristos Dumnezeu 
pentru noi. 

Tu eşti cu adevărat apă dătătoare de multe daruri către noi, 
izvorând nectar duhovnicesc ce alungă durerea şi amărăciunea 
tuturor căderilor şi patimilor noastre, şi ne acoperi cu dulceaţa 
harului, plăcutule al lui Dumnezeu. 

Slavă... 

întru multă suferinţă şi necaz, întru chinuri şi nenorociri 
mi -am petrecut viaţa, o preafericite; pentru aceasta mă apropii 
către tine. Să nu mă lepezi, rogu-te, ci cercetează pe robul tău şi 
izbăveşte-mă şi scapă-mă pe mine, cel ce strig către tine. 

Şi acum... 

Preacurată Fecioară, tu eşti zid nesurpat şi liman neînviforat 
şi acoperământ pentru toţi cei ce grăbesc către tine. Mijloceşte 
tu, 

cea plină de har, către Fiul tău pentru robii tăi, ca să fim păziţi de 
cursele vrăjmaşului. 

Unnătoarele stihiri se zic după cântările a 3-a şi a 6-a: 

Păzeşte tunna ta de toată nevoia, ispita şi necazul, căci către 
ocrotirea ta alergăm şi te cinstim Sfinte Nectarie, făcătorule de 
minuni. 

Caută cu milostivire, cu totul lăudată, Născătoare de 
Dumnezeu, spre necazul cel cumplit al trupului meu şi vindecă 
durerea sufletului meu. 

Preotul rosteşte ectenia: „Miluieşte-ne pe noi, 
Dumnezeule. .."la care pomeneşte pe cei pentru care se face 



paraclisul; Doamne miluieşte (de 12 ori). Apoi preotul zice 
ecfonisul: Că milostiv şi iubitor... 

Sedealna, glasul al 2-lea: 

Podobie: „Cele de sus căutând... 

Prin sfinţenia ta te-ai arătat fântână de har şi de minuni, 
cinstite Părinte. Iar moaştele tale sunt un izvor nesecat, de 
tămăduiri ale trupului şi ale sufletului, Sfinte Părinte Nectarie, 
prietenul lui Dumnezeu. 

Cântarea a 4-a: 

Irmosul: 

«Auzit- am, Doamne, taina rânduielii Tale, înţeles-am 
lucrurile Tale şi am preaslăvit Dumnezeirea Ta.» 

Sfinte ierarhe Nectarie, roagă-te lui Hristos Dumnezeu 
pentru noi. 

Apără şi păzeşte turma ta de înfricoşata ură a nemilosului 
duşman. Iar prin harul cel dat ţie de la Dumnezeu arată 
milostivirea şi grija ta către noi. 

Sfinte ierarhe Nectarie, roagă-te lui Hristos Dumnezeu 
pentru noi. 

Tu alinare aduci celor ce zoresc către tine, căutând sprijinul 
şi mângîierea ta, întru tot necazul. Că tu preaîndurate, pururea te 
pleci către noi, biruit fiind de rugăciunile aduse ţie. 

Slavă... 

Credincioşilor ce aleargă către tine slăvindu-te şi 
fericindu-te, tu le dăruieşti, Sfinte Nectarie, putere şi sănătate 
sufletului şi trupului, o, preabinecuvântate al lui Dumnezeu. 

Şi acum... 

îndreptează-mă, Preacurată, de la calea răului şi a tuturor 
fărădelegilor, către pământul dreptăţii, dăruindu-mi iertare şi 
viaţă veşnică. 

Cântarea a 5-a: irmosul: 

«Luminează-ne pe noi, Doamne, cu poruncile Tale şi cu 
braţul Tău cel înalt. Pacea Ta dă-ne-o nouă, iubitorule de 
oameni.» 

Sfinte ierarhe Nectarie, roagă-te lui Hristos Dumnezeu 
pentru noi. 

Mare ocrotitor te-ai arătat pentru Eghina, şi pentru aceasta ea 
aleargă către tine şi e izbăvită dintru necazuri şi nevoi. 

Sfinte ierarhe Nectarie, roagă-te lui Hristos Dumnezeu 
pentru noi. 

Izbăveşte-ne pe noi din primejdii şi de uneltirile vrăjmaşului 
ca cel ce ai dobândit mare îndrăzneală înaintea Domnului 
Dumnezeului nostru şi ai primit darul harului, Sfinte Nectarie. 
Slavă... 



Deşi ai adormit, întru veşnicie vieţuieşti. şi iată trupul tău e 
izvor de har, cu deadinsul arătându-ne biruinţa Mântuitorul 
nostru asupra morţii. 

Şi acum... 

Cu totul neîntinată şi pururea Fecioară şi fără de păcat eşti cu 
adevărat, Preacurată. 

Pentru aceasta credincioşii aleargă la rugăciunea şi mijlocirea ta, 
Stăpână. 

Cântarea a 6-a: 

Irmosul: 

«Rugăciunea mea voi vărsa către Domnul şi Lui voi spune 
necazurile mele, că s-a umplut sufletul meu de răutăţi şi viaţa 
mea de iad s-a apropiat, şi ca Iona mă rog: Dumnezeule, din 
stricăciune scoate-mă! 

Sfinte ierarhe Nectarie, roagă-te lui Hristos Dumnezeu 
pentru noi. 

Celor ce aleargă către puternicul tău acoperământ, 
uşurează-le chinurile sufletului şi trupului cu rugăciunile tale, 
Sfinte Nectarie, părintele nostru, şi umple inimile lor cu bucurie, 
preafericite, şi alungă-le-ntristarea necazului şi a durerii lor, 
sfinte, prietene al Domnului. 

Sfinte ierarhe Nectarie, roagă-te lui Hristos Dumnezeu 
pentru noi. 

Roagă pe milostivul Mântuitor al sufletelor noastre să ne 
izbăvească de toată poticnirea şi de cursele diavolului celui 
urâtor de oameni, ca să ne curăţim de toate greşalele noastre. 
Căci tu ai îndrăzneală către Domnul, preafericite, Sfinte 
Nectarie. 

Slavă... 

Dintru cele înalte cu milostivă iubire veghezi cu grijă şi 
păzeşti turma ta. Păstrează-ne pe noi pe toţi întru credinţă, de 
Dumnezeu purtătorule, şi păzeşte-ne de greşeală şi erezie, ca 
prin rugăciunile tale să putem creşte întru înţelepciune şi 
îndumnezeire. 

Şi acum... 

Ca ceea ce eşti Maica Dumnezeului celui viu, a 
Răscumpărătorului şi milostivului nostru Mântuitor, Pururea 
Fecioară, ocroteşte pe robii tăi din primejdii, de patimi şi de 
lanţurile cele tiranice ale păcatului, şi dăruieşte putere sufletelor 
noastre să ne împotrivim asalturilor celui rău. 

Păzeşte turma ta de toată durerea, ispita şi necazul, căci către 
ocrotirea ta alergăm şi pe tine te cinstim, Sfinte Nectarie, 
făcătorule de minuni. 



Nepătată Fecioară, care în zilele cele din urmă, în chip de 
negrăit printr-un cuvânt ai născut pe Cuvântul; roagă-1 ca ceea ce 
ai îndrăzneala cea de maică. 

Condacul, glasul al 2-lea: 

Tu eşti cu adevărat cel ce ridici pe cei căzuţi, şi ajutătorul 
tuturor celor ce sunt întru necazuri, o preafericite. Ca unul ce ai 
fost slăvit de Domnul Dumnezeu într-aceste 

vremuri din urmă, păzeşte-ne pe noi de primejdii şi de toate 
ispitele acestei vieţi, căci cu osârdie strigăm către tine: roagă pe 
Dumnezeu pentru iertarea noastră, pentru mila şi mântuirea 
sufletelor noastre, căci tu pururea acoperi Sfinte Nectarie, pe cei 
ce te cheamă pe tine. 

Slavă..., glasul al 2-lea: 

Părinte, Cuvinte şi Duhule, Treime Sfântă, curăţeşte 
mulţimea greşalelor noastre. 

Şi acum... 

Pentru rugăciunile Născătoarei de Dumnezeu şi ale Sfântului 
Ierarh Nectarie, Milostive, curăţeşte mulţimea greşalelor 
noastre. 

Miluieşte-mă Dumnezeule după mare mila Ta şi după 
mulţimea îndurărilor Tale, curăţeşte fărădelegile noastre. 
Podobie: „Toată nădejdea..." 

Strălucind ca o nouă stea pe cerul Bisericii, luminat cu 
dumnezeiesc har şi cu virtute, umple-ne pe noi cu lumina ta, 
sfinte, fericite Nectarie. Prin strălucirea Duhului şi prin 
dumnezeiasca ta vieţuire, luminează turma ta cea credincioasă, 
curăţindu-ne de întunecimea şi păcatul cel diavolesc; 
îndepărtează de la noi negura şi noaptea mulţimilor de patimi ce 
îmbolnăvesc sufletele noastre; şi prin luminoasa şi minunata ta 
viaţă, povăţuieşte şi îndreptează în pace toată viaţa noastră, 
izbăvindu-ne de tot necazul. 

Cântarea a 7-a: 

Irmosul: 

Tinerii cei ce au mers din Iudeea în Babilon oarecând, cu 
credinţa Treimii văpaia cuptorului au călcat-o, cântând: Bine eşti 
cuvântat Dumnezeul părinţilor noştri! 

Sfinte ierarhe Nectarie, roagă-te lui Hristos Dumnezeu 
pentru noi. 

De orice fel de boală, de ispite, primejdii şi nenorociri, de rău 
şi de toată vrăjmăşia, de cei ce vor să ne vatăme, apără-ne şi ne 
păzeşte pe noi pe toţi cei ce strigăm către tine, Părinte: Bine eşti 
cuvântat. 

Sfinte ierarhe Nectarie, roagă-te lui Hristos Dumnezeu 



pentru noi. 

Izvor limpede de tămăduire şi fântână de minuni eşti tu 
Nectarie, cinstite Părinte pentru cei ce aleargă cu osârdie către 
moaştele tale, Sfinte, şi strigă cu credinţă: Bine eşti cuvântat. 
Slavă... 

Tu eşti cu adevărat slava şi lauda credincioşilor, Sfinte 
Nectarie. Către tine venim 

Părinte, cerem mijlocirile tale şi strigăm către tine cu evlavie: 
Roagă pe Hristos, Mântuitorul nostru, să ne mântuiască. 

Şi acum... 

Călăuzeşte-ne Fecioară în calea adevărului Celui ce s-a 
născut dintru tine. Vino şi ne curăţeşte de toată greşeala şi de 
toată pornirea cea rea, căci către tine cu râvnă strigăm: Roagă pe 
Mântuitorul să ne mântuiască. 

Cântarea a 8-a: irmosul: 

«Pe împăratul Ceresc, pe Care îl laudă oştile îngereşti, 
lăudaţi-L şi-L preaînălţaţi întru toţi vecii.» 

Sfinte ierarhe Nectarie, roagă-te lui Hristos Dumnezeu 
pentru noi. 

Usucă râurile păcatului ce îneacă inima şi sufletul meu. Cu 
mijlocirile tale înaintea Domnului Dumnezeu, curăţeşte -mă, 
Părinte, de toată întinăciunea, prin rugăciunile tale. 

Sfinte ierarhe Nectarie, roagă-te lui Hristos Dumnezeu 
pentru noi. 

Ca un doctor iscusit al trupului şi al sufletului dăruieşte-ne 
preaputernicul tău mir ca un sfânt leac ce poate să vindece otrava 
şarpelui. 

Binecuvântăm pe Tatăl, pe Fiul şi pe Sfântul Duh Domnul. 

Acoperă pe robii tăi, fericite ierarhe al Domnului, şi ne 
dăruieşte pace şi înţelepciune, Părinte. Călăuzeşte-ne cu 
îndreptările şi cu sfinţitele tale certări. 

Şi acum... 

Izbăveşte, Fecioară, sufletul meu cel bolnav şi plin de durere, 
ce e lovit de stricăciunea patimilor. Scapă-mă din lanţurile 
păcatului şi îndreptează-mă către pământul făgăduinţei. 

Cântarea a 9-a: 

Irmosul: 

Cu adevărat, Născătoare de Dumnezeu, te mărturisim pe tine 
Fecioară curată, noi cei izbăviţi prin tine, slăvindu-te cu cetele 
fără de trup. 

Sfinte ierarhe Nectarie, roagă-te lui Hristos Dumnezeu 
pentru noi. 



Izbăveşte-ne pe noi de necazuri şi de răutatea diavolului, de 
toată greşeala şi păcatul, plăcutule al lui Dumnezeu, şi deşi 
suntem cu toţii nevrednici, nu nesocoti rugăciunea noastră, 
Sfinte Nectarie. 

Sfinte ierarhe Nectarie, roagă-te lui Hristos Dumnezeu 
pentru noi. 

Scapă-ne pe noi, robii tăi, de chinurile sufletului şi ale 
trupului şi ne dăruieşte înţelepciune şi răbdare întru încercări, 
rugămu-ne ţie, şi ca arhiereu al Domnului Dumnezeu, roagă-te 
să ne mântuiască. 

Slavă... 

Roagă pe milostivul Mântuitor, întru mila ta cea mare, 
pentru toţi creştinii evlavioşi şi ortodocşi, rugămu-ne ţie. Ca să 
ne dăruiască iertare, har şi viaţa cea veşnică. 

Şi acum... 

Te slăvim pe tine, Preacurată Fecioară, ca ceea ce eşti 
Născătoarea Dumnezeului nostru şi reverşi pururea râuri 
curgătoare de dumnezeiesc har. şi întru dragostea ta, ca Maică a 
Lui, acoperă-ne pe noi cu rugăciunile tale. 

Apoi: 

Cuvine-se cu adevărat să te fericim pe tine, Născătoare de 
Dumnezeu, cea pururea fericită şi preanevinovată şi Maica 
Dumnezeului nostru. Ceea ce eşti mai cinstită decât heruvimii, şi 
mai mărită, fără de asemănare, decât serafimii, care fără de 
stricăciune, pe Dumnezeu Cuvântul ai născut, pe tine cea cu 
adevărat Născătoare de Dumnezeu, te mărim. 

Apoi stihirile acestea: 

Să slăvim şi să cinstim pe stâlpul dreptei credinţe, pe păstorul cel 
nebiruit, pe marea lumină a Bisericii lui Hristos, mângâierea 
celor credincioşi, dumnezeiescul făcător de minuni, bucuria 
întregii lumi, pe Sfântul Nectarie. 

Bucură-te, râu de har şi de lumină, ce izvorăşti nectarul 
dumnezeieştii cunoştinţe, povăţuindu-ne şi învăţându-ne prin 
cuvânt, lucruri şi scripturi şi arătându-ne învăţătura iubitei 
credinţe a lui Hristos. 

Ca o candelă aprinsă de Domnul ai strălucit minunat în lume 
de pe muntele virtuţii; pentru că tu luminezi minţile 
credincioşilor, şi le călăuzeşti, Părinte, prin curăţia vieţii tale. 

Bucură-te, dumnezeiesc doctor al celor aflaţi întru suferinţe; 
Bucură-te, sfânt tămăduitor al îndrăciţilor şi slăbănogilor; 
Bucură-te, alinare cerească a celor întristaţi şi îndureraţi; 
Bucură-te, apărătorul nostru, fericite Nectarie. 

Prin smerenia ta asemenea lui Hristos, cinstite Părinte, prin 



privegherile întru rugăciune, prin posturile şi marea de lacrimi 
te-ai arătat a fi vas ales şi sfânt al Duhului, îmbelşugat fiind întru 
darurile minunilor dumnezeieşti. 

Bucură-te, cel ce eşti bucuria şi lauda Eghinei; Bucură-te, 
pricinuitorul veseliei cetelor îngereşti; Bucură-te, fericirea 
tuturor dreptmăritorilor creştini; Bucură-te, praznicul întregului 
neam omenesc. 

Pentru rugăciunile Sfinţilor Părinţilor noştri, Doamne Iisuse 
Hristoase Fiul lui Dumnezeu, miluieşte-ne şi ne mântuieşte pe 
noi. 

PARACLISUL SFÂNTULUI LUCA AL CRIMEEI 
Preotul: Binecuvântat este Dumnezeul nostru... împărate 
ceresc... Sfinte Dumnezeule... Preasfântă Treime... Tatăl 
nostru... Că a Ta este împărăţia... Doamne miluieşte (de 12 ori). 
Slavă... Şi acum... Veniţi să ne închinăm (de 3 ori), Psalmul 142: 
Doamne, auzi rugăciunea mea... Dumnezeu este Domnul... (de 3 
ori). 

Apoi troparele acestea, glasul al 4-lea: 

Pe steaua cea de Dumnezeu cinstită mărind, care a strălucit 
în zilele cele mai de pe urmă, pe lauda ierarhilor şi slava 
credincioşilor, podoaba doctorilor şi sprijinul ortodocşilor, pe 
cel de aceeaşi lucrare şi nume cu al treilea Evanghelist, pe Luca 
cel sfinţit cu laude să-l cinstim. 

Slavă..., Şi acum... 

Nu vom tăcea, Născătoare de Dumnezeu, pururea a spune 
puterile tale noi, nevrednicii. 

Că de nu ai fi stat tu înainte rugându-te, cine ne-ar fi izbăvit pe 
noi din atâtea nevoi? Sau cine ne-ar fi păzit până acum slobozi? 
Nu ne vom depărta de la tine, Stăpână, că tu izbăveşti pe robii tăi 
pururea din toate nevoile. 

Apoi: Psalmul 50. 

Canonul 

Cântarea 1 . glasul al 8-lea. 

Apa trecând-o... 

Doctore Luca, vindecă-mă pe mine, cel ce strig către tine cu 
durere! 

Veniţi, credincioşilor, pe Luca să-l lăudăm, pe marele ierarh 
şi minunatul doctor, cerând să primim de la el harul vindecărilor 
şi răsplătindu-1 cu cântări. 

Doctore Luca, vindecă-mă pe mine, cel ce strig către tine cu 
durere! 

Pe tine, Luca, te rugăm, ca cel ce faci minuni dumnezeieşti, 
izvorăşte grabnic celor suferinzi bogată vindecare de bolile 



sufleteşti şi trupeşti. 

Slavă... 

Osândit cu adevărat de păcatele mele, am mâniat, Luca 
cinstite, pe Judecătorul tuturor, de aceea alerg la tine ca la un 
apărător eu, netrebnicul. 

Şi acum... 

Şterge întinăciunea inimii mele, Curată, care prin viaţa ta 
curată şi neîntinată ai devenit Maică a Mântuitorului nostru şi 
mai înaltă decât Puterile cele de sus. 

Cântarea a 3-a: Doamne, Cel ce ai făcut... 

Doctore Luca, vindecă-mă pe mine, cel ce strig către tine cu 
durere! 

Nenaşterea de prunci şi bolile fără leac vindecă-le cu 
rugăciunile tale, Părinte Luca, prea fericite, şi dăruieşte sănătate 
celor ce fără încetare aleargă la sfintele tale moaşte. 

Doctore Luca, vindecă-mă pe mine, cel ce strig către tine cu 
durere! 

Cântări sfinte îţi aduce adunarea credincioşilor, cerându-ţi cu 
credinţă ocrotirea, Luca sfinţite, căci te-a aflat pe tine păzitor şi 
ocrotitor. 

Slavă... 

Păzeşte smerită mintea celor ce doresc să primească cunună 
de la Domnul, ca viaţa ta unnându-o, Sfinte de Dumnezeu 
înţelepţite, să ajungă la înălţimea smereniei. 

Şi acum... 

De înfricoşătoarea vedere a demonilor în ceasul morţii mele mă 
izbăveşte, Stăpână 

neîntinată, şi cu rugăciunile cinstitului Ierarh Luca de intrarea în 
Rai mă învredniceşte. 

Unnătoarele stihiri se zic după Cântarea a 3-a şi a 6-a: 

Izbăveşte de dureri şi de tot felul de boli fără leac, pe cei ce 
se roagă ţie, Luca, dăruind sănătate tuturor. 

Caută cu milostivire, cu totul lăudată Născătoare de 
Dumnezeu, spre necazul cel cumplit al trupului meu şi vindecă 
durerea sufletului meu. 

Sedealna, glasul al 2-lea: 

Podobie: Cele de sus căutând... 

Pe cei bolnavi, cinstite Luca, cercetând, vindecă-i degrab de 
bolile lor cele grele şi atacul patimilor îl surpă, ca un doctor 
priceput, supunând intervenţiei chirurgicale inimile lor prin 
mijlocirea ta. 

Cântarea a 4-a: 

Auzit-am, Doamne... 



Doctore Luca, vindecă-mă pe mine, cel ce strig către tine cu 
durere! 

Părinte Sfinte, cu rouă binecuvântării tale stropeşte şi pomul 
nevoinţelor mele, ca să fie găsit plin de roade multe şi de tăiere 
să scape. 

Doctore Luca, vindecă-mă pe mine, cel ce strig către tine cu 
durere! 

Aruncă, Sfinte, săgeţile duhului spre vrăjmaşul cel urător de 
Dumnezeu şi izbăveşte de nevoi pe toţi cei ce se roagă ţie. 

Slavă... 

Doctore desăvârşit, vindecă degrab pe cei ce te laudă pe tine, 
pentru ca toţi să ne bucurăm de nepreţuitul dar al sănătăţii. 

Şi acum... 

Iubit-ai pe Domnul din tot sufletul tău, Preacurată, socotind 
gunoaie şi deşertăciuni tot ce nu mai există după moarte. 
Cântarea a 5-a: 

Luminează-ne pe noi... 

Doctore Luca, vindecă-mă pe mine, cel ce strig către tine cu 
durere. 

Ghimpele trupului şi tumorile sufletului, boala şi patimile 
mele, nu întârzia să mi le vindeci, vrednicule de pomenire, Luca. 

Doctore Luca, vindecă-mă pe mine, cel ce strig către tine cu 
durere. 

Ochii minţii deschide-mi mie, Sfinte Luca, celui care mă rog 
ţie, ca să nu fiu lovit de orbirea duhovnicească, ci să văd lumina 
cea nematerialnică. 

Slavă... 

Credinţa în Hristos ţi-a fost încununată de biruinţă luminoasă 
în timpul vieţii tale minunate, Luca, de nimic făcând urzelile 
ateismului. 

Şi acum... 

Maică a lui Dumnezeu, ocroteşte totdeauna, ca o mamă, sub 
acoperământul tău plinătatea Bisericii Fiului tău, pururea 
Fecioară. 

Cântarea a 6-a: 

Rugăciunea mea... 

Doctore Luca, vindecă-mă pe mine, cel ce strig către tine cu 
durere! 

Vrednic de osândă sunt eu, nemernicul, neavând răspuns bun 
la dreapta judecată, Părinte, şi iadul mi s-a pregătit, de aceea, 
Stăpânului roagă-te neîncetat pentru mine, Sfinte Luca. 

Doctore Luca, vindecă-mă pe mine, cel ce strig către tine cu 



durere! 

Sub ploaia binecuvântării tale se stinge văpaia trupului, de 
aceea trimite-ne nouă tuturor răcoarea Duhului, Sfinte 
preaslăvite, că tu ştii să dăruieşti medicamente pentru patimi. 
Slavă... 

învaţă, Părinte, toate Bisericile Ortodoxe să vieţuiască în 
înţelegere şi în dragoste, călăuzindu-i pe toţi către unitate, 
Sfinţite Luca, şi păzeşte de noi schisme Biserica lui Hristos, prea 
lăudate. 

Şi acum... 

Trupul meu, veşmânt al sufletului, l-am întinat cu necurăţia 
păcatului, dar către tine strig din adâncul inimii, Curată Fecioară, 
curăţeşte-mă degrab, pentru ca şi eu să intru în cămara de nuntă 
cea cerească, Stăpână. 

Izbăveşte de dureri şi de tot felul de boli fără vindecare, pe 
cei ce se roagă ţie, Sfinte Luca, dăruind sănătate tuturor. 

Neîntinată, care la plinirea vremii, prin cuvânt ai născut pe 
Cuvântul cel neînţeles, roagă-te pentru noi, ca ceea ce ai 
îndrăzneala de maică. 

Condacul, glasul al 2-lea Podobie: Cu sângiurile... 

întocmai cu slăviţii Doctori fără de arginţi fiind şi asemenea 
lor vindecări minunate dăruind, Luca, ierarhe sfinţite, dăruieşte 
degrab vindecare de boli celor ce se roagă ţie, ca un împreună 
pătimitor cu ei. 

Prochimen: Dreptul ca finicul va înflori şi ca cedrul 
Libanului se va înmulţi. 

Stih: Cel răsădit în locuinţa Domnului, în curţile 
Dumnezeului nostru va înflori. 

Slavă... 

Pentru rugăciunile Ierarhului Tău, Milostive, curăţeşte 
mulţimea greşelilor noastre. 

Şi acum... 

Pentru rugăciunile Născătoarei de Dumnezeu, Milostive, 
curăţeşte mulţimea greşelilor noastre. 

Stih: Miluieşte-ne, Dumnezeule, după mare mila Ta şi după 
mulţimea îndurărilor Tale, curăţeşte toate fărădelegile noastre, 
glasul al 6-lea: Podobie: Toată nădejdea... 

Lumea întreagă, preafericite, se laudă cu vieţuirea ta cea 
curată, Sfinte, cel ce ai suferit de la atei prigoniri, necazuri şi 
multe chinuri, temniţa şi martiriul conştiinţei şi cu credinţă ai 
mărturisit pe Hristos, Cel ce te-a mărit pe tine, pentru aceasta cu 
cântări îţi aducem ţie laudă, fericite Luca, şi cerem cu tărie 
ajutorul tău. 



Cântarea a 7-a: 

Tinerii cei ce au mers... 

Doctore Luca, vindecă-mă pe mine, cel ce strig către tine cu 
durere! 

Moştenitor fiind al veşnicilor bunătăţi, Luca fericite, 
binecuvintează clerul şi poporul cel credincios al Domnului, 
dăruindu-le totdeauna bogăţia minunilor tale, de Dumnezeu 
cinstitule. 

Doctore Luca, vindecă-mă pe mine, cel ce strig către tine cu 
durere! 

întărire fiind tuturor celor ce se roagă ţie cu căldură, 
dăruieşte vindecare fiecăruia după nevoile sale, Sfinte Luca, 
pentru că în multe feluri poţi să-i vindeci. 

Slavă... 

Ocrotitorule al credincioşilor, Părinte teofore, surpă 
înşelarea ateismului, blasfemia ereziei şi dezastrul schismelor 
din Biserică, dar şi atacul scandalurilor. 

Şi acum... 

Purtătoare de viaţă eşti, Preafericită, şi izvor nesecat, 
izvorând bogate râuri de scăpare celor ce aleargă la tine, Curată, 
şi cereştile daruri împărţind. 

Cântarea a 8-a: 

Pe împăratul... 

Doctore Luca, vindecă-mă pe mine, cel ce strig către tine cu 
durere! 

O, minunile tale, ierarhe Luca, prin care împlineşti cererea 
tuturor celor ce au nevoie de ajutorul tău. 

Doctore Luca, vindecă-mă pe mine, cel ce strig către tine cu 
durere! 

Plecându-mi genunchii cu inimă smerită, mă închin icoanei 
tale, Părinte, şi moaştele tale cu credinţă le sărut. 

Slavă... 

Sfinţitule slujitor al Celui Preaînalt, pomeneşte, fericite, la 
Liturghia cerească pe cei ce te laudă pe tine. 

Şi acum... 

Tainica primăvară a mântuirii, Fecioară Curată, răsări 
dumnezeiasca lumină tuturor, alungând iama păcatului. 

Cântarea a 9-a: 

Cu adevărat, Născătoare de Dumnezeu... 

Doctore Luca, vindecă-mă pe mine, cel ce strig către tine cu 
durere! 

Dumnezeiescule vlăstar al Rusiei, dăruieşte pururea 
binecuvântarea ta celor de un neam cu tine şi grecilor care te 



cinstesc, Luca de Dumnezeu purtătorule. 

Doctore Luca, vindecă-mă pe mine, cel ce strig către tine cu 
durere! 

O, ierarhe mărite, ceasul sfârşitului meu se apropie, pentru 
aceasta, cu frică strig să nu mă treci cu vederea. 

Slavă... 

Durerea trupului meu pricinuită de păcat înlocuind-o cu 
bucuria Duhului, Sfinte Luca, miluieşte-mă cu rugăciunile tale. 
Şi acum... 

Acoperă, Fecioară, pe cei izgoniţi din Rai şi-i ajută să 
recucerească patria cea mult dorită, ca ceea ce eşti sprijin 
dumnezeiesc. 

Cuvine-se cu adevărat să te fericim pe tine, Născătoare de 
Dumnezeu, cea pururea fericită şi prea nevinovată şi Maica 
Dumnezeului nostru. Ceea ce eşti mai cinstită decât Heruvimii şi 
mai mărită fără de asemănare decât Serafimii, care fără 
stricăciune pe Dumnezeu Cuvântul ai născut, pe tine, cea cu 
adevărat, Născătoare de Dumnezeu te mărim. 

Megalimrii (stihiri) 

Pe bunul păstor al lui Hristos, pe Luca din Simferopol, pe 
dreptarul doctorilor, pe cel ce dăruieşte grabnic ajutor celor în 
suferinţă, cu cântări să-l cinstim. 

Se bucură întru Domnul toţi cei din Simferopol, Părinte, care 
au nepreţuit tezaur 

în sfintele tale moaşte, Luca cel îmbogăţit în Dumnezeu. 

Bucură-te al Rusiei sfinţit vlăstar şi iubitor doctor al 
bolnavilor, bucură-te, Luca, cel ce ateismul ai surpat şi tuturor 
binecuvântările minunilor dăruieşti. 

Vindecă bolile de inimă şi de ochi, de rinichi, înţelepte Luca 
şi nenaşterea de prunci, tumorile pe creier şi paralizia 
membrelor, cancerul, leucemia şi bolile de nervi. 

Toate oştile îngereşti, înaintemergătorul Domnului, cei 
doisprezece Apostoli şi toţi sfinţii, împreună cu Născătoarea de 
Dumnezeu, faceţi rugăciuni ca să ne mântuiască pe noi. 

Sfinte Dumnezeule... Preasfântă Treime... 

Tatăl nostru... Că a Ta este împărăţia... 

Troparul: Pe Cuvântul... 

Pe lauda doctorilor şi a ierarhilor, pe slava Bisericii lui 
Hristos, pe bunul păstor al Simferopolului, pe dumnezeiescul 
Luca Doctorul, cu bucurie să-l slăvim cu cântări duhovniceşti, 
căci cu bogăţie izvorăşte darurile vindecării. 

Apoi: 

Glasul al 2-lea: Când de pe lemn... 

Veniţi toţi credincioşii cu credinţă să alergăm la sfânta 
biserică a strălucitului Luca tămăduitorul şi doctorul fără de 
arginţi şi închinându-ne toţi la moaştele lui să cerem asistenţă 
medicală de la el, căci întotdeauna ascultă pe toţi şi îi vindecă, 
primindu-le cu osârdie rugăciunile. 

Stăpână, primeşte rugăciunile robilor tăi şi ne izbăveşte pe 
noi de toată nevoia şi necazul. 

Toată nădejdea mea spre tine o pun, Maica lui Dumnezeu, 
păzeşte-mă sub acoperământul tău. 

Pentru rugăciunile Sfinţilor Părinţilor noştri, Doamne Iisuse 
Hristoase, Dumnezeul nostru, miluieşte-ne pe noi. Amin. 
PARACLISUL SFÂNTULUI IO AN RUSUL 
(Scris de Monahul Daniil din Athos) 

De este preot, zice: 

Binecuvântat este Dumnezeul nostru totdeauna, acum şi 
pururea şi în vecii vecilor. Amin. 

Iar de nu este preot, se zice: Pentru rugăciunile Sfinţilor 
Părinţilor noştri, Doamne Iisuse Hristoase, Dumnezeul nostru, 
miluieşte-ne pe noi. Amin. Apoi: Sfinte Dumnezeule..., 
Preasfântă Treime..., Tatăl nostru..., Doamne miluieşte (de 12 
ori), Slavă..., Şi acum... 

Veniţi să ne închinăm împăratului nostru Dumnezeu. 

Veniţi să ne închinăm şi să cădem la Hristos, împăratul 
nostru Dumnezeu. 

Veniţi să ne închinăm şi să cădem la însuşi Hristos, 
împăratul şi Dumnezeul nostru. 

După care: 

Psalmul 142 

Doamne, auzi rugăciunea mea, ascultă cererea mea întru 
credincioşia Ta, auzi-mă întru dreptatea Ta. Să nu intri la 
judecată cu robul Tău, că nimeni din cei vii nu-i drept înaintea 
Ta. Vrăjmaşul prigoneşte sufletul meu şi viaţa mea o calcă în 
picioare; făcutu-m-a să locuiesc în întuneric ca morţii cei din 
veacuri. Mâhnit e duhul în mine şi inima mea încremenită în 
lăuntrul meu. Adusu-mi-am aminte de zilele cele de demult; 
cugetat-am la toate lucrurile Tale, la faptele mâinilor Tale m-am 
gândit. întins-am către Tine mâinile mele, sufletul meu, ca un 
pământ însetoşat. Degrab auzi-mă, Doamne, că a slăbit duhul 
meu. Nu-ţi întoarce faţa Ta de la mine, ca să nu mă asemăn celor 
ce se pogoară în mormânt. Fă să aud dimineaţa mila ta, că la Tine 
mi-e nădejdea. Arată-mi calea pe care voi merge, că la Tine am 
ridicat sufletul meu. Scapă-mă de vrăjmaşii mei, că la Tine alerg, 
Doamne. învaţă-mă să fac voia Ta, că Tu eşti Dumnezeul meu. 



Duhul Tău cel bun să mă povăţuiască la pământul dreptăţii. 
Pentru numele Tău, Doamne, dăruieşte-mi viaţă. întru dreptatea 
Ta scoate din necaz sufletul meu. Fă bunătate de stârpeşte pe 
vrăjmaşii 

mei şi pierde pe toţi cei ce necăjesc sufletul meu, că eu sunt robul 
Tău. 

Slavă..., Şi acum..., 

Aliluia, aliluia, aliluia, slavă Ţie, Dumnezeule, (de 3 ori) 

Apoi: 

Dumnezeu este Domnul şi S-a arătat nouă, bine este cuvântat 
cel ce vine întru numele Domnului (de trei ori) Şi troparele 
următoare, glasul al 4-lea: La Ioan noi credincioşii să alergăm, 
cei ce în suferinţe şi în necazuri ne aflăm, şi să cădem strigând cu 
evlavie din adâncul sufletului: Sfinte, ajută-ne nouă, celor ce ne 
rugăm ţie, aleargă şi ne izbăveşte din această nevoie. Nu trece, 
Sfinte, cu vederea, rugăciunea umilă a celor ce aleargă la 
acoperământul tău. (de două ori) 

Slavă..., Şi acum..., a Născătoarei: 

Nu vom tăcea, Născătoare de Dumnezeu, pururea a spune 
puterile tale noi, nevrednicii, că de nu ai fi stat tu înainte 
rugându-te, cine ne-ar fi izbăvit pe noi din atâtea nevoi, sau cine 
ne-ar fi păzit pe noi până acum slobozi? Nu ne vom depărta de la 
tine, Stăpână, că tu izbăveşti pe robii tăi pururea din toate 
nevoile. 

194 
Apoi: 

Psalmul 50 

Miluieşte-mă, Dumnezeule, după mare mila Ta, şi după 
mulţimea îndurărilor Tale şterge fărădelegea mea. Mai vârtos mă 
spală de fărădelegea mea şi de păcatul meu mă curăţeşte. Că 
fărădelegea mea eu o cunosc şi păcatul meu înaintea mea este 
pururea. Ţie unuia am greşit şi rău înaintea Ta am făcut, ca să fii 
îndreptăţit întru cuvintele Tale şi să biruieşti când vei judeca Tu. 
Că iată, întru fărădelege m-am zămislit şi întru păcate m-a născut 
maica mea. Că iată, adevărul ai iubit; cele nearătate şi cele 
ascunse ale înţelepciunii Tale mi-ai arătat mie. Stropi-mă-vei cu 
isop şi mă voi curăţi, spăla-mă-vei, şi mai vârtos decât zăpada 
mă voi albi. Auzului meu vei da bucurie şi veselie; 
bucura-se-vor oasele cele smerite. întoarce faţa Ta de către 
păcatele mele şi toate fărădelegile mele şterge-le. Inimă curată 
zideşte întru mine, Dumnezeule, şi duh drept înnoieşte întru cele 
dinăuntru ale mele. Nu mă lepăda de la faţa ta şi Duhul Tău Cel 
Sfânt nu-L lua de la mine. Dă-mi mie bucuria mântuirii Tale şi 
cu duh stăpânitor mă întăreşte. învăţa-voi pe cei fărădelege căile 



Tale şi cei necredincioşi la Tine se vor întoarce. Izbăveşte-mă de 
vărsarea 

de sânge, Dumnezeule, Dumnezeul mântuirii mele; 
bucura-se-va limba mea de dreptatea Ta. Doamne, buzele mele 
vei deschide şi gura mea va vesti lauda Ta. Că de-ai fi voit jertfă, 
Ţi-aş fi dat; arderile de tot nu le vei binevoi. Jertfa lui 
Dumnezeu: duhul umilit; inima înfrântă şi smerită Dumnezeu nu 
o va urgisi. Fă bine, Doamne, întru bunăvoirea Ta Sionului, şi să 
se zidească zidurile Ierusalimului. Atunci vei binevoi jertfa 
dreptăţii, prinosul şi arderile de tot; atunci vor pune pe altarul 
Tău viţei. 

Canonul 

Cântarea întâi, glasul al 8-lea: 

Irmosul: 

«Apa trecându-o ca pe uscat şi din răutatea egiptenilor 
scăpând israeliteanul striga: Izbăvitorului şi Dumnezeului nostru 
să-i cântăm.» 

Stih: Sfinte Mucenice Ioane, roagă-te lui Dumnezeu pentru 

noi. 

Apăsat de cumplite necazuri, către tine îmi arunc şi trupul şi 
sufletul, rugându-mă ţie, cuvioase părinte, să mă izbăveşti pe 
mine din nevoi şi suferinţe. 

într-una mă tulbură atacul din partea trupului, fericite Ioane. 
Dăruieşte-mi linişte şi 

pace, părinte, cu mijlocirile tale plăcute lui Dumnezeu. 

Slavă... 

Cetele cele viclene ale demonilor se luptă fără milă cu robul 
tău. Nimiceşte tăria acestora cu puterea Crucii şi cu rugăciunile 
tale. 

Şi acum... 

Fecioară, poarta lui Dumnezeu, deschide-mi uşa milostivirii, 
şi din prag izbăveşte-mă, cu îndrăzneala ta de Maică, de păcatele 
cele aducătoare de moarte. 

Cântarea a 3-a: 

Irmosul: 

«Doamne, Cel ce ai făcut cele de deasupra crugului ceresc şi 
ai zidit Biserica, Tu pe mine mă întăreşte întru dragostea Ta, că 
Tu eşti marginea doririlor şi credincioşilor întărire, Unule, 
iubitorule de oameni.» 

Stih: Sfinte Mucenice Ioane, roagă-te lui Dumnezeu pentru 

noi. 

Izbăveşte-mă totdeauna de vicleşugurile oamenilor ce mă 
necăjesc şi de ameninţările celor ce mă defăimează, risipind 



nebunia lor sălbatică tu, preaslăvite părinte, sprijinitorul celor 
evlavioşi. 

Slavă... 

Bineîngrijind cu deplină înţelepciune sălaşul sufletului şi în 
chip osebit împodobindu-1, de Dumnezeu fericite, vădind harul 
Duhului, te-ai arătat plin de lumină, asemeni unui stâlp de foc. 
Şi acum... 

Căzând din curata feciorie, cu totul m-am pângărit de patima 
rătăcirii mele, Preacurată. Ceea ce eşti Născătoare a 
Judecătorului oamenilor păcătoşi, Fecioară, izbăveşte-mă pe 
mine de toată osânda. 

Izbăveşte din nevoi pe robii tăi, Purtătorule de Dumnezeu, pe 
cei ce cu credinţă curată la Tine aleargă, ca la un grabnic ajutător 
în nevoi. 

Caută cu milostivire, cu totul lăudată, Născătoare de 
Dumnezeu, la necazul cel cumplit al trupului meu şi vindecă 
durerea sufletului meu. 

Apoi preotul zice ectenia, pomenind pe cei pentru care se 
face paraclisul; ecfonisul: „Că milostiv şi iubitor de oameni...”, 
după care se cântă: 

Sedealna, glasul al 2-lea: 

Podobie: Cele de sus căutând... 

Apărător fierbinte şi turn nebiruit te-ai arătat, preaînţelepte, 
celor ce cu credinţă şi cucernicie îţi strigă ţie: Sfinte Ioane, de 
Dumnezeu purtătorule, aleargă şi ne izbăveşte pe noi din 
primejdii, tu cel ce veşnic stai în faţa Sfintei Treimi. 

Cântarea a 4-a: 

Irmosul: 

«Am auzit, Doamne, taina rânduielii Tale, am înţeles 
lucrurile Tale şi am preaslăvit Dumnezeirea Ta.» 

Stih: Sfinte Mucenice Ioane, roagă-te lui Dumnezeu pentru 

noi. 

Cei ce alergăm la cinstită biserica ta, darurile tămăduirilor cu 
bucurie le primim şi pe tine te slăvim, făcătorule de minuni. 

Mulţimile binecredincioşilor creştini de pretutindeni pe tine 
te cunosc ca apărător şi toţi te laudă ca pe un ocrotitor. 

Slavă... 

Cu bărbăţie străbătând norul cărnii tale prin faptă, înăuntru 
te-ai făcut, prealăudate, din lumina cea dumnezeiască, precum ai 
dorit. 

Şi acum... 

Sălaş te-ai făcut, Preacurată, Dumnezeului tuturor, ca ceea ce 



eşti de-a pururi Fecioară, şi pe mine mă arată locaş al cereştilor 
virtuţi, prin harul tău dumnezeiesc. 

Cântarea a 5-a: Irmosul: 

«Luminează-ne pe noi, Doamne, cu poruncile Tale şi cu 
braţul tău cel înalt; pacea Ta dă-ne-o nouă, iubitorule de 
oameni» 

Stih: Sfinte Mucenice Ioane, roagă-te lui Dumnezeu pentru 

noi. 

Păzeşte-ne pe noi prin mijlocirile tale, fericite, şi cu braţul 
tău cel puternic doboară demonii cei amarnici, preaminunate. 

Dăruieşte-ne nouă, celor ce ne rugăm ţie, sănătate sufletului 
şi trupului totdeauna, preafericite părinte. 

Slavă... 

Tămăduieşte, minunate părinte, poporul ce aleargă la tine, de 
ciumă şi de febră, şi ne izbăveşte pe noi de durerile de tot felul. 
Şi acum... 

De tine se bucură, Născătoare de Dumnezeu, toată zidirea, şi 
cetele îngerilor şi toate glasurile oamenilor te slăvesc. 

CÂNTAREA A 6-A IRMOSUL: «Rugăciunea mea voi 
vărsa către Domnul şi Lui voi spune scârbele mele, căci s-a 
umplut sufletul meu de răutăţi şi viaţa mea s-a apropiat de iad, şi 
ca Iona mă rog: Dumnezeule, din stricăciune scoate -mă.» 

Stih: Sfinte Mucenice Ioane, roagă-te lui Dumnezeu pentru 

noi. 

Pe tine, Sfinte Ioane, te cunosc comoară de minuni şi izvor 
de binefaceri, tămăduitor al patimilor şi alungător al puterii 
demonilor. Pe tine te rog acum, cel ce eşti plin de har, să mă 
izbăveşti de stricăciunea celor rele. 

Ocrotitor al celor săraci te propovăduim pe tine şi apărător al 
întregii Capadocii, cel ce împrăştii mulţimea ispitelor şi alungi 
stricăciunile celor necuvioşi. Ţie ne rugăm, izbăveşte acum din 
necazuri pe toţi cei binecredincioşi. 

Slavă... 

Pe tine, preafericite, te avem liman în primejdii, în tristeţe 
apărător şi desăvârşită izbăvire din necazuri, râu nesecat, fântână 
de binefaceri şi veşnic izvor de tămăduiri. 

Şi acum... 

O, Stăpână, întru dragostea cea mijlocitoare către Fiul tău, 
arată-i Aceluia, Fecioară, crucea şi suliţa şi buretele şi trestia, ca 
să binevoiască întru noi, cei ce mult păcătuim. 

Izbăveşte din nevoi, purtătorule de nevoinţe, pe cei ce cu 
credinţă curată la tine aleargă, ca la un grabnic ajutător în nevoi. 
Preacurată, ceea ce, în zilele cele mai de pe urmă, în chip de 
negrăit prin cuvânt ai născut pe Cuvântul, roagă-te, ca una ce ai 



îndrăznire de Maică. 

Apoi preotul zice ectenia mică cu ecfonisul: Că tu eşti 
împăratul păcii...”, după care urmează: 

Condacul, glasul al 2-lea: 

Ceea ce eşti creştinilor ocrotitoare neînfruntată şi 
mijlocitoare stăruitoare către Făcătorul, nu trece cu vederea 
glasurile cele de rugăciune ale păcătoşilor, ci sârguieşte, ca o 
bună, spre ajutorul nostru, care cu credinţă strigăm către tine: 
Grăbeşte spre rugăciune şi te nevoieşte spre mijlocire, apărând 
pururea, Născătoare de Dumnezeu, pe cei ce te cinstesc pe tine. 
Prochimen, glasul al 4-lea: 

Cinstită este înaintea Domnului, moartea cuviosului Lui. 

Stih: Ce voi răsplăti Domnului pentru toate câte mi-a dat 
mie? 

Slavă..., glasul al 2-lea: 

Pentru rugăciunile Cuviosului Tău, Milostive, curăţeşte 
mulţimea păcatelor noastre. 

Şi acum... 

Pentru rugăciunile Născătoarei de Dumnezeu, Milostive, 
curăţeşte mulţimea păcatelor noastre. 

Stih: Miluieşte-mă, Dumnezeule, după mare mila Ta, şi după 
mulţimea îndurărilor Tale, curăţeşte toate fărădelegile noastre. 
Stihira, glasul al 6-lea: 

Nu mă lipsi pe mine de calda ta apărare, Sfinte Ioane, ci te 
rog zdrobeşte cu puterea ta îndrăznelile cele neputincioase şi 
neaşteptatele săgetări ale diavolilor. Izbăveşte-mă de boli, de 
ispite şi de necazuri, şi ne mântuieşte pe toţi de atacurile 
demonilor, ca să te slăvesc şi să te laud din suflet, să mă închin şi 
să preamăresc, Sfinte, lucrările tale cele bineplăcute lui 
Dumnezeu. 

Preotul: „Mântuieşte, Dumnezeule, poporul Tău....”, la care 
răspundem „Doamne, miluieşte” (de 12 ori), după care ecfonisul 
„Cu mila şi cu îndurările... 

Cântarea a 7-a: irmosul: 

«Tinerii cei ce au mers din Iudeea în Babilon oarecând, cu 
credinţa Treimii văpaia cuptorului au călcat-o cântând: 
Dumnezeul părinţilor noştri, bine eşti cuvântat» 

Stih: Sfinte Mucenice Ioane, roagă-te lui Dumnezeu pentru 

noi. 

Sfinte Ioane, cel ce eşti plin de înţelepciunea lui Dumnezeu, 
arată pline de fericire şi de toată bucuria sufletele celor ce te 
laudă pe tine şi învaţă-i să strige totdeauna: Dumnezeul 
Părinţilor noştri, bine eşti cuvântat. 



Strălucitor făcându-te prin pătimirea ta, prin cinstitele tale 
moaşte luminează-mă pe mine, cel întunecat de păcate şi 
primitor de patimi, şi ne învredniceşte de strigarea: Dumnezeul 
Părinţilor noştri, bine eşti cuvântat. 

Slavă... 

De ispite şi de primejdii, de nevoi şi de necazuri, precum şi 
de vătămarea diavolilor izbăveşte pe cei ce îndrăznesc la 
sfinţenia ta şi strigă cu credinţă: Dumnezeul Părinţilor noştri, 
bine eşti cuvântat. 

Şi acum... 

Făcătorul oamenilor, în pântecele tău sălăşluindu-se, ceea ce 
eşti plină de har, pe tine te-a dat apărătoare tuturor celor clătinaţi 
de furtuni, învrednicindu-i de strigarea: Dumnezeul Părinţilor 
noştri, bine eşti cuvântat. 

Cântarea a 8-a: 

Irmosul: «Pe împăratul ceresc, pe Care îl laudă oştile 
îngereşti, Lăudaţi-L şi-L preaînălţaţi întru toţi vecii.» 

Stih: Sfinte Mucenice Ioane, roagă-te lui Dumnezeu pentru 

noi. 

Celor ce străbat valurile vieţii întinde-le mână de ajutor, 
preafericite, ca să-l cântăm şi să-L preaînălţăm pe Hristos întru 
toţi vecii. 

Umple de miresme dumnezeieşti pe cei ce ating sfintele tale 
moaşte şi-L laudă pe Domnul întru toţi vecii. 

Binecuvântăm pe Tatăl şi pe Fiul şi pe Sfântul Duh, Domnul. 
Primeşte, Purtătorule de Dumnezeu, pe cei ce se roagă şi cer 
har, pe cei ce-L slăvesc pe Dumnezeu întru toţi vecii. 

Şi acum... 

Curăţă-mi, Fecioară, inima de necurăţiile mele, cu apele 
pocăinţei, ca să te slăvesc întru toţi vecii. 

Stih: Să lăudăm, bine să cuvântăm şi să ne închinăm 
Domnului, cântându-i şi preaînălţându-L pe Dânsul întru toţi 
vecii. 

Cântarea a 9-a: 

Irmosul: 

«Cu adevărat, Născătoare de Dumnezeu te mărturisim pe 
tine, Fecioară curată, noi cei izbăviţi prin tine, slăvindu-te cu 
cetele cele fără de trup.» 

Stih: Sfinte Mucenice Ioane, roagă-te lui Dumnezeu pentru 

noi. 

Stea călăuzitoare, lumină strălucindu-ne nouă te mărturisim 
pe tine, Sfinte Ioane, noi cei binecinstitori, cei ce cu dreaptă 
credinţă ne închinăm lui Hristos. 



Purtătorule de Dumnezeu, celor clătinaţi în tulburarea multor 
rele, ajută-le cu rugăciunile tale, nimicind săgetările celui 
potrivnic. Slavă... 

Primeşte rugăciunea mea, a smeritului, şi mă izbăveşte, 
purtătorule de Dumnezeu, de apăsarea răutăţilor şi de păcate. 

Şi acum... 

Născătoare de Dumnezeu, neamurile te cunosc pe tine 
nădejde de mântuire celor şi într-un glas te fericesc pe tine în 
veci. 

Apoi 

Cuvine-se cu adevărat să te fericim pe tine, Născătoare de 
Dumnezeu, cea pururea fericită şi preanevinovată şi Maica 
Dumnezeului nostru. Ceea ce eşti mai cinstită decât heruvimii şi 
mai mărită fără de asemănare decât serafimii, care fără 
stricăciune pe Dumnezeu Cuvântul ai născut, pe tine, cea cu 
adevărat Născătoare de Dumnezeu, te mărim. 

în timp ce preotul cădeşte sfântul altar şi biserica se cântă 
aceste tropare, glasul al 8-lea: 

De cursele chinuitorilor văzuţi şi nevăzuţi izbăveşte-i pe cei 
ce, fierbinte rugându-se, aleargă la a ta apărare. 

Săgeţile arzătoare ale ucigătorului celui urător de oameni 
îndepărtează-le de noi, părinte, cu rugăciunile tale fierbinţi către 
Sfânta Treime, ca izbăvindu-ne de acestea, pe tine să te mărim. 

Pe steaua cea strălucitoare din Procopion, cea în chip 
cugetător luminătoare, lauda sfinţilor şi slava capadocienilor, pe 
dumnezeiescul Ioan cu cântări să îl cinstim. 

Cere de la Dumnezeu pace, linişte sufletelor, până la sfârşit 
răbdare şi mântuire 

sufletelor pentru noi, cei ce ne rugăm ţie şi lăudăm cele minunate 
ale tale. 

Toate oştile îngereşti, înaintemergătorule al Domnului, cei 
doisprezece apostoli şi toţi sfinţii, împreună cu Născătoarea de 
Dumnezeu, faceţi rugăciuni ca să ne mântuim noi toţi. 

Apoi: Sfinte Dumnezeule..., Preasfântă Treime..., Tatăl nostru..., 
după care: 

Troparul Sfântului loan, glasul al 4-lea: 

Cel ce te-a chemat pe tine de pe pământ la lumea cea 
cerească ţine şi după moarte, neschimbat, trupul tău, Sfinte. Căci 
tu în Asia ai fost dus prizonier şi acolo te-ai unit cu Hristos, 
Ioane. Deci pe Acela roagă-L să mântuiască sufletele noastre. 

Apoi troparele acestea, glasul al doilea: Veniţi, 
credincioşilor, să ne închinăm cu evlavie şi simţire, îmbrăţişând 
preacinstitele şi scumpele moaşte ale lui loan, de Dumnezeu 
cugetătorul, să ne curăţăm buzele, privirile şi chipurile, şi să 



cerem ca şi pe noi să ne învrednicească de un sfârşit mântuitor şi 
dumnezeiesc, prin rugăciunile sale către Domnul 

Sus sfântul tău suflet se bucură şi se desfătează, fericite, de 
corurile îngerilor şi de 

cetele nevoitorilor, de mulţimile sfinţilor, de corurile profeţilor 
şi de cetele cele dumnezeieşti ale ierarhilor; iar jos preacinstitul 
tău trup, după cum se cuvine, prin laude şi cântări întru cinste 
este slăvit. 

Apoi preotul zice ectenia şi face apolisul, după care cântăm 
troparele Născătoarei de Dumnezeu: 

Stăpână, primeşte rugăciunile robilor tăi şi ne izbăveşte pe 
noi de toată nevoia şi necazul. 

Toată nădejdea noastră spre tine o punem, Maica lui 
Dumnezeu, păzeşte-ne pe noi sub sfânt acoperământul tău. 

Apoi: 

Pentru rugăciunile Sfinţilor Părinţilor noştri, Doamne Iisuse 
Hristoase, Dumnezeul nostru, miluieşte-ne pe noi. Amin. 
PARACLISUL SFÂNTULUI NICOLAE 
Preotul face obişnuitul început, zicând: Binecuvântat este 
Dumnezeul nostru... 

Citeţul: Amin. Slavă Ţie, Dumnezeul nostru, slavă Ţie! 
împărate ceresc... Sfinte Dumnezeule... Preasfântă Treime... 
Tatăl nostru... 

Preotul: Că a Ta este împărăţia... 

Citeţul: Amin. Doamne miluieşte (de 12 ori) Slavă... Şi acum... 

Veniţi să ne închinăm... şi îndată Psalmul 142: Doamne, auzi 
rugăciunea mea... 

Apoi cântăm pe glasul al IV-lea: Dumnezeu este Domnul şi S-a 
arătat nouă, bine este cuvântat Cel ce vine întru numele 
Domnului (de 3 ori) 

Apoi troparele acestea, glasul al IV-lea (fonna glasului al Il-lea 
), podobie: 

„Cel ce Te-ai înălţat pe cruce... “: 

210 

Un preacald ocrotitor al celor din necazuri şi al săracilor 
ajutător şi sprijin, al călătorilor îndrumător cinstit, scapă-ne pe 
noi pe toţi de nevoi şi primejdii, sănătate dându-ne, bucurie şi 
pace, ca un păstor preabun şi milostiv, Sfinte Nicolae, ierarhe al 
lui Hristos. (de 2 ori) 

Slavă... Şi acum... asemenea: 

Nu vom tăcea, de Dumnezeu Născătoare, a spune pururea 
puterea ta noi, nevrednicii, că de nu ai fi stat tu înainte 
rugându-te, cine ne-ar fi scăpat pe noi de atâtea primejdii, sau 
cine ne-ar fi păzit pe noi până acum slobozi? Noi de la tine, 



Stăpână, nu ne vom depărta, că tu mântuieşti pe robii tăi pururea 
din toate nevoile. 

Apoi îndată Psalmul 50: Miluieşte-mă, Dumnezeule... 

Canonul — glasul al 8-lea, îl punem pe 6 fără irmoase: 

Cântarea 1 

Innos: „Apa trecând-o ca pe uscat... “ 

Sfinte ierarhe Nicolae, roagă-te lui Dumnezeu pentru noi. 

Cu îngerii, Sfinte, fiind acum, cu dânşii te roagă, făcătorule 
de minuni, să fim vindecaţi 

noi de patimi şi de primejdii feriţi să fim pururea. 

Sfinte ierarhe Nicolae, roagă-te lui Dumnezeu pentru noi. 

De toată ispita celui viclean, de sminteli cumplite, de nevoi şi 
de întristări, păzeşte-ne, Sfinte, totdeauna, cu rugăciunile tale 
către Hristos. 

Slavă Tatălui şi Fiului şi Sfântului Duh. 

Pe tine, Părinte, te-am câştigat ajutor preagrabnic în necazuri 
şi supărări, şi când călătorim călăuză, că tu pe Domnul îl rogi 
pentru robii tăi. 

Şi acum şi pururea şi în vecii vecilor. Amin. 

Izvor nesecat de milostiviri, fiind tu, Stăpână, miluieşte-ne şi 
pe noi, cu apa îndurărilor tale, adăpând sufletul nostru cel 
însetat. 

212 

Cântarea a 3-a 

Innos: „Doamne, Cel ce aifăcut... “ 

Sfinte ierarhe Nicolae, roagă-te lui Dumnezeu pentru noi. 

Cu a ta sfântă solire ajută grabnic pe cei ce sunt în primejdii 
grele, de moarte, pe mări şi pe uscat, dar cu evlavie şi cu 
credinţă, din inimi cheamă al tău nume sfânt, nădăjduind în el. 
Sfinte ierarhe Nicolae, roagă-te lui Dumnezeu pentru noi. 

De necazuri cumplite, de întristări şi de pagube, Sfinte 
Nicolae, păzeşte pe cei ce pururea la ocrotirea ta cu umilinţă 
aleargă, sărutând icoana ta şi preaslăvindu-te. 

Slavă Tatălui şi Fiului şi Sfântului Duh. 

Dăruieşte-ne, Sfinte, cu părintească iubirea ta, ştergere 
greşelilor noastre şi har îmbelşugat, ca, izbăviţi fiind, de 
tulburări şi de patimi, să trăim în linişte în tot restul zilelor. 

Şi acum şi pururea şi în vecii vecilor. Amin. 

Nepătată Fecioară, scăparea lumii fiind doar tu, apără de sus 
ca o Maică, pe cei ce caută, cu toată inima, a ta fierbinte solire 
şi-i păzeşte nerăniţi, de vrăjmaşii nevăzuţi. 

Apoi aceste stihiri: 

Izbăveşte de toată vătămarea, Părinte Sfinte, Nicolae, 
Făcătorule de minuni, pe cei ce vin cu evlavie către tine. 



Caută cu milostivire, prealăudată, de Dumnezeu Născătoare, 
spre necazul cel cumplit al trupului meu şi vindecă durerea 
sufletului meu. 

213 

Apoi preotul rosteşte ectenia la care pomeneşte pe cei pentru 
care se face paraclisul, iar după ecfonis cântăm: 

Sedealna glas 2, 

Podobie: Ceea ce eşti rugătoare caldă... 

Preacald rugător, ocrotitor creştinilor şi bun solitor către 
Hristos pentru noi toţi prin fapte te-ai arătat; de aceea cu 
dragoste îţi strigăm: Preasfinţite Părinte, milostiv fă-L nouă pe 
Domnul, cu solirea ta. 

Cântarea a 4-a 

Innos: „Auzit-am, Doamne, taina..." 

Sfinte ierarhe Nicolae, roagă-te lui Dumnezeu pentru noi. 
Preacinstită icoana ta, sufletelor noastre cu prisosinţă dă 
bucurie, har şi linişte, Sfinte Nicolae, stând de faţă tu. 

Sfinte ierarhe Nicolae, roagă-te lui Dumnezeu pentru noi. 
Mângâiere scârbiţilor, dăruieşte grabnic cu îndurarea ta, 
izbăvire necăjiţilor şi tămăduire celor suferinzi. 

Slavă Tatălui şi Fiului şi Sfântului Duh. 

De primejdii, de pagube, de nedrepte chinuri, de strâmtorări 
şi boli, îi păzeşti pe cei ce caută acoperământul tău cel plin de 
har. 

Şi acum şi pururea şi în vecii vecilor. Amin. 

Din al tău sfinţit pântece Soarele dreptăţii ne-a răsărit 
nespus; deci, Curată, şi pe noi acum cu ale Lui raze 
luminează-ne. 

Cântarea a 5-a 

Innos: ”luminează-ne pe noi, Doamne... “ 

Sfinte ierarhe Nicolae, roagă-te lui Dumnezeu pentru noi. 
Multele minuni săvârşite tuturor în dar, izgonesc pe demoni 
cu puterea ta şi împrăştie a patimilor negură. 

Sfinte ierarhe Nicolae, roagă-te lui Dumnezeu pentru noi. 
Mult ajutător eşti, Părinte, celor asupriţi, izbăvitor celor 
aflaţi în nevoi şi sprijin tare celor greu împovăraţi de boli. 

Slavă Tatălui şi Fiului şi Sfântului Duh. 

Celor ce chemăm cu credinţă al tău nume sfânt ne eşti 
fierbinte rugător şi ne ajuţi în toată vremea, cercetându-ne cu 
mila ta. 

Şi acum şi pururea şi în vecii vecilor. Amin. 

Sufletului meu celui mult însetoşat îi dă din apa vie a bogatei 
îndurări ce izvorăşte din preadulce ocrotirea ta. 



Cântarea a 6-a 

Innos: Rugăciunea mea voi vărsa... “ 

Sfinte ierarhe Nicolae, roagă-te lui Dumnezeu pentru noi. 
Avându-te folositor în viaţă şi preabun ocrotitor în primejdii, 
ne izbăvim de nevoi în chip grabnic, prealăudate Părinte, cu mila 
ta; pentru aceea şi vestim tuturor ajutorul tău către noi. 

Sfinte ierarhe Nicolae, roagă-te lui Dumnezeu pentru noi. 
Din marea cea tulburată a vieţii, din furtuna cea cumplită a 
durerii, din întreitul val de ispite şi din noianul de temeri şi 
întristări ridică-ne şi ne adu la limanul cel lin şi dumnezeiesc. 
Slavă Tatălui şi Fiului şi Sfântului Duh. 

De bucurie şi bunătate cerească umple sufletele noastre, 
Părinte, când la biserica ta cu credinţă venim cântând ocrotirea ta 
către noi, că tu, în chip prealuminat ne acoperi cu harul tău 
pururea. 

Şi acum şi pururea şi în vecii vecilor. Amin. 

Stăpână, cu îndurare priveşte către mine, cel nevrednic de 
milă, şi-mi dă să plâng cu mulţime de lacrimi viaţa mea cheltuită 
în dezmierdări, făcându-mă ca de acum să plac Fiului tău Celui 
Milostiv. 

Apoi aceste stihiri: 

Izbăveşte de toată vătămarea, Părinte Sfinte, Nicolae, 
Făcătorule de minuni, pe cei ce vin cu evlavie către tine. 

Preacurată, care prin cuvânt negrăit ai născut pe Cuvântul în 
zilele cele mai de apoi, roagă-te Lui, ca una ce ai îndrăznire de 
Maică. 

Preotul rosteşte ectenia, aşa cum s-a arătat după cântarea a 
IlI-a, apoi cântăm: 

Condacul — glas 2, podobie: Cu sângiurile tale... 

Celor ce au trebuinţă de mila ta, nu înceta a le da grabnic 
ajutor, fiind către noi îndurat şi blând, iar la Hristos rugător cu 
osârdie, Părinte ierarhe al Mirelor. 

(prochimenul, glas 4): Cinstită este înaintea Domnului moartea 
cuviosului Său... 

Preoţii Tăi, Doamne, se vor îmbrăca întru dreptate şi 
Cuvioşii Tăi se vor bucura. 

Slavă... glas 2: 

Pentru rugăciunile Ierarhului Tău, Milostive, curăţeşte 
mulţimea greşalelor noastre. 

Şi acum... 

Pentru rugăciunile Născătoarei de Dumnezeu, Milostive, 
curăţeşte mulţimea greşalelor noastre. 

Stihira, glas 6 (fonna glasului 2), podobie: „ Toată nădejdea... “ 



Miluieşte-ne, Dumnezeule, după mare mila Ta şi după 
mulţimea îndurărilor Tale curăţeşte fărădelegile noastre. 

îndumnezeit fiind, plin de iubire şi milă, pretutindeni 
sârguieşti să ajuţi degrab pe cei ce sunt învăluiţi, că tu izbăveşti 
pe toţi cei ce ţi se roagă în primejdii pe pământ şi mări; pentru 
aceasta noi venim cu credinţă, rugându-te să fim păziţi cu harul 
tău de necazuri, de ispite şi de boli, Sfinte Nicolae, ca astfel, 
mulţumind să te cântăm, preaminunate păstorule, făcător de mari 
minuni. Doamne, miluieşte (de 12 ori) 

Cântarea a 7-a 

Irmos: „Tinerii cei ce au mers... 

Sfinte ierarhe Nicolae, roagă-te lui Dumnezeu pentru noi. 
în cumplitele valuri ale vieţii acesteia, tu ne apără şi du-ne la 
limanul mântuitor şi sigur al 

poruncilor Domnului, pe care tu le-ai urmat, Părinte înţelepte. 
Sfinte ierarhe Nicolae, roagă-te lui Dumnezeu pentru noi. 
Cercetându-ne, Sfinte, în chip tainic, ne vindecă de dureri şi 
răni, şi toată suferinţa din suflete şi trupuri o înlătură, ca un bun, 
cu ajutorul ceresc, trimis de tine nouă. 

Slavă Tatălui şi Fiului şi Sfântului Duh. 

Când pe marea vieţii înotăm şi valurile ispitelor lovesc de 
pretutindeni sănnanul nostru suflet, alergăm la icoana ta, 
primind putere şi har, cu sfânta ta solire. 

Şi acum şi pururea şi în vecii vecilor. Amin. 
preacurată Fecioară cunoscută fă-mi calea în care voi umbla, 
ca, fără poticnire, mergând spre mântuire prin lucrarea virtuţilor, 
după sfârşit să primesc viaţa nesfârşită. 

Cântarea a 8-a 

Innos: Pe împăratul ceresc... “ 

Sfinte ierarhe Nicolae, roagă-te lui Dumnezeu pentru noi. 
Având, mărite, către Hristos îndrăznire, mijloceşte dezlegare 
de păcate, Sfinte Nicolae, pentru cei ce te cântă. 

Sfinte ierarhe Nicolae, roagă-te lui Dumnezeu pentru noi. 
Râuri revarsă de ajutor şi sfinţire de la Duhul Sfânt icoana ta, 
Părinte, cugetele noastre sfinţindu-le cu harul. 

Binecuvântăm pe Tatăl şi pe Fiul şi pe Sfântul Duh, Dumnezeu. 

Preafericite, cu îndurările tale, dăruieşte har şi binecuvântare 
celor ce se află la ceas de îndoială. 

Şi acum şi pururea şi în vecii vecilor. Amin. 

Maică Fecioară, te rog să-mi fii ocrotire, izgonind toată 
ispita diavolească de la al meu suflet, orbit de lenevire. 

Cântarea a 9-a 

Innos: „Cu adevărat Născătoare... “ 



Sfinte ierarhe Nicolae, roagă-te lui Dumnezeu pentru noi. 

Priveşte cu iubire, Sfinte ierarhe, spre cei ce vin la cinstita 
icoana ta şi dăruieşte-le sprijin şi ajutor de sus. 

Sfinte ierarhe Nicolae, roagă-te lui Dumnezeu pentru noi. 

Păstorule al Mirei, dai bună mireasmă, înmiresmând pe cei 
ce cu mirare vin, la minunata ta raclă din care mir reverşi. 

Slavă Tatălui şi Fiului şi Sfântului Duh. 

Venind cu dor la tine, Sfinte Nicolae, primim degrab 
împlinire dorinţelor şi îţi aducem din inimi alese mulţumiri. 

Şi acum şi pururea şi în vecii vecilor. Amin. 

Fecioară preacurată, ridică-mă pe mine din necuratele 
patimi, suindu-mă, prin curăţia vieţii, la înălţimi de har. 

Apoi îndată: 

Cuvine-se cu adevărat să te fericim pe tine Născătoare de 
Dumnezeu, cea pururea fericită şi prea nevinovată şi Maica 
Dumnezeului nostru. 

Ceea ce eşti mai cinstită decât Heruvimii şi mai slăvită fără 
de asemănare decât Serafimii, care fără stricăciune pe 
Dumnezeu Cuvântul ai născut, pe tine, cea cu adevărat 
Născătoare de Dumnezeu, te mărim. 

Apoi aceste stihiri, glas 8, podobie: 

„Ceea ce eşti mai cinstită... “ în timpul cărora preotul cădeşte 
altarul şi poporul: 

Bucură-te, mare arhipăstor al celor din Mira şi preabun 
povăţuitor, bucură-te, Sfinte Părinte Nicolae, propovăduitorule 
al Sfintei Treimi. 

Mare făcătorule de minuni, bogăţii de daruri dobândind de la 
Dumnezeu prin a ta 

viaţă cu totul strălucită, împărţi cu prisosinţă celor ce te cinstesc. 

Bucură-te, mare apărător al celor ce cheamă al tău nume în 
ajutor, când sunt în primejdii pe ape sau pe cale, că tu, Părinte 
Sfinte, pe călători păzeşti. 

Grabnic izbăveşti pe cei clevetiţi, vădind nedreptatea şi 
scăpând pe cei asupriţi, că în tot pământul, aievea sau în visuri, te 
faci văzut, Părinte, mustrând pe cei vicleni. 

Pe toţi cei ce vin la icoana ta, slăvite ierarhe, căutând 
ocrotirea ta, scapă-i de necazuri şi dă-le izbăvire de grelele ispite 
ce vin asupra lor. 

Iertare păcatelor dăruieşti şi dai izbăvire de ispite şi 
încercări, scăpând de primejdii, Părinte Nicolae, pe cei ce cu 
credinţă îţi cântă laude. 

Cetele puterilor netrupeşti, cu Botezătorul, cu Apostolii lui 
Hristos şi cu Născătoarea de Dumnezeu Maria, faceţi rugăciune 



ca să ne mântuim. 

Sfinte Dumnezeule... Preasfântă Treime... Tatăl nostru... şi după 
ecfonis cântăm Troparul, glas 4, podobie: Degrab ne 
întâmpină... 

Părinte, întregii lumi, ca un izvor nesecat, reverşi râuri 
tainice de uimitoare minuni, din 

darul dumnezeiesc; scapi de ispite grele şi de chinuri nedrepte, 
dai grabnic izbăvire, Nicolae slăvite; pentru care pretutindeni 
vestim ocrotirea ta. 

Preotul rosteşte ectenia, pomenind pe cei pentru care se face 
paraclisul şi Otpustul mic. 

Apoi cântăm această stihiră glas 2, podobie: „Când de pe 
lemn... vreme în care ne închinăm icoanei sfântului: 

Scapă-ne de primejdii şi dureri, de cumplite boli şi de patimi, 
preaînţelepte păstor şi ne apără pe noi de nedreptăţi şi sminteli, 
că venim la icoana ta, cu multă nădejde şi din suflet te rugăm să 
îndreptezi de acum calea vieţii noastre, Părinte, ca să fim aflaţi şi 
noi vrednici, de împărăţia celor fericiţi. 

Stăpână, primeşte rugăciunile robilor tăi şi ne izbăveşte pe 
noi de toată nevoia şi necazul. 

Toată nădejdea mea spre tine o pun, Maica lui Dumnezeu, 
păzeşte-mă sub acoperământul tău. 

Paraclisul Sfinţilor Mucenici Rafail, Irina şi Nicolae 
Rugăciunile începătoare, psalmul 142 şi Troparul: 

Ca nişte raze vestitoare ale milostivirii dumnezeieşti aţi 
strălucit pe pământ, unde pe scara rugăciunii coborându-vă, 
mângâiaţi sufletele noastre cu strălucirea minunilor, ca să vă 
cinstim totdeauna cu credinţă. 

Slavă... Şi acum... asemenea: 

Nu vom tăcea, de Dumnezeu Născătoare, a spune pururea 
puterea ta noi, nevrednicii, că de nu ai fi stat tu înainte 
rugându-te, cine ne-ar fi scăpat pe noi de atâtea primejdii, sau 
cine ne-ar fi păzit pe noi până acum slobozi? Noi de la tine, 
Stăpână, nu ne vom depărta, că tu mântuieşti pe robii tăi pururea 
din toate nevoile. 

(psalmul 50: Miluieşte-mă, Dumnezeule... 

Canonul Sfinţilor Mucenici Cântarea 1 : 

Innos: Apa trecându-o ca pe uscat şi de răutatea egiptenilor 
scăpând israeliteanul striga: Izbăvitorului şi Dumnezeului nostru 
să-i cântăm. 

Sfinţilor Mucenici, rugaţi-vă lui Dumnezeu pentru noi. 

Ca nişte făclii ale rugăciunii străluciţi în pământul 
binecuvântat al Lesvosului, veselind sufletele cu lumina 



darurilor revărsate de Hristos prin voi, de care împărtăşiţi şi 
sufletele noastre însetate de Lumină. 

Sfinţilor Mucenici, rugaţi-vă lui Dumnezeu pentru noi. 
Paharul pătimirii aţi băut împreună cu Hristos, ca să înviaţi 
împreună cu El în ziua cea neapusă a împărăţiei Sale, pe care 
rugaţi-vă să o moştenească şi cei ce vă cinstesc pe voi cu evlavie. 
Slavă Tatălui şi Fiului şi Sfântului Duh. 

Voit-ai îndurate, a dărui lumii ca rugători osârdnici pe Sfinţii 
Mucenici, cei trei la număr, spre slava Treimii, prin care jertfa 

rugăciunilor noastre se înalţă înaintea tronului Dumnezeirii. 

Şi acum şi pururea şi în vecii vecilor. Amin. 

Maică Binecuvântată, dezleagă blestemul întristării mele cu 
legătura păcii lui Hristos, ca încingându-mă cu aceasta, să laud 
stăpânirea Ta cea nebiruită. 

Cântarea a 3-a: 

Innos: „Tu eşti tăria celor ce aleargă la Tine, Doamne, Tu 
eşti lumina celor întunecaţi; şi pe Tine Te laudă duhul meu". 

Sfinte Sfinţite Mucenice Rafail, roagă-te lui Dumnezeu 
pentru noi. 

Dorul de Hristos te-a purtat pe cărările călugăriei şi 
dragostea cea desăvârşită te-a aruncat în valurile chinurilor, dar 
precum grăuntele de grâu ai murit ca să aduci rod însutit de 
minuni în împărăţia cea cerească, veselind sufletele 
credincioşilor. 

Sfinte Sfinţite Mucenice Rafail, roagă-te lui Dumnezeu 
pentru noi. 

Sub acoperământul smereniei ai călătorit în această viaţă, 
aşteptând ca să vezi întru lumina lui Hristos cele ascunse ale 
voinţei dumnezeieşti, iar acum roagă-te ca să ne înţelepţească 
Domnul a face voile Sale cele sfinte în toată vremea. 

226 

Slavă Tatălui şi Fiului şi Sfântului Duh. 

Cu cinste ai fost încununat şi în viaţa cea mai înainte de 
călugărire, dar toate mrejele slavei pământeşti le-ai stricat ca pe 
nişte pânze de păianjen şi te-ai legat cu legătura cea nestricată a 
doririi dumnezeieşti. 

Şi acum şi pururea şi în vecii vecilor. Amin. 

Caută spre rugăciunile robilor Tăi, Maică, în ceasul 
primejdiilor şi pe toţi ne adu la limanul pocăinţei, mai înainte de 
a pieri cumplit în valurile păcatului. 

Apoi aceste stihiri: 

Cu sângele vostru aţi pecetluit testamentul mărturisirii 
Cuvântului şi aţi fost sorişi de îngeri în cartea vieţii veşnice, întru 
care rugaţi-vă să fim însemnaţi şi noi, cei ce până acum ne-am 



ostenit a umple de păcate cartea răutăţilor noastre. 

Maica Cuvântului, cuvânt de mântuire scrie în cartea inimii 
mele cu condeiul rugăciunii Tale, ca să mă scrie Hristos şi pe 
mine împreună cu cei ce s-au învrednicit de milostivirea Sa. 

Sedealna: Pe treimea mucenicilor îţi aducem Ţie Sfinte, întru 
rugăciune; deci primeşte jertfa lor cea izvorâtă din dragoste şi ne 
îndreptează pe noi pe cărările voii Tale dumnezeieşti. 

Cântarea a 4-a: 

IRMOS: „Sfatul cel neurmat şi dumnezeiesc al întrupării 
Tale celei de sus, celei din Fecioară, proorocul Avacum 
socotindu-1 a strigat: Slavă puterii Tale, Doamne!”. 

Sfântă Muceniţă Irina, roagă-te lui Dumnezeu pentru noi. 

Cu frumuseţea fecioriei fiind împodobită şi cu tăria cea de 
suflet prin legătura Duhului, ai răbdat durerile chinurilor pentru 
Hristos, iar acum în corturile Tatălui petrecând, cere să fim şi noi 
primiţi în odihna iubirii Părinteşti. 

Sfântă Muceniţă Irina, roagă-te lui Dumnezeu pentru noi. 

Mâna ta cea ridicată la rugăciune în toată vremea ţi-a fost 
tăiată de mâinile celor nelegiuiţi, dar în locul ei ai primit aripă de 
serafim; piciorul cel grabnic a alerga în căile Domnului a suferit 
retezare, dar acum salţi cu îngerii în cămările cereşti, scoţând 
picioarele noastre ce alunecă pe căile rătăcirii de Hristos. 

Slavă Tatălui şi Fiului şi Sfântului Duh. 

în vasul cel de lut fiind pusă şi chinurile focului răbdând, prin 
mucenicie ai fost gătită jertfă Celui Ce hrăneşte toată făptura, iar 
acum la masa cea cerească stând cu îngerii, 

ne trimiţi şi nouă ca hrană fărâmiturile înţelegerilor 
duhovniceşti. 

Şi acum şi pururea şi în vecii vecilor. Amin. 

Din tirania patimilor mă slobozeşte Preacurată, Ceea Ce ai 
născut pe Izbăvitorul tuturor, Care din temniţa iadului a scos pe 
Adam şi are putere a ne izbăvi şi pe noi din închisoarea patimilor 
noastre. 

Cântarea a 5-a: 

IRMOS: „Negura sufletului meu, Mântuitorule, risipeşte-o 
cu lumina poruncilor Tale şi mă luminează ca un singur împărat 
al păcii". 

Sfinte Sfinţite Mucenice Nicolae, roagă-te lui Dumnezeu 
pentru noi. 

Chinurile cele cumplite ale părintelui tău duhovnicesc Rafail 
văzând, sufletul ţi-ai dat de durere pentru cel iubit, împreună cu 
care roagă-te acum să ne facem şi noi lucrători ai faptelor iubirii. 

Sfinte Sfinţite Mucenice Nicolae, roagă-te lui Dumnezeu 



pentru noi. 

Inima ta cea plină de mirul dragostei pentru prietenul tău nu 
a suferit sălbăticia chinurilor văzute, dar acum te-ai mutat în 
lăcaşurile Luminii şi mijloceşti pentru toţi iertare şi mare milă de 
la Hristos. 

Slavă Tatălui şi Fiului şi Sfântului Duh. 

De durerile sufleteşti şi trupeşti roagă-te să fim noi izbăviţi, 
Sfinte Mucenice Nicolae, cel ce cu vrednicie porţi numele 
ierarhului celui mult milostiv. 

Şi acum şi pururea şi în vecii vecilor. Amin. 

Scoate-mă Stăpână, din întunericul patimilor şi întăreşte 
sufletul meu pe piatra credinţei, ca să nu fiu eu aruncat în 
valurile deznădăjduirii. 

Cântarea a 6-a: 

IRMOS: Rugăciunea mea voi vărsa către Domnul şi Lui voi 
spune mâhnirile mele; că sufletul meu s-a umplut de răutăţi şi 
viaţa mea s-a apropiat de iad. Dar ca Iona mă rog: Dumnezeule, 
din stricăciune scoate-mă. 

Sfinte Sfinţite Mucenice Rafail, roagă-te lui Dumnezeu 
pentru noi. 

Pentru mărturisirea adevăratei credinţe prigonire ai răbdat, 
dar ai avut întărire pe Hristos Cel prigonit, Căruia roagă-Te să ne 
odihnească cu mila Sa pe noi cei prigoniţi de patimi cumplite. 

Sfinte Sfinţite Mucenice Rafail, roagă-te lui Dumnezeu 
pentru noi. 

Mâinile cele pururea înălţate la rugăciune ţi-au paralizat din 
pricina cumplitei lovituri, dar acum ai putere a slobozi din dureri 
Şi 

ispite pe cei ţinuţi în mâna vrăjmaşului prin legăturile patimilor. 
Slavă Tatălui şi Fiului şi Sfântului Duh. 

Străpungerea lăncilor ai răbdat pentru Cel Care a primit 
străpungerea coastei Sale ca să ne izvorască nouă iertare şi mare 
milă; Acestuia roagă-te să ne cerceteze cu dragoste pe noi, cei 
străpunşi de multele dureri ale sufletului şi trupului. 

Şi acum şi pururea şi în vecii vecilor. Amin. 

Ca Una Ce ai născut lumii pe Cel Veşnic Care a binevoit a Se 
supune sub acoperământul anilor, în toată vremea vieţii noastre 
vremelnice roagă-Te să fim sub acoperământul rugăciunilor 
Tale. 

Apoi aceste stihiri: 

Veniţi cu glasuri smerite ale inimii să lăudăm chinurile cele 
mai presus de fire pe care le-au răbdat mucenicii lui Hristos, care 
se şi roagă acum să fim noi întăriţi pe piatra răbdării. 



Preacurată, care, prin cuvânt, negrăit ai născut pe Cuvântul 
în zilele cele mai de apoi, roagă-te Lui, ca Una Ce ai îndrăznire 
de Maică. 

Condaculglas 2, podobie: Cu sângiurile tale... 

O, fericită treime a vestiţilor Mucenici ai lui Hristos, Rafail, 
Nicolae şi Irina, aduceţi pururea rugăciuni pentru noi Sfintei 
Treimi, pentru ca să dobândim moştenirea cea de sus noi, cei ce 
strigăm: Aliluia! 

Prochimen: Minunat este Dumnezeu întru Sfinţii Săi, 
Dumnezeul lui Israil. 

Sfinţilor celor ce sunt în pământul Lui, minunate a făcut 
Domnul toate voile întru dânşii. Miluieşte-mă, Dumnezeule... 
Slavă... glas 2: 

Pentru rugăciunile Sfinţilor Tăi Mucenici, Milostive, 
curăţeşte mulţimea greşelilor noastre. 

Şi acum... 

Pentru rugăciunile Născătoarei de Dumnezeu, Milostive, 
curăţeşte mulţimea greşelilor noastre. 

Stihira, glas 6 (fonna glasului 2), podobie: “Toată nădejdea...” 

Miluieşte-ne, Dumnezeule, după mare mila Ta şi după 
mulţimea îndurărilor Tale curăţeşte fărădelegile noastre. 
Doamne, miluieşte (de 12 ori) 

Cântarea a 7-a: 

IRMOS: Chipului celui de aur neînchinându-se tinerii lui 
Avraam, s-au lămurit ca aurul în topitoare; că, în cuptorul cel de 
foc, ca într-o cămară luminată, dănţuiau, cântând: Binecuvântat 
eşti, Dumnezeul părinţilor noştri!”. 

Sfântă Muceniţă Irina, roagă-te lui Dumnezeu pentru noi. 
Chinurile focului nu te-au înspăimântat, aprinsă fiind, 
Muceniţă, de focul dragostei Mirelui Tău Hristos, pe Care 
roagă-L să aprindă şi candela inimii mele, spre a nu fi eu lepădat 
cu fecioarele cele nebune din cămara cea de nuntă a Mirelui 
ceresc. 

Sfântă Muceniţă Irina, roagă-te lui Dumnezeu pentru noi. 
în ceata muceniţelor fecioare dănţuind şi aducând laude şi 
cereri stăruitoare pentru pacea lumii, nu ne uita nici pe noi, cei 
pururea cuprinşi de tulburarea patimilor noastre. 

Slavă Tatălui şi Fiului şi Sfântului Duh. 

Pruncia nu ţi-a fost piedică pe calea muceniciei, căci harul 
Duhului te-a păzit de toată frica, spre a aduce Stăpânului prin 
jertfă roada dragostei celei desăvârşite, pe care roagă-te să o 
dobândim şi noi. 

Şi acum şi pururea şi în vecii vecilor. Amin. 

Scoate-mă din mâna Celui viclean, Stăpână, Ceea Ce ai 
purtat în braţele Tale pe Izvorul vieţii, pe care roagă-L să 
stropească cu picăturile înţelepciunii şi mintea mea spre a o face 
roditoare de gânduri dumnezeieşti. 

Cântarea a 8-a: 

IRMOS: In văpaie de foc stau Ţie înainte Heruvimii şi 
Serafimii, Doamne, şi toată zidirea cântare frumoasă cântă Ţie: 
Lăudaţi-L, binecuvântaţi-L şi-L preaînălţaţi întru toţi vecii! 

Sfinte Sfinţite Mucenice Nicolae, roagă-te lui Dumnezeu 
pentru noi. 

Toată deşertăciunea ştiinţei lumeşti ai lepădat, ca să te 
deprinzi cu filosofia cea duhovnicească şi ca o slugă 
credincioasă ai urmat părintelui Rafail, împreună cu care 
roagă-te ca să părăsim şi noi căile înşelăciunii omeneşti. 

Sfinte Sfinţite Mucenice Nicolae, roagă-te lui Dumnezeu 
pentru noi. 

Spre calea vieţuirii îngereşti ai alergat, cu dorul lui Hristos 
întărindu-te, iar acum cu suflarea Duhului risipeşte din inimile 
noastre gândurile cele deşarte ale lumii trecătoare. 

Slavă Tatălui şi Fiului şi Sfântului Duh. 

Stând înaintea Celui Nevăzut de mintea omenească cu cetele 
mucenicilor, cere pace lumii tulburate de necazuri şi slobozire 
tuturor din temniţa întristării. 

Şi acum şi pururea şi în vecii vecilor. Amin. 

Inima mea cea rănită de sabia păcatelor o leagă cu fâşia 
dragostei Tale de Maică şi cu untdelemnul milostivirii vindecă 
toată rana cea adâncă. 

Cântarea a 9-a: 

IRMOS: Eva adică, prin păcatul neascultării, blestem 
înăuntru a adus, iar Tu Fecioară de Dumnezeu Născătoare, prin 
odrasla purtării în pântece, lumii binecuvântare ai înflorit; pentru 
aceasta toţi Te slăvim. 

Sfinţilor Mucenici, rugaţi-vă lui Dumnezeu pentru noi. 

Rugaţi-vă să ne izbăvim noi de toată tulburarea cugetării 
lumeşti şi, având făcliile inimilor aprinse, să intrăm împreună cu 
Hristos în cămara înţelepciunii Sale. 

Sfinţilor Mucenici, rugaţi-vă lui Dumnezeu pentru noi. 

Cu razele minunilor voastre luminaţi sufletul meu cel ce zace 
de multă vreme necercetat întru întunericul păcatelor, ca să nu 
moştenesc eu întunericul cel veşnic. 

Slavă Tatălui şi Fiului şi Sfântului Duh. 

Treime binecuvântată de mucenici, întăreşte-ne pe noi pe 



piatra credinţei, nădejdii şi dragostei în Hristos, ca să rămânem 
neclintiţi când valurile ispitelor caută să ne tragă în adâncul 
deznădăjduirii. 

Şi acum şi pururea şi în vecii vecilor. Amin. 

Deschide-mi mie porţile pocăinţei, Stăpână, Ceea Ce Te-ai 
făcut Poartă a Vieţii, prin Care pe pământ am văzut pe Cel 
Nevăzut, Care Se odihneşte cu Tatăl şi cu Duhul pe scaunul 
Heruvimilor. 

Apoi: 

Cuvine-se cu adevărat să te fericim, Născătoare de 
Dumnezeu, cea pururea fericită şi prea nevinovată şi Maica 
Dumnezeului nostru. Ceea ce eşti mai cinstită decât Heruvimii şi 
mai mărită fără de asemănare decât Serafimii, care fără 
stricăciune pe Dumnezeu Cuvântul ai născut, pe tine, cea cu 
adevărat Născătoare de Dumnezeu, te mărim. 

Apoi aceste stihiri, glas 8, podobie: „Ceea ce eşti mai cinstită...”. 

Bucuraţi-vă, făcliile nădejdii noastre de mântuire, cununa 
cea prea strălucită a mucenicilor lui Hristos, trâmbiţele 
pocăinţei, izvoarele nesecate ale minunilor, cei ce 

pe colina Sfinţilor străluciţi, chemând pe toţi prin glasul Duhului 
pe Taborul cel înţelegător al inimii şi pe pajiştea cea bine 
înmiresmată a laudelor dumnezeieşti. 

Din adâncul patimilor scoateţi-mă pe mine, Sfinţilor, cei ce 
în mormântul durerilor v-aţi pogorât cu Hristos, ca să înviaţi 
întru slava luminii neapuse împreună cu cetele Mucenicilor. 

Ca nişte făclii strălucind în sfeşnicul Treimii şi aducând 
jertfa rugăciunii pentru întreaga lume, cereţi neîncetat să ne 
luminăm şi noi cugetele cu lumina înţelepciunii lui Hristos. 

Trecut-aţi prin foc şi prin apă şi aţi ajuns la odihna cea 
veşnică, rugându-vă neîncetat ca să ajungem şi noi la odihna 
nepătimirii şi să luăm din mâna Stăpânului Hristos plata 
ostenelilor duhovniceşti. 

De multa împietrire a inimii fiind biruit, cer ajutorul vostru 
Sfinţilor, ca pe pietrele rugăciunilor voastre să ajung la Calea cea 
adevărată. 

Ca nişte crini ai curăţiei şi ca nişte trandafiri din grădinile 
cereşti străluciţi în ceata Sfinţilor, voind a înfrumuseţa şi pajiştea 
inimii noastre cu florile înţelegerilor celor de taină ale 
înţelepciunii Cuvântului. 

Cetele puterilor netrupeşti, cu Botezătorul, cu Apostolii lui 
Hristos şi cu Născătoarea de Dumnezeu Maria, faceţi rugăciune 
ca să ne mântuim. 

Sfinte Dumnezeule... Preasfântă Treime... Tatăl nostru... şi după 



ecfonis cântăm Troparul, glas 4, podobie:Degrab ne întâmpină... 

Ca nişte lumini neapuse luminaţi şi ziua vieţii mele 
pământeşti, ca îndulcindu-mă de ajutorul vostru să călătoresc 
către ziua nesfârşită a împărăţiei lui Hristos şi să o moştenesc şi 
prin rugăciunile voastre. 

Apoi cântăm această stihiră glas 2, podobie: “Când de pe 
lemn...”, vreme în care ne închinăm icoanei Sfinţilor: 

Ca cei ce aţi sfinţit tot pământul cu paşii minunilor voastre 
lăsaţi şi în cămara inimii mele urmele darului vostru, ca 
veselindu-mă de acesta, să mă învrednicesc şi de mila lui Hristos 
revărsată prin rugăciunile voastre. 

Stăpână, primeşte rugăciunile robilor Tăi şi ne izbăveşte pe 
noi de toată nevoia şi necazul. 

Toată nădejdea mea spre Tine o pun, Maica lui Dumnezeu, 
păzeşte-mă sub sfânt acoperământul Tău. 
rugăciuni pentru spovedanie 

Rugăciune înainte de a merge la sfânta spovedanie 

După ce ne-am scris toate păcatele făcute, după un îndreptar 
de spovedanie, ne rugăm lui Dumnezeu să ne ajute a face o 
adevărată spovedanie şi apoi roadele vrednice de pocăinţă, 
astfel: 

începutul obişnuit. Apoi: 

Veniţi să ne închinăm împăratului nostru Dumnezeu! 

Veniţi să ne închinăm şi să cădem la Hristos, împăratul 
nostru Dumnezeu! 

Veniţi să ne închinăm şi să cădem la însuşi Hristos, 
împăratul şi Dumnezeul nostru! 

Trei închinăciuni, apoi îndată Psalmul 50: Miluieşte-mă 
Dumnezeule... şi Crezul, (vezi pag. 7-8) 

Rugăciunea lui Manase împăratul 

Doamne, Atotţiitorule, Dumnezeul părinţilor noştri, a lui 
Avraam, a lui Isaac, a lui Iacob, şi al seminţiei celei drepte a lor; 

Cel ce ai făcut cerul şi pământul, cu toată podoaba lor, Care ai 
legat marea cu cuvântul poruncii Tale; Care ai încuiat adâncul şi 
L-ai pecetluit cu numele Tău cel înfricoşat şi slăvit, înaintea 
Căruia toate se tem şi tremură din pricina atotputerniciei Tale. 
Pentru că nimeni nu poate să stea înaintea strălucirii slavei Tale 
şi nesuferită este mânia urgiei Tale asupra celor păcătoşi! însă 
nemăsurată şi neajunsă este şi mila făgăduinţei Tale, căci Tu eşti 
Domnul cel preaînalt, bun, îndelung-răbdător şi mult milostiv, 
căruia îi pare rău de răutăţile oamenilor. Tu, Doamne, după 
mulţimea bunătăţii Tale, ai făgăduit pocăinţă şi iertare celor ce 
Ţi-au greşit şi după mulţimea îndurărilor Tale ai hotărât pocăinţă 
păcătoşilor spre mântuire. Aşadar, Tu, Doamne, Dumnezeul 



celor drepţi, n-ai pus pocăinţă pentru cei drepţi: pentru Avraam, 
Isaac şi Iacob care nu Ţi-au greşit Ţie, ci ai pus pocăinţă mie 
păcătosului, pentru că am păcătuit mai mult decât nisipul mării. 
Multe sunt fărădelegile mele şi nu sunt vrednic a căuta şi a privi 
înălţimea cerului din pricina mulţimii nedreptăţilor mele. Strâns 
sunt eu cu multe cătuşe de fier, încât nu pot să-mi ridic capul 
meu şi nu am nici loc de odihnă pentru că te-am mâniat şi am 
făcut 

rău înaintea Ta; n-am împlinit voia Ta, nici am păzit poruncile 
Tale, ci am pus urâciuni şi am înmulţit smintelile. Dar acum, îmi 
plec genunchii inimii mele, rugând bunătatea Ta. Am păcătuit, 
Doamne, am păcătuit şi fărădelegile mele eu le cunosc. însă cer, 
rugându-Te: iartă-mă, Doamne, iartă-mă şi nu mă pierde în 
fărădelegile mele şi nici nu mă osândi la întuneric, sub pământ, 
căci Tu eşti, Dumnezeule, Dumnezeul celor ce se pocăiesc. 
Arată-Ţi peste mine bunătatea Ta, mântuindu-mă pe mine 
nevrednicul, după mare mila Ta. Şi Te voi preaslăvi în toate 
zilele vieţii mele. Căci pe Tine te slăvesc toate puterile cereşti şi 
a Ta este slava în vecii vecilor. Amin. 

Psalmul 6 

Doamne, nu cu mânia Ta să mă mustri pe mine, nici cu 
iuţimea Ta să mă cerţi. Miluieşte-mă, Doamne, că sunt 
neputincios; vindecă-mă, Doamne, că s-au desfăcut oasele mele 
şi sufletul meu s-a spăimântat foarte şi Tu, Doamne, până când? 
întoarce-te, Doamne, izbăveşte sufletul meu, mântuieşte-mă 
pentru Mila Ta. Că nu este în moarte cel ce Te pomeneşte pe 
Tine şi în iad cine se va mărturisi Ţie? Ostenit-am în suspinul 
meu, spăla-voi în 

toate nopţile patul meu, cu lacrimile mele voi uda aşternutul 
meu. Tulburatu-s-a de necaz ochiul meu, învechitu-m-am între 
toţi vrăjmaşii mei. Depărtaţi-vă de la mine toţi cei ce lucraţi 
fărădelegea, că a auzit Domnul glasul plângerii mele, auzit-a 
Domnul cererea mea, Domnul a primit rugăciunea mea. Să se 
ruşineze şi să se înspăimânteze toţi vrăjmaşii mei, să se întoarcă 
şi să se ruşineze foarte degrabă. 

Psalmul 129 

Dintru adâncuri am strigat către Tine, Doamne, Doamne, 
auzi glasul meu! Fie urechile Tale luând aminte spre glasul 
rugăciunii mele. De Te vei uita la fărădelegi, Doamne, Doamne, 
cine va suferi? Că la Tine este milostivirea. Pentru Numele Tău, 
Te-am răbdat, Doamne, aşteptat-a sufletul meu spre cuvântul 
Tău, nădăjduit-a sufletul meu spre Domnul. Din straja dimineţii 
până în noapte, din straja dimineţii să nădăjduiască Israel spre 



Domnul. Că la Domnul este mila şi multă mântuire la El şi El va 
izbăvi pe Israel de toate fărădelegile lui. 

Rugăciune de umilinţă către Domnul nostru Iisus Hristos 

Păcătuit-am şi n-am făcut dreptate înaintea Ta, Preabunule 
Stăpâne, călcat-am poruncile Tale cele mântuitoare şi juruinţele 
noastre cele sfinţite, pe care le-am făcut la Sfântul Botez. 
Numele de creştin îl purtăm noi nevrednicii, iar mâinile noastre 
s-au făcut nevoitoare spre toată lăcomia. Picioarele grabnice şi 
cu cutezare spre toată alergarea cea rea. Gura, organul sfintelor 
rugăciuni şi al cuvintelor, am făcut-o organ a toată vorba 
nebunească. Ochii noştri şi toate simţirile noastre, peste măsură 
le-am umplut de păcate şi de toată necurăţia. De aceea, 
Preabunule Stăpâne, multă iubirea Ta de oameni am întors-o 
spre mânie, noi nevrednicii. Mulţimea facerilor Tale de bine am 
prefăcut-o nebuneşte spre chinuri. însă nu cu iuţimea Ta să ne 
cerţi pe noi, Doamne, Ţie Unuia am greşit, dar Ţie Unuia ne şi 
închinăm şi cu inimă umilită ne rugăm: „Slăbeşte, lasă, iartă, 
iubitorule de oameni, Stăpâne. Biruiască mulţimea îndurărilor 
Tale adunarea cea vicleană a păcatelor noastre. Adâncul 
bunătăţilor Tale cel nemăsurat să acopere marea cea amară a 
răutăţilor noastre! 

Adevărat, preabunule Iisuse, ne rugăm Ţie, dăruieşte iertare 
păcatelor noastre, bună aşezare minţii, sănătate trupului, pace în 
zilele noastre, aerului bună liniştire, pământului bună rodire, 
credinţei celei dreptmăritoare creştere, unire şi pace Sfintelor 
Tale Biserici, surparea eresurilor, stricarea sfaturilor celor 
necurate şi toate lucrurile cele de folos ni le dăruieşte după 
neschimbatele Tale îndurări. Cel ce nu voieşti moartea 
păcătosului, dăruieşte nouă timp de pocăinţă, ca şi de chinurile 
cele veşnice, care vor să fie, să ne mântuim, cu darul şi cu iubirea 
de oameni a Preacuratului Tău Părinte, cu Care împreună eşti 
binecuvântat, cu Preasfântul, Bunul şi de viaţă Făcătorul Duhul 
Tău, acum şi pururea şi în vecii vecilor. Amin. 

Rugăciune pentru recunoaşterea ticăloşiilor noastre 

Doamne, Dumnezeul nostru, Cel bogat în milă şi necuprins 
în îndurări, Care Singur din fire eşti fără de păcat şi pentru noi 
fără de păcat Te-ai făcut om, ascultă în ceasul acesta, această 
rugăciune dureroasă a mea, că sărac şi lipsit sunt eu de fapte 
bune şi inima mea s-a tulburat în mine! Tu, Doamne preaînalte, 
împărate al cerului şi al pământului, ştii că toată tinereţea mea 
am 

cheltuit-o în păcate şi umblând după poftele trupului meu, m-am 



făcut cu totul bucurie dracilor, cu totul am urmat diavolului, 
tăvălindu-mă totdeauna în noroiul poftelor, întunecându-mi-se 
gândul din copilărie şi până acum, nici o dată nu am voit să fac 
voia Ta cea sfântă, ci cu totul robindu-mă de poftele care mă 
înconjoară, m-am făcut de râs şi de batjocură dracilor, nicidecum 
în minte venindu-mi că nesuferită este urgia îngrozirii Tale 
asupra păcătoşilor şi gătită fiind gheena focului? Din această 
pricină căzând în deznădăjduire, nicidecum venind în simţire de 
întoarcere, m-am făcut pustiu şi gol de dragostea cea de la Tine. 
Că ce fel de păcate n-am făcut? Ce lucru drăcesc n-am lucrat? 
Mintea cu totul mi-am întinat prin cugete trupeşti; trupul mi-am 
spurcat prin amestecări; duhul cu totul mi l-am pângărit cu 
învoirea spre păcate. Toate mădularele ticălosului meu trup 
le-am pornit a lucra şi a sluji la păcate. Cine dar, nu mă va plânge 
pe mine, ticălosul? Cine nu mă va tângui pe mine, osânditul? 
Pentru că eu singur, Stăpâne, am întărâtat mânia Ta, eu singur 
am aţâţat urgia Ta asupra mea, eu singur am făcut răutate 
înaintea Ta, întrecând şi covârşind pe toţi păcătoşii cei din veac, 
păcătuind fără de asemănare şi fără 

de iertare. însă de vreme ce eşti mult milostiv şi mult milosârd, 
iubitorule de oameni, şi aştepţi întoarcerea oamenilor, iată şi eu 
mă arunc pe mine înfricoşatului şi nesuferitului Tău Divan şi, ca 
şi cum m-aş atinge de preacuratele Tale picioare, din adâncul 
sufletului, strig Ţie: Milostiveşte-te, Doamne, iartă-mă, îndurate, 
ajută neputinţei mele, pleacă-Te nedumeririi mele, ia aminte la 
rugăciunea mea şi lacrimile mele să nu le treci cu vederea. 
Primeşte-mă pe mine, cel ce mă pocăiesc şi rătăcit fiind, 
întoarce-mă şi întorcându-mă îmbrăţişează-mă şi mă iartă, căci 
mă rog. Pentru că n-ai pus pocăinţă drepţilor şi n-ai pus iertare 
celor ce nu greşesc; ci ai pus pocăinţă asupra mea, a păcătosului, 
în acelea cu care spre întărâtarea Ta am lucrat. Gol şi descoperit 
stau înaintea Ta, cunoscătorule de inimi, Doamne, 
mărturisindu-mi păcatele mele, pentru că nu pot să caut şi să văd 
înălţimea cerului, fiind împilat de greutatea păcatelor mele. 
Deci, luminează-mi ochii inimii mele şi dă-mi umilinţă spre 
pocăinţă şi zdrobire de inimă spre îndreptare, ca să merg cu bună 
nădejde şi cu adevărată şi deplină adeverire la lumea cea de 
dincolo, lăudând şi binecuvântând totdeauna preasfânt 
NumeleTău: al Tatălui şi al Fiului şi al 

Sfântului Duh, acum şi pururea şi în vecii vecilor. Amin. 

Rugăciune umilită pentru recunoaşterea păcatelor 

Doamne mult milostive, Dumnezeule preabune, Sfinte, Care 
iubeşti numai binele şi urăşti tot răul, rogu-te, nu te uita la 



mulţimea păcatelor mele, ci priveşte la mine, fiul cel risipitor, la 
oaia cea rătăcită care îmi recunosc vina mea şi vin la Tine, 
mâhnit cu inima, zdrobit şi ruşinat cerşind iertare. Doamne, 
fărădelegea mea eu o cunosc şi păcatul meu este pururea înaintea 
mea. Sunt greu tulburat, zdruncinat şi nemângâiat. N-am linişte, 
nu am odihnă în sufletul meu, văzând că m-am pus cu trup şi 
suflet în slujba diavolului. Cunosc că prin multele şi feluritele 
păcate, pe Tine, Părintele şi Dumnezeul meu cel preabun Te-am 
jignit, mâhnit, amărât şi Te-am mâniat foarte mult. Păcatele mele 
apasă cumplit asupra mea, întocmai ca o piatră foarte grea şi rău 
mă mai chinuiesc. Ce voi face? Scula-mă-voi şi mă voi duce la 
Tatăl meu şi din adâncul inimii păcătoşite, voi zice, ca şi fiul cel 
rătăcit: „Tată! Am greşit la cer şi înaintea Ta”. Aceasta voiesc să 
o fac chiar acum. Pentru aceasta cu căinţă mă rog Ţie, iartă-mă 
pe mine păcătosul. 

Doamne, eu nu mai cutez să mai vin la Tine în starea aceasta 
păcătoasă în care mă aflu, dacă nu m-aş fi întărit de cuvintele 
milostivirii Tale: „Veniţi la mine toţi cei osteniţi şi împovăraţi şi 
Eu vă voi odihni pe voi. Eu nu voiesc moartea păcătosului, ci 
doresc să se întoarcă de la calea lui cea rea şi să fie viu!” 
Cuvintele acestea mă încurajează foarte mult a veni înaintea 
Preotului Duhovnic şi a-mi mărturisi păcatele, acestui minunat 
împuternicit al Tău, care stă văzut în Scaunul Sfintei Spovedanii, 
în locul Tău Dumnezeul meu Care stai nevăzut acolo de faţă şi 
primeşti mărturisirea cea adevărată, pe care o facem noi 
păcătoşii. Rogu-te, Doamne, luminează-mi mintea, deschide-mi 
inima şi buzele mele, să spun numai adevărul şi să-mi 
mărturisesc toate păcatele mele. Nu mă lăsa, Doamne, ca din 
vreo frică sau ruşine, să ascund vreun păcat şi să-l las 
nemărturisit, ci luminează-mă, Doamne, ajută-mă să-mi 
reamintesc şi să-mi mărturisesc toate păcatele mele, mari şi mici, 
cu toată umilinţa, zdrobirea inimii şi căinţa, înaintea Preotului 
Duhovnic şi a Ta, cu hotărârea de a le părăsi desăvârşit şi a face 
roade vrednice de pocăinţă ca astfel să fiu iertat ca 

şi mulţimea Magdalenelor, Samarinencelor, Zaheilor, tâlharilor 
şi a altor păcătoşi, pocăiţi după dreptarul dreptei-credinţe 
creştineşti, care acum se veselesc în Raiul desfătărilor, 
îndulcindu-se pururea de nemărginita frumuseţe a Feţei 
Dumnezeirii Tale. Astăzi vreau a face o mărturisire cât mai 
amănunţită, şi mai bună, mai desăvârşită, aşa, ca şi când ar fi cea 
din ceasul despărţirii sufletului meu de trup. Ajută-mi, Doamne, 
ca să fac această adevărată mărturisire, pentru că eu nu cunosc, 
ci numai Tu singur, dacă voi mai avea vreme şi prilej să mă mai 



mărturisesc vreodată, ori cu această mărturisire voi merge 
înaintea Ta, Preadrepte Judecătorule. 

Doamne Dumnezeule, astăzi doresc din toată inima a mă 
întoarce la Tine, a mă curăţi de toate păcatele, Părintele meu Cel 
preabun, pe Care Te-am jignit şi mâhnit şi a mă mântui de tot 
păcatul. Puterile mele cele slabe încă nu sunt în stare a mă ajuta 
pentru a face aceasta. Rogu-mă Ţie, Dumnezeule, Părintele 
milostivirilor, ajută-mă a face şi a desăvârşi această curăţire de 
păcate. Rogu-te, Doamne, fie-Ţi milă de mine şi iartă-mă. 
Doamne Iisuse Hristoase, Mântuitorul şi Dumnezeul meu, Tu ai 
venit 

în lume să mântuieşti pe cei păcătoşi, dintre care cel dintâi sunt 
eu. Ajută-mi, Doamne, Care ai venit să chemi, nu pe cei drepţi, 
ci pe cei păcătoşi la pocăinţă, cheamă-mă şi pe mine păcătosul. 
Ajută-mă a alerga la tine, Izvorul vieţii şi Lumina lumii, Care 
luminezi tuturor. Primeşte-mă pe mine, păcătosul. Ajută-mă a 
alerga la Tine, la milostivul Scaun al judecăţii Tale de aici de pe 
pământ, la Sfânta Spovedanie. Pentru minunata Ta întrupare, 
Propăvăduire, Patimă, Răstignire şi moarte pe Cruce, pentru 
mântuirea noastră şi pentru preamărită Ta înviere, rogu-te pe 
Tine, Care ai iertat pe vrăjmaşii Tăi răstignitori, iartă-mi şi mie 
toate păcatele mele! 

Dumnezeule, Duhule Sfinte, mângâietorul, Vistierul 
bunătăţilor, înzestrătorule al nostru, cu toate bogatele Tale 
Daruri şi Dătătorule de viaţă, vino şi la mine păcătosul, 
curăţeşte-mă cu Darurile Tale cele bogate, întăreşte-mă în tot 
binele şi ajută-mă să mă mântuiesc şi să redobândesc fericirea, în 
împărăţia Ta cea Cerească, începând de aici de pe pământ. 
Dumnezeule cel Preamărit în Sfânta Treime, cea de o Fiinţă şi 
nedespărţită, Părinte, Fiule şi Duhule Sfinte, ajută-mă să mă 
curăţesc de toate păcatele 

la Scaunul Judecătoresc şi milostivnic al Sfintei Spovedanii, de 
aici de pe pământ şi să-Ţi slujesc Ţie totdeauna cu trup şi suflet, 
că Ţie se cuvine, Doamne, toată Slava, cinstea şi închinăciunea, 
Tatălui şi Fiului şi Sfântului Duh, acum şi pururea şi în vecii 
vecilor. Amin. 

La scaunul Sfintei Spovedanii După ce am însemnat toate 
păcatele şi ne-am rugat lui Dumnezeu, apoi mergem la 
Duhovnic, cu umilinţă, cu frică şi cu evlavie adâncă, aşa, ca şi 
cum ne-am duce în faţa judecăţii lui Dumnezeu, îngenunchem cu 
smerenie şi zicem: „Binecuvintează-mă Părinte Duhovnic, ca 
să-mi pot mărturisi toate păcatele!” Apoi continuăm aşa: „Eu 
păcătosul (N), mă mărturisesc lui Dumnezeu şi sfinţiei voastre, 



Părinte, că de la spovedania mea cea mai de pe urmă, am greşit 
de mai multe ori. Mă aflu vinovat cu următoarele păcate: (aici ne 
mărturisim toate păcatele scrise pe hârtie sau învăţate pe de rost, 
cele nemărturisite la ultima spovedanie şi toate câte le-am mai 
făcut de atunci până în prezent). După mărturisirea tuturor 
păcatelor, încheiem astfel: „Pentru toate aceste păcate, ca şi 
pentru acelea de care nu-mi mai aduc aminte, mă căiesc, îmi pare 
rău şi mă hotărăsc 

din toată inima a nu le mai face şi mă rog a-mi da canon, 
dezlegare şi iertare. 

Rugăciune după Sfânta Spovedanie (psalmul 102 

Binecuvintează suflete al meu pe Domnul şi toate cele din 
lăuntrul meu numele cel Sfânt al Lui. Binecuvintează suflete al 
meu pe Domnul şi nu uita toate răsplătirile Lui. Pe Cel ce 
vindecă toate bolile tale. Pe Cel ce izbăveşte din stricăciune viaţa 
ta, pe Cel ce te încununează cu milă şi cu îndurări. Pe Cel ce 
umple de bunătăţi pofta ta; înnoise-vor ca ale vulturului 
tinereţile tale. Cel ce face milostenie, Domnul, şi judecată 
tuturor celor ce li se face o strâmbătate. Cunoscute au făcut căile 
Sale lui Moise, fiilor lui Israel voile Sale. îndurat şi milostiv este 
Domnul, îndelung-răbdător şi mult milostiv. Nu până în sfârşit 
se va iuţi, nici în veac se va mânia. Nu după fărădelegile noastre 
a făcut nouă, nici după păcatele noastre ne-a răsplătit nouă. Că 
după înălţimea cerului de la pământ, a întărit Domnul mila Sa 
spre cei ce se tem de El. Pe cât sunt de departe răsăriturile de la 
apusuri, depărtat-a de la noi fărădelegile noastre. în ce chip 
miluieşte tatăl pe fii, aşa a miluit 

Domnul pe cei ce se tem de Dânsul. Că El a cunoscut zidirea 
noastră, adusu-şi-a aminte că ţărână suntem. Omul ca iarba, 
zilele lui ca floarea câmpului, aşa va înflori. Că duh a trecut 
printr-însul şi nu va fi şi nu-şi va mai cunoaşte încă locul său; iar 
mila Domnului din veac şi până în veac spre cei ce se tem de 
Dânsul. Şi dreptatea Lui spre fiii fiilor, spre cei ce păzesc 
aşezământul de lege al Lui, şi-şi aduc aminte de poruncile Lui, 
ca să le facă pe ele. Domnul în cer a gătit Scaunul Său şi 
împărăţia Lui pe toţi stăpâneşte. Binecuvântaţi pe Domnul toţi 
îngerii Lui cei puternici la virtute, care faceţi cuvântul Lui, şi 
auziţi glasul cuvintelor Lui. Binecuvântaţi pe Domnul toate 
puterile Lui, slugile Lui, care faceţi voia Lui. Binecuvântaţi pe 
Domnul toate lucrurile Lui, în tot locul stăpânirii Lui, 
binecuvintează suflete al meu pe Domnul. 

Psalmul 3 1 

Fericiţi cărora s-au iertat fărădelegile şi cărora s-au acoperit 



păcatele. Fericit bărbatul, căruia nu-i va socoti Domnul păcatul, 
nici nu este în gura lui vicleşug. Că am tăcut, îmbătrânit-au 
oasele mele, când strigam toată ziua. Că ziua şi noaptea s-a 
îngreunat peste mine mâna Ta, şi am căzut în 

suferinţă când ghimpele Tău mă împungea. Păcatul meu l-am 
cunoscut şi fărădelegea mea n-am ascuns-o împotriva mea. 
Zis-am: «Mărturisi-voi fărădelegea mea Domnului»; şi Tu ai 
iertat nelegiuirea păcatului meu. Pentru aceasta se va ruga către 
Tine tot cuviosul la vreme potrivită, iar potop de ape multe de el 
nu se va apropia. Tu eşti scăparea mea din necazul ce mă 
cuprinde, bucuria mea; izbăveşte-mă de cei ce m-au înconjurat, 
înţelepţi-te-voi şi te voi îndrepta pe calea aceasta, pe care vei 
merge; aţinti-voi spre tine ochii Mei. Nu fi ca un cal şi ca un 
catâr, la care nu este pricepere; cu zăbală şi cu frâu fălcile lor voi 
strânge, ca să nu se apropie de tine. Multe sunt bătăile 
păcătosului, iar pe cel ce nădăjduieşte în Domnul, mila îl va 
înconjura. Veseliţi-vă în Domnul şi vă bucuraţi, drepţilor, Şi vă 
lăudaţi toţi cei drepţi la inimă. 

Slavă..., Şi acum... 

Doamne Iisuse Hristoase, Dumnezeul meu, mult milostive, 
îţi mulţumesc, că prin mărturisirea mea cea către duhovnicescul 
meu Părinte, m-ai învrednicit pe mine păcătosul să iau de la Tine 
iertare păcatelor mele. Ca David cel ce a zis: „Juratu-m-am şi am 
pus ca să păzesc judecăţile dreptăţii tale”, făgăduiesc şi eu 
înaintea Ta, cu voinţă 

hotărâtoare a sufletului meu, că aleg mai bine a muri, decât a 
face de acum înainte vreun păcat de moarte şi a amărî cu el 
bunătatea Ta cea nemăsurată. Dar de vreme ce voinţa mea este 
neputincioasă fără ajutorul Tău, mă rog Ţie fierbinte, să mă 
întăreşti cu Darul şi ajutorul Tău, ca să rămân până la sfârşit 
neschimbat în această hotărâre. Dă-mi, Doamne, ca cealaltă 
vreme a vieţii mele s-o petrec în pace şi în pocăinţă, şi să 
dobândesc în această viaţă Darul Tău, iar în cealaltă, fericirea de 
veci, pentru rugăciunile preabinecuvântatei Maicii Tale şi ale 
tuturor Sfinţilor Tăi. Amin. 

Rânduiala Sfintei împărtăşiri 
Rugăciune înainte de Sfânta împărtăşire 
începutul obişnuit. Apoi: 

Cântarea 1: 

Inimă curată zideşte întru mine, Dumnezeule, şi duh drept 
înnoieşte întru cele dinăuntru ale mele. 

Pâine a vieţii celei veşnice să-mi fie mie Trupul Tău cel 
Sfânt şi scump Sângele Tău, Milostive Doamne şi tămăduire 



durerilor celor de multe feluri. 

Nu mă lepăda de la faţa Ta şi Duhul Tău cel Sfânt nu-L lua 
de la mine. 

învredniceşte-mă Stăpâne, pe mine nevrednicul, să mănânc 
Trupul Tău cel preacurat şi să beau Sângele Tău cel preascump, 
cu credinţă şi cu dragoste. 

Slavă... 

întinat fiind cu lucruri netrebnice, eu ticălosul, nu sunt vrednic să 
mă împărtăşesc cu 

preacuratul Tău Trup şi cu Dumnezeiescul Tău Sânge, 
Hristoase, ci fă-mă vrednic de aceasta. 

Şi acum... 

Dumnezeiască Maică, ceea ce eşti bună şi binecuvântată, 
care ai odrăslit spicul cel nearat şi de mântuire lumii, 
învredniceşte-mă ca, mâncându-L pe acesta, să mă mântuiesc. 
Cântarea a 3-a: 

Inimă curată zideşte întru mine, Dumnezeule, şi duh drept 
înnoieşte întru cele dinăuntru ale mele. 

Dă-mi, Hristoase, picături de lacrimi, care să-mi curăţească 
necurăţia inimii mele, ca fiind curăţit, în cuget curat, cu credinţă 
şi cu frică să vin, Stăpâne, spre împărtăşirea Darurilor Tale. 

Nu mă lepăda de la faţa Ta şi Duhul Tău cel Sfânt nu-L lua 
de la mine. 

Spre iertarea păcatelor să-mi fie mie preacuratul Tău Trup şi 
Dumnezeiescul Tău Sânge, şi spre împărtăşirea cu Duhul Sfânt 
şi spre viaţa de veci, iubitorule de oameni, şi spre îndepărtarea 
durerilor şi a necazurilor. 

Slavă... 

Doamne, învredniceşte-mă să mă împărtăşesc fără de osândă 
cu preacurat Trupul Tău şi cu scumpul Tău Sânge, şi să slăvesc 
bunătatea Ta. 

Şi acum... 

Preacurată, ceea ce eşti masă a Pâinii Vieţii, care s-a pogorât 
de sus, şi a dăruit lumii viaţă nouă, învredniceşte-mă acum şi 

257 

pe mine, nevrednicul, să gust cu frică din Acesta şi să fiu viu. 

Foc şi lumină să-mi fie mie primirea preacuratelor şi de viaţă 
făcătoarelor Tale Taine, Mântuitorule, arzând neghina păcatelor 
şi luminându-mă peste tot, spre cuvântarea de Dumnezeu cea 
adevărată: că nu voi da înşelăciunii vrăjmaşului cele sfinte, nici 
îţi voi da sărutare înşelătoare, ci ca desfrânata, căzând înaintea 
Ta, ca şi tâlharul mărturisindu-mă, strig către Tine: 
Pomeneşte-mă, Doamne, când vei veni întru împărăţia Ta. 
Cântarea a 4-a: 



Inimă curată zideşte întru mine, Dumnezeule, şi duh drept 
înnoieşte întru cele dinăuntru ale mele. 

întrupându-te, mult Milostive, voit-ai a Te da spre junghiere, 
ca un miel, pentru păcatele noastre. Pentru aceasta mă rog Ţie, să 
curăţeşti şi păcatele mele. 

Nu mă lepăda de la faţa Ta şi Duhul Tău cel Sfânt nu-L lua 
de la mine. 

Tămăduieşte rănile sufletului meu, Doamne, şi mă sfinţeşte 
tot şi mă învredniceşte, Stăpâne, să fiu părtaş dumnezeieştii Tale 
Cine celei de taină, eu, ticălosul. 

Slavă... 

Să stăm toţi cu frică şi cu cutremur, ţinând ochii inimii în sus 
şi strigând către Mântuitorul: întăreşte-ne şi ne înţelepţeşte, 
Milostive Doamne, întru frica Ta. 

Şi acum... 

Fă şi mie milostiv pe cel pe care L-ai purtat în pântecele tău, 
Stăpână, şi mă păzeşte pe mine, robul tău, neîntinat şi fără 
prihană, ca, primind înlăuntrul meu Mărgăritarul cel 
duhovnicesc, să mă sfinţesc. 

Cântarea a 5-a: 

Inimă curată zideşte întru mine, Dumnezeule, şi duh drept 
înnoieşte întru cele dinăuntru ale mele. 

Precum ai zis mai înainte, Hristoase, fii acum cu smeritul 
robul Tău şi petrece întru mine precum ai făgăduit, că iată 
mănânc Trupul Tău cel dumnezeiesc şi beau Sângele Tău. 

Nu mă lepăda de la faţa Ta şi Duhul Tău cel Sfânt nu-L lua 
de la mine. 

Cuvinte al lui Dumnezeu şi Dumnezeule, cărbunele Trupului 
Tău să-mi fie mie, întunecatului, spre luminare şi Sângele Tău 
spre curăţia întinatului meu suflet. 

Slavă... 

având sufletul întinat şi buzele necurate, nu cutez să mă 
apropii de Tine, Hristoase, şi să primesc Trupul Tău, ci fă-mă 
vrednic de aceasta. 

Şi acum... 

Mărie, Maica lui Dumnezeu, care eşti sălaş scump al bunei 
mirezme, cu rugăciunile tale, fă-mă vas ales pentru a mă 
împărtăşi cu Sfintele Taine ale Fiului tău. 

Cântarea a 6-a: 

Inimă curată zideşte întru mine, Dumnezeule, şi duh drept 
înnoieşte întru cele dinăuntru ale mele. 

Mintea şi sufletul, inima şi trupul, sfinţeşte-mi-le, 
Mântuitorule, şi mă învredniceşte fără de osândă, Stăpâne, să mă 



apropii de înfricoşătoarele Tale Taine. 

Nu mă lepăda de la faţa Ta şi Duhul Tău cel Sfânt nu-L lua 
de la mine. 

Caînstrăinându-mă de patimi, să am adăugirea harului Tău şi 
întărirea vieţii, prin împărtăşirea cu Sfintele Tale Taine, 
Hristoase. 

Slavă... 

Cu frică şi cu cutremur să ne apropiem toţi de 
Dumnezeieştile Taine ale lui Hristos şi să primim adevăratul şi 
Sfântul Lui Trup şi adevăratul, Sfântul şi scumpul Lui Sânge. 

Şi acum... 

Dumnezeule, Cuvântul lui Dumnezeu cel Sfânt, sfinţeşte-mă 
acum cu totul pe mine, cel ce vin către Dumnezeieştile Tale 
Taine, pentru rugăciunile Preasfintei Maicii Tale. 

Apoi: Doamne miluieşte (de 3 ori), Slavă... Şi acum... 

Condacul, glasul al 2-lea: 

Să nu mă treci cu vederea, Hristoase, pe mine cel ce primesc 
Pâinea, adică Trupul Tău şi Dumnezeiescul Tău Sânge, şi mă 
împărtăşesc cu preacuratele şi înfricoşătoarele Tale Taine, 
Stăpâne; să nu-mi fie mie, ticălosului, spre osândă, ci spre viaţa 
veşnică şi fără de moarte. 

Cântarea a 7-a: 

Inimă curată zideşte întru mine, Dumnezeule, şi duh drept 
înnoieşte întru cele dinăuntru ale mele. 

împărtăşirea nemuritoarelor Tale Taine, Hristoase, să-mi fie 
mie acum izvor de bunătăţi, lumină, viaţă, nepătimire şi solire 
spre adăugirea şi înmulţirea Dumnezeieştii Tale bunătăţi, ca să 
Te slăvesc pe Tine, Cel ce singur eşti bun. 

Nu mă lepăda de la faţa Ta şi Duhul Tău cel Sfânt nu-L lua 
de la mine. 

Izbăveşte-mă de patimi, de vrăjmaşi, de nevoi şi de tot 
necazul, pe mine cel ce mă apropii acum cu cutremur, cu 
dragoste şi cu sfială, iubitorule de oameni, de Tainele Tale cele 
nemuritoare şi Dumnezeieşti, şi-Ţi cânt Ţie: Bine eşti cuvântat, 
Doamne, Dumnezeul părinţilor noştri. 

Slavă... 

Suflete al meu ticălos, suflete pătimaş, spăimântează-te 
văzând preaslăvitele Taine; lăcrimează suspinând şi 
bătându-teîn piept, strigă şi zi: Doamne, curăţeşte-mă pe mine, 
desfrânatul. 

Şi acum... 

Ceea ce ai născut pe Mântuitorul Hristos, mai presus de 
minte, de Dumnezeu dăruită, ţie celei curate, mă rog acum eu, 
robul tău cel necurat: Pe mine cel ce voiesc să mă apropii acum 



de Tainele cele preacurate, curăţeşte-mă întru totul de 
întinăciunea trupului şi a sufletului. 

Cântarea a 8-a: 

Inimă curată zideşte întru mine, Dumnezeule, şi duh drept 
înnoieşte întru cele dinăuntru ale mele. 

Cereştilor, înfricoşătoarelor şi Sfintelor Tale Taine, 
Hristoase, şi Cinei Tale celei Dumnezeieşti şi de taină şi pe 
mine, cel deznădăjduit, acum părtaş a fi mă învredniceşte, 
Dumnezeule, Mântuitorul meu. 

Nu mă lepăda de la faţa Ta şi Duhul Tău cel Sfânt nu-L lua 
de la mine. 

Către a Ta milostivire alergând, Bunule, cu frică strig către 
Tine: Petrece întru mine, Mântuitorule, şi eu întru Tine, precum 
ai zis că iată, îndrăznind spre mila Ta, mănânc Trupul Tău şi 
beau Sângele Tău. 

Binecuvântăm pe Tatăl şi pe Fiul şi pe Sfântul Duh, Domnul. 

Mă cutremur, primind focul, să nu mă aprind ca ceara şi ca 
iarba. O, înfricoşătoare Taină. O, milostivire a lui Dumnezeu. 
Cum eu, tină fiind, mă împărtăşesc cu Dumnezeiescul Trup şi 
Sânge şi mă fac fără stricăciune. 

Şi acum... 

Cu adevărat, Maica lui Dumnezeu, în pântecele tău s-a copt 
Pâinea cea Dumnezeiască a Vieţii, păzind nevătămat pântecele 
tău cel nevinovat. Pentru aceasta te lăudăm pe tine ca pe 
hrănitoarea noastră, întru toţi vecii. Cântarea a 9-a: 

Inimă curată zideşte întru mine, Dumnezeule, şi duh drept 
înnoieşte întru cele dinăuntru ale mele. 

Bun este Domnul, gustaţi şi vedeţi; că de demult pentru noi, 
precum suntem noi făcându-Se, şi odată pe Sine Părintelui Său 

ca jertfă aducându-se, pururea Se junghie, sfinţind pe cei ce se 
împărtăşesc cu Dânsul. 

Nu mă lepăda de la faţa Ta şi Duhul Tău cel Sfânt nu-L lua 
de la mine. 

Cu sufletul şi cu trupul să mă sfinţesc, Stăpâne, să mă 
luminez, să mă mântuiesc, să-Ţi fiu Ţie locaş prin împărtăşirea 
Sfintelor Taine, avându-Te pe Tine, locuitor întru mine, 
împreună cu Tatăl şi cu Duhul, Făcătorule de bine, mult 
milostive. 

Slavă... 

Ca focul şi ca lumina să-mi fie mie Trupul şi Sângele Tău cel 
scump, Mântuitorul meu, arzând materia păcatului şi mistuind 
spinii patimilor şi luminându-mă tot pe mine, cel ce mă închin 
Dumnezeirii Tale. 



Şi acum... 

Dumnezeu S-a întrupat din sângiurile tale cele curate. Pentru 
aceasta te lăudăm pe tine, Stăpână, tot neamul şi te măreşte 
mulţimea îngerilor, că prin tine au văzut pe cel ce stăpâneşte 
toate, luând fiinţă omenească. 

Şi îndată: Cuvine-se cu adevărat să te fericim... Sfinte 
Dumnezeule... Preasfântă Treime... Tatăl nostru... Doamne 
miluieşte (de 12 ori), Slavă... Şi acum... Veniţi să ne închinăm... 
(de 3 ori), după care se citesc aceşti psalmi: 

Psalmul 22 

Domnul mă paşte şi nimic nu-mi va lipsi. La loc cu păşune 
m-a sălăşluit, la apa odihnei m-a hrănit. Sufletul mi l-a întors, 
povăţuitu-m-a pe cărările dreptăţii, pentru numele Lui. Că de voi 
şi umbla în mijlocul morţii, nu mă voi teme de rele, că Tu cu 
mine eşti. Toiagul Tău şi varga Ta, acestea m-au mângâiat. 
Gătit-ai masă înaintea mea, împotriva celor ce mă necăjesc; 
uns-ai cu untdelemn capul meu şi paharul Tău este adăpându-mă 
ca un puternic. Şi mila Ta mă va povăţui în toate zilele vieţii 
mele, ca să locuiesc în casa Domnului, întru lungime de zile. 
Psalmul 23 

Al Domnului este pământul şi plinirea lui, lumea şi toţi cei ce 
locuiesc intr-insa. Acesta pe mări l-a întemeiat pe el şi pe râuri 
l-a aşezat pe el. Cine se va sui în muntele Domnului şi cine va sta 
în locul cel sfânt al Lui? Cel nevinovat cu mâinile şi curat cu 

inima, care n-a luat în deşert sufletul său şi nu s-a jurat cu 

vicleşug aproapelui său. Acesta va lua binecuvântare de la 
Domnul şi milostivire de la Dumnezeu, Mântuitorul său. Acesta 
este neamul celor ce-L caută pe Domnul, al celor ce caută faţa 
Dumnezeului lui Iacob. Ridicaţi, 

căpetenii, porţile voastre şi vă ridicaţi porţile cele veşnice, şi va 
intra împăratul slavei. Cine este Acesta împăratul slavei? 

Domnul cel tare şi puternic, Domnul cel tare în război. Ridicaţi, 
căpetenii, porţile voastre şi vă ridicaţi porţile cele veşnice, şi va 
intra împăratul slavei. Cine este Acesta împăratul slavei? 

Domnul puterilor, Acesta este împăratul slavei. 

Psalmul 115 

Crezut-am, pentru aceea am grăit, iar eu m-am smerit foarte. 
Eu am zis întru uimirea mea: „Tot omul este mincinos”. Ce voi 
răsplăti Domnului pentru toate câte mi-a dat mie? Paharul 
mântuirii voi lua şi numele Domnului voi chema. Făgăduinţele 
mele le voi plini Domnului, înaintea a tot poporul Său. Scumpă 
este înaintea Domnului moartea cuvioşilor Lui. O, Doamne, eu 
sunt robul Tău, eu sunt robul Tău şi fiul roabei Tale; rupt-ai 



legăturile mele. Ţie-Ţi voi jertfi jertfă de laudă şi numele 
Domnului voi chema. Făgăduinţele mele le voi plini Domnului, 
înaintea a tot poporului Lui, în curţile casei Domnului, în 
mijlocul tău, ierusalime. 

Slavă... Şi acum..., Aliluia... 

(de 3 ori) şi 3 metanii. 

Fărădelegile mele trece-le cu vederea, Doamne, Cel ce Te-ai 
născut din Fecioară şi curăţeşte inima mea, făcând-o biserică a 
preacuratului Tău Trup şi Sânge şi nu mă lepăda pe mine de la 
faţa Ta, Cel ce ai nemăsurată mare milă. 

Slavă... 

Spre împărtăşirea Sfintelor Tale Taine cum voi îndrăzni eu, 
nevrednicul? Că de voi cuteza să mă apropii de Tine, laolaltă cu 
cei vrednici, haina mă vădeşte că nu este de cină şi osândă voi 
pricinui preapăcătosului meu suflet; ci curăţeşte, Doamne, 
necurăţia sufletului meu şi mă mântuieşte, ca un iubitor de 
oameni. 

Şi acum... 

Mare este mulţimea păcatelor mele. Născătoare de 
Dumnezeu, Curată, la tine alerg, având trebuinţă de mântuire. 
Cercetează neputinciosul meu suflet şi te roagă Fiului tău şi 
Dumnezeului nostru, să-mi dăruiască iertare de relele ce am 
făcut, Ceea ce eşti una binecuvântată. 

far în Sfânta şi Marea Joi, se zice aceasta: 

Când măriţii ucenici, la spălarea Cinei s-au luminat, atunci 
Iuda cel rău credincios, cu iubirea de argint bolnăvindu-se, s-a 
întunecat şi judecătorilor celor fără de lege pe 

Tine, Judecătorul cel drept, Te-a dat. Vezi, iubitorule de avuţii, 
pe cel ce pentru acestea spânzurare şi-a agonisit; fugi de sufletul 
nesăţios, care a îndrăznit unele ca acestea asupra învăţătorului. 
Cel ce eşti spre toţi bun, Doamne, slavă Ţie. 

Doamne miluieşte (de 40 de ori) metanii câte putem. Apoi: 

Trupul Stăpânului vrând să-L primeşti spre hrană, fii cu frică 
să nu te arzi, că foc este; Sângele Lui vrând să-L bei 
spre-mpărtăşire, mergi şi cu cei ce te-au mâhnit te împacă, şi aşa 
îndrăzneşte de ia hrana sfântă. 

Vrând să te-mpărtăşeşti cu Jertfa de Taină, Cu-al Stăpânului 
Trup făcător de viaţă, întru acest chip te roagă cu cutremur: 
Rugăciunea întâi (a Sfântului Vasile cel Mare) 

Stăpâne Doamne, Iisuse Hristoase, Dumnezeul nostru, Cel 
ce eşti izvorul vieţii şi al nemuririi, Făcătorul a toată făptura 
văzută şi nevăzută, Fiul Tatălui celui fără de început, Care pentru 
multa bunătate, în zilele cele din unnă ai purtat Trup şi Te-ai 



răstignit şi Te-ai jertfit pentru noi cei nemulţumitori şi 
nerecunoscători şi cu Sângele Tău ai înnoit firea noastră cea 
stricată prin păcat, însuţi 

împărate, Cel ce eşti fără de moarte, primeşte şi pocăinţa mea, a 
păcătosului, şi pleacă urechea Ta către mine şi ascultă graiurile 
mele, că am greşit, Doamne; greşit-am la cer şi înaintea Ta şi nu 
sunt vrednic a căuta spre înălţimea slavei Tale. Că am mâniat 
bunătatea Ta, călcând învăţăturile Tale şi neascultând poruncile 
Tale. Ci Tu, Doamne, fără răutate fiind, îndelung-răbdător şi 
mult-milostiv, nu m-ai dat pe mine să pier cu fărădelegile mele, 
în tot chipul aşteptând întoarcerea mea. Că Tu ai zis, iubitorule 
de oameni, prin proorocul Tău: „Cu vrere nu voiesc moartea 
păcătosului, ci să se întoarcă şi să fie viu”. Că nu vrei, Stăpâne, 
să pierzi făptura mâinilor Tale, nici nu voieşti pierderea 
oamenilor, „ci vrei ca toţi să se mântuiască şi la cunoştinţa 
adevărului să vină”. Pentru aceasta şi eu, deşi sunt nevrednic 
cerului şi pământului şi acestei vieţi trecătoare, pentru că m-am 
supus cu totul păcatului şi m-am făcut rob dezmierdărilor şi am 
necinstit chipul Tău, dar fiind făptura şi zidirea Ta, nu 
deznădăjduiesc de a mea mântuire, eu ticălosul. Ci nădăjduind în 
milostivirea Ta cea fără de margini, vin către Tine: primeşte -mă 
deci şi pe mine, iubitorule de oameni, Hristoase, ca pe desfrânata 
şi ca pe tâlharul, ca pe vameşul şi ca pe fiul cel pierdut, şi ridică 
sarcina 

cea grea a păcatelor mele, Cel ce ridici păcatul lumii şi 
tămăduieşte neputinţele oamenilor; Cel ce chemi la Tine pe cei 
osteniţi şi împovăraţi şi le dai odihnă; Cel ce n-ai venit să chemi 
la pocăinţă pe cei drepţi, ci pe cei păcătoşi, şi mă curăţeşte de 
toată necurăţia trupului şi a sufletului. învaţă-mă să săvârşesc 
sfinţenie întru frica Ta, ca, întru curată mărturisirea cugetului 
meu primind părticica Sfintelor Tale Taine, să mă unesc cu 
Sfântul Tău Trup şi Sânge, şi să Te am pe Tine locuind şi 
petrecând întru mine, împreună cu Tatăl şi cu Sfântul Duh. Aşa, 
Doamne, Iisuse Hristoase, Dumnezeul meu, să nu-mi fie mie 
spre osândă împărtăşirea preacuratelor şi de viaţă făcătoarelor 
Tale Taine, nici să ajung neputincios cu sufletul şi cu trupul, 
împărtăşindu-mă cu nevrednicie, ci dă-mi, până la suflarea mea 
cea mai de pe urmă, fără de osândă să primesc părticica Sfintelor 
Tale Taine, spre împărtăşirea cu Duhul Sfânt, ca merinde pentru 
viaţa de veci şi spre răspuns bineprimit, la înfricoşătorul Tău 
scaun de judecată, ca şi eu, împreună cu toţi aleşii Tăi, să fiu 
părtaş bunătăţilor Tale celor nestricăcioase, pe care le-ai gătit, 
Doamne, celor ce Te iubesc pe Tine, întru care eşti preaslăvit în 



vecii vecilor. Amin. 

Rugăciunea a doua (a Sfântului Ioan gură de aur) 

Doamne, Dumnezeul meu, ştiu că nu sunt vrednic, nici în 
stare, ca să intri sub acoperământul casei sufletului meu, pentru 
că este cu totul pustiu şi surpat şi nu afli în mine loc potrivit ca 
să-Ţi pleci capul. Ci, precum din înălţime Te-ai plecat pentru 
noi, pleacă-Te şi acum spre smerenia mea. Şi precum ai binevoit 
a Te culca în peşteră şi în ieslea necuvântătoarelor, aşa 
binevoieşte a intra şi în ieslea necuvântătorului meu suflet, şi în 
întinatul meu trup. Şi precum n-ai socotit lucru nevrednic a intra 
şi a cina împreună cu păcătoşii în casa lui Simon cel lepros, aşa 
binevoieşte a intra şi în casa smeritului, leprosului şi păcătosului 
meu suflet. Şi precum n-ai îndepărtat pe desfrânata cea 
păcătoasă, cea asemenea mie, care a venit şi s-a atins de Tine, 
aşa Te milostiveşte şi de mine păcătosul, care vin şi mă ating de 
Tine. Şi precum nu Te-ai scârbit de întinata şi necurata ei gură, 
ce Te-a sărutat, aşa nu Te scârbi nici de întinata şi mai necurata 
mea gură, nici de buzele mele cele necurate şi pângărite, şi de 
limba mea cea cu totul necurată. Ci să-mi fie mie cărbunele 
preasfântului Tău Trup şi al scumpului Tău Sânge spre sfinţire 

şi spre luminare, spre însănătoşirea smeritului meu suflet şi trup, 
spre uşurarea greutăţii greşelilor mele celor multe, spre pază de 
toată lucrarea diavolească, spre îndepărtarea şi mutarea răului şi 
vicleanului meu obicei, spre omorârea patimilor, spre plinirea 
poruncilor Tale, spre adăugirea Dumnezeiescului Tău har şi spre 
dobândirea împărăţiei Tale. Că nu vin la Tine ca un nepăsător, 
Hristoase Dumnezeule, ci încrezându-mă în bunătatea Ta cea 
nespusă şi ca nu cumva rămânând departe prea multă vreme de 
împărtăşirea Ta, să fiu prins de lupul cel înţelegător. Pentru 
aceasta mă rog Ţie, Cel ce singur eşti sfânt, Stăpâne: 
Sfinţeşte-mi sufletul şi trupul, mintea şi inima, rărunchii şi 
măruntaiele; înnoieşte-mă tot şi înrădăcinează frica Ta întru 
mădularele mele şi sfinţenia Ta fă-o neştearsă de la mine. Şi-mi 
fii mie ajutător şi folositor, îndreptând în pace viaţa mea şi 
învrednicindu-mă a sta de-a dreapta Ta, cu sfinţii Tăi, pentru 
rugăciunile şi mijlocirile Preacuratei Maicii Tale şi ale 
slujitorilor Tăi celor fără de trup, ale preacuratelor puteri, şi 
pentru ale tuturor sfinţilor, care din veac au bineplăcut Ţie. 
Amin. 

Rugăciunea a treia (a Sfântului Simeon Metafrastul) 

Doamne, Cel ce singur eşti curat şi fără stricăciune, Care 
pentru nespusa milostivire a iubirii de oameni ai luat toată firea 



noastră din curatele şi fecioreştile sângiuri ale celei ce Te-a 
născut pe Tine mai presus de fire, cu venirea dumnezeiescului 
Duh şi cu bunăvoirea Tatălui celui de-a pururea veşnic, 
Hristoase Iisuse, înţelepciunea lui Dumnezeu, pacea şi puterea; 
Cel ce ai primit cu trupul Tău, patimile cele de viaţă făcătoare şi 
mântuitoare: Crucea, piroanele, suliţa, moartea, omoară-mi 
patimile cele trupeşti, care îmi strică sufletul. Cel ce cu 
îngroparea Ta ai prădat împărăţia iadului, îngroapă-mi sfaturile 
mele cele viclene, prin gânduri bune şi risipeşte duhurile cele 
viclene. Cel ce cu învierea Ta cea de a treia zi şi de viaţă 
purtătoare ai ridicat pe strămoşul cel căzut, ridică-mă şi pe mine 
cel ce am alunecat în păcat, punându-mi înainte chipuri de 
pocăinţă. Cel ce cu preaslăvită înălţarea Ta la cer ai îndumnezeit 
trupul pe care l-ai luat şi l-ai cinstit cu şederea de-a dreapta 
Tatălui, învredniceşte-mă prin împărtăşirea Sfintelor Tale Taine 
să dobândesc partea cea de-a dreapta a celor mântuiţi. Cel ce prin 

pogorârea Mângâietorului Duh ai făcut vase cinstite pe sfinţii 
Tăi ucenici, arată-mă şi pe mine a fi locaş al venirii Lui. Cel ce 
vei veni iarăşi să judeci toată lumea întru dreptate, binevoieşte să 
Te întâmpin şi eu pe nor, pe Tine, Judecătorul şi Făcătorul meu, 
împreună cu toţi sfinţii Tăi, ca neîncetat să Te slăvesc şi să Te 
laud pe Tine, împreună cu Părintele Tău cel fără de început şi cu 
Preasfântul şi bunul şi de viaţă făcătorul Tău Duh, acum şi 
pururea şi în vecii vecilor. Amin. 

Rugăciunea a patra (a Sfântului Simeon Metafrastul) 

Precum voi sta înaintea înfricoşătorului şi nefăţarnicului Tău 
scaun de judecată, Hristoase Dumnezeule, primind întrebare şi 
dând răspuns de relele ce am făcut, aşa şi astăzi, mai înainte de a 
sosi ziua osândirii mele, stând la sfântul Tău altar, înaintea Ta şi 
înaintea înfricoşătorilor şi sfinţilor Tăi îngeri, fiind înduplecat de 
mărturia cugetului, pun înainte faptele mele cele rele şi 
fărădelegile, dându-le pe faţă şi vădindu-le. Ci vezi, Doamne, 
smerenia mea şi-mi iartă toate păcatele mele, vezi, că s-au 
înmulţit mai mult decât perii capului meu fărădelegile mele. 
Căci ce rău n-am săvârşit? Ce păcat n-am făcut? Ce rău nu 
mi -am închipuit în sufletul 

meu? Căci iată şi cu faptele am făcut desfrânare şi prea 
desfrânare, mândrie, trufie, batjocură, hulă, vorbă deşartă, 
înfierbinţeală la râs, beţie, lăcomia pântecelui, mâncare fără 
măsură, răutate, pizmă, iubire de argint, iubire de avuţie, 
cămătărie, iubire de mine însumi, iubire de mărire, hrăpire, 
nedreptate, agonisire de ruşine, invidie, grăire de rău, fărădelege; 
toate simţirile şi toate mădularele mi le-am întinat şi le-am stricat 



şi de nici o treabă le-am făcut, ajungând cu totul sălaş diavolului. 
Şi ştiu, Doamne, că fărădelegile mele au covârşit capul meu dar 
mulţimea îndurărilor Tale este neasemănată, şi mila bunătăţii 
Tale cea fără de răutate este nespusă şi nu este nici un păcat care 
să biruiască iubirea Ta de oameni. Pentru aceasta, preaminunate 
împărate, fără de răutate Doamne, fă minunate milele Tale spre 
mine păcătosul; arată-mi puterea bunătăţii Tale, arată -mi tăria 
milostivirii Tale celei îndurate şi mă primeşte pe mine păcătosul, 
cel ce mă întorc; primeşte-mă cum ai primit pe fiul cel pierdut, 
pe tâlharul şi pe desfrânata. Primeşte-mă pe mine cel ce peste 
măsură Ţi-am greşit şi cu cuvântul şi cu lucrul şi cu pofta cea 
fără de cale şi cu gândul cel dobitocesc. Şi precum ai primit pe 
cei ce au venit în al unsprezecelea ceas, care nimic 

vrednic n-au lucrat, aşa mă primeşte şi pe mine, păcătosul; că 
mult am greşit şi m-am spurcat şi am scârbit Duhul Tău cel Sfânt 
şi am mâniat milostivirea Ta cea iubitoare de oameni, cu lucrul, 
cu cuvântul şi gândul, noaptea şi ziua, pe faţă şi într-ascuns, cu 
voie şi fără de voie. 

Şi ştiu că vei pune înaintea mea păcatele mele în acelaşi chip, 
în care le-am făcut şi mă vei întreba de cele ce cu ştiinţă, fără de 
iertare, am greşit. Ci, Doamne, nu cu judecata Ta cea dreaptă, 
nici cu mânia Ta să mă mustri pe mine şi nici cu urgia Ta să mă 
pedepseşti. Miluieşte-mă, Doamne, că nu sunt numai 
neputincios, ci şi zidirea Ta sunt. Că Tu, Doamne, ai întărit peste 
mine frica Ta, dar eu am făcut răutate înaintea Ta. Ţie Unuia am 
greşit; dar Te rog să nu intri la judecată cu robul Tău. Că de vei 
căuta la fărădelegi, Doamne, Doamne, cine va putea sta înaintea 
Ta. Că sunt adâncul păcatului şi nu sunt vrednic, nici în stare a 
căuta şi a privi înălţimea cerului, din pricina mulţimii păcatelor 
mele, celor fără de număr; că toate lucrurile rele şi închipuirile şi 
meşteşugirile diavoleşti, toată răutatea iadului, îndemnurile spre 
păcat, dezmierdările şi alte patimi nenumărate n-au lipsit de la 
mine. Căci cu ce fel de păcate nu m-am stricat? De care rele 
n-am 

fost prins? Tot păcatul l-am făcut, toată desfătarea neiertată am 
lăsat să intre în sufletul meu. Netrebnic m-am făcut înaintea Ta, 
Dumnezeul meu, şi înaintea oamenilor. Cine mă va ridica pe 
mine, cel ce am căzut întru atâtea păcate rele? Doamne, 
Dumnezeul meu, spre Tine nădăjduiesc. De mai este pentru 
mine nădejde de mântuire, de biruieşte iubirea Ta de oameni 
mulţimea fărădelegilor mele, fii mie Mântuitor şi după îndurările 
şi milele Tale, slăbeşte, lasă, iartă-mi toate câte am greşit Ţie; că 
s-a umplut de multe rele sufletul meu şi nu aflu întru mine 



nădejde de mântuire. Miluieşte-mă, Dumnezeule, după mare 
mila Ta şi să nu-mi răsplăteşti mie după faptele mele, ci 
întoarce-mă, sprijineşte-mă, izbăveşte sufletul meu de relele ce 
au crescut intr-insul şi de agonisirile lui cele cumplite. 
Miluieşte-mă pentru mila Ta, ca unde s-a înmulţit păcatul să 
prisosească harul Tău, şi să Te laud şi să Te slăvesc în toate 
zilele vieţii mele. Că tu eşti Dumnezeul celor ce se pocăiesc şi 
Mântuitorul celor ce greşesc şi Ţie slavă înălţăm, împreună şi 
Părintelui Tău celui fără de început şi preasfântului şi bunului şi 
de viaţă făcătorului Tău Duh, acum şi pururea şi în vecii vecilor. 
Amin. 

Rugăciunea a cincea «(a Sfântului Ioan Damaschin) 

Stăpâne, Doamne, Iisuse Hristoase, Dumnezeul nostru, Cel 
ce singur ai putere a ierta păcatele oamenilor, ca un bun şi iubitor 
de oameni, treci cu vederea toate greşelile mele cele cu ştiinţă şi 
cu neştiinţă, şi mă învredniceşte să mă împărtăşesc, fără de 
osândă, cu Dumnezeieştile, preaslăvitele, preacuratele şi de viaţă 
făcătoarele Tale Taine, nu spre osândă, nici spre adăugirea 
păcatelor, ci spre curăţire şi sfinţire şi spre dobândirea vieţii şi 
împărăţiei ce va să fie, spre zid şi ajutor, spre izgonirea celor 
potrivnici şi spre pierderea greşelilor mele celor multe; că Tu eşti 
Dumnezeul milei şi al îndurărilor şi al iubirii de oameni şi Ţie 
slavă înălţăm, împreună şi Tatălui şi Duhului Sfânt, acum şi 
pururea şi în vecii vecilor. Amin. 

Rugăciunea a şasea (a Sfântului Vasile cel Mare) 

Ştiu, Doamne, căci cu nevrednicie mă împărtăşesc cu 
preacuratul Tău Trup şi cu scump Sângele Tău, şi vinovat sunt, 
şi osândă mie însumi mănânc şi beau, neputându-mi da seama, 
precum se cuvine, de Trupul şi Sângele Tău, Hristoase, 
Dumnezeul meu. Ci 

277 

îndrăznind spre îndurările Tale, mă apropii de Tine, Cel ce ai zis: 
„Cel ce mănâncă Trupul Meu şi bea Sângele Meu, întru Mine 
rămâne şi Eu întru dânsul”. Deci, milostiveşte-Te, Doamne, şi 
nu mă pedepsi pe mine păcătosul, ci fă cu mine după mila Ta. Şi 
să-mi fie mie, Sfintele Tale Taine, spre tămăduire şi curăţire, 
spre luminare şi pază, spre mântuirea şi sfinţirea sufletului şi a 
trupului; spre izgonirea a toată nălucirea, a faptei celei rele şi a 
lucrării diavoleşti, care se lucrează cu gândul întru mădularele 
mele; spre îndrăznirea şi dragostea cea către Tine, spre 
îndreptarea şi întărirea vieţii, spre înmulţirea faptei celei bune şi 
a desăvârşirii, spre plinirea poruncilor şi spre împărtăşirea cu 
Sfântul Duh, ca merinde pentru viaţa de veci şi spre răspuns 
bineprimit la înfricoşătorul Tău scaun de judecată, iar nu spre 



certare, sau spre osândă. 

Rugăciunea a şaptea (a Sf. Simeon Noul Teolog) 

Din buze spurcate, din inimă pângărită, din limbă necurată, 
din suflet spurcat, primeşte-mi rugăciunea, Hristoase al meu, şi 
neînlăturându-mi nici cuvintele, nici obişnuinţele, nici 
neruşinarea, dă-mi mie a grăi cu îndrăzneală cele ce voiesc, 
Hristoase al 

meu, şi mai vârtos mă şi învaţă ce mi se cuvine a face şi a grăi. 
Greşit-am mai mult decât desfrânata, care aflând unde 
sălăşluieşti, cumpărând mir, cu îndrăzneală a venit să ungă 
picioarele Tale, ale Stăpânului meu Hristos şi Dumnezeului 
meu. Cum pe aceea, apropiindu-se din inimă, n-ai lepădat-o, nici 
de mine nu te scârbi, Cuvinte, ci dă-mi să ţin şi să sărut 
picioarele Tale şi cu izvor de lacrimi, ca şi cu nişte mir de mult 
preţ, cu îndrăzneală să le ung. Spală-mă cu lacrimile mele, 
curăţeşte-mă cu ele, Cuvinte. Iartă-mi greşelile şi îmi dă 
îndreptare. Ştii mulţimea răutăţilor mele, ştii şi bubele mele şi 
rănile mele le vezi, dar şi credinţa mi-o ştii, voinţa mi-o vezi şi 
suspinurile mi le auzi. Nu se ascunde înaintea Ta, Doamne, 
Dumnezeul meu, Făcătorul şi Izbăvitorul meu, nici picătura de 
lacrimi, nici din picătură vreo parte. Cele încă nesăvârşite de 
mine le-au cunoscut ochii Tăi şi în cartea Ta se află scrise şi cele 
încă nefăcute de mine. Vezi smerenia mea, vezi-mi osteneala 
câtă este şi toate păcatele mi le iartă, Dumnezeule a toate; încât, 
cu inima curată, cu gândul înfricoşat şi cu sufletul smerit să mă 
împărtăşesc cu tainele Tale cele preacurate şi preasfinte, cu care 
se îndumnezeieşte şi se face viu tot cel ce mănâncă şi bea din ele 
cu inimă curată; că 

Tu ai zis, Stăpânul meu: „Tot cel ce mănâncă Trupul Meu şi bea 
Sângele meu, întru Mine rămâne şi Eu întru dânsul”. Cu totul 
adevărat este cuvântul Stăpânului şi Dumnezeului meu, că cel ce 
se împărtăşeşte cu Darurile cele Dumnezeieşti şi 
îndumnezeitoare nu este singur, ci cu Tine, Hristoase al meu, Cel 
ce eşti din Lumina cea cu trei străluciri, Care luminează lumea. 
Deci pentru ca să nu rămân singur, fără de Tine, Dătătorule de 
viaţă, suflarea mea, viaţa mea, bucuria mea, mântuirea lumii, 
pentru aceasta m-am apropiat de Tine, precum vezi, cu lacrimi şi 
cu sufletul umilit. Mă rog să iau izbăvire de greşelile mele şi să 
mă împărtăşesc fără de osândă cu Tainele Tale cele dătătoare de 
viaţă şi fără de prihană, ca să rămâi precum ai zis, cu mine cel de 
trei ori ticălos, ca să nu mă răpească cu vicleşug înşelătorul, 
aflându-mă depărtat de harul Tău, şi înşelându-mă să mă 
depărteze şi de îndumnezeitoarele Tale cuvinte. Pentru aceasta 



cad înaintea Ta şi cu căldură strig către Tine: Precum pe fiul cel 
pierdut şi pe desfrânata, care au venit la Tine, i-ai primit, aşa mă 
primeşte şi pe mine, desfrânatul şi spurcatul, Milostive, care cu 
suflet umilit vin acum la Tine. Ştiu, Mântuitorule, că altul ca 
mine n-a greşit Ţie, nici a făcut faptele pe care le-am făcut eu. 

Dar şi aceasta ştiu, că mărimea greşelilor mele şi mulţimea 
păcatelor mele nu covârşesc răbdarea cea multă a Dumnezeului 
meu, nici iubirea Lui de oameni cea înaltă; ci pe cei ce fierbinte 
se pocăiesc cu mila îndurării îi curăţeşti şi îi luminezi şi cu 
lumina îi uneşti, părtaşi Dumnezeirii Tale făcându-i fără 
pizmuire şi lucru străin de gândurile îngereşti şi omeneşti 
vorbeşti cu ei, de multe ori, ca şi cu nişte prieteni ai Tăi 
adevăraţi. Acestea mă fac îndrăzneţ, acestea îmi dau aripi, 
Hristoase al meu, şi punându-mi nădejdea în multele Tale 
binefaceri faţă de noi, bucurându-mă şi cutremurându-mă, cu 
focul mă împărtăşesc iarbă uscată fiind eu, şi străină minune! mă 
răcoresc nears, ca rugul de demult, care, aprins fiind, nu se 
mistuia. Pentru aceasta, cu gând mulţumitor şi cu mulţumitoare 
inimă, cu mulţumitoare mădulare ale sufletului şi ale trupului 
meu mă închin şi Te măresc şi Te preaslăvesc pe Tine, 
Dumnezeul meu, Cel ce cu adevărat eşti binecuvântat, acum şi în 
veci. Amin. 

Rugăciunea a opta (a Sfântului loan gură de aur) 

Dumnezeule, slăbeşte, lasă, iartă-mi toate greşelile câte Ţi-am 
greşit Ţie, sau cu cuvântul, sau cu lucrul, sau cu gândul, cu voie 
sau 

fără de voie, cu ştiinţă sau cu neştiinţă, toate mi le iartă ca un bun 
şi de oameni iubitor. Şi pentru rugăciunile Preacuratei Maicii 
Tale, ale slujitorilor Tăi îngeri, ale sfintelor puteri şi ale tuturor 
sfinţilor care au bineplăcut Ţie din veac, binevoieşte ca fără 
osândă să primesc sfântul şi preacuratul Tău Trup şi scumpul 
Tău Sânge spre tămăduirea sufletului şi a trupului şi spre 
curăţirea gândurilor mele celor rele. Că a Ta este împărăţia şi 
puterea şi slava, a Tatălui şi a Fiului şi a Sfântului Duh, acum şi 
pururea şi în vecii vecilor. Amin. 

Rugăciunea a noua (a Sfântului loan gură de aur) 

Nu sunt vrednic, Stăpâne, Doamne, să intri sub 
acoperământul sufletului meu, ci de vreme ce Tu, ca un iubitor 
de oameni, vrei să locuieşti întru mine, îndrăznind mă apropii. 
Porunceşte-mi, şi voi deschide uşile pe care Tu însuţi le-ai zidit 
şi intră cu iubirea Ta de oameni, pe care pururea o ai. Intră şi 
luminează cugetul meu cel întunecat. Şi cred că aceasta vei face 
că n-ai îndepărtat pe desfrânata care a venit la Tine cu lacrimi, 



nici pe vameşul care s-a pocăit nu l-ai alungat, nici pe tâlharul 
care a cunoscut împărăţia Ta, nu l-ai izgonit, nici pe prigonitorul 

Pavel care s-a pocăit nu l-ai lăsat cum era ci pe toţi care au venit 
la Tine, cu pocăinţă, i-ai rânduit în ceata prietenilor Tăi, Cel ce 
singur eşti binecuvântat totdeauna, acum şi în vecii nesfârşiţi. 
Amin. 

Rugăciunea a zecea (a Sfântului Ioan Gură de aur) 

Doamne, Iisuse Hristoase, Dumnezeul meu, slăbeşte lasă, 
milostiveşte-Te şi-mi iartă mie păcătosului, netrebnicului şi 
nevrednicului robului Tău, căderile în păcat, smintelile şi 
greşelile mele toate câte am păcătuit faţă de Tine, din tinereţile 
mele până în ziua şi ceasul de acum, fie cu ştiinţă, fie din 
neştiinţă, cu cuvântul, sau cu fapta, sau cu gândul, sau cu 
cugetul, cu deprinderile şi cu toate simţurile mele. Şi, pentru 
rugăciunile Celei ce fără de prihană Te-a născut pe Tine, ale 
Preacuratei şi pururea Fecioarei Maria, Maicii Tale, singura 
nădejde neînfruntată şi ocrotitoare şi izbăvitoare a mea, 
învredniceşte-mă fără de osândă să mă împărtăşesc cu 
preacuratele, nemuritoarele, de viaţă făcătoarele şi 
înfricoşătoarele Tale Taine, spre iertarea păcatelor şi spre viaţa 
de veci, spre sfinţire spre luminare, spre tărie, spre vindecare şi 
spre sănătatea sufletului şi a trupului şi spre ştergerea şi 
pierderea cu totul a cugetelor, a 

gândurilor şi a deprinderilor mele celor rele, şi a nălucirilor de 
noapte ale duhurilor celor viclene şi întunecate. Că a Ta este 
împărăţia şi puterea, slava, cinstea şi închinăciunea împreună cu 
Tatăl şi cu Duhul Sfânt, acum şi pururea şi în vecii vecilor. 
Amin. 

Rugăciunea a unsprezecea (a Sf. Ioan Damaschin) 

înaintea uşilor casei Tale stau şi de gândurile cele rele nu mă 
depărtez. Ci Tu, Hristoase Dumnezeule, Care ai îndreptat pe 
vameşul şi ai miluit pe cananeanca şi ai deschis tâlharului uşile 
raiului, deschide-mi şi mie îndurările iubirii Tale de oameni şi 
mă primeşte pe mine, cel ce vin şi mă ating de Tine, ca pe 
desfrânata şi pe cea cu scurgere de sânge. Că aceasta 
atingându-se de marginea hainei Tale, prea lesne a luat 
tămăduire, iar aceea, cuprinzând preacuratele Tale picioare, a 
dobândit dezlegare de păcate. Iar eu ticălosul, întreg Trupul Tău 
cutezând a-L primi, să nu fiu ars, ci mă primeşte ca şi pe dânsele 
şi-mi luminează simţirile cele sufleteşti, arzând nelegiuirile 
păcatelor mele, pentru rugăciunile Celei ce fără de sămânţă Te-a 
născut pe Tine, şi ale puterilor cereşti, că binecuvântat eşti în 
vecii vecilor. Amin. 

Rugăciunea a douăsprezecea (a Sf. Ioan Gură de aur) 

Cred, Doamne, şi mărturisesc, că Tu eşti cu adevărat Hristos, 
Fiul lui Dumnezeu celui viu, Care ai venit în lume să mântuieşti 
pe cei păcătoşi, dintre care cel dintâi sunt eu. încă cred că acesta 
este însuşi preacurat Trupul Tău şi acesta este însuşi scump 
Sângele Tău. Deci mă rog Ţie: Miluieşte-mă şi-mi iartă greşelile 
mele cele de voie şi cele fără de voie, cele cu cuvântul sau cu 
lucrul, cele cu ştiinţa şi cu neştiinţa şi mă învredniceşte fără de 
osândă să mă împărtăşesc cu preacuratele Tale Taine, spre 
iertarea păcatelor mele şi spre viaţa de veci. Amin. 

Cinei Tale celei de Taină, Fiul lui Dumnezeu, astăzi, părtaş 
mă primeşte, că nu voi spune vrăjmaşilor Taina Ta, nici sărutare 
îţi voi da ca Iuda; ci ca tâlharul mărturisindu-mă, strig Ţie: 
Pomeneşte-mă, Doamne, întru împărăţia Ta. 

Deci, mergând să te împărtăşeşti, să zici în taină aceste 
stihuri ale lui Metafrast: 

Iată mă apropii de Sfânta împărtăşire. 

Şi-mpărtăşindu-mă, Doamne, să nu mă arzi; 

Că Tu eşti foc şi arzi pe cei nevrednici, 

Şi, curăţeşte-mă de toată-ntinarea. 

După aceea, stihurile acestea: 

Sângele cel îndumnezeitor, primind, te spăimântează, omule, 
că foc este şi arde pe cei nevrednici. 

Dumnezeiescul Trup mă îndumnezeieşte şi mă hrăneşte, îmi 
îndumnezeieşte sufletul, şi-mi hrăneşte minunat mintea. 

Apoi aceste tropare: 

îndulcitu-m-ai cu dorul Tău, Hristoase, şi m-ai schimbat cu 
Dumnezeiasca Ta dragoste; ci arde cu focul cel fără de materie 
păcatele mele şi mă învredniceşte a mă sătura de desfătarea care 
este întru Tine, ca de amândouă veselindu-mă, să slăvesc, 
Bunule, venirea Ta. 

întru strălucirile sfinţilor Tăi, cum voi intra eu, nevrednicul? 
Că de voi îndrăzni să intru în cămară, haina mă vădeşte că nu 
este de nuntă, şi voi fi legat şi lepădat de îngeri. Ci curăţeşte, 
Doamne, întinăciunea sufletului meu şi mă mântuieşte, ca un 
iubitor de oameni. 

Rugăciune 

Stăpâne, iubitorule de oameni, Doamne Iisuse Hristoase, 
Dumnezeul meu, să nu-mi 

fie mie spre osândă Sfintele acestea, pentru că nu sunt vrednic, ci 
spre curăţirea şi sfinţirea sufletului şi a trupului şi spre arvunirea 
vieţii şi a împărăţiei ce va să fie. „Iar mie bine-mi este a mă alipi 



de Dumnezeu şi a pune în Domnul nădejdea mântuirii mele”. 
Rugăciunile de mulţumire de după Dumnezeiasca împărtăşire 

Rugăciunea Marelui Vasile 

Mulţumesc Ţie, Doamne Dumnezeul meu, că nu m-ai 
lepădat pe mine păcătosul, ci părtaş a fi Sfintelor Tale Taine m-ai 
învrednicit. Mulţumesc Ţie că pe mine, nevrednicul, a mă 
împărtăşi cu preacuratele Tale Daruri m-ai învrednicit. Ci, 
Stăpâne, iubitorule de oameni, Care pentru noi ai murit şi ai 
înviat şi ai dăruit nouă aceste înfricoşătoare şi de viaţă făcătoare 
Taine, spre binefacerea şi sfinţirea sufletelor şi a trupurilor 
noastre, dă să-mi fie şi mie acestea, spre tămăduirea sufletului şi 
trupului, spre izgonirea a tot potrivnicului, spre luminarea 
ochilor inimii mele, spre împăcarea sufleteştilor mele puteri, 
spre credinţă neînfruntată, spre dragoste nefăţarnică, spre 
desăvârşirea înţelepciunii, spre paza poruncilor Tale, spre 
adăugirea Dumnezeiescului Tău har şi spre 

287 

dobândirea împărăţiei Tale. Ca întru sfinţenia Ta cu acestea fiind 
păzit, să pomenesc harul Tău pururea şi să nu mai viez mie, ci 
Ţie, Stăpânului şi Binefăcătorului nostru. Şi aşa, ieşind dintru 
această viaţă întru nădejdea vieţii, celei veşnice, să ajung la 
odihna cea de-a pururea, unde este glasul cel neîncetat al celor ce 
laudă şi dulceaţa cea fără de sfârşit a celor ce văd frumuseţea cea 
nespusă a feţei Tale. Că Tu eşti dorirea cea adevărată şi veselia 
cea nespusă a celor ce Te iubesc, Hristoase, Dumnezeul nostru şi 
pe Tine Te laudă toată făptura în veci. Amin. 

Altă rugăciune a Marelui Vasile 

Stăpâne, Hristoase Dumnezeule, împăratul veacurilor şi 
Făcătorul tuturor, mulţumesc Ţie pentru bunătăţile câte mi-ai dat 
mie şi pentru împărtăşirea cu preacuratele şi de viaţă făcătoarele 
Tale taine. Deci mă rog Ţie, Bunule şi iubitorule de oameni, 
păzeşte-mă sub acoperământul Tău şi sub umbra aripilor Tale, 
şi-mi dăruieşte până la suflarea cea mai de pe urmă cu cuget 
curat şi cu vrednicie să mă împărtăşesc cu Sfintele Tale Taine, 
spre iertarea păcatelor şi spre viaţa de veci. Că Tu eşti Pâinea 
vieţii, Izvorul sfinţirii, Dătătorul bunătăţilor şi Ţie slavă 

înălţăm, împreună şi Părintelui şi Sfântului Duh, acum şi pururea 
şi în vecii vecilor. Amin. 

Rugăciunea Sfântului Simeon Metafrast 

Cel ce de bună voie mi-ai dat mie spre hrană Trupul Tău, foc 
fiind, care arde pe cei nevrednici, să nu mă arzi pe mine, 
Făcătorul meu, ci mai vârtos intră în alcătuirea mădularelor mele 
şi întru toate încheieturile, în rărunchi şi în inimă şi arde spinii 
tuturor păcatelor mele; curăţeşte-mi sufletul; sfinţeşte-mi 



gândurile şi oasele; numărul deplin al celor cinci simţiri îl 
luminează; peste tot mă pătrunde cu frica Ta; pururea mă 
acoperă şi mă apără şi mă păzeşte de tot lucrul şi cu cuvântul 
pierzător de suflet; curăţeşte-mă, spală-mă şi măîndreptează; 
înţelepţeşte-mă şi mă luminează; arată-mă locaş numai al 
Duhului Tău şi să nu mai fiu sălaş păcatului, ci Ţie, casă, prin 
primirea împărtăşaniei. Ca de foc să fugă de mine tot lucrul rău, 
toată patima. Rugători aduc pentru mine pe toţi sfinţii, pe 
mai-marii cetelor celor fără de trup, pe înainte-mergătorul Tău, 
pe înţelepţii Apostoli şi cu aceştia şi pe Preacinstita şi Preacurata 
Maica Ta, ale căror rugăciuni primeşte-le, Milostive Hristoase al 
meu, şi pe mine, slujitorul Tău, 

fiu al luminii mă fă; că Tu însuţi eşti, Bunule, sfinţirea şi 
luminarea sufletelor noastre şi Ţie după cuviinţă ca unui 
Dumnezeu şi Stăpân, toţi slavă îţi înălţăm în toate zilele. Amin. 

Rugăciunea Sfântului Chirii al Alexandriei 

Trupul Tău cel sfânt, Doamne Iisuse Hristoase, Dumnezeul 
meu, să-mi fie mie spre viaţa de veci, şi Sângele tău cel scump, 
spre iertarea păcatelor. Şi să-mi fie mie împărtăşania aceasta 
spre bucurie, spre sănătate şi spre veselie. Şi la înfricoşătoarea şi 
a doua venire a Ta, învredniceşte-mă pe mine păcătosul să stau 
de-a dreapta slavei Tale, pentru rugăciunile Preacuratei Maicii 
Tale şi ale tuturor sfinţilor Tăi. Amin. 

Rugăciune către Preasfânta Născătoare de Dumnezeu 
Preasfântă Stăpână, Născătoare de Dumnezeu, care eşti lumina 
întunecatului meu suflet, nădejdea, acoperământul, scăparea, 
mângâierea şi bucuria mea, mulţumesc Ţie, că m-ai învrednicit 
pe mine, nevrednicul, să fiu părtaş preacuratului Trup şi 
scumpului Sânge al Fiului tău. Ci tu care ai născut Lumina cea 
adevărată, luminează-mi ochii cei înţelegători ai 

inimii. Ceea ce ai născut Izvorul nemuririi, înviază-mă pe mine, 
cel omorât de păcat. Ceea ce eşti Maica iubitoare de milostivire a 
Dumnezeului celui milostiv, miluieşte-mă şi dă umilinţă şi 
zdrobire inimii mele şi smerenie gândurilor mele şi ridicare din 
robia cugetelor mele. Şi mă învredniceşte până la sfârşitul vieţii 
fără de osândă să primesc sfinţirea preacuratelor Taine, spre 
tămăduirea sufletului şi a trupului. Şi-mi dă, Stăpână, lacrimi de 
pocăinţă şi de mărturisire, ca să te laud şi să te măresc pe tine în 
toate zilele vieţii mele, că binecuvântată şi preamărită eşti în 
veci. Amin. 

Apoi: Acum liberează... Sfinte Dumnezeule... Preasfântă 
Treime... Tatăl nostru... Că a Ta este împărăţia... Şi troparul 
Sfântului a cărui liturghie se va fi săvârşit în acea zi. Dacă este 



Liturghia Sfântului Ioan Gură de Aur, se zice troparul, glasul al 
8-lea: 

Din gura ta ca o lumină de foc strălucind harul, toată lumea a 
luminat, vistieriile neiubirii de argint lumii a câştigat, înălţimea 
gândului smerit nouă ne-a arătat. Şi, cu cuvintele tale 
învăţându-ne, Părinte Ioane Gură de Aur, roagă pe Cuvântul 
Hristos Dumnezeu, să mântuiască sufletele noastre. 

Slavă..., Condacul, glasul al 6-lea: 

Din cer ai primit dumnezeiescul har şi cu buzele tale pe toţi îi 
înveţi să se închine unui Dumnezeu în Treime, Ioane Gură de 
Aur, preafericite cuvioase; după vrednicie te lăudăm deci pe 
tine, că eşti învăţător, ca unul care arăţi cele dumnezeieşti. 

Şi acum... Ceea ce eşti creştinilor ocrotitoare neînfruntată şi 
mijlocitoare stăruitoare către Făcătorul, nu trece cu vederea 
glasurile cele de rugăciune ale păcătoşilor, ci sârguieşte, ca o 
bună, spre ajutorul nostru, care cu credinţă strigăm către tine: 
Grăbeşte spre rugăciune şi te nevoieşte spre mijlocire, apărând 
pururea, Născătoare de Dumnezeu, pe cei ce te cinstesc pe tine. 
Dacă este Liturghia Sfântului Vasile cel Mare, se zice troparul, 
glasul I: 

In tot pământul a ieşit vestirea ta, că acesta a primit cuvântul tău, 
prin care, cu dumnezeiască cuviinţă, ai învăţat, firea celor ce 
sunt ai arătat, obiceiurile oamenilor le-ai împodobit, 
împărătească preoţie. Părinte cuvioase, roagă pe Hristos 
Dumnezeu să mântuiască sufletele noastre. 

Slavă Tatălui şi Fiului şi Sfântului Duh, Condacul, glasul al 
4-lea: 

Arătatu-te-ai temei neclintit Bisericii, dând tuturor oamenilor 
domnia cea nefurată, pecetluind-o cu învăţăturile tale, dătătorule 
al celor cereşti, Vasile Cuvioase. 

Şi acum şi pururea şi în vecii vecilor amin, al Născătoarei de 
Dumnezeu: 

Ceea ce eşti creştinilor ocrotitoare... 

Doamne miluieşte (de 12 ori), Ceea ce eşti mai cinstită..., 
Slavă... Şi acum... şi otpustul. 

LITURGHIA SFÂNTULUI IOAN GURĂ DE AUR 
Preotul: Binecuvântată este împărăţia Tatălui şi a Fiului şi a 
Sfântului Duh, acum şi pururea şi în vecii vecilor. 

Strana:Amin. 

cu pace, Domnului să ne rugăm. 

Strana: (după fiecare Stih) Doamne miluieşte. 
pentru pacea de sus şi mântuirea sufletelor noastre, 
Domnului să ne rugăm. 

pentru pacea a toată lumea, pentru bunăstarea sfintelor lui 
Dumnezeu biserici şi pentru unirea tuturor, Domnului să ne 



rugăm. 

pentru sfântă biserica aceasta şi pentru cei ce cu credinţă, cu 
evlavie şi cu frică de Dumnezeu intră intr-insa, Domnului să ne 
rugăm. 

pentru Preafericitul Părintele nostru (N), Patriarhul Bisericii 
Ortodoxe Române [pentru (înalt-) Prcaslînţitul (Arhi-) 
Episcopul şi Mitropolitul nostru (N), pentru cinstita preoţime şi 
cea întru Hristos diaconime şi pentru tot clerul şi poporul, 
Domnului să ne rugăm. 

pentru binecredinciosul popor român de pretutindeni şi 
pentru armata ţării, Domnului să ne rugăm. 

pentru sfânt locaşul acesta, ţara aceasta şi pentru toate 
oraşele şi satele şi pentru cei ce cu credinţă vieţuiesc intr-însele 
Domnului să ne rugăm. 

pentru buna întocmire a văzduhului, pentru îmbelşugarea 
roadelor pământului şi pentru vremuri paşnice, Domnului să ne 
rugăm. 

pentru cei ce călătoresc pe uscat, pe ape şi în văzduh, pentru 
cei bolnavi, pentru cei ce se ostenesc, pentru cei robiţi şi pentru 
mântuirea lor, Domnului să ne rugăm. 

(Aici se pot pune ectenii pentru diferite cereri.) 
pentru ca să fim izbăviţi noi de tot necazul, mânia, primejdia 
şi nevoia, Domnului să ne rugăm. 

Apără, mântuieşte, miluieşte şi ne păzeşte pe noi, 
Dumnezeule, cu harul Tău. 

pe Preasfânta, curata, preabinecuvântata, mărita stăpâna 
noastră, de Dumnezeu Născătoarea 

şi pururea Fecioara Maria, cu toţi sfinţii să o pomenim. 

Strana: Preasfântă Născătoare de Dumnezeu, miluieşte-ne pe 

noi. 

Preotul: Pe noi înşine şi unii pe alţii şi toată viaţa noastră lui 
Hristos Dumnezeu să o dăm. 

Strana: Ţie, Doamne. 

Preotul: Că Ţie se cuvine toată slava, cinstea şi 
închinăciunea, Tatălui şi Fiului şi Sfântului Duh, acum şi 
pururea şi în vecii vecilor. 

Strana: Amin. 

Antifonul I 

Mărire Tatălui şi Fiului şi Sfântului Duh şi acum şi pururea şi 
în vecii vecilor. Amin. 

Binecuvintează suflete al meu pe Domnul şi toate cele 
dinlăuntrul meu, numele cel sfânt al Fui. Bine eşti cuvântat 
Doamne. 



Preotul: Iară şi iară cu pace Domnului să ne rugăm. 

Strana: Doamne miluieşte. 

Preotul: Apără, mântuieşte, miluieşte şi ne păzeşte pe noi, 
Dumnezeule, cu harul Tău. 

Strana: Doamne miluieşte. 

Preotul: Pe Preasfânta, curata, preabinecuvântata, mărita, 
stăpâna noastră, de Dumnezeu Născătoarea şi pururea Fecioara 
Maria, cu toţi sfinţii să o pomenim. 

Strana: Preasfântă Născătoare de Dumnezeu, miluieşte-ne pe 

noi. 

Preotul: Că a Ta este stăpânirea şi a Ta este împărăţia şi 
puterea şi slava, a Tatălui şi a Fiului şi a Sfântului Duh, acum şi 
pururea şi în vecii vecilor. 

Strana: Amin. 

Antifonul II 

Mărire Tatălui şi Fiului şi Sfântului Duh şi acum şi pururea şi 
în vecii vecilor. Amin. 

Unule Născut, Fiule şi Cuvântul lui Dumnezeu, Cel ce eşti 
fără de moarte şi ai primit pentru mântuirea noastră a Te întrupa 
din Sfânta Născătoare de Dumnezeu şi pururea Fecioara Maria; 
Care neschimbat Te-ai întrupat, şi răstignindu-Te, Hristoase 
Dumnezeule, cu moartea pe moarte ai călcat. Unul fiind din 
Sfânta Treime, împreună mărit cu Tatăl şi cu Duhul Sfânt, 
mântuieşte-ne pe noi. 

Preotul: Iară şi iară cu pace Domnului să ne rugăm. 

Strana: Doamne miluieşte. 

Preotul: Apără, mântuieşte, miluieşte şi ne păzeşte pe noi, 
Dumnezeule, cu harul Tău. 

Strana: Doamne miluieşte. 

Preotul: Pe Preasfânta, curata, preabinecuvântata, mărita, 
stăpâna noastră, de Dumnezeu 

Născătoarea şi pururea Fecioara Maria, cu toţi sfinţii să o 
pomenim. 

Strana: Preasfântă Născătoare de Dumnezeu, miluieşte-ne pe 

noi. 

Preotul: Pe noi înşine şi unii pe alţii şi toată viaţa noastră lui 
Hristos Dumnezeu să o dăm. 

Strana: Ţie, Doamne. 

Preotul: Că bun şi iubitor de oameni Dumnezeu eşti şi Ţie 
slavă înălţăm; Tatălui şi Fiului şi Sfântului Duh, acum şi pururea 
şi în vecii vecilor. 

Strana: Amin. 

Antifonul III sau Fericirile 

întru împărăţia Ta cînd vei veni, pomeneşte-ne pe noi, 



Doamne. 

Fericiţi cei săraci cu duhul, că a lor este împărăţia cerurilor. 
Fericiţi cei ce plâng, că aceia se vor mângâia. 

Fericiţi cei blânzi, că aceia vor moşteni pământul. 

Fericiţi cei ce flămânzesc şi însetoşează de dreptate, că aceia 
se vor sătura. 

Fericiţi cei milostivi, că aceia se vor milui. 

Fericiţi cei curaţi cu inima, că aceia vor vedea pe Dumnezeu. 
Fericiţi făcătorii de pace, că aceia fiii lui Dumnezeu se vor 
chema. 

Fericiţi cei prigoniţi pentru dreptate, că a lor este împărăţia 
cerurilor. 

Fericiţi veţi fi când vă vor ocări şi vă vor prigoni şi vor zice 
tot cuvântul rău împotriva voastră, minţind pentru Mine. 

Bucuraţi-vă şi vă veseliţi, că plata voastră multă este în 
ceruri. 

(Preotul, ieşind cu sfânta Evanghelie, vine în faţa Uşilor 
împărăteşti şi zice:) 

Preotul: înţelepciune drepţi. 

Strana: Veniţi să ne închinăm şi să cădem la Hristos. 
Mântuieşte-ne pe noi, Fiul lui Dumnezeu, Cel ce ai înviat din 
morţi, pe noi, cei ce-Ţi cântăm Ţie: Aliluia. 

Preotul: Domnului să ne rugăm. 

Strana: Doamne miluieşte. 

Preotul: Că sfânt eşti Dumnezeul nostru şi Ţie slavă înălţăm: 
Tatălui şi Fiului şi Sfântului Duh, acum şi pururea 

Diaconul: Doamne mântuieşte pe cei binecredincioşi. 

Cei din Altar: Doamne mântuieşte pe cei bi necredincioşi. 
Diaconul: Doamne mântuieşte pe cei binecredincioşi. 

Strana: Doamne mântuieşte pe cei binecredincioşi. 

Diaconul: Doamne mântuieşte pe cei binecredincioşi. 

Strana: Doamne mântuieşte pe cei binecredincioşi. 

Diaconul: Şi ne auzi pe noi. 

Strana: Şi ne auzi pe noi. 

Diaconul: Şi în vecii vecilor. 

Strana: Amin. Sfinte Dumnezeule, Sfinte tare, Sfinte fără de 
moarte, miluieşte-ne pe noi (de 3 ori). 

Slavă Tatălui şi Fiului şi Sfântului Duh şi acum şi pururea şi 
în vecii vecilor. Amin. 

Sfinte fără de moarte, miluieşte-ne pe noi. 

Diaconul: Puternic. 

Strana: Sfinte Dumnezeule, Sfinte tare, Sfinte fără de 
moarte, miluieşte-ne pe noi. 



Diaconul: Să luăm aminte. 

Preotul: Pace tuturor 

Citeţul: Şi duhului tău (continuă cu citirea prochimenului 
Apostolului). 

Diaconul: înţelepciune. 

Citeţul: Din Epistola către... 

Diaconul: Să luăm aminte. 

(Se citeşte Apostolul, iar după aceea zice) 

Preotul: Pace ţie, cititorule. 

Citeţul: Şi duhului tău. 

Strana: Aliluia, Aliluia, Aliluia. 

Diaconul: Binecuvintează, părinte, pe binevestitorul 
Sfântului Apostol şi Evanghelist (N). 

Preotul: Dumnezeu, pentru rugăciunile Sfântului, întru tot 
lăudatului Apostol şi Evanghelist (N) să-ţi dea ţie, celui ce 
binevesteşti, cuvânt cu putere multă, spre plinirea Evangheliei 
iubitului Său Fiu, a Domnului nostru Iisus Hristos. 

Diaconul: înţelepciune drepţi, să ascultăm Sfânta 
Evanghelie. 

Preotul: Pace tuturor. 

Strana: Şi duhului tău. 

Preotul: Din Sfânta Evanghelie de la (N) citire. 

Strana: Slavă Ţie, Doamne, slavă Ţie. 

Preotul: Să luăm aminte. 

(Se citeşte Sf. Evanghelie. Poporul stă în genunchi). 

După citirea Sfintei Evanghelii: 

Strana: Slavă Ţie, Doamne, slavă Ţie. 

Preotul: Să zicem toţi din tot sufletul şi din tot cugetul nostru 
să zicem. 

Strana: Doamne miluieşte. 

Preotul: Doamne Atotstăpânitorule, Dumnezeul părinţilor 
noştri, rugămu-ne Ţie, auzi-ne şi ne miluieşte. 

Strana: Doamne miluieşte. 

Preotul: Miluieşte-ne pe noi, Dumnezeule, după mare mila 
ta, rugămu-ne Ţie, auzi-ne şi ne miluieşte. 

Strana: Doamne miluieşte (de 3 ori, de acum înainte după 
fiecare cerere) 

Preotul: încă ne rugăm pentru Prea Fericitul Părintele nostru 
(N), Patriarhul Bisericii Ortodoxe Române, [pentru (înalt) Prea 
Sfinţitul, (Arhi) Episcopul (şi Mitropolitul)] nostru (N) şi pentru 
toţi fraţii noştri cei întru Hristos. 

încă ne rugăm pentru binecredinciosul popor român de 
pretutindeni şi annata ţării, pentru sănătatea şi mântuirea lor. 



încă ne rugăm pentru fraţii noştri: preoţi, ieromonahi, 
ierodiaconi, diaconi, monahi şi monahii şi pentru toţi cei întru 
Hristos fraţi ai noştri. 

încă ne rugăm pentru fericiţii şi pururea pomeniţii ctitori ai 
sfântului locaşului acestuia şi pentru toţi cei mai dinainte 
adonniţi părinţi şi fraţi ai noştri drept măritori creştini, care 
odihnesc aici şi pretutindeni. 

încă ne rugăm pentru mila, viaţa, pacea, sănătatea, 
mântuirea, cercetarea, lăsarea şi iertarea păcatelor robilor lui 
Dumnezeu: enoriaşi, ctitori şi binefăcători ai sfântului locaşului 
acestuia. 

(Aici se pot pune ectenii pentru diferite cereri), 
încă ne rugăm pentru cei ce aduc daruri şi fac bine în sfânta şi 
întru tot cinstită biserica aceasta, pentru cei ce se ostenesc, 
pentru 

cei ce cântă şi pentru poporul ce stă înainte şi aşteaptă de la Tine 
mare şi multă milă. 

că milostiv şi iubitor de oameni, Dumnezeu eşti şi Ţie slavă 
înălţăm. Tatălui şi Fiului şi Sfântului Duh, acum şi pururea şi în 
vecii vecilor. 

Strana: Amin. 

Pomenirea pentru cei adonniţi în Domnul 

Preotul: Miluieşte-ne pe noi, Dumnezeule, după mare mila 
ta, rugămu-ne Ţie, auzi-ne şi ne miluieşte. 

Strana: Doamne miluieşte (de 3 ori, după fiecare cerere). 
Preotul: încă ne rugăm pentru odihna sufletelor adonniţilor 
robilor lui Dumnezeu, (N) şi pentru ca să li se ierte lor toată 
greşeala cea de voie şi cea fără de voie. 

ca Domnul Dumnezeu să aşeze sufletele lor unde drepţii se 
odihnesc. 

Mila lui Dumnezeu, împărăţia cerurilor şi iertarea păcatelor 
lor, de la Hristos, împăratul cel fără de moarte şi Dumnezeul 
nostru, să cerem. 

Strana: Dă, Doamne. 

Preotul: Domnului să ne rugăm. 

Strana: Doamne miluieşte. 

Preotul: Dumnezeul duhurilor şi a tot trupul, Care ai călcat 
moartea şi pe diavol l-ai surpat şi ai dăruit viaţă lumii Tale, 
însuţi, Doamne, 

odihneşte sufletele adormiţilor robilor Tăi (N), în loc luminat, în 
loc cu verdeaţă, în loc de odihnă, de unde a fugit toată durerea, 
întristarea şi suspinarea. Şi orice greşeală au săvârşit ei cu 
cuvântul, cu lucrul sau cu gândul, ca un Dumnezeu bun şi iubitor 



de oameni, iartă-le lor. Că nu este om, care să fie viu şi să nu 
greşească, numai Tu singur eşti fără de păcat, dreptatea Ta este 
dreptate în veac şi cuvântul Tău, adevărul. 

Diaconul: Domnului să ne rugăm. 

Preotul: Că Tu eşti învierea şi viaţa şi odihna adonniţilor 
robilor tăi (N), Hristoase, Dumnezeul nostru şi Ţie slavă înălţăm, 
împreună şi Celui fără de început al Tău Părinte şi Preasfântului 
şi Bunului şi de viaţă Făcătorului Tău Duh, acum şi pururea şi în 
vecii vecilor. 

Strana: Amin. 

Diaconul sau Preotul: întru fericită adormire, veşnică odihnă 
dă, Doamne, sufletelor adormiţilor robilor Tăi, celor ce s-au 
pomenit acum, şi le fă lor veşnică pomenire. 

Se cântă în Altar o dată, apoi la străni de 2 ori: Veşnică 
pomenire. 

Ectenie pentru cei chemaţi 

Preotul: Rugaţi-vă cei chemaţi, Domnului. 

Strana: Doamne miluieşte. 

Preotul: Cei credincioşi, pentru cei chemaţi să ne rugăm, ca 
Domnul să-i miluiască pe dânşii, 
să-i înveţe pe dânşii Cuvântul Adevărului, 
să le descopere lor Evanghelia dreptăţii. 

să-i unească pe dânşii cu Sfânta Sa sobornicească şi 
apostolească Biserică. 

mântuieşte, miluieşte, apără şi-i păzeşte pe dânşii, 
Dumnezeule, cu harul tău. 

cei chemaţi, capetele voastre Domnului să le plecaţi. 

Strana: Ţie, Doamne. 

Preotul: Ca şi aceştia împreună cu noi să mărească 
preacinstitul şi de mare cuviinţă numele Tău: al Tatălui şi al 
Fiului şi al Sfântului Duh, acum şi pururea şi în vecii vecilor. 
Strana: Amin. 

Preotul: Câţi sunteţi chemaţi ieşiţi, cei chemaţi ieşiţi, câţi 
sunteţi chemaţi ieşiţi; ca nimenea din cei chemaţi să nu rămână. 
Câţi suntem credincioşi, iară şi iară cu pace Domnului să ne 
rugăm. 

Strana: Doamne miluieşte. 

Preotul: Apără, mântuieşte, miluieşte şi ne păzeşte pe noi, 
Dumnezeule, cu harul Tău. 

Strana: Doamne miluieşte. 

Diaconul: înţelepciune! 

Preotul: Că Ţie se cuvine toată slava, cinstea şi 
închinăciunea, Tatălui şi Fiului şi Sfântului Duh, acum şi 



pururea şi în vecii vecilor. 

Strana: Amin. 

Diaconul: Iară şi iară cu pace Domnului să ne rugăm. 

Strana: Doamne miluieşte. 

Diaconul: Pentru pacea de sus şi pentru mântuirea sufletelor 
noastre, Domnului să ne rugăm. 

pentru pacea a toată lumea, pentru bunăstarea sfintelor lui 
Dumnezeu Biserici şi pentru unirea tuturor, Domnului să ne 
rugăm. 

pentru sfântă Biserica aceasta şi pentru cei ce cu credinţă, cu 
evlavie şi cu frică de Dumnezeu intră intr-insa, Domnului să ne 
rugăm. 

pentru ca să fim izbăviţi noi de tot necazul, mânia, primejdia 
şi nevoia, Domnului să ne rugăm. 

Diaconul sau Preotul: Apără, mântuieşte, miluieşte şi ne 
păzeşte pe noi, Dumnezeule, cu harul Tău. 

Strana: Doamne miluieşte. 

Diaconul: înţelepciune. 

Preotul: Ca sub stăpânirea Ta totdeauna fiind păziţi, Ţie 
mărire să înălţăm, Tatălui şi Fiului şi Sfântului Duh, acum şi 
pururea şi în vecii vecilor. 

Strana: Amin. 

Noi, care pe heruvimi cu taină închipuim şi făcătoarei de 
viaţă Treimi întreită sfântă cântare aducem, toată grija cea 
lumească acum să o lepădăm. 

(Se iese cu Sf. Daruri; Poporul stă în genunchi.) 

Diaconul: Pe voi pe toţi, dreptmăritorilor creştini, să vă 
pomenească Domnul Dumnezeu întru împărăţia Sa, totdeauna, 
acum şi pururea şi în vecii vecilor. 

Strana: Amin. 

Preotul: Pe Prea Fericitul Părintele nostru (N), Patriarhul 
Bisericii Ortodoxe Române, pe (înalt-) Prea Sfinţitul (Arhi-) 
Episcopul (şi Mitropolitul) nostru (N), să-l pomenească Domnul 
Dumnezeu întru împărăţia Sa. 

pe binecredinciosul popor român de pretutindeni şi armata 
ţării, să-i pomenească Domnul Dumnezeu întru împărăţia Sa. 

pe fraţii noştri: preoţi, ieromonahi, ierodiaconi, diaconi, 
monahi şi monahii şi pe toţi cei din clerul bisericesc să-i 
pomenească Domnul Dumnezeu întru împărăţia Sa. 

pe adonniţii întru fericire patriarhi ai Bisericii Ortodoxe 
Române, Miron, Nicodim, Justinian, Iustin şi Teoctist să-i 
pomenească Domnul Dumnezeu întru împărăţia Sa. 

pe fericiţii şi pururea pomeniţii ctitori ai sfântului locaşului 
acestuia şi pe alţi ctitori, 

miluitori şi făcători de bine, să-i pomenească Domnul 
Dumnezeu întru împărăţia Sa. 

pe ostaşii români căzuţi pe câmpurile de luptă pentru 
apărarea ţării, să-i pomenească Domnul Dumnezeu întru 
împărăţia Sa. 

pe cei ce au adus aceste daruri şi pe cei pentru care s-au adus, 
vii şi morţi, să-i pomenească Domnul Dumnezeu întru împărăţia 
Sa. 

pe toţi cei adonniţi din neamurile noastre, strămoşi, moşi, 
părinţi, fraţi, surori şi pe toţi cei dintr-o rudenie cu noi, pe fiecare 
după numele său, să-i pomenească Domnul Dumnezeu întru 
împărăţia Sa. 

Apoi cel întâiul dintre împreună-slujitori zice: 

Şi pe voi pe toţi, dreptmăritorilor creştini, să vă pomenească 
Domnul Dumnezeu întru împărăţia Sa, totdeauna, acum şi 
pururea şi în vecii vecilor. 

Strana: Amin. 

Ca pe împăratul tuturor să-L primim pe Cel nevăzut, 
înconjurat de cetele îngereşti. Aliluia, Aliluia, Aliluia. 

Preotul: Să plinim rugăciunea noastră Domnului. 

Strana: (după fiecare cerere) Doamne miluieşte. 

Diaconul: Pentru cinstitele Daruri ce sunt puse înainte, 
Domnului să ne rugăm. 

pentru sfântă biserica aceasta şi pentru cei ce cu credinţă, cu 
evlavie şi cu frică de Dumnezeu intră intr-insa, Domnului să ne 
rugăm. 

pentru ca să fim izbăviţi noi de tot necazul, mânia, primejdia 
şi nevoia, Domnului să ne rugăm. 

apără, mântuieşte şi ne păzeşte pe noi, Dumnezeule, cu harul 
Tău. 

Diaconul: Ziua toată desăvârşită, sfântă, în pace şi fără de 
păcat, la Domnul să cerem. 

Strana: (după fiecare cerere) Dă, Doamne. 

înger de pace, credincios îndreptător, păzitor al sufletelor şi 
al trupurilor noastre, la Domnul să cerem. 

milă şi iertare de păcatele şi de greşelile noastre, la Domnul 
să cerem. 

cele bune şi de folos sufletelor noastre şi pace lumii, la 
Domnul să cerem. 

cealaltă vreme a vieţii noastre în pace şi întru pocăinţă a o 
săvârşi, la Domnul să cerem. 

sfârşit creştinesc vieţii noastre, fără durere, neînfruntat, în 
pace şi răspuns bun la înfricoşătoarea judecată a lui Hristos, să 
cerem. 



pe Preasfânta, curata, preabinecuvântata, mărita, stăpâna 
noastră, de Dumnezeu Născătoarea 

şi pururea Fecioara Maria, cu toţi sfinţii să o pomenim. 

Strana: Preasfântă Născătoare de Dumnezeu, miluieşte-ne pe 

noi. 

pe noi înşine şi unii pe alţii şi toată viaţa noastră lui Hristos 
Dumnezeu să o dăm. 

Strana: Ţie, Doamne. 

Preotul :Cu îndurările Unuia-Născut Fiului Tău, cu Care eşti 
binecuvântat, împreună cu Preasfântul şi Bunul şi de viaţă 
Făcătorul Tău Duh, acum şi pururea şi în vecii vecilor. 

Strana: Amin. 

Preotul: Pace tuturor. 

Strana: Şi duhului tău. 

Preotul: Să ne iubim unii pe alţii ca intr-un gând să 
mărturisim. 

Strana: Pe Tatăl, pe Fiul şi pe Sfântul Duh, Treimea cea de o 
fiinţă şi nedespărţită. 

Preotul: Uşile, uşile, cu înţelepciune să luăm aminte. 
Cântăreţul: Cred întru Unul Dumnezeu, Tatăl Atotţiitorul, 
Făcătorul cerului şi al pământului, văzutelor tuturor şi 
nevăzutelor. 

Şi întru Unul Domn Iisus Hristos, Fiul lui Dumnezeu, 
Unul-Născut, Care din Tatăl S-a născut mai înainte de toţi vecii. 
Lumină din Lumină, Dumnezeu adevărat din Dumnezeu 
adevărat, născut, iar nu făcut, Cel de o fiinţă cu Tatăl, prin Care 
toate s-au făcut. 

Care pentru noi oamenii şi pentru a noastră mântuire, S-a 
pogorât din ceruri şi S-a întrupat de la Duhul Sfânt şi din 
Fecioara Maria şi S-a făcut om. 

Şi S-a răstignit pentru noi în zilele lui Pilat din Pont, a 
pătimit şi S-a îngropat. 

Şi a înviat a treia zi, după Scripturi. 

Şi s-a înălţat la ceruri şi şade de-a dreapta Tatălui. 

Şi iarăşi va să vină cu slavă, să judece viii şi morţii, a Cărui 
împărăţie nu va avea sfârşit. 

Şi întru Duhul Sfânt, Domnul de viaţă Făcătorul, Care din 
Tatăl purcede, Cel ce împreună cu Tatăl şi cu Fiul este închinat şi 
slăvit, Care a grăit prin Prooroci. 

întru una, sfântă, sobornicească şi apostolească Biserică. 
Mărturisesc un Botez spre iertarea păcatelor. 

Aştept învierea morţilor şi viaţa veacului ce va să fie. Amin. 
Preotul: Să stăm bine, să stăm cu frică, să luăm aminte, 



Sfânta Jertfa în pace a o aduce. 

Strana: Mila păcii, jertfa laudei. 

Preotul: Harul Domnului nostru Iisus Hristos şi dragostea lui 
Dumnezeu Tatăl şi împărtăşirea Sfântului Duh să fie cu voi cu 
toţi. 

Strana: Şi cu duhul tău. 

Preotul: Sus să avem inimile. 

Strana: Avem către Domnul. 

Preotul: Să mulţumim Domnului. 

Strana: Cu vrednicie şi cu dreptate este a ne închina Tatălui 
şi Fiului şi Sfântului Duh, Treimii celei de o fiinţă şi 
nedespărţită. 

Preotul: Cântare de biruinţă cântând, strigând, glas înălţând 
şi grăind. 

Strana: Sfânt, Sfânt, Sfânt, Domnul Savaot, plin este cerul şi 
pământul de mărirea Ta. Osana întru cei de sus. Bine este 
cuvântat Cel ce vine întru numele Domnului. Osana întru cei de 
sus. 

Preotul: Luaţi, mâncaţi, acesta este Trupul Meu, care se 
frânge pentru voi spre iertarea păcatelor. 

Strana: Amin. 

Preotul: Beţi dintru acesta toţi, acesta este Sângele Meu, al 
Legii celei noi, Care pentru voi şi pentru mulţi se varsă spre 
iertarea păcatelor. 

Strana: Amin. 

Preotul: Ale Tale dintru ale Tale, Ţie Ţi-aducem de toate şi 
pentru toate. 

Strana: Pe Tine Te lăudăm, pe Tine Te binecuvântăm, Ţie îţi 
mulţumim, Doamne, şi ne rugăm Ţie, Dumnezeului nostru. 

(în timpul acestui imn, poporul stă în genunchi) 

Preotul: Mai ales pentru Preasfânta, Curata, 

Preabinecuvântata, Mărita, Stăpâna noastră, de Dumnezeu 
Născătoarea şi pururea Fecioara Maria. 

Strana: Cuvine-se cu adevărat să te fericim, Născătoare de 
Dumnezeu, cea pururea fericită şi preanevinovată şi Maica 
Dumnezeului nostru. Ceea ce eşti mai cinstită decât heruvimii şi 
mai mărită fără de asemănare decât serafimii, care fără 
stricăciune pe Dumnezeu-Cuvântul ai născut, pe tine, cea cu 
adevărat Născătoare de Dumnezeu te mărim. 

Preotul: întâi pomeneşte, Doamne, pe Preafericitul Părintele 
nostru (N), Patriarhul Bisericii Ortodoxe Române (înalt) Prea 
Sfinţitul (Arhi-) Episcopul (şi Mitropolitul) nostru (N), pe care-1 
dăruieşte sfintelor Tale Biserici în pace, întreg, cinstit, sănătos, 



îndelungat în zile, drept învăţând cuvântul adevărului Tău. 

Strana: Pe toţi şi pe toate. 

Preotul: Şi ne dă nouă cu o gură şi cu o inimă a mări şi a 
cânta preacinstitul şi de mare cuviinţă numele Tău, al Tatălui şi 
al Fiului şi al Sfântului Duh, acum şi pururea şi în vecii vecilor. 

Strana: Amin. 

Preotul: Şi să fie milele marelui Dumnezeu şi Mântuitorului 
nostru Iisus Hristos cu voi cu toţi. 

Strana: Şi cu duhul tău. 

Preotul: Pe toţi sfinţii pomenindu-i, iară şi iară cu pace 
Domnului să ne rugăm. 

Strana după fiecare îndemn răspunde: Doamne miluieşte. 

Preotul: Pentru Cinstitele Daruri ce s-au adus şi s-au sfinţit, 
Domnului să ne rugăm. 

ca iubitorul de oameni, Dumnezeul nostru, Cel ce le-a primit 
pe dânsele în sfântul cel mai presus de ceruri şi duhovnicescul 
Său jertfelnic, întru miros de bună mireasmă duhovnicească, să 
ne trimită nouă dumnezeiescul har şi darul Sfântului Duh, să ne 
rugăm. 

pentru ca să fim izbăviţi noi de tot necazul, mânia, primejdia 
şi nevoia, Domnului să ne rugăm. 

apără, mântuieşte, miluieşte şi ne păzeşte pe noi 
Dumnezeule, cu harul Tău. 

ziua toată desăvârşită, sfântă, în pace şi fără de păcat, la 
Domnul să cerem. 

Strana după fiecare îndemn răspunde: Dă, Doamne. 

înger de pace, credincios îndreptător, păzitor al sufletelor şi 
al trupurilor noastre, la Domnul să cerem. 

milă şi iertare de păcatele şi de greşelile noastre, la Domnul 
să cerem. 

cele bune şi de folos sufletelor noastre şi pace lumii, la 
Domnul să cerem. 

cealaltă vreme a vieţii noastre în pace şi întru pocăinţă a o 
săvârşi, la Domnul să cerem. 

sfârşit creştinesc vieţii noastre, fără durere, neînfruntat, în 
pace, şi răspuns bun la înfricoşătoarea judecată a lui Hristos să 
cerem. 

Preotul: Unirea credinţei şi împărtăşirea Sfântului Duh 
cerând, pe noi înşine şi unii pe alţii şi toată viaţa noastră lui 
Hristos Dumnezeu să o dăm. 

Strana: Ţie, Doamne. 

Preotul: Şi ne învredniceşte pe noi, Stăpâne, cu îndrăznire 
fără de osândă să cutezăm a Te chema pe Tine, Dumnezeul cel 



ceresc, Tată, şi a zice: 

Strana: Tatăl nostru, Care eşti în ceruri, sfinţcască-sc 
Numele Tău, vie împărăţia Ta, facă-se voia Ta, precum în cer aşa 
şi pe pământ. Pâinea noastră cea spre fiinţă dă-ne-o nouă astăzi şi 
ne iartă nouă greşelile noastre, precum şi noi iertăm greşiţilor 
noştri. Şi nu ne duce pe noi în ispită, ci ne izbăveşte de cel rău. 

Preotul: Că a Ta este împărăţia şi puterea şi mărirea; a 
Tatălui şi a Fiului şi a Sfântului Duh, acum şi pururea şi în vecii 
vecilor. 

Strana: Amin. 

Preotul: Pace tuturor. 

Strana: Şi duhului tău. 

Preotul: Capetele voastre Domnului să le plecaţi. 

Strana: Ţie, Doamne. 

Preotul: Cu harul şi cu îndurările şi cu iubirea de oameni ale 
Unuia-Născut Fiului Tău, cu Care eşti binecuvântat împreună cu 
Preasfântul şi Bunul şi de viaţă Făcătorul Tău Duh, acum şi 
pururea şi în vecii vecilor. 

Strana: Amin. 

Preotul: Să luăm aminte. Sfintele Sfinţilor. 

Strana: Unul Sfânt, unul Domn, Iisus Hristos, întru mărirea 
lui Dumnezeu Tatăl. Amin. 

Strana: Lăudaţi pe Domnul din ceruri. Ţie se cuvine cântare, 
Dumnezeule. Aliluia. 

Preotul: Cu frică de Dumnezeu, cu credinţă şi cu dragoste 
apropiaţi-vă. 

Strana: Bine este cuvântat cel ce vine întru numele 
Domnului; Dumnezeu este Domnul şi S-a arătat nouă. 

Preotul: Mântuieşte, Dumnezeule, poporul Tău şi 
binecuvintează moştenirea Ta. 

Strana: Am văzut Lumina cea adevărată, am primit Duhul 
cel ceresc, am aflat credinţa 

cea adevărată, nedespărţitei Sfintei Treimi închinându-ne, că 
Aceasta ne-a mântuit pe noi. 

Preotul: Totdeauna, acum şi pururea şi în vecii vecilor. 

Strana: Amin. Să se umple gurile noastre de lauda Ta, 
Doamne, ca să lăudăm mărirea Ta: că ne-ai învrednicit pe noi să 
ne împărtăşim cu sfintele, dumnezeieştile, nemuritoarele, 
preacuratele şi de viaţă făcătoarele Tale Taine. întăreşte-ne pe 
noi întru sfinţenia Ta, toată ziua să ne învăţăm dreptatea Ta. 
Aliluia, Aliluia, Aliluia. 

Preotul: Drepţi primind dumnezeieştile, sfintele, 

preacuratele, nemuritoarele, cereştile, de viaţă făcătoarele şi 



înfricoşătoarele lui Hristos Taine, cu vrednicie să mulţumim 
Domnului. 

Strana: Doamne miluieşte. 

Preotul: Apără, mântuieşte, miluieşte şi ne păzeşte pe noi, 
Dumnezeule, cu harul Tău. 

Strana: Doamne miluieşte. 

Preotul: Ziua toată desăvârşită, sfântă, în pace şi fără de 
păcat cerând, pe noi înşine şi unii pe alţii şi toată viaţa noastră lui 
Hristos Dumnezeu să o dăm. 

Strana: Ţie, Doamne. 

Preotul: Că Tu eşti sfinţirea noastră şi Ţie slavă înălţăm; 
Tatălui şi Fiului şi Sfântului Duh, acum şi pururea şi în vecii 
vecilor. 

Strana: Amin. 

Preotul: Cu pace să ieşim. 

Strana: întru numele Domnului. 

Preotul: Domnului să ne rugăm. 

Strana: Doamne miluieşte. 

Preotul: Rugăciunea Amvonului Cel ce binecuvântezi pe cei 
ce Te binecuvântează, Doamne, şi sfinţeşti pe cei ce nădăjduiesc 
întru Tine, mântuieşte poporul Tău şi binecuvintează moştenirea 
Ta. Plinirea Bisericii Tale o păzeşte; sfinţeşte pe cei ce iubesc 
podoaba casei Tale; Tu pe aceştia îi preamăreşte cu 
dumnezeiască puterea Ta; şi nu ne lăsa pe noi cei ce nădăjduim 
întru Tine. Pace lumii Tale dăruieşte, bisericilor Tale, preoţilor, 
(aici se pomeneşte Cârmuirea ţării, după îndrumările Sfântului 
Sinod) şi la tot poporul Tău. Că toată darea cea bună şi tot darul 
desăvârşit de sus este, pogorând de la Tine, Părintele luminilor, 
şi Ţie slavă şi mulţumire şi închinăciune înălţăm, Tatălui şi 
Fiului şi Sfântului Duh, acum şi pururea şi în vecii vecilor. 

Strana: Amin. 

Fie numele Domnului binecuvântat de acum şi până în veac 
(de 3 ori). 

Preotul: Domnului să ne rugăm. 

316 

Strana: Doamne miluieşte. 

Preotul: Binecuvântarea Domnului peste voi cu al Său har şi 
cu a Sa iubire de oameni, totdeauna, acum şi pururea şi în vecii 
vecilor. 

Strana: Amin. 

Preotul: Slavă Ţie, Hristoase Dumnezeule, nădejdea noastră, 
slavă Ţie. 

Strana: Slavă Tatălui şi Fiului şi Sfântului Duh. Şi acum şi 
pururea şi în vecii vecilor. Amin. Doamne miluieşte, Doamne 



miluieşte, Doamne miluieşte, părinte, binecuvintează. 

Preotul: Cel ce a înviat din morţi, Hristos Adevăratul 
Dumnezeul nostru, pentru rugăciunile Preacuratei Maicii Sale, 
ale Sfinţilor, măriţilor şi întru tot lăudaţilor Apostoli, ale 
Sfântului (N al cărui hram îl poartă biserica), ale celui între Sfinţi 
Părintelui nostru Ioan Gură de Aur, arhiepiscopul 
Constantinopolului, ale Sfântului (N) a cărui pomenire o 
săvârşim, ale Sfinţilor şi drepţilor dumnezeieşti Părinţi Ioachim 
şi Ana şi pentru ale tuturor Sfinţilor, să ne mântuiască pe noi, ca 
un bun şi iubitor de oameni. 

Strana: Amin. 

Preotul: Pentru rugăciunile sfinţilor părinţilor noştri, 
Doamne Iisuse Hristoase, Dumnezeul nostru, miluieşte-ne şi pe 
noi. 

Strana: Amin. 

Doamne, auzi rugăciunea mea, ascultă cererea mea, întru 
credincioşia Ta, auzi-mă, întru dreptatea Ta. Să nu intri la 



judecată cu robul Tău, că nimeni din cei vii nu-i drept înaintea 
Ta. Vrăjmaşul prigoneşte sufletul meu şi viaţa mea o calcă în 
picioare; făcutu-m-a să locuiesc în întuneric ca morţii cei din 
veacuri. Mâhnit e duhul în mine şi inima mea încremenită 
înlăuntrul meu. Adusu-mi-am aminte de zilele cele de demult; 
cugetat-am la toate lucrurile Tale, la faptele mâinilor Tale m-am 
gândit. Tins-am către Tine mâinile mele, sufletul Meu, ca un 
pământ însetoşat. Degrab auzi-mă, Doamne, că a slăbit duhul 
meu. Nu-ţi întoarce faţa Ta de la mine, ca să nu mă asemăn celor 
ce se coboară în mormânt. Fă să aud dimineaţa mila Ta, că la 
Tine mi-e nădejdea. Arată-mi calea pe care voi merge, că la Tine 
am ridicat sufletul meu. Scapă-mă de vrăjmaşii mei, că la Tine 
alerg, Doamne. Invaţă-mă să fac voia Ta, că Tu eşti Dumnezeul 
meu. Duhul Tău cel bun să mă povăţuiască la pământul dreptăţii. 
Pentru numele Tău, Doamne, dăruieşte-mi viaţă. întru dreptatea 
Ta, scoate din necaz sufletul meu. Fă bunătate de stârpeşte pe 
vrăjmaşii mei şi pierde pe toţi cei ce necăjesc sufletul Meu, că eu 
sunt robul Tău. 



